
Notă asupra ediţiei 


Prima parte a volumului de faţă reunește textul Ca- 
tegoriilor lui Aristotel în traducerea lui Constantin Noica 
după ediţia Bekker, cu punctuaţia și aliniatele originalu- 
lui (apărut în: Porfir, Dexip, Amonius, Comentarii la 
„Categoriile“ lui Aristotel, Editura Academiei, București, 
1968), şi studiul Pentru o interpretare a „ Categoriilor“ 
lui Aristotel de Constantin Noica (apărut în: Probleme 
de logică, vol. I, Editura Academiei, București, 1968). 

Cea de a doua parte cuprinde textul tratatului Despre 
interpretare al lui Aristotel în traducerea lui Constantin 
Noica după ediţia Bekker, cu punctuaţia și aliniatele ori- 
ginalului, studiul „Comentariu din perspectivă modernă 
la tratatul Despre interpretare al lui Aristotel“ de Con- 
stantin Noica (ambele apărute în: Ammonius, Stephanus, 
Comentarii la tratatul „Despre interpretare“ al lui Aris- 
totel, Editura Academiei, București, 1971), precum și 
pagini din comentarii ale tratatului aristotelic traduse de 
Constantin Noica și apărute în op. cit. 

De asemenea, în Addendum apare articolul Aristotel 
de Pierre Aubenque din Dictionare des Philosophes 
(PUF, Paris, 1984), în traducerea lui D. Alexandru. 

Menţionăm că mai există o traducere în limba română 
a Categoriilor şi a tratatului Despre interpretare, cea da- 
torată lui Mircea Florian și apărută la Editura științifică, 
București, 1957. 


Categori 


Traducere și interpretare 
de 
CONSTANTIN NOICA 


Tratatul despre 
Categorii 
al lui Aristotel 


Se numesc omonime cele al căror nume singur e comun, 
pe când raţiunea de a fi, potrivită cu numele, este diferită, 
așa cum vieţuitor este atât omul, cât și cel pictat. La aces- 
tea, într-adevăr, doar numele este comun, în timp ce ra- 
ţiunea de a fi, potrivită cu numele, este diferită: căci, dacă 
ar reda cineva ce înseamnă, pentru fiecare din ei, a fi vie- 
(uitor, atunci ar reda [un sens]! o rațiune proprie fiecă- 
ruia. La rândul lor, se numesc sinonime cele la care 
deopotrivă numele este comun și raţiunea de a fi, potri- 
vită cu numele, e aceeași, ca, de pildă, vieţuitor este atât 
omul cât și boul. Într- adevăr, omul și boul sunt desem- 
naţi cu numele comun de vieţuitor, iar raţiunea de a fi 
este aceeași; căci, dacă ar reda cineva, pentru raţiunea fie- 
căruia, care este și la unul, și la altul firea de vieţuitor, ar 
reda o aceeași rațiune. lar paronime se numesc toate câte 
îşi trag de la ceva desemnarea lor, pe baza numelui, di- 
[erind însă prin terminație, ca, de pildă, grămăticul de la 
gramatică și cel curajos de la curaj. 

Dintre rostiri, unele se spun pe bază de legătură, altele 
fără legătură. Cele pe bază de legătură sunt, de pildă, omul 


! Parantezele drepte sunt ale traducătorului, cele obișnuite apar- 
tin textului. 

aleargă, omul învinge; cele fără legătură: om, bou, aleargă, 
învinge. 

Dintre realităţi, unele se spun despre un obiect oare- 
care, dar nu sunt în nici un subiect, așa cum „om“ se spune 
despre un subiect om oarecare, dar nu este în nici un su- 
biect; altele sunt în subiect, dar nu se spun despre nici 
un subiect (iar a fi în subiect numesc ceea ce, subzistând 
în ceva, dar nu ca parte, nu poate totuși să fie în afara 
celui în care este), așa cum o anumită cunoaștere grama- 
ticală este în subiectul suflet, însă nu se poate spune de- 
spre nici un subiect, iar un alb anumit este în subiectul 
corp (căci orice culoare este într-un corp), însă nu se spu- 
ne despre nici un subiect; altele deopotrivă se spun despre 
un subiect și sunt în subiect, așa cum știința este în su- 
biectul suflet, dar se și spune despre un subiect, despre 
gramatică; altele, în schimb, nu sunt nici în subiect și nici 
nu se spun despre un abes ca de pildă un om anumit 
sau un cal anumit, căci nici unul din aceștia, nici nu este 
într-un subiect, nici nu se spune despre un subiect. Iar în 
general cele individuale și una la număr nu se spun despre 
nici un subiect, însă nimic nu se opune ca unele să fie în 
subiect, căci o cunoaștere gramaticală anumită face parte 
din cele ce sunt într-un subiect. 

Atunci când se enunţă [ca predicat] ceva despre un al- 
tul ca despre un subiect, toate câte se spun despre ceea ce 
este enunțat [predicat] se vor rosti și despre subiect, așa 
cum „om“ este enunțat despre un om anumit, iar vieţui- 
tor despre om: așadar, și despre un om anumit se va enunta 
vieţuitorul; căci un om anumit este și om, Și vieţuitor. 

La cele de gen diferit și nerânduite unele sub alele, 
diferenţele și ele sunt deosebite ca specie, de pildă ale 

vieţuitorului și ale științei, căci diferenţele vieţuitorului 
sunt pedestrul, bipedul, înaripatul şi acvaticul, pe când 
cele ale științei, nici una din acestea, o știință Sedena 
de o altă știință prin aceea că e bipedă. Însă la genurile 
rânduite unele sub altele, nimic nu se opune să fie aceleași 
diferenţe, căci genurile superioare se enunţă despre cele 
de sub ele, așa încât toate câte sunt diferenţe ale predi- 
catului vor fi și ale subiectului. 

Fiecare dintre cele rostite fără nici o legătură semni- 
fică sau substanţă, sau mărime, sau fel de a fi, sau ceva 
relativ, sau locul unde, sau momentul când, sau poziţie, 
sau posesiune, sau acţiune, sau înrâurire. lar substanța 
este, spre a vorbi prin exemple, om, cal; mărimea, de 
exemplu, de doi coți, de trei coţi; felul de a fi: alb, gră- 
mătic; ceva relativ: dublu, jumătate, mai mare; iar loc: în 
liceu, în agora; moment: ieri, anul trecut; poziție: e culcat, 
c așezat: posesiune: e încălţat, e înarmat; acțiune: tăiere, 
ardere; înrâurire: a fi tăiat, a fi ars2. Fiecare însă dintre cele 
spuse, în sine, nu se rostește prin nici o afirmare, aceasta 
producându-se în schimb prin împletirea lor unele cu al- 
tele. Căci orice afirmare se dovedește a fi sau adevărată 
sau falsă, pe când nimic din cele spuse fără vreo legătură 
nu e nici adevărat, nici fals, ca de pildă: om, alb, aleargă, 
învinge. 

Substanţă, în chip principal, în prim rând și prin ex- 
celenţă este cea care nu se spune despre nici un subiect 
şi nici nu este într-un subiect, ca de pildă un om anumit 


2 Numele categoriilor nu sunt subliniate în textul grec (z. £.). 

sau un cal anumit. În schimb substanţe secunde sunt nu- 
mite speciile în care subzistă cele ce se numesc în prim 
rând substanțe, atât ele, cât și genurile acestor specii, cum 
subzistă, de pildă, un om anumit în specia de om, genul 
speciei fiind vieţuitorul; așadar, acestea se numesc sub- 
stanţe secunde, anume atât omul, cât și vieţuitorul. Este 
însă vădit, din cele de mai sus, că pentru cele [substanţe- 
le] spuse despre un subiect e necesar ca și numele și ra- 
țiunea să fie enunțate despre subiect; de pildă, omul este 
spus despre subiectul om anumit, și firește că numele se 
enunţă, căci vei spune „om“ despre un om anumit; dar 
și raţiunea de om se va enunţa despre un om anumit, căci 
un om anumit este și om, ȘI vieţuitor. Așa încât și nu- 
mele, și raţiunea [de a fi] vor fi enunțate despre subiect. 
Dintre cele ce sunt într-un subiect, în schimb, la cele mai 
multe nici numele, nici raţiunea nu se enunţă despre su- 
biect; la unele însă nimic nu se opune ca numele să fie enun- 
țat cândva despre subiect, în timp ce raţiunea este cu 
neputinţă [să fie enunțată], cum, de pildă, albul se enun- 
ţă ca fiind într-un subiect corp, căci corpul este numit 
alb, însă raţiunea de alb nu se va enunţa nicidecum despre 
corp. În schimb, toate celelalte sau se spun despre subiec- 
tele substanţe prime, sau sunt subiecte însele. Iar acest lu- 
cru e vădit în cazurile particulare la îndemână: cum, de 
pildă, vieţuitor se spune despre om, deci și despre un om 
anumit, căci, dacă nu s-ar spune despre nici unul dintre 
oamenii anumiţi, nu s-ar spune nici despre om în genere; 
la fel, culoarea este în corp, deci și într-un corp anumit, 
căci dacă n-ar fi în vreunul din cele particulare, n-ar fi 
nici în corp în general. Așa încât toate celelalte se spun 
sau despre subiectele substanţe prime, sau sunt subiecte în- 
sele. Neexistând deci substanţele prime, e cu neputinţă 
să fie vreunul din celelalte. 

Dintre substanţele secunde, specia e substanţă în mai 
mare măsură decât genul, căci ea este mai apropiată de 
substanţa primă. Într-adevăr, dacă ar reda cineva ce este 
substanța primă, o va face în chip mai cunoscut și mai 
familiar redând specia decât genul, cum, de pildă, expli- 
când ce este omul anumit, l-ar reda în chip mai cunoscut 
spunând că este un om decât că e vieţuitor; căci primul 
este ceva mai propriu omului anumit, pe când celălalt e 
ceva mai comun. lar redându-se ce este un pom anumit, 
se va spune în chip mai cunoscut cum că e pom decât că 
e plantă. În plus, substanţele prime, prin faptul că stau 
la baza tuturor celorlalte și că toate celelalte se enunță 
despre ele sau sunt în ele, se și numesc, din această cauză, 
prin excelență substanțe. Însă la fel cum se raportează 
substanţele prime la toate celelalte, tot așa se raportează 
şi specia la gen: căci specia stă la baza genului; într-ade- 
văr, genurile se enunţă despre specii, pe când speciile nu 
se convertesc față de genuri. Prin urmare, și din acestea 
[rezultă că] specia e în mai mare măsură substanță decât 
genul. În schimb, dintre speciile care ele însele nu sunt 
genuri, nici una nu e substanţă în mai mare măsură decât 
alta, căci nu vei reda nimic mai potrivit despre un om anu- 
mit spunând că e om decât despre un cal anumit spunând 
că e cal. Iar la fel, și dintre primele substanțe, nici una nu 
este mai mult substanță decât alta, căci nu e în mai mare 
măsură substanță un om anumit decât un bou anumit. 

În chip firesc însă, după substanțele prime, singure 
dintre celelalte sunt numite substanţe secunde speciile și 
genurile, căci numai ele înfățișează substanţa primă, din- 
tre cele care se enunţă. Într-adevăr, dacă ar vrea să redea 
cineva ce este un om anumit, atunci înfățișând specia și 
genul o va face în chip mai potrivit și îl va face mai cunos- 
cut înfățișând că e om decât că e vieţuitor, pe când orice 

dintre celelalte ar înfățișa el, o va fi făcut în chip mai nele- 
gitim, ca, de pildă, spunând că e alb, sau că aleargă, sau 
înfățișând orice altceva. Prin urmare în chip firesc sin- 
gure acestea, printre celelalte, se numesc substanțe. În 
plus, prin faptul că substanţele prime stau la baza tutu- 
ror celorlalte, ele se numesc substanţe în chip principal. 
Însă, așa cum substanțele prime se raportează la toate ce- 
lelalte, la fel se raportează și speciile și genurile substan- 
țelor prime la toate cele rămase, căci despre toate acestea 
se enunță cele rămase. Într-adevăr, pe un om anumit îl vei 
declara grămătic; deci și pe om, și pe vieţuitor îi vei pu- 
tea numi grămătici. La fel cu privire la celelalte. 

Este, pe de altă parte, comun oricărei substanțe fap- 
tul de a nu fi într-un subiect. Într-adevăr, substanța primă 
nici nu este într-un subiect și nici nu se spune despre un 
subiect, iar cu privire la substanţele secunde este evident 
și în felul următor cum că ele nu sunt într-un subiect. Căci 
om se spune despre un subiect, despre un om anumit, 
însă nu e într-un subiect; omul nu este într-un om anu- 
mit; la fel și vieţuitor se spune despre un subiect, despre 
un om anumit, însă vieţuitorul nu este într-un om anu- 
mit. De altfel, dintre cele ce sunt în subiect, nimic nu in- 
terzice ca numele unora să. se enunţe uneori despre 
subiect, raţiunea însă e cu neputinţă. În schimb, la sub- 
stanţele secunde se enunță despre subiect și umel, şi ra- 
țtiunea; căci vei atribui rațiunea de om unui anumit om, 
precum și cea de vieţuitor. Astfel încât substanța nu e din- 
tre cele aflate în subiect. Numai că nu este vorba de ceva 
propriu substanţei, ci și diferența face parte dintre cele 
ce nu sunt subiect. Într-adevăr, pedestrul și bipedul se 
rostesc despre subiectul reprezentat de om, însă nu sunt 
în subiect, căci bipedul sau pedestrul nu se află în om. 
Iar, de asemenea, raţiunea diferenţei se enunță despre ceea 


CATEGORII 15 


ce se spune diferenţa, cum, de pildă, dacă pedestrul se 
spune despre om, atunci și raţiunea pedestrului se va 
enunța despre om; căci omul este pedestru. Să nu ne tul- 
bure însă faptul că, întrucât subiectele sunt întreguri, păr- 
yle substanţelor ne-ar putea apărea ca nefiind substanţe. 
Căci nu s-a spus „cele aflate în subiect“, la fel cum s-ar 
spune: părțile subzistente în ceva. 

Revine însă substanţelor și diferențelor faptul că toate 
se spun în chip sinonim de către ele. Căci toate enunță- 
rile pe baza lor sunt făcute fie despre cele individuale, fie 
despre specii. Negreșit, din substanţa primă [nu derivă) nici 
o categorie [enunțare]; căci ea nu se enunţă despre nici un 
subiect; însă, dintre substanţele secunde, specia se enun- 
tá despre individ, iar genul atât despre specie, cât și de- 
spre individ. Pe de altă parte, diferenţele de asemenea se 
enunță atât despre specii, cât și despre indivizi. lar sub- 
stanţele prime primesc și rațiunea speciilor, și cea a genu- 
rilor, pe când specia pe cea a genului; Căci toate câte se spun 
despre predicat se vor spune și despre subiect. La fel însă, 
speciile și indivizii acceptă deopotrivă raţiunea diferen- 
elor. Într-adevăr, erau sinonime cele care aveau în co- 
mun numele și aceeași rațiune, astfel încât toate cele spuse 
pe bază de substanţă și pe bază de diferenţă se rostesc în 
chip sinonim. 

Pe de altă parte, orice substanţă pare să însemne ceva 
anumit. Cu privire la substanţele prime, este de netăgă- 
duit și adevărat cum că semnifică ceva anumit, căci lu- 
crul indicat este [ceva] individual și unu la număr; iar cu 
privire la substanţele secunde, se pare de asemenea, prin 
lorma denumirii, că ele înseamnă ceva anumit, ca atunci 
când spui „om“ sau „vieţuitor“ ; totuși nu e cu adevărat 
asa, ci ele semnifică mai degrabă un fel de a fi: căci subiec- 
tul nu e ceva unic, ca substanţa primă, ci om și viețuitor 

se enunță despre mai mulţi. Însă ele nu înseamnă în chip 
absolut un fel de a fi, cum ar face-o albul de pildă. Căci 

albul nu semnifică nimic altceva decât un a de a fi. În 
schimb, specia și genul definesc felul de a fi cu privire la 
substantă: ele semnifică de ce fel anume este o substanță. 
Iar prin gen determinarea se face asupra mai multora de- 
cât prin specie: cel ce spune viețuitor cuprinde mai multe 
decât cel ce spune om. 

Le revine substanțelor și faptul că nimic nu le este con- 
trar. Într-adevăr, ce ar putea fi contrar substanței prime, 
bunăoară unui om anumit sau unui viețuitor anumit ? Căci 
nimic nu le este contrar. Nici față de om sau față de vie- 
țuitor nu e nimic contrar. Dar aceasta nu reprezintă ceva 
propriu substanței, ci este astfel pentru multe altele, bu- 
năoară pentru mărime; căci nimic nu este contrar măsu- 
rii de doi coți sau trei coți și nici, firește, lui zece, sau 
vreunuia de acest fel, doar dacă nu s-ar spune că multul 
ar fi contrar puţinului sau marele micului. Însă dintre mă- 
rimile determinate, nici una nu este contrară alteia. 

Pe de altă parte, substanţa pare să nu admită mai mul- 
tul sau mai puţinul. Vreau să spun nu că substanţa n-ar 
fi în mai mare măsură substanţă decât o alta (căci doar 
s-a spus că este), ci că fiecare substanţă ca atare nu se spune 
mai mult sau mai puțin. De pildă, dacă această substanţă 
este om, nu va fi mai mult sau mai puţin om nici el în- 
suși fată de sine, nici unul faţă de altul; căci unul faţă de 
altul nu e mai mult om, așa cum albul este mai mult sau 
mai puţin alb decât un altul și cum frumosul se spune mai 
mult sau mai puţin faţă de altul. De asemenea un lucru, 
același chiar, se poate spune mai mult sau mai puţin de- 
spre sine, așa cum, dacă un corp este alb, el se spune mai 
alb acum decât înainte, sau cald fiind, se spune a fi mai 
cald și mai puţin cald. În schimb, substanţa nu se spune 
defel mai mult sau mai puţin, căci nici omul nu e socotit 

acum mai mult om decât înainte, nici, firește, nimic din 
celelalte câte sunt substanţe. În concluzie, substanța nu 
primește pe mai mult și mai puţin. 

Dar în cea mai mare măsură caracter propriu al sub- 
stanţei pare a fi faptul că aceeași și una la număr fiind, 
ca admite contrarii, pe când cu privire la altele, în speţă 
la toate câte nu sunt substanțe, nu s-ar putea învedera nici 
unul care, unu fiind la număr, să poată primi contrarii; 
de pildă, culoarea, care este aceeași și una la număr, nu 

va fi albă și neagră, nici o aceeași faptă, una la număr, nu 

va fi rea și bună; iar la fel cu toate cele câte nu sunt dibe 
stanţe. În schimb, substanţa, una și aceeași fiind la număr, 
este cu adevărat primitoare de contrarii, precum un om 
anumit, unu și același fiind, devine când alb, când negru 
și când cald, când rece, când rău, când bun. În cazul al- 
tora, nimic nu vădește așa ceva, doar dacă n-ar aduce'ci- 
neva vreo întâmpinare, spunând că vorbirea și părerea 
sunt susceptibile de contrarii. Căci o aceeași vorbire pare 
să fie adevărată și falsă, bunăoară, dacă ar fi adevărată spu- 
sa că stă jos cineva, în clipa când acesta se ridică spusa 
va fi falsă. Iar la fel și cu opinia, căci, dacă ar opina ci- 
neva în chip adevărat că un ins șade, atunci, în clipa când 
acesta se ridică, părerea va fi falsă dacă o păstrează cu pri- 
vire la faptul î în chestiune. Dar chiar dacă s-ar accepta 
această întâmpinare, există totuși o diferență de mod. Ín- 
ur-adevăr, cele ce se transformă, în cazul substanţelor, sunt 
cle însele primitoare de contrarii; căci [subiectul] s-a 
schimbat, devenind rece din cald (prefăcându-se cu ade- 

vărat) şi negru din alb sau bun din rău. Iar la fel și în ca- 
zul celorlalte, fiecare este „primitor de contrarii, ca fiind 
susceptibil de  prefacere. În schimb, vorbirea și părerea 
ele însele rămân absolut nemișcate în toate privinţele, î în 
timp ce lucrul care se schimbă devine contrar faţă de ele; 
căci într-adevăr spusa cum că cineva șade rămâne aceeași, 

iar întrucât lucrul se schimbă, ea devine când adevărată, 
când falsă. La fel și în cazul părerii. Așa încât, într-un fel, 
este propriu substanţei să fie primitoare de contrarii prin 
prefacerea ei. Dacă deci s-ar admite și aceasta, cum că pă- 
rerea și vorbirea ar fi primitoare de contrarii, un asemenea 
lucru nu e adevărat. Căci vorbirea și părerea nu se spun 
primitoare de contrarii prin aceea că ele însele ar fi sus- 
ceptibile de a primi ceva, ci prin aceea că efectul s-a pe- 
trecut pe alt plan. Într-adevăr, prin aceea că un fapt are 
sau nu are loc, prin aceasta se și spune că vorbirea e ade- 
vărată ori falsă, iar nu în sensul că vorbirea însăși ar fi 
primitoare de contrarii. În chip absolut, nimic nu e miş- 
cat de ceva, nici vorbirea, nici părerea, așa încât ele n-ar 
putea fi primitoare de contrarii, de vreme ce nu se iveş- 
te nici un efect în ele, pe când substanţa, primind în fapt 
ea însăși contrariile, este astfel socotită primitoare de con- 
trarii: ea admite boala și sănătatea, albeaţa și negreața, iar 
primind ea însăși pe fiecare din acestea, este socotită a fi 
primitoare de contrarii. Concluzia este că se poate so- 
coti un caracter propriu substanţei faptul că, aceeași și 
una la număr fiind, ea este primitoare de contrarii po- 
trivit cu schimbarea proprie. Atâta fie spus despre sub- 
stanţă deci. 

Dintre mărimi, una este determinată [discontinuă], alta 
continuă; una este alcătuită din părţi având prin ele în- 
sele așezare unele faţă de altele și alta din părți ce nu au 
așezare. Mărimi discontinue sunt, de pildă, numărul și 
vorbirea, pe când continue, linia, suprafața, volumul și, 
dincolo de ele, timpul ş ȘI spaţiul. Într-adevăt, printre păr- 
şile aaea deula aa e e EEEn COn prin care 
aceste părți să adere, cum, de pildă, dacă cinci este o 

parte a lui zece, atunci prin nici un termen comun nu 
aderă primele cinci și celelalte cinci, ci ele sunt distinc- 
tc; și, desigur, nici cele trei cu cele șapte nu aderă prin 
nici un termen comun; în general, nu ai putea concepe 
la număr vreun termen comun al părților, ci ele se dis- 
ung statornic, astfel încât numărul face parte dintre cele 
discontinue. Dar la fel și vorbirea face parte dintre cele dis- 
continue. Cât despre faptul că vorbirea e o mărime, este 
evident: ea se măsoară prin silabă lungă și scurtă, refe- 
rindu-mă, bineînţeles, la vorbirea ce se produce prin voce. 
Căci prin nici un termen comun de-al ei nu aderă părți- 
lc: într-adevăr, nu există termen comun prin care să in- 
tre în contact silabele, ci fiecare stă distinctă ca atare. În 
schimb, linia este continuă; căci poate fi conceput un ter- 
men comun prin care părţile ei să intre în contact — punc- 
tul, iar la suprafaţă — linia, deoarece părţile suprafeţei 
aderă printr-un termen comun. La fel, pe de altă parte, 
şi la corp s-ar putea concepe un termen comun, linie ori 
suprafață, prin care părțile corpului intră în contact. Însă 
atât timpul cât și spațiul fac parte dintre acestea: într-ade- 
văr, timpul de acum intră în contact atât cu cel trecut, 
cât și cu cel viitor. De asemenea, spaţiul e dintre cele con- 
tinue: căci părțile corpului domină un anumit spaţiu, ele 
intrând în contact printr-un termen comun; deci și păr- 
ule spațiului, pe care le domină fiecare din părțile corpu- 
lui, intră în contact prin același termen prin care o fac și 
părţile corpului. Așa încât rezultă că şi spaţiul este conti- 
nuu: părțile sale intră în contact printr-un termen comun. 
În plus, unele [mărimi] se alcătuiesc din părţi ce au prin 
ele însele așezare unele faţă de celelalte, altele din părți 
ce nu au așezarea, cum, de pildă, părțile liniei au așezare 
unele față de altele; căci fiecare dintre ele se află undeva 
şi ai putea deosebi și reda cu privire la fiecare unde se 
află în suprafaţă și prin ce fel de parte intră în contact cu 

celelalte. Tot astfel însă și părţile suprafeţei au o anumită 
aşezare, căci la fel s-ar putea reda unde se află fiecare și 
cum intră în contact unele cu altele. De asemenea și cele 
ale corpului, precum şi cele ale spaţiului. În schimb, ne- 
greșit, cu privire la număr nu s-ar putea dovedi că păr- 
țile au vreo așezare unele față de altele sau că se află undeva, 
precum și care dintre părţi intră în contact unele cu al- 
tele. Și nici cu privire la părţile timpului: într-adevăr, nici 
una din părțile timpului nu persistă; iar ceea ce nu este 
persistent cum oare ar putea avea o așezare? Ci mai degra- 
bă s-ar putea spune că e vorba de o ordine oarecare prin 
faptul că o parte a timpului este anterioară, alta poste- 
rioară. În ce privește numărul, lucrurile stau în același 
chip, prin faptul că mai întâi se numără unu decât doi și 
doi decât trei, și astfel ai putea avea o anumită ordine, 
dar așezare nu ai putea concepe defel. Vorbirea are loc 
și ea la fel: nici una dintre părţile ei nu persistă, ci odată 
rostită ea nu mai poate fi păstrată, așa încât nu încape așe- 
zare a părților ei de vreme ce nimic nu persistă. Așadar, 
unele [mărimi] s-au alcătuit din părţi cu așezare, altele 
din părți fără așezare. 

În chip principal î însă sunt numite mărimi doar cele 
menţionate, pe când toate celelalte, prin accident: într-a- 
devăr, doar privind spre cele dia le muza și pe cele- 
lalte mărimi, cum, de pildă, se socotește că e mult alb prin 
faptul că suprafaţa este întinsă, și o acţiune este mare prin 
faptul că are loc în mult timp și cu multă mișcare, căci 
nu ca atare este numită fiecare dintre acestea o mărime. 
De pildă, dacă ar reda cineva cât de mare este acţiunea, 
ar determina-o prin timp, înfățișând-o ca fiind de un an 
sau oricum altfel. Și că albul este o mărime s-ar deter- 
mina redând suprafaţa, căci pe cât de mare este suprafaţa, 
tot atât se va spune că este și albul. Așa încât singurele 

mărimi, în chip principal și ca atare, se socotesc cele men- 
ționate, pe când dintre celelalte nici una ca atare, ci doar 
prin accident. 

Pe deasupra, mărimii nu-i este nimic contrar. În ca- 
zul mărimilor determinate, într-adevăr este limpede că 
nimic nu le e contrar, de pildă celei de doi coţi, suprafeţei 
sau vreuneia de acest soi; căci nimic nu le este contrar, 
doar dacă n-ar spune cineva că multul este contrar pu- 
ținului sau marelui micului. Numai că nici unul dintre 
acestea nu este mărime, ci ele fac parte dintre relative: 
într-adevăr, nimic nu e declarat mare ori mic în sine, ci 
prin raportare la un altul, cum, de pildă, un munte este 
socotit mic, pe când un sâmbure este mare prin aceea că 
ultimul e mai mare decât altele de același soi, iar celălalt 
mai mic decât altele de același soi. Așadar, raportarea se 
lace faţă de altul, de vreme ce, firește, dacă s-ar vorbi de 
mic sau mare în sine, atunci muntele n-ar putea fi vre- 
odată spus mic și sâmburele mare. Tot astfel spunem că 
într-un sat sunt multi oameni și în Atena puţini, fiind to- 
tuși mult mai mulți aci. Însă mărimea de doi coți și cea 
de trei coți, ca și fiecare din acestea, semnifică [efectiv] 
o mărime, pe care marele și micul nu semnifică atât o mă- 
rime, cât mai degrabă ceva relativ, căci marele și micul 
sunt considerate faţă de un altul. Așa încât este limpede 
că acestea fac parte dintre relative. De altfel, fie să s-ar 
stabili despre ele că sunt mărimi, fie că nu, încă nu le-ar 
li nimic contrar lor, căci lucrul ce nu poate fi luat el însuși 
ca atare, ci drept raportat la altceva, cum oare ar putea 
avea el ceva contrar ? În cazul însă că marele și micul vor 
li socotite contrarii, se va întâmpla ca un același lucru să 
adraită simultan contrariile și deci ca lucrurile în ches- 
tiune să-și fie lor însele contrarii. Într-adevăr, ar rezulta 

că simultan un același lucru este mare și mic, căci el este 
mic față de unul, mare însă, același fiind, faţă de altul. Așa 

încât ar rezulta că un același lucru este și mare și mic prin 
raport la același timp, deci primește simultan contra- 
riile. Însă nimic nu se dovedeşte a primi simultan con- 
trariile, ca în cazul substanței; ea, e drept, se dovedește 
primitoare de contrarii, totuși cineva nu e simultan bolnav 
și sănătos. Iar nici alb și negru nu e simultan. Dar nici 
dintre celelalte [dincolo de substanţă] nimic nu primește 
simultan contrariile. De asemenea ar rezulta că lucrurile 


își sunt lor însele contrarii. Căci, dacă marele e contrar 


micului, iar un același lucru este simultan mare și mic, 
atunci același lucru își este contrar sieși. Dar e cevacu ne- 
putinţă ca un lucru să-și fie contrar sieși. Prin urmare, 
marele nu este contrar micului, nici multul puţinului, așa 
încât, chiar dacă se va spune că ele nu fac parte dintre re- 
lative, ci ţin de mărime, încă nu se va căpăta nimic con- 
trar. Însă, prin cea) ară, contrarietatea mărimii pare să 
aibă loc în legătură cu bacul. Căci obișnuim a pune su- 
sul drept contrar josului, prin jos înțelegând regiunea din- 
spre centru, întrucât centrul are depărtarea maximă faţă 
de marginile universului. Iar cei mulţi par a prelua de aici 
și definiţia pentru celelalte contrarii, căci se definesc drept 
contrarii cele, dintr-un același gen, distanţate la maximum. 

Pe de altă parte, mărimea nu pare să admită mai mul- 
tul sau mai puţinul, de pildă, mărimea de doi coţi: căci 
nu este mai mult de doi coţi o mărime decât alta. Și nici 
numărul, cum, de pildă, trei nu este numit mai mult trei 
decât cinci, nici cinci decât trei. Iar nici timpul nu e decla- 
rat în mai mare măsură timp unul decât altul. Nici vreuna 
din mărimile amintite nu e socotită ca având pe mai mult 
și mai puţin. În concluzie, mărimea nu admite pe mai 
mult și mai puţin. 

Dar propriu prin excelenţă pentru mărime se socoteș- 
te faptul că ele sunt egale și inegale. Într-adevăr, fiecare 

dintre mărimile menţionate este denumită și egală și ine- 
gală, aşa cum corpul este numit și egal și inegal, timpul 
şi egal şi inegal. Iar la fel în cazul celorlalte menţionate, 
fiecare este socotită deopotrivă egală și inegală. În schimb, 
dintre celelalte câte nu sunt mărimi, nu s-ar putea defel 
spune despre vreuna Că este egală ș Și inegală, așa cum dis- 
poziţia cuiva nu e defel socotită egală ori inegală, ci mai 
degrabă asemănătoare, iar albul defel egal ori inegal, ci 
asemănător. Așa încât, propriu prin excelență mărimii este 
să se enunţe despre ea egalul și inegalul. 

Se numesc relative toate câte, ele însele ca atare, se spun 
a ţine de altele sau se raportează oricum faţă de un altul, 
cum, de pildă, mai marele este spus, ca atare, ca fiind al 
altuia; căci se numește mai mare al cuiva, iar dublul este 
spus, ca atare, ca fiind al altuia, căci este socotit dublu al 
cuiva. Tot astfel și celelalte de acest soi. Însă prin rela- 
tive se numără și unele de felul următor, cum ar fi carac- 
terul, dispoziţia, senzaţia, cunoașterea, așezarea. Căci 
toate cele enumerate sunt spuse, ca atare, drept ţinând 
de un altul, și nu într-altfel; într-adevăr, caracterul este 
caracter de ceva, cunoașterea este cunoaștere a ceva, așe- 
zarea este așezare a cuiva, iar celelalte la fel. Așadar rela- 
tive sunt toate câte, ele însele, ca atare, sunt spuse drept 
tinând de ceva sau se raportează oricum altfel la ceva, 
cum, de pildă, un munte e socotit mare faţă de un altul; 
căci faţă de ceva e spus mare muntele, iar asemănătorul 
c socotit asemănător cuiva, toate celelalte de acest fel fiind 
spuse așa prin raport la ceva. Deopotrivă, culcarea ori- 
zontală, starea verticală și șederea sunt anumite așezări, 
iar așezarea face parte dintre relative. În schimb a fi în- 
tins orizontal, a sta vertical și a şedea nu sunt ele însele 

aşezări [ci poziţii — n. t.], numai că se spun în chip pa- 
ronimic de la aşezările menționate. 

Există, pe de altă parte, contrarietate în sânul relati- 
velor, aşa cum, de pildă, virtutea este contrară viciului, 
fiecare dintre ele fiind un relativ, iar cunoaşterea, con- 
trară neştiinței. Totuși, nu tuturor relativelor le revine 
contrariul; într-adevăr, dublului nu-i este nimic contrar, 
nici triplului, nici vreunuia dintre acestea. De asemenea, 
relativele par să admită și mai multul, și mai puținul, căci 
asemănătorul este spus mai mult și mai puțin, și inegalul 
mai mult și mai puţin, fiecare dintre ele fiind un relativ; 
într-adevăr, asemănătorul este spus asemănător cuiva și 
inegalul inegal cuiva. Însă nu toate relativele admit mai 
multul și mai puţinul: dublul nu e spus mai mult și mai 
puţin dublu, nici vreunul dintre acestea. 

Pe de altă parte, toate relativele se rostesc faţă de con- 
versele lor, cum, de pildă, sclav este spus sclav al stăpâ- 
nului și stăpânul stăpân al sclavului, iar dublul dublu al 
jumătăţii și jumătatea jumătate a dublului, mai marele mai 
mare al micului și mai micul mai mic al marelui. La fel și 
în cazul celorlalte, afară doar că uneori are loc o deose- 
bire de caz în folosirea cuvântului, așa cum, de pildă, cu- 
noașterea este spusă a fi cunoaștere a cunoscutului, pe 
când cunoscutul e cunoscut prin cunoaștere, și senzaţia 
e senzaţie a sensibilului, pe când sensibilul e sensibil prin 
senzație. Totuși uneori [rostirea] nu pare a se converu, 
în cazul că nu s-a făcut redarea în chip legitim faţă de lu- 
crul rostit, ci acela care o răstoarnă greșește, ca, de pil- 
dă, în cazul aripii, dacă s-a redat cum că este a păsării, 
nu se obține conversiunea „pasăre a aripii“. Căci nu s-a 
redat în chip potrivit prima spusă „aripă a păsării“: în- 
trucât nu în măsura în care este vorba de pasăre se spune 
că aripa este a ei, ci în măsura în care e un înaripat, deoa- 
rece există aripi la multe altele ce nu sunt păsări. Așa 

încât, în cazul că se redă în chip potrivit rostirea, atunci 
ca se și convertește, ca, de pildă, că aripa este aripă a în- 
aripatului ș și înaripatul este înaripat prin aripă. Însă une- 
ori este necesar chiar să se creeze termeni, în cazul anume 
că nu e dinainte stabilit un nume faţă de care să se poată 
face potrivit redarea, cum, de pildă, dacă s-ar răsturna ros- 
tirea „cârmă a navei“, nu s-ar obține o redare potrivită, 
căci nu în măsura în care e navă poate fi cârma socotită 
ca revenindu-i; există într-adevăr nave care nu au cârme. 
De aceea nici nu se convertește, căci despre navă nu se 
poate spune „navă a cârmei“. Dar poate că redarea ar fi 
mai potrivită dacă s-ar face într-astfel, spunându-se, de 
pildă, despre cârmă că e una a cârmonavei sau oricum alt- 
fel; căci aici nu există nume. Într-adevăr, rostirea se și 
convertește în cazul că e potrivit redată: cârmonava este 
cârmonavă prin cârmă. Iar la fel și în alte cazuri, așa cum, 
de pildă, despre cap s-ar reda mai potrivit spunându-se 
că este cap al „căpăţânatului“ decât al vieţuitorului; căci 
nu în măsura în care e vieţuitor are cap: multe dintre vie- 
ţuitoare nici nu au cap. Iar în felul acesta, negreșit, cine- 
va ar putea lesne înţelege pe cele care n-au parte de nume, 
dacă, pornind de la primele cuvinte, s-ar institui nume 
și pentru cele ce se convertesc faţă de ele, așa cum, în ca- 
zul celor de mai sus, din aripă [deriva] înaripat și din câr- 
mă, cârmonavă. Așadar, toate relativele, în cazul că se face 
redarea potrivită, se spun faţă de conversele lor, de vre- 
me ce, în cazul că se face redarea la întâmplare, și nu faţă 
de însuși lucrul în chestiune, nu are loc conversiunea. 
Afirm însă că nici dintre cele în chip recunoscut rostite 
faţă de conversele lor și care au parte de nume în ce le pri- 
veşte nu se convertește vreunul, în cazul că redarea se face 
față de unul dintre accidente și nu faţă de însuși lucrul 
în chestiune, cum, de pildă, la sclav, dacă el nu e redat 
ca fiind al stăpânului, ci al omului sau bipedului, sau al 

oricăror [aspecte] de acest soi, atunci nu încape conver- 
siune, căci nu e potrivită redarea. În plus, dacă s-a făcut 
ie/saclaiea față de ceea ce se vorbește, dar dacă s-ar tre- 
ce cu vederea toate cele ce nu sunt decât accidente, men- 
ținându-se acel lucru, numai, faţă de care s-a făcut redarea 
în chip potrivit, atunci se va vorbi statornic prin raport 
la lucrul în chestiune, cum, de pildă, dacă sclavul e nu- 
mit așa prin raport la stăpân, atunci, trecându-se cu ve- 
derea toate cele accidentale pentru stăpân, ca de pildă 
faptul de a fi biped sau capabil de cunoaștere și de a fi 
om, și lăsându-se numai faptul că este stăpân, atunci se 
va vorbi statornic despre sclav prin raport la termenul 
în chestiune el însuși, căci sclavul este sclav al stăpânu- 
lui. În schimb, dacă nu s-a redat în chip potrivit faţă de 
ce anume se vorbeşte, atunci, trecându-se cu vederea toate 
celelalte [aspecte] și lăsându-se doar cel faţă de care s-a 
făcut redarea, nu se va mai vorbi prin raport la terme- 
nul în chestiune. Să admitem că sclavul e redat ca fiind 
al omului, iar aripa a păsării și că este trecut cu vederea, 
în ce priveşte omul, faptul de a fi stăpân, atunci sclavul 
nu se va mai rosti faţă de om, căci, nefiind stăpân, nu va 
fi nici sclav. La fel și în cazul păsării, să admitem că e tre- 
cut cu vederea faptul de a fi înaripată: atunci aripa nu va 
mai fi un relativ, căci neexistând înaripat, aripa nu va mai 
fi nici ea „a cuiva“. În concluzie, trebuie să se facă reda- 
rea prin raport la ceva în chip potrivit rostit, într-un fel. 
Dacă există un nume stabilit, redarea devine uşoară; dacă 
însă nu există, atunci poate fi necesar să se creeze unul. 
Așa redând lucrurile, este evident că toate relativele se 
vor rosti față de conversele lor. 

Relativele par fi simultane prin natură, iar în cazul ce- 
lor mai multe, lucrul e adevărat. Căci dublul și jumătatea 
sunt simultane, iar dacă jumătatea este, atunci este și du- 
blul, și dacă există sclavul, există și stăpânul; la fel și cu 

celelalte. Dar ele se și suprimă reciproc, căci neexistând 
dublul, nu există jumătatea, şi neexistând j jumătatea, nu 
există dublul; la fel și în cazul celorlalte de acest soi. Însă 
nu în cazul tuturor relativelor pare să fie adevărat că ele 
sunt prin firea lor simultane; într-adevăr, cunoscutul ar 
putea părea anterior cunoașterii. Așa, de pildă, noi pri- 
mim științele, în cele mai multe cazuri, pe baza preexis- 
tenţei lucrurilor: în puţine cazuri, sau chiar în nici unul, 
nu s-ar putea vedea cunoscutul ivindu-se simultan cu 
cunoașterea. De altfel, suprimându-se cunoscutul, se su- 
primă și cunoașterea, pe când cunoașterea nu suprimă cu- 
noscutul; într-adevăr, dacă nu există cunoscut, nu încape 
cunoaștere (căci n-ar mai fi cunoaștere a nimic), pe când, 
dacă nu există cunoaștere, nimic nu interzice să existe cu- 
noscutul, cum, de pildă, și cu privire la cvadratura cer- 
cului, dacă ea este efectiv un cognoscibil, nu s-a produs 
încă o cunoaștere a ei, totuși ea este o temă de cunoscut. 
În plus, dacă viețuitorul se suprimă, atunci nu încape cu- 
noaștere, totuși multe dintre cele de cunoscut pot con- 
tinua să fie. Și la fel cu acestea se comportă tot ce se referă 
la senzaţie. Sensibilul pare într-adevăr a fi anterior sen- 
zaţiei. Prin suprimarea sensibilului se suprimă și senza- 
ţia, pe când senzaţia nu suprimă sensibilul. Căci senzațiile 
au loc în legătură cu corpul și în corp, iar distrugându- -se 
sensibilul se distruge și corpul (acesta făcând parte din- 
tre sensibile), dar corpul neexistând se suprimă și sen- 
zaţia, de unde rezultă că sensibilul suprimă senzația. În 
schimb, de bună seamă că senzaţia nu suprimă sensibi- 
lul: într-adevăr, suprimându-se vieţuitorul, se suprimă 
senzaţia, în timp ce sensibilul va continua să fie, sub for- 
ma corpului, a caldului, a dulcelui, a amarului și a tuturor 
sensibilelor. De altfel, senzaţia se ivește o dată cu fiinţa 
ce simte, căci simultan apar atât vieţuitorul, cât și senza- 
tia, pe când sensibilul poate exista și înainte de vieţuitor 


8a 


28 ARISTOTEL 


sau senzaţie; căci focul, apa și cele asemănătoare, din care 
e constituit și viețuitorul, trebuie să fie şi dinainte ca vie- 
țuitorul sau senzaţia să existe în general, așa încât s-ar do- 
vedi că sensibilul este anterior senzaţiei. 

Se poate ivi o nedumerire, dacă nu cumva vreuna din- 
tre substanţe n-ar fi și ea de socotit ca făcând parte dintre 
relative, cum se și pare, sau dacă nu cumva aceasta se în- 
tâmplă în ce priveşte anumite substanţe secunde. În 
cazul substanţelor prime este ceva adevărat că nici între- 
gurile, nici părțile nu se socotesc relative. Căci un om anu- 
mit nu este denumit om al cuiva [om ce ţine de ceva], nici 
un bou anumit nu e bou anumit ca ţinând de ceva. La 
fel cu părțile: o mână dată nu se spune mână dată a cuiva, 
ci mâna cuiva, iar un cap dat nu e numai cap dat al cui- 
va, ci cap al cuiva. La fel, pe de altă parte, și în cazul sub- 
stanţelor secunde, cu cele mai multe, așa cum omul [luat 
în general] nu e spus om al cuiva, nici boul bou ţinând 
de ceva, nici lemnul lemn al cuiva, ci cel mult proprie- 
tate a cuiva. Așadar, în cazul celor de acest soi este lim- 
pede că nu fac parte dintre relative; darîn cazul anumitor 
substanţe secunde încape discuţie, cum, de pildă, capul 
[în general] este spus cap al cuiva și mâna mână a cuiva, 
ca și fiecare de acest soi, așa încât ele ar părea să fie niște 
relative. Dacă deci definiția relativelor a fost redată sa- 
tisfăcător, atunci este ceva sau deosebit de greu, sau chiar 
cu neputinţă să se soluţioneze problema cum că nici o 
substanţă nu e socotită un relativ; dacă însă definiția nu 
e îndestulătoare, ci sunt relative cele cărora faptul de a 
fi le este tot una cu faptul de a se raporta, într-un fel, la 
ceva, atunci poate că ar fi ceva de răspuns la acestea. De 
altfel, prima definiţie este implicată de toate relativele, fără 
însă ca relativul să fie acest lucru, anume faptul că ele ca 
atare sunt socotite a ţine de altceva. Iar din acestea este 
evident că, dacă cineva cunoaște în chip determinat unul 

dintre relative, atunci va cunoaște în chip determinat și 
acel lucru prin raport la care el este rostit. Aceasta e ceva 
evident și pe baza a ce urmează. Dacă se știe despre ceva 
dat cum că e un relativ, iar dacă existenţa, pentru relative, 
este același lucru cu raportarea de un fel oarecare la ceva, 
atunci se știe și lucrul la care acesta se raportează, într-un 
fel; căci, dacă cineva n-ar ști în general la care anume se 
raportează el, atunci nu va ști nici dacă are cumva un re- 
lativ. Iar în cazul celor particulare, acest lucru este evi- 
dent, cum, de pildă, dacă cineva știe în chip determinat 
despre ceva dat cum că este dublu, atunci știe îndată, în 
chip determinat și al cui dublu este; căci, dacă ar ști că 
acest lucru însuși nu e dublul nici unuia dintre cele de- 
terminate, atunci nu ar ști în general cum că este un du- 
blu. La fel, dacă ar ști despre ceva cum că este „mai bun“, 
ar fi necesar să știe prin aceasta în chip determinat și faţă 
de cine e mai bun. Însă nu va ști în chip nedeterminat 
cum că e mai bun decât ceva mai rău: un astfel de gând 
ar fi o supoziţie, nu o cunoștință; căci încă nu va ști în 
chip exact cum că este mai bun decât ceva mai rău. Dacă 
ar fi așa, s-ar putea ca nimic să nu fie mai rău decât el. 
Așa încât în chip evident e necesar ca, știindu-se în chip 
determinat despre ceva că e un relativ, să se știe în chip 
determinat și faţă de cine este rostit el. În schimb, capul, 
mâna, fiecare ca atare dintre cele ce sunt substanţe poa- 
te fi cunoscut în chip determinat drept ceea ce este fără 
a se ști necesar faţă de cine e rostit, căci al cui cap este 
sau a cui mână este poate să nu fie cunoscut în chip de- 
terminat. Astfel că acestea nu ar face parte dintre relati- 
ve. Şi dacă nu sunt relative, atunci ar putea fi adevărat să 
se spună că nici o substanţă nu face parte dintre relative. 
Totuşi, poate că e greu să se facă enunţări categorice cu 
privire la asemenea lucruri fără a se relua cercetarea mai 

des, și, desigur, faptul de a avea nedumeriri, în fiecare pri- 
vinţă, nu e de prisos. 

Numesc calitate ceea ce face ca lucrurile să fie soco- 
tite de un anumit fel. Iar calitatea este dintre cele rostite 
în mai multe chipuri. Să numim un soi de calitate carac- 
terul și dispoziţia. Caracterul însă diferă de dispoziţie prin 
faptul că e mai statornic și mai durabil. Așa sunt cunoș- 
tinţele științifice și virtuțile, căci o cunoștință pare a fi 
dintre cele deopotrivă statornice și greu de înlăturat, chiar 
când e vorba de o cunoaștere măsurată, în cazul că nu se 
ivește, la cel ce cunoaște, vreo transformare deosebită, din 
cauză de boală sau ceva de acest soi; la fel cu virtutea, 
cum, de pildă, atât spiritul de justiţie, cumpătarea, cât și 
fecaredintre gelede acesti nu par a fi nici lesne de în- 
lăturat, nici lesne de schimbat. În schimb, dispoziții se 
numesc toate câte sunt lesne de înlăturat și se schimbă 
repede, precum căldura și răcirea, boala și sănătatea, ca 
și toate cele asemănătoare: într-adevăr, omul este orien- 
tat, într-un fel, prin ele, însă se schimbă repede, devenind 
rece din cald și trecând de la sănătate la boală, la fel și cu 
celelalte, doar dacă nu s-ar întâmpla ca și vreuna dintre 
dispoziţii, după un timp mai îndelungat, să sfârșească în 
ceva firesc și incurabil, sau cu totul greu de înlăturat, pe 
aceasta putând- o cineva numi chiar caracter. Este însă evi- 
dent că tindem să numim caractere acele stări care sunt 
mai durabile și mai greu de înlăturat; căci pe cei la care 
cunoștințele nu sunt pe deplin stăpânite, ci lesne de în- 
lăturat, nu-i socotim că posedă caracterul de cunoscători, 
chiar daa firește, sunt și ei dispuși [orientaţi] î într-un fel 
printr-o cunoaștere, fie mai rea, fie mai bună. În conclu- 
zie, caracterul diferă de dispoziţie prin aceea că ultima e 

mai lesne de înlăturat, prima mai durabilă precum şi mai 
statornică. Însă caracterele sunt și un fel de dispoziţii, pe 
când dispozițiile nu sunt cu necesitate caractere: cei ce 
au anumite caractere sunt orientaţi, într-un fel, pe baza 
lor, pe când cei orientați printr-o dispoziţie nu au întru 
totul și caracterul respectiv. 

Un alt soi de calitate este cel pe baza căruia calificăm 
pe pugiliști, de pildă, sau pe alergători, pe cei sănătoși, 
cei bolnăvicioși și pur și simplu tot ce e denumit pe te- 
meiul unei capacități ori incapacități naturale. Căci nu 
prin simplul fapt că fiecare este orientat într-un fel sunt 
ei socotiți de așa natură, ci datorită faptului că posedă în- 
zestrarea firească de a facă sau de a nu suferi lesne ceva, 
cum, de pildă, pugiliști și alergători sunt denumiți unii 
nu prin faptul că au o anumită dispoziţie, ci prin aceea 
că posedă înzestrarea naturală de a face lesne ceva, iar să- 
nătoși sunt numiţi unii prin aceea că posedă capacitatea 
naturală de a nu pătimi lesne ceva din pricina celor ce li 
se întâmplă, în timp ce bolnăvicioșii sunt prin incapaci- 
tatea pe care o au de a nu suferi ceva. Iar la fel cu cele de 
mai sus sunt tarele și moalele; căci tare se socotește ceva 
prin faptul că are capacitatea de a nu se frânge ușor, pe 
când moale, prin incapacitatea aceluiași lucru. 

Al treilea soi de calitate îl dau calitățile de înrâurire 
și înrâuririle. Iar de acest soi sunt dulceaţa şi amăreala, 
acreala și toate cele înrudite lor, pe deasupra căldura și 
răceala, albeaţa și negreaţa. Că acestea sunt calităţi este 
evident: cele ce le primesc pe ele sunt socotite de un fel 
anumit pe baza lor, cum, de pildă, mierea e numită dul- 
ce prin faptul de a fi primit dulceaţa, iar corpul este alb 
prin faptul de a fi primit albeaţa; la fel şi cu celelalte. Însă 
se numesc calități de înrâurire nu prin faptul că aceea ce 
a primit calităţile ar fi suferit ceva: căci nici mierea nu e 
socotită dulce prin aceea că ar fi suferit ceva și nici vreunul 

din cele de acest soi. Iar întocmai lor, atât căldura, cât și 
frigul se numesc calități de înrâurire nu prin faptul că în- 
seși cele ce le primesc ar fi suferit ceva, ci prin aceea că, 
datorită senzaţiilor, fiecare dintre calitățile menţionate 
este creatoare de înrâuriri: într-adevăr, dulceaţa prici- 
nuieşte o înrâurire oarecare potrivit cu gustul, căldura una 
potrivit cu pipăitul și la fel cu celelalte. Însă albeaţa și ne- 
greaţa, precum și celelalte culori, nu se mai numesc cali- 
tăţi de înrâurire în același fel cu cele de mai sus, ci prin 
faptul că ele însele au fost obţinute pe bază de înrâurire. 
Că multe schimbări de culoare se produc prin înrâurire 
este ceva evident: într-adevăr, cineva se face roșu ruși- 
nându-se, galben speriindu-se și la fel cu fiecare din aces- 
tea; așa încât, dacă cineva a înregistrat prin natură una 
din aceste înrâuriri, este firesc ca acum să aibă el însuși 
culoarea respectivă, căci dispoziţia corporală care s-a is- 
cat acum, în clipa când se rușinează, este cea susceptibi- 
lă de produs prin alcătuirea naturală a corpului, astfel 
încât și culoarea respectivă se produce în chip natural. 
Aşadar, toate manifestările de acest soi care își au obâr- 
șia în înrâuriri greu de înlăturat și statornice se numesc 
calităţi de înrâurire. Căci, dacă gălbeneala și negreaţa s-au 
ivit prin constituţia naturală a corpului, ele însele se nu- 
mesc calităţi (suntem socotiți a fi de un anumit fel pe baza 
lor), iar dacă gălbeneala și negreaţa s-au iscat în urma unei 
boli îndelungate sau din cauza arșiței și nu sunt lesne de 
înlăturat, sau dacă persistă de-a lungul vieții, atunci încă 
ele se numesc calități; căci deopotrivă suntem socotiți de 
un anumit fel prin ele. În schimb, toate câte își trag obâr- 
șia de la unele stări ce se dizolvă lesne și se înlătură ușor 
se numesc [simple] înrâuriri, dar nu calităţi; căci nu sun- 
tem numiţi oameni de un fel anumit, pe baza lor. Într-ade- 
văr, cel ce roșește din pricina rușinii nu este numit roșu, 
nici cel ce păleşte din cauza fricii — galben, ci mai degrabă 

se spune că au suferit ceva; astfel că acestea sunt socoti- 
te înrâuriri, dar nu calităţi. La fel cu cele de mai sus se 
vorbește și despre calităţi sufletești de înrâurire și sim- 
ple înrâuriri. Toate câte apar încă de la naștere, pe baza 
anumitor înrâuriri, se numesc calități de înrâurire, ca, de 
pildă, sminteala nebuniei, mânia și celelalte; căci oamenii 
sunt socotiți de un anumit fel pe baza lor, anume mâ- 
nioși şi smintiţi. La fel și toate smintelile care, deși nu 
sunt naturale, au devenit totuși, pe baza altor manifes- 
tări, greu de schimbat sau chiar cu totul de neînlăturat, 
se numesc calităţi și ele. În schimb, toate câte apar pe baza 
unor stări lesne schimbătoare se numesc simple î înrâu- 
riri, ca de pildă, dacă, supărându-se, cineva se mânie; căci 
nu e socotit mânios cel care s-a iritat sub o asemenea în- 
râurire, ci mai degrabă se spune că a suferit o înrâurire. 
Astfel că acestea se numesc înrâuriri, iar nu calități. 

Un al patrulea soi de calități îl reprezintă figura și 
forma existente în fiecare lucru, iar în prelungirea lor, rec- 
titudinea, curbura și orice de aceeași natură. Căci potri- 
vit cu fiecare dintre acestea, un lucru e socotit a fi de un 
anumit fel: într-adevăr, prin faptul că e triunghiular ori 
dreptunghiular capătă el o calificare, ca și prin faptul de 
a fi drept sau curb. De asemenea, potrivit cu forma, fie- 
care lucru este socotit a fi de un anumit fel. În schimb, 
rarul și desul, de pildă, sau asprul și netedul ar putea să 
pară feluri specifice, fără ca ele totuși să se deosebească 
în clasificarea felurilor de a fi, căci fiecare dintre acestea 
arată mai degrabă o anumită așezare a părților. Într-a- 
devăr, desul există prin faptul că părțile sunt strâns apro- 
piate între ele, pe când rarul prin depărtarea lor între ele, 
iar netedul prin faptul că părţile se întind oarecum de-a 
lungul unei drepte, pe când asprul prin aceea că părțile 
uneori depășesc măsura, alteori lipsesc. 

S-ar putea arăta, eventual, și alte feluri de calitate, dar 
cele mai des invocate sunt, în linii mari, acestea. 

Prin urmare, cele mai sus menţionate sunt calități, iar 
potrivit lor sunt socotite feluri de a fi cele spuse paroni- 
mic de la ele sau oricum într-altfel. De cele mai multe 
ori, ba aproape în cazul tuturor, se vorbește paronimic, 
cum, de pildă, de la albeaţă se spune alb, de la gramati- 
că — grămătic şi de la justiţie — cel just, şi la fel în cele- 
lalte cazuri. La unele totuși, datorită faptului că nu există 
nume pentru calități, nu încape vorbire paronimică pe 
baza lor, cum, de pildă, alergătorul și pugilistul, numiţi 
aşa potrivit cu o înzestrare naturală, nu sunt numiţi pa- 
ronimic de la nici o calitate, căci nu există nume pentru 
capacităţile potrivit cărora aceștia sunt socotiți a fi de un 
anumit fel, așa cum există nume, în schimb, pentru ar- 
tele potrivit cărora sunt numiți pugilişti ş ȘI luptători cei 
socotiți așa pe baza unei orientări; se spune într-adevăr 
artă a pugilatului și a luptei, iar oamenii orientaţi în chip 
corespunzător sunt numiţi paronimi de la acele arte. Une- 
ori însă, chiar existând nume pentru calitate, nu se cali- 
fică paronimic, potrivit cu ea, felul de a fi, cum e cazul 
cu denumirea de om bun de la virtute; căci, într-adevăr, 
omul e denumit bun prin faptul că are virtute, dar nu pa- 
ronimic de la virtute. Totuși nu în multe cazuri se întâm- 
plă aşa. Lucruri de un anumit fel, așadar, se socotesc a 
fi cele denumite paronimic de la calităţile menţionate sau 
oricum altfel pe baza lor. 

Există şi contrarietate în felul de a fi, cum, de pildă, 
justiţia e contrară injustiţiei, albul negrului și celelalte la 
fel, precum și, potrivit lor, lucrurile de un anumit fel, de 
pildă justul celui injust și negrul celui alb. Dar nu în ca- 
zul tuturor este așa; într-adevăr roșului sau galbenului 
sau culorilor de acest soi, feluri de a fi și ele, nimic nu le 
este contrar. De asemenea, dacă unul dintre contrarii este 

unfelde a fi, atunci și celălalt va fi un fel de a fi. Iar acest 
lucru este evident celui care face verificarea cu celelalte 
categorii, cum, de pildă, dacă justiția este contrară injus- 
Liției, iar justiția este un fel de a fi, atunci și injustiția este 
un fel dea fi; căci nici o alta dintre categorii nu se po- 
trivește în sens propriu injustiţiei: nici mărimea, nici re- 
lativul, nici locul și nici vreuna în general, în afară de felul 
de a fi. Iar tot astfel și cu celelalte contrarii pe bază de 
fel de a fi. 

Pe de altă parte, felurile de a fi admit și gradații de mai 
mult și mai puțin. Într-adevăr, albul se spune a fi mai mult 
sau mai puţin alb unul decât altul și justul mai mult unul 
decât altul. Iar câte un același lucru primește un spor, căci, 
alb fiind, admite să devină încă mai alb. Totuși nu toate 
o fac, ci doar cele mai multe, căci s-ar putea ivi o întâm- 
pinare cu privire la justiție, dacă se spune într-adevăr mai 
mult și mai puţin justiție; și la fel cu celelalte dispoziții. 
Într-adevăr, unii dezbat pe asemenea teme: justiția nu se 
spune defel mai mult sau mai puțin justiţie, nici sănăta- 
tea faţă de sănătate, însă, spun ei, bineînţeles că unul are 
în mai mare măsură sănătate decât altul și justiție decât 
altul, la fel și gramatică sau celelalte orientări. Într-ade- 
văr, cele spuse potrivit lor admit în chip netăgăduit pe 
mai mult și mai puţin: câte unul e socotit mai priceput 
în gramatică decât altul, mai just și mai sănătos, la fel și 
în alte privințe. În schimb, triunghiul ş ȘI pătratul nu par 
a primi pe mai mult, nici vreuna dintre celelalte figuri nu 
o face. Într-adevăr, cele ce admit rațiunea [de a fi] de tri- 
unghi și de cerc sunt toate deopotrivă triunghiuri și cer- 
curi, iar din rândul celor ce nu primesc rațiunea, nici unul 
nu va fi socotit așa în mai mare măsură decât altul, căci 
pătratul nu e în mai mare măsură cerc decât dreptunghiul: 
nici unul nu admite rațiunea cercului. În general deci, în 
cazul că nici unul nu admite rațiunea lucrului în chestiune, 

nu se va spune că unul e în mai mare măsură așa decât 
altul. Astfel că nu toate felurile de a fi admit pe mai mult 
ȘI mal puțin. 

Rezultă că, dintre cele enumerate, nimic nu reprezintă 
un caracter propriu calității, pe când faptul că e vorba de 
asemănare și neasemănare se spune numai în legătură cu 
calităţile; căci asemănător unul altuia nu este nimic decât 
în măsura în care reprezintă un fel de a fi. Astfel că fap- 
tul de a se spune asemănător și neasemănător, potrivit 
cu calitatea, reprezintă un caracter propriu pentru ea. 

Nu trebuie însă să fim tulburaţi de faptul că, punân- 
du-se aici drept temă de discuţie calitatea, s-ar putea 
obiecta că am enumerat o serie de relative: într-adevăr, 
caracterele și dispoziţiile fac parte dintre relative. În re- 
alitate, pentru cele mai multe din acest soi, genurile sunt 
socotite relative, în schimb cele singulare nici unul. Ast- 
fel cunoașterea, gen fiind, este spusă ea însăși, ca atare, 
drept legată de ceva (căci spunem cunoaştere a ceva), pe 
când dintre cunoștințele particulare nici una ca atare nu 
e spusă ca tinând de ceva, aşa cum, de pildă, gramatica 
nu e socotită gramatică de ceva, nici muzica muzică de 
ceva. Doar potrivit cu genul ele sunt socotite și relative, 
cum, de pildă, gramatica e socotită cunoaştere a ceva, dar 
nu gramatică a ceva, iar muzica e socotită cunoaștere a 
ceva, fără a fi muzică a ceva, astfel încât cele singulare 
nu fac parte dintre relative. Însă noi denumim pe cei ca- 
lificați într-un fel prin cele singulare: asupra acestora ne 
și înstăpânim; căci suntem numiţi știutori prin faptul de 
a stăpâni o formă de cunoaștere particulară. Așa încât cele 
singulare, potrivit cărora și suntem uneori numiţi oameni 
de un anumit fel, sunt calităţi, iar ele nu fac parte dintre 
relative. De altfel, dacă s-ar întâmpla ca un același lucru 
să reprezinte un fel de-a fi și un relativ, nu ar fi nimic 
absurd să-l trecem astfel sub ambele genuri. 

Acţiunea și înrâurirea admit și ele contrarietatea, pre- 
cum și pe mai mult și mai puţin: de pildă, încălzirea este 
contrară răcirii și faptul de a fi încălzit celui de a fi ră- 
cit, ca și a resimţi o plăcere faptului de a resimţi o tris- 
tețe, ele admițând deci contrarietatea. Dar admit și pe mai 
mult și mai puţin: încălzirea e mai mare și mai mică, a fi 
încălzit are un mai mult și mai puţin, a fi întristat, un mai 
mult și mai puţin; prin urmare, acțiunea și înrâurirea pri- 
mesc pe mai mult și mai puţin. 

Atâtea sunt de spus despre acestea, așadar; despre po- 
ziție s-a vorbit în cadrul relativelor, spunându-se că se 
rostește paronimic, pornind de la felurile de așezare. De- 
spre celelalte, anume despre moment, loc și posesiune, 
prin faptul că lucrurile sunt lămurite, nu se spune nimic 
dincolo de cele de la început, în speţă că posesiunea în- 
seamnă, de pildă, a fi încălțat, a fi înarmat, iar locul, de 
pildă în Liceu, și despre celelalte câte s-au spus asupră-le. 


10 


Prin urmare, cu privire la genurile propuse, ne ajung 
cele înfățișate; acum trebuie vorbit despre opuși, anume 
în câte feluri se face de obicei confruntarea lor. Se spune 
că un lucru se opune altuia în patru feluri: sau ca relati- 
vele, sau cum o fac contrariile, sau ca privaţiunea și ca- 
racterul posedat, sau ca afirmaţia și negația. Fiecare dintre 
acestea se opun, spre a vorbi prin exemple, ca dublul ju- 
mătăţii la relative, ca răul binelui la contrarii, ca orbirea 
și vederea la cele pe bază de privaţie și caracter posedat, 
ca „stă culcat — nu stă culcat“ la afirmaţie și negaţie. 

Toate câte se opun ca relative se socotesc ele însele, 
ca atare, a ţine de altele sau a se raporta, oricum altfel, la 

altele, cum de pildă dublul, ca atare, este spus dublu al 
jumătăţi; căci e dublul a ceva. Dar și cunoașterea se 
opune cunoscutului ca relative amândouă, și, într-ade- 
văr, cunoașterea ca atare se spune a ţine de cunoscut. lar 
cunoscutul ca atare este spus prin raport la opusul său, 
cunoașterea, căci cunoscutul este cunoscut prin ceva, res- 
pectiv prin cunoaștere. 

Prin urmare, toate câte se opun ca relative se socotesc, 
ele ca atare, drept ţ ținând de opusele lor sau raportându-se 
oricum unele Ia altele. În schimb, cele ce se spun despre 
contrarii, ele ca atare, nu se rostesc la fel în chip reciproc, 
dar firește că se numesc contrarii între ele: într-adevăr, 
nici binele nu e spus ca ţinând de rău, ci doar contrar, și 
nici albul nu e spus că ţine de negru, ci e contrar, așa în- 
cât aceste tipuri de opoziții diferă între ele. Iar la con- 
trarii, câte sunt de așa natură încât, acolo unde se ivesc 
ele în chip firesc sau în lucrurile despre care se enunţă ele, 
este necesar ca unul din ele să existe, la aceste contrarii 
nu există nimic intermediar. La cele însă la care nu e ne- 
cesar ca unul să existe, se găsește pe deplin un interme- 
diar. De pildă, boala și sănătatea se ivesc în chip firesc 
în trupul vieţuitorului, și e necesar ca una din ele să-i re- 
vină, fie boala, fie sănătatea. Iar fără de soţul și cu soţul 
se enunţă despre număr, și e necesar, firește, ca unul din 
ele să revină numărului, fie fără de soţul, fie cu soţul. Nu 
există nici un intermediar de-al lor, nici al bolii și sănă- 
tății, nici al fără de soţului și cu soțului. În schimb, la cele 
la care nu e necesar ca unul să existe, acolo, firește, în- 
cape ceva intermediar, cum, de pildă, în chip natural se 
ivesc în corp negrul ori albul, dar, desigur, nu e necesar 
ca unul din ele să revină corpului; căci nu orice corp este 
fie alb, fie negru. Iar rău și bun se enunţă atât despre un 
om, cât și despre multe altele, dar nu e necesar ca unul 
din ele să revină celor despre care se enunţă, căci nu toate 

sunt fie rele, fie bune. Și efectiv există ceva intermediar 
la acestea, ca de pildă la alb și negru cenușiul, galbenul 
şi toate celelalte culori, iar la rău și bun nici-rău-nici-bu- 
nul. În cazul unora, așadar, există nume pentru cele in- 
termediare, ca la alb și negru, cenușiu și galben și toate 
câte sunt culori; la altele însă nu e lesne să se redea in- 
termediarul printr-un nume, iar intermediarul se deter- 
mină prin negația fiecăruia dintre extremi, ca, de pildă, 
nici-bun-nici-rău, sau nici-just-nici-injust. 

Privaţia și caracterul posedat se rostesc cu privire la 
un același lucru, ca, de pildă, văzul și orbirea cu privire 
la ochi; în general vorbind, cel la care se ivește în chip 
firesc caracterul respectiv este cel cu privire la care se spun 
ambele. Atunci anume spunem despre oricare dintre cele 
primitoare de un caracter că este privat de ceva, când ca- 
racterul nu există defel în cel unde era firesc să existe și 
nici când era firesc să fie posedat. Într-adevăr, ştirb nu- 
mim nu pe cel ce nu are dinţi, sau orb, nu pe cel ce nu 
are vedere, ci pe cel ce nu le posedă atunci când e firesc 
să le posede: căci unele nu au din naștere nici vedere, nici 
dinți, dar pe ele nu le numim știrbe, nici oarbe. Pe de altă 
parte, a fi privat de și a avea un caracter nu înseamnă ace- 
lași lucru cu privaţiune și posesiune de caracter. Vede- 
rea este într-adevăr un caracter, iar orbirea o privaţie; dar 
faptul de a avea vedere nu înseamnă vedere, nici faptul 
de a fi orb orbire. Căci orbirea este [efectiv] o privaţie, 
dar a fi orb înseamnă a fi lipsit de ceva, iar nu privaţiunea 
[însăși]. De altfel, dacă orbirea ar fi același lucru cu a fi 
orb, s-ar enunţa amândouă despre un același lucru; nu- 
mai că orb e numit omul, pe când orbire nu e defel numit 
omul. Dar și acestea, faptul de a fi privat și cel de a po- 
seda un caracter, se dovedesc a fi opuse întocmai ca pri- 
vaţiunea și posesiunea de caracter; căci tipul de opoziţie 

este același: așa cum orbirea se opune vederii, la fel se 
opune și faptul de-a fi orb celui de-a avea vedere. 

De altfel, nici ceea ce stă sub afirmaţie și negaţie nu 
este însăși afirmaţia și negația: căci afirmaţia este o ros- 
tire afirmativă, negația una negativă, pe când nimic din 
cele ce stau sub afirmaţie și negaţie nu este o rostire. To- 
tuși se spune că și acestea se opun între ele, întocmai ca 
afirmaţia și negația; căci și în ce le privește tipul de opo- 
ziţie este același. Așa cum se opune, într-un fel, afirma- 
ţia faţă de negaţie, de pildă: „stă jos“ lui „nu stă jos“, la 
fel se opun și stările de sub fiecare, faptul de a sta jos fap- 
tului de a nu sta jos. 

Acum, că privaţia și posesiunea de caracter nu se opun 
ca relativele este ceva evident; într-adevăr, nu se spune 
că lucrul însuși, ca atare, ţine de opusul său. Căci vede- 
rea nu este vedere a orbirii și nici nu se spune, într-alt 
fel, prin raport la opus însuși. La fel, nici orbirea n-ar pu- 
tea fi socotită orbire de vedere, ci orbirea e numită pri- 
vaţie de vedere, în timp ce orbite de vederéni se spune. 
În plus, relativele toate se rostesc față de conversele lor, 
așa încât și orbirea, dacă ar face parte dintre relative, s-ar 
putea converti faţă de ceea ce e rostită. Numai că nu se 
convertește, căci nu se spune „vederea e vedere a orbirii“. 

Pe de altă parte, faptul că toate cele spuse pe bază de 
privaţiune și de posesiune de caractere nu se opun nici 
așa cum o fac contrariile este evident din cele ce urmează. 
La contrariile la care nu există nici un intermediar este 
necesar ca, în lucrurile în care ele apar în chip firesc sau 
despre care se enunţă, unul dintre contrarii să existe sta- 
tornic; căci nu era nici un intermediar la cele la care în 
chip necesar unul din contrarii revenea subiectului ce le 
primea, ca, de pildă, în cazul bolii și sănătăţii sau al fără 
de soțului și cu soţului. În schimb, la cele la care există 

un intermediar, nu e nicicând necesar ca unul [dintre con- 
trarii] să revină oricărui subiect: nu e într-adevăr nece- 
sar ca orice primitor să fie alb sau negru, nici cald sau rece; 
la acestea nimic nu interzice să existe o stare intermedia- 
ră. În plus, există un intermediar și la acele contrarii la 
care nu era necesar ca unul să revină primitorului, afară 
de cazul celor cărora le revine din natură unul, ca focu- 
lui faptul de a fi cald și zăpezii faptul de a fi albă. Căci 
la acestea e necesar ca unul [dintre contrarii] în chip de- 
terminat să revină, iar nu oricare la întâmplare: nu se poa- 
te ca focul să fie rece, nici zăpada neagră. Astfel că nu 
oricărui primitor îi revine în chip necesar unul, ci doar 
celor cărora le revine în chip firesc, și atunci le revine în 
chip determinat unul, iar nu oricare la întâmplare. În 
schimb, în cazul privaţiunii și al posesiunii de caracter, 
nici una, nici alta dintre cele spuse nu se verifică; într-a- 
devăr, primitorului nici nu-i revine statornic și în chip 
necesar unul dintre opuși: de pildă cel ce nu e încă de la 
natură făcut să aibă vedere nu e numit nici orb, nici cu 
vedere, astfel că acestea nu fac parte dintre contrariile în- 
tre care nu există intermediar. Dar nici nu e vorba de 
opuși cu intermediar; căci e necesar ca oricărui primitor 
să-i revină cândva unul dintre opuși: într-adevăr, atunci 
când ceva e de la natură făcut să aibă vedere va fi numit 
fie orb, fie văzător, dar nu una din acestea în chip deter- 
minat, ci oricare se întâmplă; căci nu e necesar să fie sau 
orb, sau posesor de vedere, ci oricare la întâmplare. Pe 
când în cazul contrariilor, anume la cele la care există in- 
termediar, nu era necesar ca unul să revină oricărui su- 
biect, ci doar câtorva, iar acestora unul în chip determinat. 
În concluzie, este evident că opusele după privaţiune și 
posesiune de caracter nu se înfruntă după nici unul din 
felurile în care o fac contrariile. 

Pe deasupra, în cazul contrariilor, este posibil ca, sub- 
zistând primitorul, să aibă loc o trecere de la un contrar 
la altul, dacă firește primitorului nu-i revine în chip na- 
tural unul singur, cum îi revine focului faptul de a fi cald; 
căci [efectiv] ființa sănătoasă e capabilă să devină bolna- 
vă, ceva alb-negru și lucrul rece-—cald, iar din ceva bun 
se poate ivi ceva rău, firește, și din ceva rău ceva bun. În- 
tr-adevăr, cel rău, îs căile ndelernicihi și gânduri mai 
bune, este în stare, chiar dacă sporește câte puţin, să se 
îndrepte înspre ceva mai bun: căci, dacă o dată a obți- 
nut un spor cât de mic, este evident sau că s-ar putea de- 
săvârși, sau că ar putea obţine un spor considerabil; el 
devine tot mai lesne de mânat către virtute, oricare ar fi 
fost sporul dobândit la început, așa încât e firesc să do- 
bândească un spor tot mai mare. Iar acest lucru întâm- 
plându-se statornic, el se strămută, în cele din urmă, în 
caracterul contrar, dati se ivește vreo piedică de-a lun- 
gul timpului. În schimb, în cazul privaţiunii și al pose- 
siunii de caracter, este cu neputinţă să aibă loc o transformare 
a opușilor unii în alţii. Chiar dacă de la posesiune de ca- 
racter la privaţie se produce o transformare, de la privaţiu- 
ne la posesiune de caracter e cu neputinţă. Nici cel orbit 
n-a recăpătat vederea, nici chelul părul sau știrbul dinţii. 

Cât despre cele care se opun ca afirmaţia și negația, 
este evident că ele n-o fac potrivit cu nici unul din tipu- 
rile menționate; căci numai în cazul lor este necesar ca 
întotdeauna unul din ele să fie adevărat, celălalt fals. 
Într-adevăr, nici în cazul contrariilor nu era necesar ca 
întotdeauna unul să fie adevărat, celălalt fals, nici în ca- 
zul relativelor, nici în cazul posesiunii de caracter și al 
privaţiunii. De pildă, sănătatea și boala își sunt contrarii, 
dar nici una dintre ele nu e nici adevărată, nici falsă. Sau 
dublul și jumătatea se opun ca relative, dar nici unul din- 
tre ele nu e nici adevărat, nici fals; nici cele pe bază de 

privaţiune și posesiune de caracter, ca vederea și orbirea. 
lar în general, nimic dintre cele spuse fără de legătură nu 
este nici adevărat, nici fals; însă toate cele menţionate se 
rostesc fără legătură. Totuși, s-ar putea părea că se întâm- 
plă prin excelenţă așa ceva în cazul celor contrarii spuse 
pe bază de legătură; de pildă, faptul că Socrate e sănătos 
cste contrar celui că Socrate e bolnav. Însă nici în cazul 
acestora nu e necesar ca întotdeauna unul să fie adevă- 
rat, celălalt fals, căci, dacă Socrate există, atunci, e drept, 
unul va fi adevărat, celălalt fals, însă, dacă Socrate nu exis- 
tă, amândouă sunt false: într-adevăr, nici faptul că So- 
crate e bolnav, nici cel că Socrate e sănătos nu e adevărat, 
Socrate însuși neexistând pur și simplu. Pe de altă par- 
te, în cazul privaţiunii și al posesiunii de caracter, dacă 
cl nu există pur și simplu, nici unul nu e adevărat, iar dacă 
există, nu e întotdeauna unul adevărat, celălalt fals; de pil- 
dă, faptul că Socrate are vedere se opune celui că Socrate 
e orb, ca privaţiunea și posesiunea de caracter, iar în ca- 
zul existenţei lui Socrate nu e necesar ca unul să fie ade- 
vărat ori fals (atunci când încă el nu e făcut să posede 
caracterul, ambele fiind false), iar în cazul că Socrate nu 
există pur și simplu, atunci încă ambele fapte sunt false, 
atât cel de a avea vedere, cât și cel de a fi orb. În schimb, 
în cazul afirmației și al negaţiei, întotdeauna, fie că el exis- 
tă, fie că nu există, una va fi falsă, cealaltă adevărată. Căci 
pentru faptul că Socrate e bolnav și faptul că Socrate nu 
e bolnav, în cazul că el există, este evident că unul din 
ele este adevărat sau fals, iar dacă el nu există, de aseme- 
nea: într-adevăr, faptul de a fi bolnav e fals dacă el nu 
există, dar că el nu e bolnav este adevărat. Așa încât pen- 
tru acestea singure este o trăsătură proprie ca întotdea- 
una să fie adevărată ori falsă una dintre ele, anume pentru 
toate câte se opun ca afirmaţia și negația. 

Răul este cu necesitate contrar binelui, iar acest fapt 
este evident prin inducția pe bază de lucruri particulare, 
cum, de pildă, sănătății îi e contrară boala (justiției in- 
Justiția) și curajului laşitatea, iar la fel în cazul celorlalte. 
În schimb, răului uneori îi e contrar binele, alteori însă 
răul [însuşi]: într-adevăr, răului care ţine de lipsă îi îi e con- 
trar excesul, un rău fiind și el; dar deopotrivă mijlocia 
le e contrară amândurora, ea fiind un bine. Numai că în 
puţine cazuri s-ar putea întâlni așa ceva, în timp ce în cele 
mai multe cazuri răului îi e întotdeauna contrar binele. 

Pe deasupra, la contrarii nu e necesar, în cazul că unul 
există, să existe și celălalt. De pildă, în cazul că toţi sunt 
sănătoși, va exista sănătatea, boala însă nu; la fel, în ca- 
zul că toate ar fi albe, va exista albeaţa, negreața însă nu. 
În plus, dacă faptului că Socrate e sănătos îi e contrar cel 
că Socrate e bolnav, iar dacă nu e cu putinţă să revină si- 
multan amândouă aceluiași lucru, atunci nu s-ar putea 
ca, unul dintre contrarii existând, să existe și celălalt: în- 
tr-adevăr, fiind real faptul că Socrate e sănătos, nu ar pu- 
tea fi real faptul că Socrate e bolnav. 

Pe de altă parte, este evident, la contrarii, că ele se ivesc 
în chip firesc prin raport la ceva identic, sau ca specie, 
sau ca gen. Într-adevăr, boala și sănătatea se ivesc în cor- 
pul vieţuitorului, iar albea şi negreaţa în corp pur și sim- 
plu, pe când justiţia și injustiţia în sufletul omului. 

Dar e necesar ca toate contrariile să fie sau în același 
gen, sau în genuri contrarii, ori să fie ele însele genuri. 
De exemplu, albul și negrul fac parte din același gen (cu- 
loarea fiind genul lor), iar justiţia și injustiţia din genuri 
contrarii (pentru una genul este virtutea, pentru alta vi- 
ciul); pe când binele și răul nu figurează într-un gen, ci 
se întâmplă să fie ele însele genuri ale unor lucruri. 

Anterior unul altuia se spune în patru feluri: în pri- 
mul rând și în chip principal, pe bază de timp, potrivit 
căruia unul e mai bătrân decât altul şi mai vechi; căci prin 
faptul că timpul scurs este mai îndelungat se și spune de- 
spre el că e mai bătrân sau mai vechi. În al doilea rând, 
prin aceea că nu are loc o conversiune pe baza implica- 
ţiei de existenţă, cum, de pildă, unu este anterior lui doi, 
căci doi fiind dat, urmează îndată că unu este, dar dacă 
unu e dat, nu urmează cu necesitatea că există doi, așa 
încât implicaţia că există celălalt nu se convertește dacă 
începem de la unu. Iar anterior se arată a fi acela de la care 
pornind nu se convertește implicaţia de existenţă. În al 
treilea rând, se spune anterior potrivit cu o ordine anumi- 
tă, ca în cazul cunoştinţelor și al cuvântărilor. Într-ade- 
văr, în cazul cunoștințelor demonstrative, există un anterior 
și un posterior pe bază de ordine (căci, de pildă, elemen- 
tele sunt anterioare, sub raportul ordinii, propoziţiilor 
de demonstrat, iar în cazul gramaticii elementele sunt an- 
terioare silabelor), la fel şi în cazul cuvântărilor: intro- 
ducerea este anterioară, sub raportul ordinii, cuprinsului. 

În plus, în afară de cazurile menționate, ceea ce e mai 
bun și mai prețuit pare a fi anterior prin fire. Cei mulți 
și obișnuiesc să declare pe cei mai preţuiţi și mai îndră- 
giţi de ei drept anteriori lor. Negreșit însă că modul aces- 
ta este mai aparte decât celelalte. 

Aşadar, modurile de anterior obișnuite par să fie aces- 
tea. S-ar putea crede însă că și dincolo de cele menţio- 
nate mai există un mod de anterior: într-adevăr, printre 
cele ce se convertesc potrivit cu implicaţia de existenţă, 
orice cauză de existenţă pentru un altul ar putea fi nu- 
mită, firește, anterioară prin natură. Că există [situaţii] 
de acest soi este evident; de pildă, faptul de a fi om se 

convertește, potrivit cu implicaţia de existenţă, cu aser- 
ţiunea adevărată despre el. Căci, dacă este om, atunci e 
adevărată aserţiunea pe baza căreia spunem cum că e om. 
Dar ea se și convertește; căci dacă e adevărată aserţiunea 
prin care spunem că este om, atunci este om. Numai că 
aserțiunea adevărată nu este defel cauză de existentă în 
ce privește lucrul, pe când, firește, lucrul se dovedește, 


într-un fel, cauză a faptului că aserţiunea e adevărată: prin 


aceea că lucrul în chestiune este sau nu este adevărat se 
și socotește aserţiunea adevărată ori falsă. În concluzie, 
s-ar putea spune „anterior“ unul altuia în cinci feluri. 

Simultan se spune, în chip simplu și principal, în le- 
gătură cu cele a căror geneză are loc în același timp: căci 
nici unul nu e anterior, nici posterior. Iar ele sunt soco- 
tite simultane potrivit cu timpul. Însă prin natură sunt 
simultane toate câte se convertesc potrivit cu implicaţia 
de existență, dar una nu e defel cauză de existenţă a ce- 
leilalte, ca de pildă în cazul dublului și jumătăţi; într-a- 
devăr, acestea se convertesc (existând dublul, există și 
jumătatea și existând jumătatea, există și dublul), fără însă 
ca nici una să fie cauză de existenţă pentru cealaltă. De 
asemenea cele coordonate, dintr-un același gen, se nu- 
mesc simultane prin natură. Se socotesc coordonate cele 
obţinute printr-o aceeași diviziune, ca, de pildă, înaripa- 
tul, pedestrul și acvaticul; căci ele își sunt coordonate, 
obţinute fiind din același gen: vieţuitorul e cel ce se di- 
vide în ele, anume în înaripat, pedestru și acvatic, iar fi- 
reşte că nici unul dintre acestea nu e anterior ori posterior, 
ci asemenea [clase] se arată a fi simultane prin natură. De 
altfel, fiecare dintre acestea s-ar putea divide din nou 
în specii, ca, de pildă, pedestrul, înaripatul și acvaticul. 

Aşadar, și cele care ţin de un același gen, pe temeiul unei 
aceleiași diviziuni, vor fi simultane prin natură. În schimb, 
genurile sunt totdeauna anterioare speciilor, căci nu se 
convertesc potrivit cu implicaţia de existență: de pildă, 
dacă există acvaticul, rezultă că este și viețuitorul, dar, 
existând vieţuitorul, nu e necesar să fie și acvaticul. 

În concluzie, simultane prin natură se numesc toate 
câte se convertesc potrivit cu implicaţia de existenţă, fără 
ca una să fie defel cauză de existenţă pentru cealaltă, pre- 
cum și cele coordonate provenind dintr-un același gen; 
dar în chip simplu, simultane sunt cele a căror geneză se 
petrece în același timp. 

În ce priveşte mișcarea, există șase tipuri: naștere, pieire, 
creștere, micșorare, prefacere, schimbare de loc. Celelal- 
te mișcări [decât prefacerea] sunt evident deosebite unele 
de altele: naşterea nu e pieire, nici, firește, creşterea mic- 
șorare sau schimbare de loc, la fel şi dacă luăm pe cele- 
lalte; în schimb, în cazul prefacerii încape o îndoială, dacă 
nu cumva e necesar ca aceea ce se preface s-o facă potri- 
vit cu vreuna din celelalte mișcări. Totuși acest lucru nu 
e adevărat; într-adevăr, potrivit cu oricare înrâurire sau 
cu cele mai multe, ni se întâmplă să fim prefăcuți fără ca 
vreuna din celelalte mișcări să se asocieze: nu e necesar, 
de pildă, să crească cineva supus unei înrâuriri, nici să sca- 
dă, iar la fel cu celelalte, astfel încât prefacerea înseam- 
nă altceva, independent de celelalte mișcări; căci dacă ar 
fi ea însăși [altă mișcare], ar trebui ca lucrul ce se preface 
să şi crească ori să scadă, sau să dea urmare vreuneia din 
celelalte mișcări, ceea ce nu e necesar însă. La fel și ceea 
ce sporește sau se mișcă potrivit cu vreo altă mișcare ar 
trebui să se prefacă; însă există lucruri ce sporesc și nu 
se prefac, cum, de pildă, pătratul învăluit de un gnomon 

a putut crește, e drept, dar nu a devenit defel altceva decât 
este; iar tot așa și cu celelalte de acest soi. În concluzie, 
mişcările pot fi socotite diferite unele de altele. 

Luată în chip absolut, mișcarea este contrară stării pe 
loc, dar în cazul mișcărilor particulare sunt contrarii cele 
particulare, nașterii îi e contrară pieirea, iar creșterii scă- 
derea, schimbării de loc i se opune starea pe loc. Însă 
schimbarea de loc pare a fi prin excelență opunere la 
schimbarea în locul contrar, ca, de pildă, deplasării î în jos 
cea în sus, celei în sus cea în jos. În schimb pentru miș- 
carea rămasă dintre cele descrise [pentru prefacere] nu 
este lesne să se redea ceva care să-i fie contrar, ba chiar 
nimic nu pare să-i fie contrar, dacă nu cumva s-ar opu- 
ne și în cazul ei starea pe loc în ce privește felul de-a fi, 
sau prefacerea într-un fel de-a fi contrar, așa cum în ca- 
zul schimbării de loc opusul este fie starea pe loc, fie mu- 
tarea în locul opus; căci prefacerea este de socotit o 
schimbare în felul de a fi. Așa încât, mișcării în legătură 
cu felul de a fi i se opune starea pe loc în ce privește fe- 
lul de a fi sau schimbarea în calitatea contrară, cum, de 
pildă, a deveni alb se opune lui a deveni negru; într-a- 
devăr, aici are loc prefacerea în contrarii prin transfor- 
marea felului de a fi. 

Posesiunea se spune în mai multe feluri. Sau ca pose- 
siune de caracter și dispoziţie, ori vreo altă calitate, căci 
se spune efectiv cum că posedăm știința ori virtutea. Sau 
ca mărime, de pildă mărimea pe care se întâmplă s-o aibă 
cineva; se spune într-adevăr că are o mărime de trei coţi 
sau de patru coţi. Sau ca la lucrurile în legătură cu cor- 
pul, de pildă pentru haină ori tunică. Sau ca referindu-se 
la o parte, de pildă inelul în mână. Sau ca parte, de pildă 

braţul ori piciorul. Sau drept ceea ce are un cuprins, de 
pildă ca o baniţă cu grăunţe sau un vas de lut cu vin, căci, 
într-adevăr se spune că vasul „are“ vinul și baniţa grăun- 
tele; deci despre acestea se spune că posedă ceva ca în- 
tr-un cuprins. Sau cu titlu de proprietate: se spune 
într-adevăr că avem o casă și un ogor. 

Dar se mai spune că avem o femeie sau că o femeie 
are un bărbat; totuși modul de vorbire menționat acum 
pentru „a avea“ pare să fie cu totul aparte; căci nu înţe- 
legem nimic altceva prin „a avea o femeie“ decât convie- 
tuire. 

Eventual, unii ar putea indica și alte feluri de pose- 
siune; însă cele mai obișnuite în vorbire au fost aproape 
toate enumerate. 


Pentru 
o interpretare a Categoriilor 
lui Aristotel 
de 


Constantin Noica 


Avem în faţă o carte mare a umanităţii. Trebuie s-o 
luăm așa cum este. Deși lucrarea e în chip evident alcă- 
tuită din trei părți distincte — care s-au numit: ante- predi- 
camente (cap. 1-4), predicamente (categoriile propriu-zise, 
cap. 4-10) și post-predicamente (cap. 10-15) —, părțile 
nu mai pot fi desprinse una de alta. Problema istorică dacă 
e vorba de piese distincte ale gândirii aristotelice, de sim- 
ple note de curs sau de interpretări și adaosuri ale altora 
este de nedezlegat. 

De alfel, nici nu mai merită să fie dezlegată. Aceasta 
e cartea lui Aristotel și așa a înrâurit ea veacurile. Chiar 
dacă, la început, părţile ei nu erau închegate, timpul și 
gândul comentatorilor le-au sudat. 

Vom interpreta deci Categoriile ca un întreg înche- 
gat, capitol cu capitol, iar în primele patru capitole și ju- 
mătate, alineat cu alineat. Interpretarea aduce numai ceea 
ce ar putea fi nou!. Ea e legată de lucrarea „Comentarii 
la Categoriile lui Aristotel“, apărută. 


1 În afara încercării din veacul trecut a lui Trendelenburg de a 
deduce tabla categoriilor aristotelice din părțile de cuvânt — încer- 
care ce nu s-a impus —, nu cunoaștem o tentativă mai originală de 
a găsi un criteriu unitar pentru constituirea categoriilor decât cea a 
prof. Dan Bădărău. Este vorba de două studii publicate în „Revis- 
ta de filozofie“, 1965, anume Categoriile lui Aristotel, în nr. 1 și 
Cuplul dialectic în logica lui Aristotel, în nr. 8. Autorul consideră că 

Capitolul 1 


Nu se putea începe altfel decât cu omonimele și sino- 
nimele. Este în joc, cu ele, marea problemă a rostirii fi- 
lozofice. 

Categoriile vorbesc, într-adevăr, despre „ce se spune“ 
în general: ce se spune printre oameni în agora, respec- 
tiv în cadrul nesfârșitului dialog al oamenilor între ei și 
al omului cu sine. Dar înainte de a arăta în ce clase mari 
intră „spusele“ omului, adică ce se spune în ultimă in- 
stanţă, Aristotel intelege să arate cum se rostesc gându- 
rile noastre. Și așa vor apărea omonimele și sinonimele. 

Dacă s-ar numi fiecare lucru în parte, am avea tot atâ- 
tea cuvinte câte lucruri și nuanţe de lucruri (ca la primi- 
tivi), deci mai degrabă am arăta decât am vorbi. Dacă, în 
schimb, un singur cuvânt s-ar rosti despre toate lucruri- 
le, atunci în chip firesc n-am vorbi iarăși (cum fac asceţii 
indieni spunând „om, om“ pentru tot). Orice cuvânt și 
orice rostire în general sunt: una despre mai multe lu- 
cruri, stări sau procese. Deci aceasta este prima proble- 
mă: cum se spune un cuvânt despre mai multe lucruri? 
Și este problema de fond a omonimelor și sinonimelor. 

La Aristotel, problema are un adânc sens filozofic. În 
accepţia modernă î însă, omonimele și sinonimele nu mai 
au uneori decât un minor sens gramatical. De aceea ris- 
căm să nu înţelegem problema și să minimalizăm începu- 
tul abrupt al Categoriilor. Căci problema nu e ca la moderni: 


Aristotel nu a procedat în chip pur empiric, fără un plan dinainte 
stabilit, și că, sub impulsul unei dialectici naturale, a folosit drept cri- 
teriu cuplarea dialectică a conceptelor fundamentale, chiar dacă a fă- 
cut-o inconsecvent. 

Interpretarea pe care o dăm aici reia, într-un fel, ideea aceasta, 
arătând că întreg tabloul se legitimează, în adânc, cu „întrebarea“, 
care este expresia originară a dialecticii naturale ea însăși. 

spui un cuvânt despre două-trei lucruri (omonimul) sau 
două-trei cuvinte despre un lucru (sinonimele); ci este: 
spui despre o clasă de lucruri (iar nu despre ceva limitat, 
ca în gramatică) un cuvânt, iar aceasta schimbă totul. 

Dacă orice cuvânt este spus în chip firesc despre mai 
multe lucruri, atunci în fapt orice cuvânt este sau un omo- 
nim sau un sinonim. Este un omonim când se rostește — 
nu întâmplător, ceea ce e nesemnificativ, ci prin gândire, 
adică analogic, sau alteori pe bază de asemănare — de- 
spre mai multe lucruri, așa cum termenul de „fiinţă“ este, 
pentru Aristotel și comentatori, un omonim; este un si- 
nonim când se spune ca un concept despre clasele sau 
exemplarele subsumate lui, cum se enunţă genul despre 
speciile și indivizii de sub ei. Gândirea începe deci cu 
omonimele și sinonimele. Altminteri n-am avea decât 
„heteronime“, adică nume diferite, simple indicaţii pre- 
logice (așa cum s-a constatat că eschinaosii au douăzeci 
și ceva de termeni pentru zăpadă). 

Dintr-o dată începutul acestui mic tratat — care se în- 
deletnicește deopotrivă cu cuvântul, gândul și lucrul, cum 
spun comentatorii antici — ridică problema logosului, 
care în greacă înseamnă laolaltă cuvânt, gând și rațiune 
a lucrului. Este vorba de văzut care sunt clasele de cu- 
vinte-gânduri-lucruri, adică este vorba nu de fiinţă ca fi- 
inţă, cum va încerca să trateze lucrurile Metafizica, ci de 
fiinţă în exprimarea logosului; de ontologie. 

Nu numai însă că trebuie să existe cuvinte, pentru cla- 
sele de lucruri, deci cel puţin omonime, pentru ca limba- 
jul să fie posibil; nu numai că trebuie să existe concepte 
pentru clasele de lucruri, deci sinonime, pentru ca gân- 
direa să fie posibilă; dar lucrurile ele însele trebuie să fie 
dlasificabile, spre a se putea vorbi și gândi, omonimic sau 
sinonimic, cu privire la ele. 

Nu poţi vorbi decât dacă o faci despre mai multe de- 
odată; nu poţi gândi, la fel, decât despre mai multe lucruri. 
Deci lucrurile se grupează. Unul singur chiar, un arbore 
de pildă, dacă e numit arbore (sau oricum altfel, chiar cu 
un nume propriu, de către un primitiv), alfe adef 
nitiv un grup, o clasă, respectiv clasa propriilor sale stări 
sau momente în timp, astfel încât a denumi un singur 
exemplar sfârșește prin a fi un omonim, dacă socotești 
că exemplarul devine altul când trece dintr-o stare în alta, 
sau un sinonim, dacă numele îl califică drept același tot 
timpul, respectiv dacă păstrează aceeași „rațiune dea fi“, 
același sens definitoriu, același conţinut de gândire și de 
realitate, ca arbore dat. 

Conștient de acest fapt ontologic fundamental, Aris- 
totel va vorbi deci, în alineatul său prim, despre clasele 
de lucruri; dar, spre a ușura problema, va reduce clasa 
la câte două exemplare. Și atunci problema omonimiei 
și sinonimiei este: cum se spune despre două lucruri (res- 
pectiv gânduri) un al treilea. Abia așa omonimul și sino- 
nimul aristotelic pot aminti de ceva din cele ale gramaticii, 
unde, la limita de simplitate, ar fi tot trei termeni: un cu- 
vânt și două lucruri; două cuvinte și un lucru. Dar pro- 
blema gramaticală modernă e de nivelul primitivului, 
adică al vorbei goale, pe când a lui Aristotel e de nivelul 
ontologiei. 

Realitatea are clase, e clasificabilă. Iată aici, în Categori, 
o primă clasă (compusă din două elemente), care nu e 
întâmplătoare, dar e încă exterior obţinută după criterii 
de asemănare și analogie: „omul viu“ și „omul pictat“. 
Aristotel ar fi putut spune la fel de bine: omul viu și ca- 
lul pictat sau orice altă vietate. Căci el se întreabă acum: 
ce anume denumește cuvântul de „vieţuitor“ din acești 
doi termeni, solidaritatea lor de esenţă (logos tes ousias, 
raţiunea de a fi) sau pe cea de aparenţă? Și el răspunde: 

doar pe ultima. Va numi omonime pe cele ceau solidari- 
tatea de aparenţă. Un fel de solidaritate este aceasta; un 
fel de clasă se obţine și așa (căci fără clasă n-am putea 
vorbi, nicidecum gândi); dar e o clasă pe care n-am de- 
finit-o şi nu putem s-o definim unitar. În schimb, clasa 
(aici iarăși formată din două elemente: om și bou) în care 
sensul definitoriu, așadar, conţinutul de gândire și rea- 
litate, este același peste tot — solidaritatea de esenţă exis- 
tând întru cât „vieţuitor“ sunt și omul, și boul —, o 
asemenea clasă e numită și gândită sinonimic; lucrurile 
vor fi sinonime. 

Avem aici adevărata problemă a claselor de realitate 
(de gândire și vorbire) la Aristotel, care e, poate, mai 
adâncă decât problema obișnuită a „claselor“, la care a 
fost uneori redusă de moderni silogistica de mai târziu. 
Realitatea dată are clase (gene ton onton), genuri ale rea- 
lităților la plural. Termenul de realități la Aristotel apare 
așa, la plural, de cele mai multe ori și nu îngăduie echi- 
voc. Rareori la el — dar prea des la comentatorii vechi și 
mai ales de astăzi — citatul apare ca gene tou ontos, tra- 
dus prin genuri ale fiinţei, ale realității, la singular, ca și 
cum de la început fiinţa ar fi presupusă una. Dar aceas- 
ta e tocmai marea problemă, iar Aristotel nu prejudecă 
asupra ei. De altfel, traducerea de „genuri ale fiinţei“ este 
discutabilă chiar ea; trebuie spus „genuri de fiinţă“ (ge- 
nitivul grec corespunzând și atributului nostru substan- 
tival), iar atunci problema rămâne deschisă. 

Dacă însă realitatea are în chip necesar clase ori este 
clasificabilă, se pune întrebarea: câte clase are? așadar: 
care sunt ultimele clase? Și nu cumva e una singură? 
Aceasta va fi de la început și va rămâne pentru întreg aris- 
totelismul marea problemă, alături de cea a dualității for- 
mă-materie din Metafizică. Există oare zece clase de 
realitate, cum vor Categoriile ? există două principii de 

realitate, forma şi materia, cum vrea Metafizica ? Şi care 
e relaţia dintre clasele categoriale și principii? sunt oare 
forma și materia substanţe, deci ţin de o singură catego- 
rie, cea „principală“ ? este substanța numai formă ? nu- 
mai materie ? numai compusul lor: ? 

Toate aceste probleme nu-și au încă, firește, locul de- 
plin aici, la începutul Categoriilor, dar pe ele le suscită, 
indirect, tocmai acest început, care, punând problema 
omonimului și sinonimului, pune implicit ș și problema 
fundamental a clăselride realitate: Pentru Categorii ră- 
mâne de menţionat faptul că — spre deosebire de stoi- 
cism, care vede până la urmă o singură clasă, a lui „ceva“, 
sau spre deosebire de platonism și pitagoreism, care văd 
realitatea ca unitară, în cazul lor ideală — aristotelismul 
afirmă aci că sunt și rămân zece clase de realitate. A spune 
că fiinţa (în traducerea noastră „realitatea“ ) ar fi una, egal 
definită prin aceeași „rațiune de a fi“, pentru fiecare din 
clasele categoriale, înseamnă a spune un neadevăr, în ca- 
zul că fiinţa e luată ca un sinonim. Fiinţa e doar un omo- 
nim, așadar, cele zece clase au doar înrudire, asemănare 
sau analogie. Realitatea e dintru început plurală. 

Dar menţionarea acestei probleme ultim ontologice 
ne duce la semnificaţia de cunoaștere a omonimelor și si- 
nonimelor, o semnificaţie pe care tratatul n-o desprinde, 
dar o autorizează. Dacă orice vorbire și gândire sunt an- 
gajate în omonimie și sinonimie, ce înseamnă procesul 
de cunoaștere ? La început, în faza de apropiere de reali- 
tate, cugetul vede în chip indistinct asemănări și analo- 
gii de ale lucrurilor: le numește pe acestea „la fel“ , după 
clase astfel alcătuite, și deci își începe cunoașterea prin 
omonimie. Cunoașterea î însă înseamnă tocmai transfor- 
marea omonimelor în sinonime: adică aflarea, în locul cla- 
selor cu elemente aparent solidare, a unor clase cu elemente 
solidare în esenţă, la care deci nu numai numele să fie 

comun, ci și sensul definitoriu, conţinutul de gândire și 
realitate, raţiunea de a fi. Gândirea tinde deci să treacă 
de la clase doar denumite (omonime) la clase conceptu- 
ale (sinonime). Omonimia e la începutul gândirii cunos- 
cătoare, sinonimia la capătul ei, cu tendinţa ca toate 
realitățile să devină sinonime, adică de a se găsi în toate 
lucrurile un același sens definitoriu, care să fie legea lor 
unică. 

Sau încă mai complet: pe linia termenilor ontologici 
fundamentali de aci — cum socotim pe cei de omonim 
și sinonim —, procesul de cunoaștere ar putea fi descris 
cum urmează. Întâi, cugetul are în faţă o totalitate indis- 
tinctă, în care vede totul drept una: toate îi par a fi în- 
tr-o vagă sinonimie. Apoi, de la acest haos originar de 
cunoaștere, gândirea trece la deosebirea realităților în par- 
te: fiecare își capătă numele ei, deci heteronimie. La a tre- 
ia treaptă, gândirea vede asemănări și analogii, își începe 
deci clasificarea și dă nume claselor cu solidaritate apa- 
rentă: omonimie. În sfârșit, cugetul pătrunde legea lu- 
crurilor, vede solidaritatea" lor în adânc și înaintează, 
clasificându-le, către marile unități de gândire și realitate: 
sinonimie. 

— Iată cât de încărcată de sensuri este tema omoni- 
melor și sinonimelor. Și iată de ce tratatul Categor::lor, 
care e unul de ontologie și pune în joc deopotrivă cu- 
vântul, gândul și lucrurile, iar astfel indirect cunoaşte- 
rea, nu putea începe — oricât de sumar și exterior ar părea 
s-o facă — decât cu problema claselor de realitate, gân- 
dire și vorbire, aşadar cu problema omonimelor și sino- 
nimelor. 

Cât despre problema paronimelor, ea e una doar a cla- 
selor de gândire și vorbire, nu și a claselor de realitate 
poate. Ca atare, încă ar putea interesa semantica de astăzi. 
Dar modernii — care spun de obicei despre omonime și 

sinonime puţinul pe care-l spun — folosesc semantica spre 
a desfiinţa filozofia, nu spre a se adânci în ea. 


Capitolul al 2-lea 


Dintre rostiri, unele se spun pe bază de legătură... 

Dacă toate cuvintele omului sunt despre mai multe lu- 
cruri (în sensul că sau se spun omonimic despre ele, sau 
se spun în chip sinonim), atunci trebuie văzut cum le ros- 
tim în fapt. O facem legat printr-o împletire de cuvinte 
atunci când vrem să le folosim, căci folosinţa lor arată 
tocmai legăturile lor variate („omul aleargă“, spune Aris- 
totel; omul e dintre cei care aleargă, ca o funcţie propozi- 
țională de astăzi). Când însă nu vrem să folosim cuvântul, 
ci îl rostim doar, atunci îl spunem fără legătură: „om“ 
sau „aleargă“, spune Aristotel. 

În calitate; nu putem rosti „fără legătură“ cuvintele 
decât în chip silnic. Căci prin natura lor ele sunt sortite 
înlănţuirii și sunt ele însele înlănţuiri, unificări, adică omo- 
nime sau sinonime, iar aceasta înseamnă că unifică ceva. 
Spui „om“, dar nu poți să nu dai caracter sinonimic vor- 
bei, adică să nu te gândești — dacă gândești ceva prin acest 
cuvânt — la cazurile în care conținutul de gândire și de 
realitate este același, adică de „om“ ; spui „aleargă“ și, la 
fel, dacă nu e un cuvânt gol, atunci implici conţinutul de 
gândire şi realitate al celor ce aleargă; deci faci sinoni- 
mie. S-ar putea, așadar, spune: cuvintele rostite izolat nu 
sunt izolate nici ele în gândire; ele implică o legătură, în 
speţă mai degrabă una de sinonimie decât de omonimie; 
căci gândul e mai riguros decât vorba, și, dacă nu spu- 
nem ceva care să exprime, ca la omonime, o simplă so- 
lidaritate de aparență a lucrurilor (dacă nu aruncăm o 
spusă aproximativă, analogică), atunci gândul ne trimite 
la o solidaritate de esenţă, adică la sinonimie. Așadar, 

cuvintele n-ar putea fi spuse „fără legătură“. Sau atunci: 
sunt spuse fără legătură, dar nu sunt lipsite de ea. 

Trebuie totuși admis că unele cuvinte pot fi mai de- 
grabă rostite fără legătură decât altele, și aceasta se va ve- 
dea tocmai în cazul categoriilor. De ce pot fi spuse fără 
legătură substantivele ? De ce, în ciuda faptului că natura 
vorbirii este să facă legătura între cuvinte, există totuși 
unele care îngăduie mai lesne a fispuse fără legătură ? Pen- 
tru că — se știe — ele reflectă o clasă specială a realității, 
clasa substanţelor, care vor avea o situaţie specială în ta- 
bloul categoriilor. Atunci, în fraza ce deschide capitolul 
al 2-lea — „unele se spun pe bază de legătură, altele fără 
de legătură“ — este înfățișată, din perspectiva rostirii, ten- 
siunea oricărui tablou al categoriilor: căci ele sunt spuse 
izolat, dar sensul de „Categorie“, care este în definitiv de 
predicare, trimite tocmai la legătura proporţională. În 
acest sens, a putut părea straniu faptul că tocmai „pre- 
dicamentele“ au fost socotite rostiri fără de legătură. 
Numai e vorba de elementele și principiile, spuse fără le- 
gătură, ale oricărei legături posibile. În acest tablou al pre- 
dicărilor și al legăturilor posibile, substanța rămâne singură 
să exprime, la limita ei de individualizare, ceva „fără le- 
gătură“. În acest sens, stăruința comentatorilor în a ară- 
ta că este vorba exclusiv, în categorii, de rostiri fără legătură 
poate duce la o înţelegere exterioară, în sensul că ar fi vor- 
ba, ca în gramatică, respectiv în morfologie, de simple 
părţi de cuvânt. Vom vedea îndată că nu de așa ceva poate 
fi vorba, ci de ceva mai adânc; de întrebări, ca adevăra- 
tele rostiri fără legătură. 

De altfel, interpreţii moderni, în general, nu găsesc în 
Categorii atât „rostiri fără legătură“ (despre legăturile ros- 
tirii, adăugăm noi), cât vor să găsească o teorie a concep- 
tului, care să preceadă pe cea a judecății (din Despre 
interpretare) şi pe cea a silogismului (din Analiticele 
prime). Schema mecanică a logicilor noastre formale de 

şcoală: concept- -judecată- raţionament este căutată în 
Organon ş şi chiar găsită pe jumătate. Atunci se spune cu 
superioritate: Aristotel nu avea încă o teorie a concep- 
tului, dar în principiu și el își desfășura logica pe aceste 
trei trepte: concept- -judecată- raționament. Numai că a în- 
cepe logica cu conceptul și a face din judecată un raport 
de concepte reprezintă un mecanicism de gândire pe care 
îlcondamnă, până la urmă, logicienii înșiși. Logica nu are 
a începe cu conceptul (în acest sens logica matematică de 
astăzi, care pleacă de la propoziţie și nu se interesează 
de concept, procedează perfect „logic“ ); cel mult, sfâr- 
şeşte la el, și atunci deschide către sau întemeiază teoria 
cunoașterii. Logica are drept obiect altceva decât concep- 
tul: conexiunile necesare, reale ori posibile. Iar tocmai aceas- 
ta O arată tratatul Categoriilor — pus pe drept în fruntea 
Organon-ului, în ciuda faptului că pare mai mult de „me- 
tafizică“ decât de logică —, anume care sunt principiile 
oricărei legături propoziţionale. Dacă tratatul Despre in- 
terpretare va arăta conexiunile propoziționale (aserțiu- 
nea, apophansis); dacă Analiticele prime arată conexiunea 
necesară a propoziţiilor, tratatul Categoriilor arată do- 
meniul conectivităţii posibile. 

În orice caz, problema din acest paragraf și problema 
de început a Categoriilor este: nu de a „conceptualiza“ 
rostirile (de-a vedea care sunt părțile de gândire izolate), 
ci de a sublinia că legăturile, iar în cazul cuvintelor izo- 
late, trimiterile la legătură înseamnă totul. Că este așa, o 
arată alineatul 2 al aceluiași capitol: 

Dintre realități unele se spun despre un subiect... care 
e, poate, cel mai însemnat loc din Categori: şi unul din 
cele mai grave ale întregului aristotelism. 

În primul alineat al capitolului al 2-lea fusese vorba 
despre legătura sau lipsa de legătură a rostirilor. Dar cu- 
vântul, gândul și lucrul sunt solidare în acest tratat al 

logosului, așa încât legătura trebuie căutată mai adânc de- 
cât între cuvinte (alineatul începe cu: dintre realități, nu 
„dintre rostiri“, ca primul), legătura cuvintelor nefăcând 
decât să reflecte o alta, în definitiv. Care e izvorul orică- 
rei legături a logosului, oricărei conexiuni logice? Cum 
se face că spunem ceva despre altceva, în speţă că spunem 
(omonimic sau sinonimic) ceva despre mai multe lucruri? 

Spunem ceva despre ceva pentru că există (nu neapă- 
rat: subzistă) realităţi mai cuprinzătoare decât altele: re- 
alităţi universale, le spune Aristotel. Am văzut într-adevăr 
că acesta era faptul elementar al logosului: un lucru se 
spune despre mai multe; ceva este mai cuprinzător decât 
lucrurile despre care se spune. Dar de ce „universal“ ? 
Pentru că lucrurile, mai multe, despre care se face vor- 
biresienvtutotelea aha infinite: Chiar uh singur lucru, cum 
o ilustram în cazul arborelui, putea reprezenta o infini- 
tate de stări sau momente; cu atât mai mult lucrurile, la 
plural, tind să aibă infinitate. Omul, viu sau pictat, din 
exemplul lui Aristotel, putea fi gândit reprodus la infi- 
nit. Deci omonimul de „Vieţuitor“ este un universal, de 
vreme ce e capabil să cuprindă această infinitate. La fel 
se întâmplă și cu oricare sinonim (spre deosebire de omo- 
nimele și sinonimele moderne): simplul fapt că spunem 
un lucru despre mai multe — la care se reduce a spune 
ceva despre ceva — înseamnă întotdeauna că, în realitate, 
spunem un lucru despre o infinitate. Deci universalul este 
cheia Logosului; el dă posibilitatea acestuia să se exercite. 
De vreme ce există (nu și „subzistă“ ) universalul, logosul 
e posibil. 

Dar universalul e de două feluri, va spune aici Aris- 
totel. Universalul, care înseamnă acum „ce se enunță de- 
spre un subiect“, poate sau să atribuie ceva esenţial 
subiectului, cum făcea sinonimul, sau să-i atribuie ceva 
accidental, cum făcea omonimul. Ca predicat esenţial, el 

este de aceeași natură cu subiectul, o substanţă și el, când 
(ca de obicei) acesta din urmă e o substanţă; adică re- 
prezintă ceva de sine stătător, care n-are nevoie de alt su- 
port, ca accidentul, spre a fi. Dar în calitate de predicat 
accidental, el este de altă natură decât substanța: este un 
accident tocmai, adică o realitate nu de sine stătătoare, 
ci care există „în altceva“. 

De aici tabloul împătrit al lui Aristotel, după Porfir: 
1) ceea ce e afirmat despre un subiect, dar nu e în nici 
un subiect, substanța universală, 2) ceea ce e într-un su- 
biect, dar nu e afirmat despre nici unul, accidentul par- 
ticular; 3) ceea ce atât este afirmat, cât și figurează într-un 
subiect, accidentul universal, 4) ceea ce nici nu este în- 
tr-un subiect, nici nu e afirmat despre vreunul, substanţa 
particulară. 

Toate acestea — dar fără legătură directă, ca aici, cu 
omonimia și sinonimia, legătură ce ne apare esenţială — 
figurează în interpretările comentatorilor greci. Comen- 
tariile lor spun chiar: aici este vorba de o primă clasifi- 
care a realităţilor, înaintea clasificării categoriale. În orice 
caz, pentru toţi comentatorii există de o parte categoria 
substanței, iar accidentul se va întinde peste toate cele- 
lalte nouă categorii. 

Așadar, comentatorii văd limpede, în alineatul de faţă, 
o versiune sau o prefigurare a întregului. În acest sens, 
e interesantă precizarea lui Philopon? că „subiectul“ este 
dublu la Aristotel, fiind subiect de existenţă (pentru ac- 
cidente) și subiect de predicare (pentru universale), iar 
că astfel deosebirea cum că unele sunt în subiect, altele 
nu, are loc după existență, pe când deosebirea că unele 
se enunţă despre, altele nu, este după predicare. 


2 Philopon, In Aristotelis Categoriarum Commentarium, Berlin, 
ed. Busse, 1898, folio 26 recto, urm. 

Dar comentatori, Philopon în particular, pleacă de la 
cele două tipuri de subiect, nu de la cele două tipuri de 
universal şi de predicare, cum ni s-a părut potrivit să fa- 
cem mai sus. De aceea tabloul lor rămâne „combinatoric“ 
(dând combinaţiile posibile între două realităţi — sub- 
stanţă și accident — și două calificări, universal și parti- 
cular), pe când în interpretarea de aci încercăm să scoatem 
din predicare singură și din caracterul ei omonimic și si- 
nonimic întreg tabloul. Ni se pare, într-adevăr, că pro- 
blema predicării stă acum pe prim plan — nu problema 
substanţei și accidentului, ca în Metafizică, ori a „subiec- 
tului de existenţă“ — și că de aceea tabloul lui Aristotel 
începe pe drept cu ceea ce se predică prin excelență și si- 
nonimic: substanţa universală. 

De altfel, că universalul și, prin el, predicarea posibilă 
stau pe primul plan o arată, la rândul său, capitolul ce 
urmează. 


Capitolul al 3-lea 


Atunci când se enunță (ca predicat) ceva despre un al- 
tul ca despre un subiect... 

Făcând vădit cum e posibilă legătura între cuvinte și 
care sunt clasele de realitate ce vor îngădui predicarea 
(anume cele două clase universale), Aristotel arată acum 
care e predicarea ideală, în speţă cea esenţială, sinonimi- 
că. Comentatorii greci ţin să sublinieze, cu subtilitate, că 
el nu spune doar: când ceva se enunţă despre un altul, 
ci adaugă: ca despre un subiect, relevând că este tocmai 
vorba de atribuirea esenţială, iar nu cea accidentală (vezi, 
de exemplu, Ammonius, comentariul la pagina 1P 10 din 
Categorii). Într-o asemenea predicare, tot ce se spune de- 
spre predicat va fi spus și despre subiect. Sinonimia este 
atât de desăvârșită (cu exemplul său: omul e atât de esen- 
țial și sinonimic atribuit inșilor particulari), încât tot ce 

se spune despre om — că e vieţuitor, de pildă — va pu- 
tea fi spus și despre ins ca atare. Dar așa ceva nu se poa- 
te întâmpla decât înăuntrul unui gen, în cadrul adică al 
unei clase de realitate. Doar aici încape sinonimie per- 
fectă, adică un același conţinut de gândire și realitate. 

Dacă este vorba de genuri diferite... 
spune Aristotel în alineatul următor, atunci orizontul de 
universalitate al fiecăruia e altul și tot ce se afirmă înăun- 
trul unui orizont (diferenţele câte unei subclase, de pildă) 
este străin de cele ce se afirmă în orizontul altui gen. 

Predicarea ideală rămâne cea înăuntrul unui gen; cea 
sinonimică în gen. A spune ceva despre ceva este cu ade- 
vărat semnificativ logic abia atunci când ridică subiectul 
la alt nivel, dar înăuntrul subiectului însuși, adică înăun- 
trul raţionalităţii și legităţii sale mai adânci. 

Cu aceasta se încheie ante-predicamentele, partea de 
început a Categoriilor în care — spre deosebire de atâ- 
tea interpretări minimalizatoare, nu însă și de majorita- 
tea celor vechi — ni se pare că puteam vedea marile 
probleme ale aristotelismului și ale filozofiei. Probleme- 
le și răspunsurile au fost: 

1) Care e domeniul logosului ? — Omonimia și sino- 
nimia, dar când sunt luate în sensul lor adânc. 

2) Care este exerciţiul logosului ? — Conexiunea prin 
universal, în sens de omonimie sau în sens de sinonimie. 

3) Care e actul ideal al logosului ? — Predicarea sino- 
nimică în gen, putând duce la cunoașterea esenței și legii 
unui lucru. 

În prelungirea acestei probleme: 4) care e natura ac- 
tului de cunoaștere, spre care deschide logosul? Este tre- 
cerea de la omonimie la sinonimie. Logica poate rămâne 
perfect la omonimie (cum o dovedește astăzi logica sim- 
bolică, în care nu este vorba de sens, deci de sinonimie), 

dar, dacă trebuie să servească cunoașterii, atunci va fi una 
de sinonimie. 


Capitolul al 4-lea 
CATEGORIILE PROPRIU-ZISE 


Abia acum poate începe înfățișarea claselor de realita- 
te (gândire și vorbire), după ce s-a arătat care e dome- 
niul și care exerciţiul logosului. Clasele nu sunt două: 
substanţă și accidente, sau subiect și cele din jurul subiec- 
tului, cum sugerează unii comentatori antici. Clasele vor 
fi zece. Substanţa poate fi totul sub raport „metafizic“, 
de vreme ce e de sine stătătoare; dar subiectul nu e to- 
tul sub raport logic, căci nu e de sine grăitor. Aici, în Ca- 
tegorii, va fi vorba de substanţa-subiect, care tocmai 
pentru că e subiect de predicaţie își cere întregirea pre- 
dicatului. lar „categoria“ aduce atribuirea, predicarea, 
enunţarea a ceva despre ceva, punând în joc universul pre- 
dicatelor posibile în așa măsură, încât te întrebi din nou 
cum a putut așeza Aristotel în fruntea tratatului despre 
predicate, ceea ce nu se predică despre nimic, substanţa 
particulară. Dar a făcut-o pentru că substanţa particula- 
ră nu există fără universalul ei, iar predicarea prin exce- 
lenţă și sinonimică se face dinăuntrul ei. 

Predicarea totuși nu se face numai dinăuntru, se face 
și din afară; nu numai substanţial, ci și accidental; nu numai 
în esenţă, ci Și în aparenţă; nu numai sinonimic, Cl Și omo- 
nimic. De aceea, în afara primei categorii, care într-un 
fel şi-ar fi suficientă sieși, căci îşi dă singură adâncimea, 
cum vom vedea, mai sunt nouă categorii. În afara unei 
clase de realitate, sau a realităţii concepute drept clasa sub- 
stanţelor, mai sunt nouă clase de realitate, după Aristotel, 
clasele accidentelor. Există și o realitate a cantităţii, și una 

a calităţii, și una a relaţiei, și una a spaţiului sau timpu- 
lui, nu numai cea a substanței. 

Ce înseamnă aceasta ? Că logosul nu întâlnește, sau nu 
reflectă, o lume strict ordonată, dintru început, în sânul 
unui singur gen. Ar fi o condiţie logică ideală ca tot ce 
e particular să fie și universal, respectiv ca tot ce se spune 
despre un subiect să fie esențial acestuia. Ar fi o lume în 
care tot ce e real este rațional și tot ce e raţional este real, 
cum voia, la limită, Hegel. Este, poate, lumea pe care tin- 
de s-o scoată la lumină „speculația filozofică“, inclusiv 
cea aristotelică, iar într-o astfel de lume n-ar mai fi zece 
clase de realitate, ci nouă din ele ar deveni consubstan- 
țiale cu una, ducând la predicarea esenţială și sinonimică 
dinăuntrul unei singure clase. Dar Aristotel nu redă o ast- 
fel de lume logică ideală pur și simplu pentru că el înfă- 
țișează „ce se spune“ despre lume, adică felul cum a 
înregistrat logosul vorbit al omului rânduielile lumii. Iar 
omul n-a redat lumea ca unitar rânduită, ci ca spartă în 
rânduieli diverse. 

Totuși trebuie precizat dintru început că predicarea 
ideală, cea în esenţă, nu s-ar face numai înăuntrul clasei 
substanţelor, ci, pe modelul acesteia, s-ar putea obține în 
toate celelalte clase. Atât de însemnată este aici proble- 
ma predicării, încât substanţa trece în umbră, într-un fel, 
în favoarea predicării. Am văzut din capitolul al 2-lea că, 
după cum substanţa universală se enunţă despre ceva par- 
ticular, la fel și accidentul universal se enunţă despre ceva 
particular, fie că e vorba, cu subiectul, de o substanţă sau 
de un accident particular. Iar așa cum la substanţă vom 
întâlni substanţele secunde ce se enunţă despre substanţa 
primă, cea particulară, accidentele vor fi și ele, într-un fel, 
prime (particulare) și secunde (universale), iar înăuntrul 
fiecărei clase de accidente, deci al fiecărui gen categorial, 

va avea loc enunţarea esenţială, care se petrecea exem- 
plar la categoria substanţei. 

În principiu, lumea n-ar trebui să se resoarbă în cla- 
sa substanţelor ca să fie perfect logică. S-ar putea resorbi 
în orice clasă; ar putea deveni pur cantitativă, cum a pă- 
rut ea la un moment dat mecanicismului. Un alt motiv, 
unul de ordin „metafizic“, e cel care face ca substanţa și 
clasa ei să primeze la Aristotel. Logicul și cunoașterea 
sunt însă posibile în oricare din cele zece planuri de re- 
alitate, și acest lucru face, poate, ca aristotelismul logicii 
să fie mai modern decât este cel al metafizicii sale sub- 
stanţialiste. 

Ne aflăm deci în faţa unui logos care n-a putut în- 
registra lumea ca un ansamblu unitar de substanţe in- 
dividuale, despre care să se predice numai substanţele 
universale, ci drept un ansamblu de zece clase de reali- 
tăți distincte, care îngăduie predicarea esenţială înăuntrul 
lor și accidentală în afara lor. 

De aceea Porfir putea spune? că nu e vorba în prezen- 
tarea de aci, a Categortilor, de o diviziune în zece genuri 
— căci o diviziune ar fi a unui gen unic în specii, iar aici 
nu e nici un gen unic, fiinţă, realitate sau materie —, ci e 
vorba de o enumerare. Aristotel enumeră genurile pe care 
le-a înregistrat vorbirea omului. Stoicii vor încerca alte- 
ori, filozofând în spirit abstract și nominalist, să reducă 
totul la patru categorii „logice“: subiecte, calităţi, mo- 
dalităţi, relaţii. Aristotel însă nu face logică spre a înte- 
meia logica: face fenomenologie, am putea spune, adică 
descrie tiparele în care a fost înregistrat logosul, descrie 
fenomenalitatea logosului, spre a desprinde din fenome- 
nele reale condiţia formală a logosului și spre a da abia 
apoi logica. Iar ce „se spune“ despre lume se poate vedea 


3 Comentariu la „Categorii“, folio 20 verso. 

din tabloul celor zece categorii, care apare astfel, la pri- 
ma vedere, fără nici o justificare (fără nici o deducție, va 
spune Kant), dar tocmai de aceea, poate, va avea o jus- 
tificare mai adâncă. 

Deşi recunoscut descriptiv de către toți comentatorii 
greci, tabloul acesta a fost totuși prezentat, în spiritul lor 
scolastic, ca un arbore logic. Simplicius* împarte reali- 
tățile, ta onta, în existenţe și procese. Dacă procesele dau 
categoria acțiunii, existenţele vor sta în primul rând sub 
pasivitate, sau categoria înrâuririi, iar din înrâurire se vor 
desprinde substanțele, de o parte, accidentele de alta, care, 
fără relație, vor da mărimea și felul de-a fi (calitate), iar 
în relaţie vor da relativele propriu-zise, ce sunt conver- 
tibile, precum și pe cele neconvertibile, poziția și posesiu- 
nea pentru corporal, locul și momentul pentru incorporal. 
Dar arborele lui Simplicius este elaborat și nu pare în con- 
sonanţă cu interpretările antice obișnuite. 

Mai spontan și mai sugestiv antic crește arborele lui 
Olympiodors. După el, orice fiinţă sau realitate este: 


1/în subiect 2/nu în subiect 
A Z N i substanță 
în sine în relaţie 
pă e velativele 
divizibilă: indivizibilă: 
mărimea calitatea 


+ Simplicii in Aristotelis Categorias Commentarium, Berlin, ed. 
Kalbfleisch, 1907, p. 67. 

5 Olympiodor Prolegomena et in Categorias, Berlin, ed. Busse, 
1902, p. 54. 

Din aceste patru categorii fundamentale, substanţa, 
mărimea, calitatea, relativele, rezultă respectiv: 


locul şi 


) din substanta împletită cu mărimea; 
momentul 


acțiunea şi 


cata ) din substanţa împletită cu calitatea; 
înrâurirea j 


poziția şi 


Poea ) din substanţa împletită cu relativele. 
osesiunea 


Fără îndoială că tabloul redat de Olympiodor pune 
o frumoasă ordine în categorii. Dar orice ordine riscă să 
fie o amăgire, redeșteptând întrebarea dacă nu se poate 
reduce tabloul categoriilor la mai puţine sau chiar la un 
gen unic. Este deci, poate, mai bine să lași tabloul așa cum 
se prezintă și să cauţi, nu ordinea dinăuntrul lui, ci, even- 
tual, ordinea de care ține el, adică stratul mai adânc al lo- 
gosului, din care a putut el izvori. 

Iar această perspectivă ţi-o deschide abia întâlnirea cu 
tabloul în formularea originală. Traducerea modernilor 
redă în abstract categoriile, le „stoicizează“. Dacă există 
genul de substanţă la Aristotel (deși osia e încărcată de 
multe alte înţelesuri în greacă, mergând până la „avere“, 
de care îţi vei putea aminti la ultima categorie, a lui „a 
avea“), nu există defel cantitate, relaţie etc., iar calitatea 
se exprimă mai degrabă prin felul de a fi. Aristotel spune 
câtul, quantum-ul, câtimea cel mult, sau mărimea, cum 
ne resemnăm să traducem; la fel, nu spune calitate — iar 
la comentatori va fi tocmai vorba despre deosebirea din- 
tre calitate și categoria de aci —, ci spune: felul, sau mai 
degrabă lucrul de un anumit fel, felurimea, felul de a fi 
spunem, spre a evita calitatea abstractă; nu spune relaţie, 

ci faţă-de-ceva-ul, lucrul în relație, relativul; nu spune 
spaţiul, ci znde-le, locul; nici timpul, ci când-ul, momen- 
tul; nu poziţia, ci a fi așezat; nu posesiunea, ci 4 avea; 
nu acţiunea, Ci 4 face; nu pasivitatea sau înrâurirea, ci a 
pătimu, a păți ceva. 

Traducerea termenilor, firește trebuie făcută în spiri- 
tul fiecărei limbi, dar în nici un caz nu trebuie preferaţi 
termenii abstracţi. Aici stă unul din izvoarele mediocrei 
înţelegeri și aprecieri a Categoriilor de către moderni. lar 
dacă te adâncești în cuvântul grec, poţi surprinde încă mai 
mult, un aspect care ar putea schimba totul în înțelege- 
rea Caegoriilor ca preambul al Organon-ului. Nu numai 
că e vorba de termeni concreţi, dar în jumătate din cazuri 
este vorba de locuţiuni interogative pur și simplu, sub- 
stantivizate: cât de mare? ce fel ? faţă de ce? unde? când? 

Atunci nu e, poate, nelegitim să nu gândim că stratul 
mai adânc al logosului, din care izvorăsc categoriile, este 
interogativitatea. Toate categoriile pot fi prezentate, ne- 
spus mai bine decât în abstract, în concretul acesta des- 
chis al întrebării: cine? care? ce? pentru substanţă; cât 
de mare? pentru cantitate; ce fel? pentru calitate; faţă de 
ce ? pentru relaţie; unde? pentru spaţiu; când? pentru 
timp; cum stă? pentru poziţie; ce are? pentru posesiune; 
ce face ? pentru acţiune și ce suferă ? pentru pasivitate sau 
înrâurire. 

Dintr-o dată astfel tabloul categoriilor vine să spună 
altceva. El nu este unitar în conţinutul său, dar ţine de 
modalitatea interogativă a logosului, care reprezintă, poate, 
tulpina logicului. Uităm adesea că logica noastră obiș- 
nuită este prea mult una a răspunsului (cu logica mate- 
matică, „da“ și „nu“ stau izbitor pe primul plan), în loc 
să fie una, sau și una a întrebării. Se încearcă astăzi, e drept, 
să se regăsească sensul logic al întrebării, dar poate că și 

acest lucru se întreprinde prea mult în spiritul unei lo- 
gici a răspunsului. Cu Aristotel însă regăsești originarul, 
nu numai în sensul că termenii pentru categorii nu sunt 
abstracţi, dar și în sensul că întâlneşti principiul, arcbe-ul 
oricărei logicităţi. Întrebarea e cea care îţi deschide ori- 
zontul logic, și abia în acest orizont va putea avea loc 
exerciţiul logic el însuși, solidar la început cu cel de lă- 
murire, înțelegere, orientare, iar la capătul său cu cel de 
cunoaștere adevărată. 

În orice caz, interogativitatea, cu liniile ei de forță, aci 
zece la număr, îţi dă câmpul categorial, care face cu pu- 
tință predicția. Ceea ce transcrie Aristotel cu Categori- 
ile, din practica reală a gândirii în agora și în conștiințe, 
este ce se spune și ce se poate spune ca răspuns la ce se 
întreabă și ce se poate întreba. Tabloul categoriilor este 
orizontul întrebărilor posibile. Dacă aici, așa cum se în- 
tâmplă adesea, răspunsul vine înaintea întrebării — dată 
fiind angajarea practică a fiinţei umane, în viaţă și socie- 
tate —, logica trebuie să însemne tocmai restabilirea de 
principiu a ordinii în ce privește logosul, și regăsirea sau 
găsirea întrebărilor fundamentale. 

Dar interogativitatea vine deopotrivă să restabilească 
lucrurile și în ce privește afirmaţia lui Aristotel, prea apă- 
sat accentuată de unii comentatori antici, că este vorba, 
cu categoriile, de cele ce se rostesc „fără legătură“. E drept 
că așa își începe și Aristotel capitolul al 4-lea pe care toc- 
mai îl interpretăm: „Dintre rostirile fără legătură“. Însă 
nu numai că nimic nu e rostit fără legătură, sau rostirea 
fără legătură nu e adevărată rostire, dar — așa cum în- 
cercam mai sus s-o arătăm aici — în Categorii ar avea mai 
puţin sens decât oriunde să se vorbească despre rostiri 
fără legături; căci sunt în joc rostiri făcute tocmai în ve- 
derea legăturii. Tot ce e rostit fără legătură e forţat, abs- 
tract, mort (e gramatical), în vorbirea și gândirea omului. 

Un singur demers al gândirii conduce, în chip natu- 
ral, și nu forțat, la un soi de rostiri fără legătură: cel al 
interogativităţii. Singură întrebarea poate sta ca o spusă 
fără legătură. De aceea, dincolo de litera textului aristo- 
telic — și dincolo de faptul că autorul poate spune „ros- 
tire fără legătură“ spre a face doar analiza gramaticală sau 
semantică — vom susţine că „cele fără legătură“ trebuie 
să însemne logic: întrebările. 

Iar întrebarea nu doar spune ceva fără legătură, dar 
deschide către ceva, în ultimă instanță către exerciţiul lo- 
gic. Așa trebuie să înceapă Organon-ul, cu un tratat al 
întrebărilor fundamentale, adică al orizonturilor logice 
concrete, în care cuvântarea, prin omonimie, și mai ales 
sinonimie, să fie posibilă. Acum, din perspectiva mai 
adâncă a interogativităţii, nu mai interesează neapărat că 
în Categorii, cum spune numele însuși de categorie, este 
vorba de predicate și nu de subiecte; că deci e straniu să 
vezi pusă drept principală „categorie“ substanţa particu- 
lară, cea care nu putea fi decât subiect și nu predicat. Atât 
substanțele cât și accidentele, sau atât subiectele, cât și 
predicatele ţin de întrebări. Subiectele și predicatele pot 
fi termeni distincţi în logica răspunsului, dar în logica în- 
trebării sunt laolaltă implicati. 

Fiecare însă dintre cele spuse, ca atare, nu e rostit prin 
nici O aserțiune... 
stă scris la sfârșitul capitolului al 4-lea, a cărui interpre- 
tare o încheiem. Dar e firesc ca un cuvânt rupt din aser- 
ţiunea în care era împlântat să nu afirme și să nu nege 
nimic. E un truism și una din acele platitudini solemne 
să se interpreteze acest pasaj în sensul că un cuvânt izo- 
lat nu e o aserţiune, deci nici adevărat și fals. Sigur că e 
așa. Dacă există ceva adânc în acest pasaj — dincolo de 
litera lui — este altceva: cum că se întâlnesc efectiv ros- 
tiri care nu sunt aserțiuni, deci nici adevărate, nici false, 

dar care au totuși un sens plin; astfel de rostiri funda- 
mentale sunt categoriile, în măsura în care ele reprezintă, 
în fond, întrebările cugetului. Singură întrebarea e dinainte 
de aserţiune și singură ea e dincoace — nu dincolo — de 
adevăr și falsitate. Iar Categoriile sunt prolegomenele, 
scrise acum 2 500 de ani, la orice logică eventuală a în- 
trebării, la acea logică al cărei obiect este: ce e dinainte 
de da și nu, dincoace de adevăr și falsitate. 


Dinainte de da și nu, dincoace de afirmaţie și negaţie, 
este întreaga realitate existentă, gândită și vorbită. Logica 
nu se poate lipsi de această realitate, care e însăși mate- 
ria aserţiunilor; considerate de jos în chip expres. 

Se va spune: logica tocmai că se lipsește de materia 
aserțiunilor; este „formală“. Dar se poate oricând răspun- 
de: forma propriu-zis nu se opune materiei: forma ge- 
neralizează materia, ceea ce e cu totul altceva. În filozofie, 
a face abstracţie de ceva nu înseamnă, ca în uzul comun, 
a se lipsi de ceva, ci a face abstracţie în ceva, asupra ace- 
lui ceva. 

Oricum ar sta lucrurile, este un fapt că în acest tratat 
Aristotel vorbește de generalizări în sânul realului și asu- 
pra realului. Iar pentru filozof generalizările sunt dinainte 
făcute, adică sunt generalităţi, nu simple generalizări ; ge- 
neralități de găsit în cuvânt și clasele de cuvinte, în gând 
Și clasele de gânduri, iar prin cuvinte și gânduri, în lu- 
cruri și clasele de lucruri. 

Numai că ele nu sunt de găsit și de înregistrat întoc- 
mai ca realităţile științelor naturale, adică în chip descrip- 
tiv și clasificator. Căci nu întâlnim generalităţile în afară, 
ci, o dată cu gândul și cuvântul — chiar dacă e vorba de 

gândul și cuvântul obiectivate în grai —, noi refacem 
dinăuntru aceste generalităţi, care sunt categoriile. Iar re- 
facerea aceasta, vom spune, reprezintă regăsirea, conștien- 
tă ori nu, a sensului lor de întrebare. Tabloul categoriilor 
ne apărea drept cel al întrebărilor posibile, iar dacă, în 
fond, orice proces de cunoaștere reprezintă o întrebare 
cu privire la ceva dat, aici, în Categorii, e vorba de o în- 
trebare asupra însăși întrebării, respectiv a întrebărilor. Tre- 
buie să ne întrebăm: care sunt întrebările fundamentale? 

Să interpretăm deci, pe rând, categoriile în lumina aces- 
tei perspective și să arătăm ce se poate sugera astfel asu- 
pra-le. 


Acum vine la rând: 


Capitolul al 5-lea 


SUBSTANȚA 
(CATEGORIA LUI CINE? CARE? CE?) 


Ce este cinele — subiectul, substantivul, substanța — 
care comandă deopotrivă vorbirea, gândirea și realitatea? 
Este, pe de o parte, cel despre care se spune ceva; pe de 
alta, este cel care (cinele „adevărat“) susţine, ţine ceva. 
Și, la rândul său, este cel care nu se spune despre nimic 
altceva și nu e susținut de altceva. Nu se poate „spune“ 
mai mult despre acest cine, căci orice s-ar spune cu titlu 
de definiţie ar însemna a-l desfiinţa drept cine: „Eu sunt 
cel ce sunt“, sună un loc celebru, mai potrivit poate aci 
decât în viziunea teologică. De aceea comentatorii greci 
au dreptate să spună că substanţa (cinele) este descrisă, 
iar nu definită; ca toate categoriile de altfel, dar cu pre- 
cădere ea. Așadar: 

Alineatul 1. Substanţă, cea spusă în chip principal, în 
prim rând şi prin excelență, sau care nu e spusă despre nici 
un subiect și nici ca fiind într-un subiect... 

Olympiodor notează sugestiv (op. cit., p. 59) că sub- 
stanţa este „în chip principal“ așa ca rostire, „în prim 
rând“ ca gândire și „prin excelenţă“ ca realitate. Urmează 
exemplul de substanță, adică tipul de „cine“, care poate 
fi în joc: un om anumit, un cal anumit. La care același 
comentator se întreabă: de ce a spus Aristotel „un om 
anumit“, și un Socrate, de pildă? Și răspunde iarăși su- 
gestiv: pentru că e vorba totuși de o categorie, iar „om 
anumit“ indică ceva de ordin mai general ca individul, 
nu individualul pur și simplu, ca „Socrate“. 

Atunci avem: Socrate, omul real, pe care în alte părți 
Aristotel îl va și indica drept substanţă primă după nu- 
mele lui; avem „om individual“, care este mai potrivit, 
cum spune interpretul antic, în locul acesta, unde e vor- 
ba de generalităţi. Dar o a treia treaptă, încă mai gene- 
ralizatoare, este cea a lui „cine“. Nu poţi spune Socrate 
când vorbeşti despre categorii decât ca un „de pildă“; ca 
despre unul dintr-o infinitate. Nu e însă destul să spui 
nici „om anumit“, căci ai avea iarăși o infinitate, una de 
specii (om, cal etc.), dacă nu și de indivizi. Atunci spui: 
substanţa este cine, cel care, ceea ce — și cu aceasta ai cu- 
prins toată sfera ei. 

Dar ai cuprins-o cu generalitatea întrebării, nu cu 
generalizarea, în abstract, făcută asupra răspunsurilor. E 
generalitatea de dinainte de concret, cea care deschide că- 
tre concret — iar o logică a întrebării ar avea de cercetat 
această temă a unei alte generalităţi decât cea logică obiș- 
nuită. De vreme ce generalitatea întrebării trimite către 
și nu fuge de concret, ea are în ea însăși o desfășurare, în 
speţă are trepte către concret. Înainte de a răspunde cu 

un exemplu la întrebarea ce este acest „cine“, poți și tre- 
buie să-l desfășori în ce este el însuși, în natura lui. 

Și atunci dinăuntrul lui, al acestui cine care nu se enun- 
tă despre nimic, va veni o enunţare despre sine. Limbajul 
întrebării arată bine aceasta, în măsura în care nu spu- 
nem numai: cine ?, ci și: care? ce? Iar dacă spui care este, 
ce este, înseamnă că predici ceva despre el. Deci substan- 
ţa (cine) și-a dat adâncimea: în afara substanţei de care 
a fost vorba în primul rând, spune acum Aristotel, mai 
este o substanţă secundă, care nici ea nu e în ceva (deci 
e efectiv substanţă), dar se enunţă despre ceva, în speţă 
despre substanţa primă. 

Aceasta înseamnă: se poate spune ceva în esența (mai 

jos Aristotel va declara: în subiectul) unui lucru; și se 
ea spune ceva în jurul lucrului. În timp ce toate ce- 
lelalte nouă categorii se vor predica accidental, circum- 
stanţial, în jurul subiectului reprezentat aici de substanţa 
primă (dar și de substanţele secunde sau accidentale par- 
ticulare), substanţa se dedublează singură, făcându-și sin- 
gură predicatele posibile. Și abia ele sunt predicatele cu 
adevărat logice, de cunoaștere, cele de adevăr. Celelalte 
nu vor fi așa decât substituindu-se lor, adică încercând 
să devină și ele esenţiale. 

Cu o uimitoare conciziune, Aristotel pune astfel, în 
primul alineat despre substanţă, problema din care nu pu- 
tem ieși nici astăzi: care spusă despre ceva e științifică? 
și care spusă e doar anecdotică? Cucerirea modernilor 
va fi să facă din ceea ce părea anecdotic, narativ, circum- 
stanţial („experienţa“) ceva esenţial. Îngustimea antică era 
să întârzie prea mult la predicarea științifică prin genuri 
și specii numai, ca și cum ele ar fi fost singurele — deși 
nici Aristotel nu pare a o spune, în alte părți — substan- 
ţe secunde. Dar pentru teoria predicării, aristotelismul 
nu pare depășit în acest punct, cel puţin pe linii filozofice; 

căci, de pildă, „cum sunt cu putinţă judecăţile sintetice“, 
cele aducătoare de nou, adică problema lui Kant, repre- 
zintă în fond mai puţin decât problema de aci a lui Aris- 
totel: cum e cu putinţă judecata de esenţă, cea în legitatea 
lucrului ? problemă care e aducătoare de adevăr cu noul 
kantian cu tot. 

Cine? și-a dat adâncimea lui care? și a lui ce? consti- 
tuind astfel modelul enunțării în esență. A doua jumă- 
tate a alineatului arată că numai într-un astfel de orizont 
se obţine enunţarea sinonimică, în timp ce enunţarea „în 
jurul “lucrului va fi omonimică. Și astfel începutul Ca- 
tegoriilor se confirmă: nu există decât rostire omonimi- 
că sau sinonimică; esenţială este rostirea sinonimică, în 
speță, deocamdată, cea despre substanţe prime. Substanţa 
primă reprezintă centrul. „Cine“ stă înaintea oricăror 
„circumstanţe“ (cât? ce fel? unde?) și stă chiar înaintea 
lui care? și ce? sortite doar să-l expliciteze pe el. 

Dar atunci celelalte, adică substanţele secunde și ac- 
cidentale ? 

În schimb, toate celelalte, fie se spun despre subiectele 
reprezentate de primele substante, fie sunt în subiecte..., 
spune alin. 2. 

Pare simplu și evident, cu exemplele didactice (om in- 
dividual-om-vieţuitor ) aduse acum: totul ține de sau este 
în substanţele prime. Dacă acestea n-ar fi, atunci, cum 
spun comentatorii: substanţele secunde n-ar avea subiect 
de predicare și accidentele subiect de existenţă. Nu s-ar 
mai spune și n-ar mai fi nimic. 

Dar așa e numai la prima vedere. Că accidentele fără 
substanţe prime n-ar avea subzistență e o chestiune de 
metafizică, dar că predicarea esenţială s-ar face numai de 
la substanţa secundă la substanţa primă este o chestiune 
de logică. De altfel, de la început chiar, din al doilea alineat, 
Aristotel arătase că se fac enunţări și despre accidentele 

particulare, nu numai despre substanţele particulare. Iar 
acum el vine să arate că cel puţin substanțele secunde au 
ele însele, sau pot avea, o viaţă logică pe cont propriu. 
În sensul i interogativităţii, „care“ și „ce“ nu vin doar să 
expliciteze pe „cine“, ele însele, care se spun despre, pot 
fi subiecte despre care se spune altceva. De aceea Aris- 
totel declară: 

Dintre substantele secunde, specia e substanță în mai 
mare măsură decât genul... 

Aceasta înseamnă că substanţa primă este mai bine ex- 
plicitată de specie decât de gen; și, dacă ea trece celor- 
lalte prerogativele ei, o face mai accentuat cu specia. Așa 
cum se comportă substanţa primă faţă de rest se com- 
portă și specia faţă de gen. Și ea poate fi subiect logic, iar 
pentru că este mai lesne subiect logic decât genul, este 
mai accentuat substanță decât el. 

În schimb, dintre speciile câte ele însele nu sunt genuri... 
respectiv cele la care nu considerăm caracterul de a fi su- 
biecte, termeni de întrebare, ci de a fi atribute logice, ter- 
meni de predicare, este firesc ca despre ele să nu spunem 
că au în mai mare măsură în ele substanţialitatea unele 
decât altele; așa cum nici substanţele individuale, de alt- 
fel, nu au vreo întâietate unele faţă de altele, ci toate sunt 
în egală măsură un „cine“ posibil. 

Și astfel, înainte de a trece la proprietăţile substanțe- 
lor, cum va face îndată, Aristotel poate încheia: 

Așa încât în chip firesc acestea singure, printre cele- 
lalte [categorii — n. n.] sunt numite substante... 

Universul substanţei e închis și complet într-un fel. 
Substanța se descrie și defineşte prin substanţe. Dacă vrei 
să știi ce este un lucru, care e natura lui esenţială, nu poţi 
invoca decât realități de același rang; substanţe și ele, ori- 
cât de vastă și laxă ar fi substanţialitatea lor (una de spe- 
cie ori una de gen). Iar universul acesta este într-atât de 
închis și desăvârșit, încât nu numai ceea ce se spune 

despre substanţele secunde se spune despre substanţele 
prime (cum o arătase la capitolul al 3-lea), dar, într-un 
fel, și ce se spune despre cele prime trece asupra celor se- 
cunde. Căci, dacă unui om individual îi revine calitatea 
de grămătic înseamnă că și omul în general poate fi gră- 
mătic; calitatea trece și asupra speciei, predicată în esen- 
tă, în timp ce aceeași calitate de grămătic nu ar trece asupra 
accidentului, predicat în aparenţă; n-ai putea spune, dacă 
omul e grămătic, că și o determinare întâmplătoare a 
omului — de a fi de această mărime, sau în acel „timp“ 
de pildă — preia calitatea de a fi grămătic. 

Aristotel a înfățișat astfel un prim plan de realitate din 
cele zece, anume realitatea substanţială, care reprezintă 
și realitatea prin excelență pentru el. Dar până acum dis- 
cuţia a fost de ordin logic. Pornind de la caracterul lo- 
gosului de a fi omonim sau sinonim (capitolul 1), de la 
spusa fără legătură — interogaţia în fond, putem preci- 
za acum — și cea cu legătură (capitolul al 2-lea), apoi de 
la spusa cu legătura sinonimică (capitolul al 3-lea). Aris- 
totel a enumerat, în capitolul al 4-lea, genurile de reali- 
tate și a arătat, în prima jumătate a capitolului al 5-lea, 
că universul substanţei este hotărâtor pentru rest și că, 
înăuntrul lui, predicaţia esenţială este posibilă. 

De acum înainte discuţia nu va mai fi logică, ci feno- 
menologică: ni se vor descrie planurile diverse de realita- 
te, prin caracterele lor, începând cu caracterele substanţei 
însăși. Nu va mai fi vorba, cel puţin pe prim plan ca până 
acum, de predicare și de predicare î în esenţă: trebuie în- 
tâi iee cele zece clase de realitate, iar abia atunci se 
va putea pune problema — pe care Aristotel n-o mai pune, 
dar care este totuși tema acestui tratat despre categorii 
— a felului cum se enunță ele. Într-un sens, Aristotel nici 
nu mai avea nevoie să întârzie în logic pur, căci arătase 
limpede cum că orice predicaţie despre substanţă care nu 

e dinăuntrul substanţei se face în chip omonimic și ac- 
cidental. 

Dar problema este încă o dată: orice predicare se face 
numai despre substanţă ca substanţă ? Nu se fac în chip 
evident enunțări și despre accidentele particulare — cum 
ni se spusese — și nu pot fi aceste enunţări esenţiale? 

Aici deci, înainte de a urmări descrierea realităţilor, 
care începe abia acum și se continuă până la sfârșitul tra- 
tatului, este locul să relevăm două lucruri hotărâtoare 
pentru destinul logic al acestui mic tratat: 

Întâi, trebuie accentuat faptul că predicarea nu se face 
dear inu ui substanţei sau despre substanţe, ea se face 
în orice plan de realitate; dar are loc pe modelul substan- 
tei. Olympiodor preciza (op. cit., p. 58) că substanţă se 
spune despre toate celelalte categorii, la capitolul substan- 
tă fiind vorba numai despre substanţa comună, cea com- 
pusă din materie și formă, în sens aristotelic. Există specii, 
genuri și, fireşte, exemplare individuale (cazurile parti- 
culare: albul acesta, gramatica lui Aristarh, cum ni se spune) 
în orice clasă de realitate, la'calităţi, ca și la mărimi, la re- 
lative, ca și la cele din spaţiu ori timp. Geometria, pe care 
Aristotel o invocă adesea, n-ar fi posibilă în sensul lui dacă 
triunghiul acesta n-ar fi gândit ca făcând parte din spe- 
cia triunghiurilor și din genul figurilor. E ceva elemen- 
tar din punct de vedere logic și totuși necesar de subliniat: 
căci în felul acesta devine limpede că universul aristote- 
lic al propozițiilor științifice (al enunţărilor sinonimice, 
cele în esenţă) nu se reduce la spusele despre substanţă. 
Demonstrația și cunoașterea sigură, silogistică, vor fi po- 
sibile peste tot în sânul realităţii, chiar dacă știința de- 
spre substanță rămâne exemplară. 

Dar, în al doilea rând, merită să fie spus un lucru pe 
care Aristotel nu-l mai autorizează direct, dar pe care 
istoria cunoașterii ni-l propune tot timpul, după Aris- 
totel și nu întotdeauna împotriva lui. E limpede că 

înăuntrul fiecărei clase de realitate încape, după mode- 
lul substanţei, cunoaștere ştiinţifică, sinonimică, în esen- 
tă; că între clasele de realități nu are loc decât cunoașterea 
accidentală, omonimică, în aparenţă. Dar nu se întâm- 
plă ca un plan de realitate să se substituie, în gândire și 
cunoaștere, altuia ? În speţă, dacă planul substanţei este 
cel privilegiat, oare nu se întâmplă să i se substituie câte 
un alt plan de realitate, pretinzând să preia el titlurile de 
realitate ale substanţei și să devină realitatea prin exce- 
lenţă, ontologic, și realitatea cu cea mai desăvârșită pre- 
dicaţie, logic? 

Clasa substanţelor exprimă, e drept, mai bine decât 
oricare alta, la prima vedere, fiinţa și natura lucrurilor. 
Dar nu o explică. A venit în istoria gândirii clasa „mă- 
rimilor“ spre a i se substitui și a exprima ea ce este lumea 
în fond; a venit clasa calităților s-o facă (substanţele lu- 
mii, de pildă, s-ar reduce la „greutăți specifice“); a putut 
veni, cu matematicile și fizica matematică, clasa relaţi- 
ilor; într-un sens, până și ultima clasă de realitate, cea mai 
precară în aristotelism chiar, clasa lui „a avea“, a pretins 
uneori să dea socoteală de realităţi, mai ales de cea uman 
istorică, înlocuind pe a fi și substanţa prin a avea. (Nu 
era, în fond, chiar viziunea greacă despre fiinţa prin ex- 
celenţă, care e cea a zeilor, una pe bază de „a avea“ ? Căci 
zeii nu erau zei decât în măsura în care îi definea o pro- 
prietate, un fel de „a avea“ o natură determinată: ei erau 
aceea ce „deţineau“.) 

Iar cu această ultimă problemă a naturii lucrurilor — 
pe care modernii și-o pun limpede, dar ale cărei impli- 
caţii ontologice nu le apar întotdeauna — se pune tema 
gradelor de realitate. A spune că totul ţine de cantitate, 
de pildă, sau de relaţie înseamnă a face ontologie. Aristotel 
deprinde, o dată cu categoriile, zece clase de realitate, care-și 
împart între ele fiinţa, sau mai degrabă fac să existe 

realități, nu o realitate singură. Dar așa fiind, nu există 
oare grade de realitate, grade de fiinţă? 

La Aristotel chiar, realitatea substanţială e mai puter- 
nică decât toate, realitatea de posesiune mai slabă decât 
toate, dacă nu cumva mai slabă e cea de relaţie; realitatea 
spaţială este, poate, de un grad superior celei de poziţie, 
iar realitate de acţiune celei de înrâurire. Se întâmplă chiar 
ca unele realităţi, cum sunt cea a locului și momentului, 
să derive, ca spaţiu și timp, din cea a mărimii, care le sub- 
sumează pe cele două din urmă. Nu este aceasta o pro- 
blemă pe care orice interpretare a Categoriilor trebuie s-o 
pună în lumină? Și este ea doar una de ontologie: n-a iz- 
vorât ea, într-un fel, din logic pur și nu se întoarce la lo- 
gic, sau măcar la gnoseologic, în sensul că acea clasă al 
cărei grad de realitate este mai mare are parte de o pre- 
dicaţie esenţială, sinonimică, sporită? 

Acum putem reveni la tratatul aristotelic, căci deţinem 
fundalul logic pentru descrierea fenomenologică a clase- 
lor de realitate. De altfel, felul cum înțelegem categori- 
ile, pe bază de interogativitate, ar putea prin el însuși 
unifica logicul cu fenomenologicul. „Întrebarea“ este de- 
opotrivă de un ordin și altul; posibilul ei este deopotrivă 
rădăcină a realului și a logosului. Kant voia să instituie 
dincoace de realităţi (spre deosebire de dincolo, care era 
transcendentul) un transcendental care în intenţia filo- 
zofului nu exprima numai subiectivitatea în gândire. Dar 
întreg orizontul acesta al transcendentalului kantian ar 
putea fi cuprins în orizontul întrebării, care este și el din- 
coace de real și înseamnă în chip limpede ceva obiectiv, 
nu numai subiectiv. Căci, fără umbră de antropomorfism, 
se poate spune că realul „se întreabă“ și el; că firea se des- 
chide către posibilitățile de realizat. Natura încearcă, 
propune, pendulează și sfârșește prin a-și da răspunsuri, 
sub o căutare pe care gândirea, ca interogativitate, o 

reflectă mai intim și mai exact decât o pot uneori reflec- 
ta răspunsurile ei. 

Atunci putem părăsi, cu Aristotel, planul pur logic 
spre a ne angaja, cu restul tratatului, în ceea ce am nu- 
mit fenomenologia realităților; căci în măsura în care re- 
alităţile ce ni se descriu sunt împlântate î în întrebările 
fundamentale posibile, ele se exprimă deopotrivă ca re- 
alităţi și ca demersuri logice. 

Este, pe de altă parte, comun oricărei substanțe ..., con- 
tinuă acum Aristotel, la jumătatea capitolului al 5-lea și 
trece de la logicitatea substanței la fenomenalitatea ei. 

Vor fi cinci caractere proprii — a nu fi într-un subiect, 
a reprezenta ceva anumit, a nu avea ceva contrar, a fi sus- 
ceptibilă de gradaţii, a fi aptă de a primi contrarii, deși 
ea însăși nu e contrară nici uneia —, dar nu toate vor fi 
specifice. Comentatorii greci dezbat pe larg toate aceste 
probleme ale „propriului“, specific ori nu, în cazul sub- 
stanţei. Singur ultimul caracter este specific substanţei, 
acela ca, una și identică fiind, să admită contrarii. Dar dacă 
pentru rest putem trimite la comentatorii greci, aici, la 
caracterul specific substanței, ar mai putea fi spus ceva 
dincolo de ei, și anume că, așa fiind, primitoare de con- 
trarii în timp (iar Aristotel subliniază că lucrul se petrece 
în timp, „succesiv“ ), substanța se dovedește a fi singura 
formă de realitate — poate împreună cu acţiunea și în- 
râurirea — în care încape devenire. 

În celelalte clase de realitate nu va putea fi vorba de- 
spre devenire. Nici mărimea, nici relaţia nu devin. Ba nici 
măcar gândul și judecata omului, spune Aristotel, nu se 
pot împărtăși de la devenire, deși îi exprimă contradic- 
ţiile. Substanţa devine, în timp ce gândirea rostită stă pe 
loc, așa cum stau pe loc celelalte clase de realitate. Dar — 
vom spune — înainte de a se așeza într-o rostire, așa cum 
realitatea s-a așezat în câte una din celelalte modalități 
ale ei dincolo de substanţă, gândirea ca întrebare a putut 

purta în ea posibilele și chiar contrariile. Și tocmai gân- 
direa este aceea care vine acum să cerceteze deschis, inte- 
rogativ, realitatea devenită, pe care o reprezintă celelalte 
categorii, faţă de realitatea in devenire, pe care a repre- 
zentat-o substanța. 


Capitolul al 6-lea 


MĂRIMEA 
(CÂT? CÂT DE MARE? CÂT ANUME?) 


Aveam deci o clasă de realitate, cea a substanţelor, 
principala logic, pentru că e prototip al predicației în esen- 
ță, şi principala ontologic, pentru că stă la baza celorlalte 
şi pune în joc devenirea. Celelalte tipuri de realitate vor 
fi ale devenitului: există un devenit al mărimii sau ca mă- 
rime, unul al felului de a fi (calitate), unul ca relativ, un 
devenit de situare în loc, de situare în timp, de poziție; 
s-ar putea vorbi și despre un devenit al acţiunii, împli- 
nită drept cauză eficientă — cum vor unii comentatori 
— şi deopotrivă am avea un devenit al înrâuririi (efec- 
tul); în orice caz este din plin vorba de un devenit în ca- 
zul posesiunii. 

Dacă în lumea devenirii, care e substanţa, nu puteam 
pătrunde decât cu întrebarea, cu atât mai mult va fi ne- 
cesar de întrebat spre „a redeschide“ lumea devenită a 
celorlalte categorii. Iar sugestiv este faptul că, în prima 
lume, cea a devenirii, întrebarea ne ajută tocmai să gă- 
sim pe „ce este“ stabilul (cine ? care este ? ce este în esenţă 
el?); pe când în lumea devenitului, întrebarea va avea ros- 
tul invers, să ne scoată din fixitate și gata făcut. 

Cât de mare? întrebi în faţa acestei realităţi închegate 
care e mărimea. lar acest „cât“ poate însemna: sau cât 
anume ? și atunci ai o măsură, care, în ultimă instanţă, este 

cea numerică, sau cât de întins? și atunci ai toate formele 
de întindere, care sunt cele ale spaţiului (linia, suprafa- 
ţa, volumul, spaţiul însuși), precum și întinderea timpu- 
lui, această subtilă și universală întindere neîntinsă. 

Vom avea deci două feluri de mărimi: determinate, 
spune Aristotel, discontinue, spunem noi astăzi și con- 
tinue. Pe ultimele, care sunt cinci la număr, cu timpul, 
le-am și numit. Primele vor fi două: în afară de număr, 
vorbirea, spune Aristotel. Este un act de curaj filozofic să 
se reducă la șapte tipuri precise mărimile propriu-zise; 
şi e o întrebare, ce au de adăugat sau de retras moderni 
În ce priveşte însă ultima mărime, cea a vorbirii — care 
se reduce la faptul că vorbirea e alcătuită din silabe, lungi 
sau scurte —, Aristotel însuși a șovăit, el nemaimenţinând 
vorbirea drept o mărime propriu-zisă în Fizică. Este to- 
tuși demn de subliniat că singurele mărimi discrete sunt 
numărul, care în fond e logos (în înţeles propriu chiar, 
de calcul, „socoteală“ ) și logosul vorbit. Ce rezultă de 
aici? Un lucru pe care comentatorii nu-l mai spun, pa- 
re-se: că toată realitatea de dincolo de logos este în fond 
continuă, în spaţiu şi timp; discontinuitatea n-o aduc de- 
cât gândirea și, în esență, numărul. Realitatea se poate îm- 
bucătăţi oricât cu elementele lumii, sau se poate distribui 
oricât, cu tot ce e viu, cu unităţile organice, dar în fond 
realitatea este și rămâne continuă: totul e în tot. 

Singurul număr adus de logos vine să dividă și să se- 
pare. Numai că numărul nu e suprainstituit de către 
logos în chip nefiresc realității, ci se prefigurează singur 
în sânul acesteia, cum o va arăta Aristotel în Fizică, prin 
aceea că mișcarea în cerc, omogenă, desăvârșită, cea a aş- 
trilor în primul rând, va da unităţile de timp și va face 
din timp un continuu, care este totodată și discontinuu, 
dat fiind că timpul este „numărul mișcării după anterior 
și posterior“ (Fiz., 219 b și 223 a urm.). 

Aşadar, numărul rămâne, până la urmă, singur să țină 
în cumpănă cele două forme de continuitate — cea spa- 
tială (cu subspeciile ei) și cea temporală — ale realului. 
Nu există decât trei mărimi: număr, spațiu, timp; res- 
tul sunt mărimi derivate sau improprii, inclusiv mișca- 
rea. lar numărul pătrunde peste tot — până și în timp, 
cum am văzut, definindu-i prin ritmicitate natura, sau 
în spaţiu și subspeciile lui, numărând părțile. 

Aceasta este, atunci, viziunea aristotelică despre mări- 
me, pe baza diviziunii în mărime continuă şi discontinuă, 
ca și pe baza unui anumit primat implicit al discontinu- 
ului numeric asupra continuului. O a doua diviziune a 
mărimilor — într-unele cu părți ce au așezare, altele cu 
părţi fără aşezare determinată — nu duce decât la carac- 
terizarea mai bună a mărimilor spaţiale față de celelal- 
te două feluri de mărimi, temporale și numerice, care 
n-au părți cu așezare. 

Pentru aceste trei ipostaze ale mărimii — număr, spa- 
tiu, timp —, caracterul propriu nu va fi faptul că refuză, 
cu develitul lor, contrarietatea (ceea ce e clar la mări- 
mile cu părți fără așezare, număr și timp, dar pare dis- 
cutabil autorului însuși la cele spațiale, unde așezarea de 
sus-jos dă iluzia și modelul oricărei opoziții contrarii, 
pentru bunul-simţ), nici faptul că mărimile nu admit gra- 
daţii, ci faptul că pot fi egale ori inegale. 

Dar ce înseamnă aceasta decât că mărimea nu e mărime 
măsurabilă într-alt fel decât prin relaţie și comparaţie, res- 
pectiv, la număr, prin raport? Impresia din primul mo- 
ment, cum că tot ce e mărime a realității depinde, în fond, 
de continuitate, se confirmă la capătul capitolului: ca să 
curmi nesfârșit 'de variata continuitate şi să spui un cât? 
cu sens de măsură, nu-i destul să divizi continuul, tre- 
buie să pui în relație, adică să și compari părțile divizate, 
văzând dacă sunt egale, inegale și — pentru număr — de 
câte ori se cuprind una într-alta; deci trebuie să depășești 

mărimea. În acest sens, nu numai „mare“ și „mic“ pot fi 
privite ca relaţii mai degrabă decât cantităţi, cum spune 
în cursul capitolului Aristotel, dar și „de doi coți“, „de 
trei coţi“ sunt relații în fond. S-ar putea spune chiar, îm- 
potriva literei aristotelice: mare șI mic sunt mai degrabă 
ele cantităţi autentice decât mărimile măsurate, unde ra- 
portarea la unitate este izbitoare. 

În orice caz, dacă trebuie să acceptăm, cu Aristotel, 
o clasă de realitate distinctă a mărimilor, printre cele zece 
clase, trebuie să admitem că doar mărimea continuă este 
exclusiv mărime, pe când mărimea discontinuă este mă- 
rime, ca numărul, doar prin relaţie. Cel mult s-ar putea 
spune: este caracteristic mărimii că pune în joc relația cu 
sine (raportul la unitatea de măsură, de același ordin de 
realitate cu măsuratul), în timp ce la relaţie va fi vorba 
de termeni diferiți, deci nu de relaţia cu sine. 

Mărimea e caracterizată de relația de egalitate, e drept; 
dar este vorba de o relaţie pe care clasa relativelor i-o lasă 
în propriu ei. Dacă deci întrebarea cât? privește mărimi- 
le nedeterminate, atunci cantitatea rămâne pură, iar dacă 
privește mărimile determinate prin măsură, atunci can- 
titatea se deschide către relaţie, spre a o închide totuși pe 
aceasta în natura sa, care e raportarea la sine. 


Capitolul al 7-lea 


RELATIVELE 
(FAŢĂ DE CE? AL CUI? DE CINE ŢINE?) 


Relaţia vine la rând acum și ea pune în joc altceva de- 
cât raportarea la sine a mărimii. Comentatorii greci știu 
să arate că nici nu se poate spune în fond și că Aristotel 
nu spune de cele mai multe ori: „relativ“ la singular. Re- 
laţia poartă asupra a cel puţin doi termeni. 

În clasa substanței, devenirea era a unui singur termen, 
şi tocmai prin faptul că acesta rămânea „același și unu“ 
putea fi caracteristic pentru substanţă faptul că primește 
contrariile. În clasa mărimii, devenitul era deopotrivă 
unu; și doar așa, ca o cotalitate a devenitului stabil (sau 
încheiat, în cazul timpului), putea mărimea să primeas- 
că măsura. La relative însă pluralitatea e suverană; aceas- 
ta O arată și de astă dată, mai bine decât orice, întrebarea 
prin care le regăsește gândirea. Faţă de ce? spune, pen- 
tru relaţie, Aristotel, făcând astfel limpede că relaţia în- 
seamnă pentru el cuplare de lucruri. 

Alături, așadar, de planul de realitate al substanţei, ală- 
turi de cel al mărimilor, apare un al treilea, cel al cuplă- 
rilor. Căci așa se întâmplă și în sânul realității, nu numai 
în gândire. Relaţia e și ceva concret în concepţia aristo- 
telică, nu o simplă abstracţie, ca la moderni: este intrarea 
într-o reciprocitate închisă a anumitor lucruri. În haosul 
originar se fac împerecheri, iar realitatea cea nouă a lu- 
crurilor va consta, atunci, din solidaritatea lor. 

De aceea — cum o și îngăduie limba greacă — lucru- 
rile cuplate se vor exprima prin cazul posesiv: un lucru 
va fi al altuia, iar cel de-al doilea al primului. Acest fapt 
poate, firește, să aibă o simplă realitate de gândire și ex- 
presie, iar atunci este vorba de o relaţie abstractă, cum 
exemplifică Aristotel însuși la începutul capitolului său: 
„mai mare“ decât altceva, „dublul“ unei jumătăţi, cunoaș- 
tere a ceva, așezare prin raport la ceva — în aceste cazuri 
cuplarea făcându-se liber, dacă nu chiar arbitrar. Există 
însă relaţii angajate, care solidarizează efectiv și biuni- 
voc termenii din realitate: tată și fiu, stăpân și sclav. Pe 
acestea pare Aristotel să le aibă, în primul rând, în vedere, 
și astfel și de astă dată, la categoria cea mai abstractă, vi- 
ziunea sa ancorează în concret. 

În orice caz, viziunea de aci despre relaţie este a ter- 
menilor precis conjugaţi. Nu numai că, în cazul rela- 
tivelor, conjugatul fiecăruia este în chip determinat gândit, 
dar el trebuie și bine denumit, în așa fel încât verificarea 
conjugării să se obțină dacă răsturnarea termenilor, res- 
pectiv conversiunea lor, duce la o formulare cu sens („tată 
al fiului, fiu al tatălui“). Relativele sunt corelative: soli- 
daritatea e una de reciprocitate. Faţă de ce? era întreba- 
rea care se punea acum, dar nu cu privire la un termen, 
ca și cum ai spune: faţă de ce este aceasta, ci cu privire 
la amândoi, sau într-un sens, cu privire la nici unul, fi- 
ind vorba de o legătură reciprocă pură. 

„Faţă de ce“-ul dă unul din aspectele de realitate a lu- 
mii. Putem adăuga de la noi oricâte relaţii abstracte, de 
comparaţie, de egalitate etc., dar relaţiile există în lume. 
Ba încă multe din relaţiile abstracte n-au rigoarea ade- 
vărată a relativelor; de pildă relaţia de comparaţie — mai 
bun, mai mare — nu conduce la un corelativ precis, căci 
un munte, cu exemplul lui Aristotel, este totuși mai mare 
decât mulți alţii, iar cineva e „mai bun“ decât mulți alții, 
în timp ce corelatele reale sunt precis determinate. 

Iar corelaţia este totul la relative; corelaţia va fi — cu 
o a doua descriere a relativelor, după cea axă, de înce- 
put, pe baza căreia relativele doar „ţineau“ "uzul de altul 
— însuși sensul lor de existență. Capul, de pildă, spune 
Philopon (op. cit., p. 100 recto), chiar și ȘI tăiat rămâne cap, 
pe când tatăl ca tată n-are existenţă decât în relație cu fiul. 
Nu este deci vorba de o „punere în relaţie“, cum gân- 
dim prea des astăzi relativele, ci de o stare de relaţie, pe 
care „faţă de ce“-ul o exprimă în echilibrul ei dat. 

(Este ca în gluma cunoscută: care e trotuarul de vizavi ? 
Și mai degrabă acest vizavi te ajută să înţelegi relativele 
aristotelice decât „punerea“ în relaţie, care, negreșit, e 
deosebit de fecundă pentru gândire, dar în același timp 

destrămătoare pentru ideea de relaţie, deoarece face ca 
totul să devină „relativ“ și ca relativitatea să nu mai în- 
semne, până la urmă, nimic.) 

În acest sens este interesant de văzut ce fel de relaţii 
apar în cadrul tabelelor de relative alcătuite de comen- 
tatori. Olympiodor dă un astfel de tabel (op. cit., p. 99 
a ediţiei), potrivit căruia ar exista zece tipuri de relative 
pe bază de: 1) identitate; 2) inegalitate (de exemplu du- 
blul față de jumătate); 3) superioritate sau dominație (cel 
ce comandă faţă de cei comandaţi); 4) judecată sau ana- 
liză (cunoașterea este a cunoscutului); 5 influenţă (cauza 
acţionează asupra efectului); 6) participaţie; 7) naştere; 
8) aşezare (dreapta faţă de stânga); 9) nesimetrie (pe când 
relaţia de simetrie putea apărea încă de la așezare); 10) ra- 
portarea la gen (relaţia faţă de gen a speciilor). Cel pu- 
țin jumătate din aceste relaţii sunt de ordinul realului, nu 
al gânditului. 

Dar, fie reale, fie gândite, relativele sunt prinse, la Aris- 
totel, într-o reciprocitate dată. Ca și ordinea mărimii, cea 
a relativelor ţine de lumea devenitului, nu a devenirii. De 
aici problema deosebit de interesantă pe care o ridică 
Aristotel în a doua jumătate a capitolului: dacă e un ca- 
racter propriu relativelor, după cele de a fi corelative și 
convertibile, sau chiar o dată cu aceasta, să fie simultane. 
Relaţia nu se face; lucrurile nu „intră“ în relaţie și nu le 
„punem“ în relaţie decât în chip suplimentar; ele sunt în 
relaţie. Și dacă sunt așa, ele o fac, sau ar trebui s-o facă, 
în instantaneitate, ca fiind simultane. Așa se constată de 
cele mai multe ori, spune Aristotel. Totuși rămân unele 
cazuri când unul din termenii corelativi apare drept an- 
terior celuilalt. 

Aici vine astfel locul în care, de la simpla problemă a 
relativelor, Aritotel se angajează în marea dezbatere de 
mai târziu a idealismului. Iar el e realist (cum va fi un 

realist materialist), căci obiectul cunoscut precedă și face 
posibilă cunoașterea; la fel cum obiectul sensibil precedă 
și face posibilă nu numai senzaţia, dar chiar fiinţa înzes- 
trată cu sensibilitate. Totuși, dincolo de această consta- 
tare, comentatorii greci apără ideea de simultaneitate a 
relativelor aparent împotriva lui Aristotel însuși), arătând 
că, în măsura în care e vorba de obiect cunoscut, realul 
respectiv e totuși simultan cu faptul cunoașterii, iar sen- 
sibilul ca „sensibil“ cu senzația. 

În definitiv, relația ca „faţă de ce?“ trimitea de la în- 
ceput realul dat la termenul pe care acesta pretindea să-l 
preceadă; deci ca fiind relativ realul nu-l precede. Amân- 
două tezele, atât cea aristotelică, cât și interpretarea co- 
mentatorilor, se dovedesc astfel de la sine înțelese, unul 
în spiritul realismului de bun simţ, celălalt în spiritul se- 
manticii elementare. Pagina de aici nu ar fi deci de o de- 
osebită încărcătură filozofică dacă Aristotel n-ar aduce 
exemplul neașteptat, de ordin speculativ, al cvadraturii 
cercului. Căci, spune el, cvadratura cercului nu e cunos- 
cută, deci ca obiect de știință precedă într-un fel cunoaș- 
terea. Dar ce înseamnă că obiectul științei există fără 
știință (de pildă că temele matematicii există fără gândire 
matematică), ce sens are o asemenea existență „eidetică“ 
— va spune cândva filozofia — e o problemă pe care aris- 
totelismul o lasă aici deschisă. 

Și la fel lasă el deschisă problema finală a capitolului, 
dacă unele substanţe, respectiv unele substanţe secunde, 
nu sunt și ele relative la ceva. Fiind vorba despre sub- 
stanţe secunde, de ordin general deci, problema e, poate, 
solidară, într-un fel, cu cea a conţinutului eidetic de cu- 
noaștere. lar soluţia pe care o încearcă pentru substanță 
Aristotel — dacă nu vezi în chip determinat corelativul 
substanţei (al mâinii în general, de pildă, sau al capului 

în general, pe care le poţi identifica în ce sunt, fără să iden- 
tifici ale cui sunt ele), atunci ele nu sunt relative —, so- 
luţia aceasta nu i se pare nici filozofului de natură să 
curme dezbaterea. 

Capitolul relativelor se încheie astfel cu redeschiderea 
problemei lui „faţă de ce“, care, e drept, împerechează 
lucrurile și structurează oarecum lumea, dar rămâne o în- 
trebare pentru ce nu se știe și ce nu se vede încă. 


Capitolul al 8-lea 


FELUL DE A FI ȘI CALITATEA 
(CE FEL? DE CE FEL ANUMIT?) 


Acumulările cantitative — spunem astăzi — sfârșesc 
prin a da un fel de a fi, o nouă realitate în sânul realită- 
ţii. La rândul lor, relațiile și structurările la care duc ele 
întregesc acest fel de a fi. Calitatea și felul de a fi nu pu- 
teau deci fi luate în cercetare decât după capitolul mări- 
mii și cel al relativelor. 

Mai mult încă decât substanţa, mărimea sau relativele, 
calitatea stă sub întrebare. Căci dacă spui: substanţă, mă- 
rime, relative, indici ceva determinat din sânul realităţii, 
existenţe reale și posibile, sau măcar aspecte din existen- 
tă; pe când, dacă spui „calitate“, nu indici nimic deter- 
minat. Calitatea denumește tocmai felul de-a fi așa al 
fiecărui lucru, adică felul lor diferit. Spunând calitate, re- 
cunoşti că fiecare lucru e altfel, cu felul lui de a fi. Nu 
poţi deci ascunde că, departe de a numi ceva unitar prin 
calitate, califici tocmai diversitatea lucrurilor; ca atare, 
singurul sens unitar al termenului este de a fi o întrebare; 
ce fel sunt lucrurile? care e felurimea lor? Calitatea 


PENTRU O INTERPRETARE A CATEGORIILOR LUI ARISTOTEL 95 


denumește ireductibilul lucrurilor, într-un sens incalifi- 
cabilul lor. De aceea ea nu e decât o întrebare — una ne- 
utralizată însă de nevoia generalităţii categoriale. 

Există totuși feluri ale felului de a fi, și de aceea de- 
scrierea de ordin general a calităţilor e cu putinţă. În 
această prezentare, pe care o numeam fenomenologică 
și care nu poate fi decât fenomenologică la capitolul ca- 
litate — spre deosebire de relaţie, care se poate „construi“, 
sau de cantitate, unde matematicile au putut construi și 
ele —, Aristotel găsește, în spusele oamenilor, patru ti- 
puri de calitate. Ar putea fi mai multe, va spune el la urmă, 
dar acestea sunt principalele din sânul rostirii. Calități, 
sau mai degrabă feluri de a fi, sunt: caracterele și dispo- 
ziţiile, de o parte; capacităţile sau înzestrările, la oameni 
și lucruri, de alta; apoi stările sau procesele din lucruri 
și înrâuririle lor înăuntru și în afară; în sfârșit, forma ex- 
terioară și figura lucrurilor. 

Ca și la mărime, este un act de curaj speculativ și unul 
de probitate să încerci o descriere a tipurilor de calitate. 
Modernii nu se mai simt datori să descrie până la capăt 
conceptele generale, atunci când le folosesc: un Hegel in- 
vocă, la începutul Logzcii sale, calitatea, fără însă a pleca 
de la „ce am spune“, în fond, despre ea și prin ea, ci ope- 
rând cu ea pur și simplu. Aristotel nu operează dialec- 
tic, e drept, cu ideea de calitate, dar o istorisește așa cum 
este. Făcând astfel, el pune în lumină, după mărime și re- 
laţie, încă un aspect din devenitul realităţii, în speţă ceea 
ce s-a împlinit într-un fel de-a fi specific. 

Despre felurile de a fi ale felului de a fi, adică despre 
cele patru tipuri de calităţi, Philopon spune că ne sunt 
înfățișate după o anumită ierarhie: 1) calităţile sufletești 
(caracter și dispoziţie); 2) cele ţinând de o capacitate na- 
turală; 3) cele pe bază de acţiune și efect, presupunând 

înzestrările de la punctul 2; și 4) cele privitoare la înfă- 
țișarea exterioară a lucrurilor, în timp ce primele trei ti- 
puri indicau calități de fond (op. cit., p. 105 recto). 

Este, fără îndoială, ceva sugestiv şi aici, chiar dacă lu- 
crul e spus cu sens didactic. Într- adevăr, dacă te întrebi 
în ce planuri de realitate cauţi felul de-a fi al lucrurilor, 
faţă de ce pui întrebarea: de ce fel este ? atunci vei admi- 
te că se poate face un soi de clasificare a „ce fel“-urilor. 

Întâi, te poţi întreba care e felul de a fi al oamenilor, 
ce naturi umane au ei sau ce dispoziţii și orientări trecă- 
toare; de aici exemplele lui Aristotel, care privesc doar pe 
oameni și mai mult calităţile sufletești, cum spune Phi- 
lopon: caracterul de a fi știutor, de a fi virtuos, dispozi- 
ţia sau starea ce ţi-o dau căldura și frigul, sănătatea și boala. 

În al doilea rând, te poți întreba de ce fel sunt atât oa- 
menii, cât și ferulo de; Asta AAA iati zecea [Onna 
turală; și atunci vei vorbi, cu Aristotel, de oameni cu bună 
înzestrare fizică sau oameni predispuși la boală ori la să- 
nătate, ca și de lucruri ce au în ele duritatea sau moliciu- 
nea; aşadar, o anumită înzestrare, naturală încă. 

În al treilea rând, te poţi întreba de ce fel sunt efecte- 
le și înrâuririle produse, fie în lucruri, fie asupra noastră, 
de stările și procesele lucrurilor ele însele; și de aci cali- 
tățile de înrâurire sau, dacă e vorba de ceva trecător, sim- 
plele înrâuriri disparente. În lucruri există dulceaţă sau 
albeaţă, căldură sau răceală; și chiar dacă, așa cum spu- 
ne Olympiodor (op. ct., p. 126), caldul încălzește, pe când 
albul nu albește, așadar, chiar dacă la unele înrâurirea e 
asupra simţurilor noastre, pe când la altele e una intrin- 
secă, toate sunt de numit calităţi de înrâurire. Iar astfel 
de calităţi sunt nu numai în lucruri, ci și în suflet, pre- 
cum nebunia sau irascibilitatea, care sunt rezultate ale 
unor efecte durabile: căci și ele, sau mai ales ele, arată „de 
ce fel“ sunt oamenii. 

În sfârșit, întrebarea: ce fel sunt lucrurile ? poate pur- 
ta asupra înfățișării lor exterioare, și atunci vom avea for- 
ma și figura. Forma, ne spun comentatori, e pentru 
făpturile vii, pe când figura e și pentru cele moarte, în 
particular pentru obiectul geometriei. După moderni, ar 
fi locul aci să se vorbească despre „structură“ și diferen- 
ţele calitative pe bază de structură. Dar suntem, cu Aris- 
totel, la începutul lucrurilor, și este admirabil să vezi cum 
dă el nume de început („figură“) și întruchipare origi- 
nară problemelor, pe care le va regăsi — dacă le va regăsi 
filozofic întotdeauna — abia speculaţia târzie. Chiar pro- 
bleme aparent naive, ca aceea dacă rarul și desul, asprul 
și netedul sunt calităţi, sau mai degrabă ţin de simpla așe- 
zare a părților, au în ele ceva subtil; căci prefigurează tre- 
cerea modernă a cantităţii în calitate. lar constatarea unui 
Simplicius (op. cit., p. 274) cum că triunghiul nu e peste 
tot triunghi, în timp ce dulcele e peste tot dulce — cali- 
tăţi amândouă după Aristotel — poartă, în naivitatea ei, 
asupra unei probleme pe care modernii n-o regăsesc în- 
totdeauna. 

Acum, din întrebarea „ce fel“ ? se desprind limpede 
cele două aspecte, pe care Aristotel știa să nu le confunde: 
calitatea și felul de a fi al lucrurilor. Căci întrebarea: ce 
fel? te trimite, pe de o parte, la calitate, pe de alta, la ca- 
lificat; la felul de a fi în el însuși și felul de a fi în ceva, 
denumit după calitatea respectivă sau în consonanţă cu 
ea. De aceea nici nu era potrivit să se spună „calitate“ ca- 
tegoriei aristotelice în joc. El spune „fel de a fi“, și tre- 
buie lăsat termenul în echivocul lui originar. 

Rămâne, în descrierea ce se întreprinde, să ni se spu- 
nă care este caracterul propriu felului de a fi. Dacă la sub- 
stanţă era capacitatea de a primi contrarii, la mărime egalul 
și inegalul, la relative corelativitatea, aici vor fi: asemă- 
narea și neasemănarea. lar acum e limpede că mai degrabă 

e vorba despre lucrurile calificate decât despre calităţi în 
capitolul acesta. Căci, într-adevăr, calitățile nu „seamă- 
nă“ una cu alta, pe când prin calităţi lucrurile de un anu- 
mit fel seamănă unele cu altele. 

Este ceea ce, de altfel, accentuează și ultimul alineat 
— anume că e vorba de realităţi calificate sau de „specii 
particulare“, mai degrabă decât de calităţi — de vreme ce 
în ele însele, ca genuri, unele feluri de a fi pot fi, în fapt, 
simple relative. Cum se face însă că un același lucru ţine 
și de calitate și de relativ, că deci poate cădea sub mai multe 
categorii, nu trebuie să ne mire. Ar fi de mirare, dimpo- 
trivă, ca realitatea, care e spusă în zece feluri, să nu fie 
spusă așa, înzecit, cu fiecare din exemplarele ei. 


Capitolul al 9-lea 
CELELALTE CATEGORII 


Primele patru categorii sunt simple — spun comen- 
tatorii greci —, celelalte șase sunt compuse. O arătase 
Olympiodor în tabelul său (vezi, mai sus, pp. 70-71); 
o repetă, o dată cu alţii, Philopon (op. cit., p. 105 verso). 
Locul și momentul ar rezulta din compunerea substan- 
ţei cu mărimea; acţiunea și înrâurirea dintr-a substanţei 
cu calitatea; poziţia și posesiunea din compunerea sub- 
stanţei cu relativele. 

Dar e artificial și van. Dacă sunt zece feluri de a se spune 
ale lui „este“, respectiv ale realităţii, nu se pot admite ros- 
tiri compuse alături de cele simple. Toate trebuie să fie 
simple și toate sunt originare. În speţă, au în ele origi- 
naritatea întrebării, iar așa cum prin: cine? cât? faţă de 
ce ? ce fel? s-a deschis orizontul categorial al substanţei, 
al mărimii, al relativelor și al felului de a fi, tot așa prin 
unde ? se deschide orizontul locului (nu spaţiul, ci locul 

dat), prin când? al momentului (nu timpul cel vast, ci 
timpul dat iarăși), prin ce face? ce pricinuiește? orizon- 
tul acţiunii, prin ce suferă ? cel al înrâuririi, prin cum? 
cum stă? cel al modalității și poziţiei, iar prin ce are? ori- 
'zontul posesiunii. 

Întocmai primelor trei de după substanţă, categori- 
ile acestea ne apar ca fiind ale realităţii denie: poate 
cu excepția acțiunii și a înrâuririi: locul e spațiul atins, 
momentul e timpul împlinit, chiar înrâurirea este efec- 
tul suferit, poziţia e așezarea obținută și posesiunea este 
asupra lucrului stăpânit. Singură acţiunea ar rămâne să 
pună în joc procese (într-un sens și înrâurirea, ca „adap- 
tare“ progresivă), iar nu produse. Dar e paradoxul ac- 
ţiunii, cel puţin al celei productive, cum pare a fi cea 
gândită de Aristotel, de a fi dincolo de procesul ei: în pro- 
dusul ei (cum este, în civilizaţia tehnică de astăzi, mași- 
na, care devine ceva „mort“ dacănu dă un produs anumit, 
măcar forță). 

Pentru ultimele șase întrebări, respectiv categorii, Aris- 
totel a socotit că nu mai trebuie multe lămuriri. El n-a 
înţeles să releve, în acest capitol, decât că acţiunea și în- 
râurirea admit drept ceva propriu ceea ce nu se potrivea 
total nici unei alte categorii, anume faptul de a fi (nu de 
a avea, ca la substanţă) contrarii și faptul de a admite gra- 
daţii. Căci acţiunile pot fi contrarii, ca și înrâuririle, iar 
amândouă admit un mai mult sau mai puţin. 

Comentatorii vor analiza și ultimele sale categorii; une- 
ori vor observa lucruri de preţ, ca Olympiodor (op. cit., 
p. 132), care arată că înrâurirea poate fi de două feluri, 
împlinitoare și distrugătoare (nu începe toată problema 
modernă a „adaptării“ de aci, de la înrâurirea formativă ?); 
dar ei nu fac astfel decât treabă de epigoni, ca homerizii 
care umplu locurile goale ale /liadei. Așa este tratatul lui 

Aristotel, neîmplinit. Trebuie să te oprești acolo unde s-a 
oprit Aristotel. 


Capitolul al 10-lea 
OPUȘI 


Dar tratatul aristotelic nu se oprește aci. El dezbate 
în continuare câteva teme, doar aparent disparate: așa-nu- 
mitele post-predicamente. De ce? Fiindcă ele reies firesc 
din descrierea categoriilor. 

Dacă natura categoriilor reflectă pe cea a realităților, 
unde apare o lume a devenirii, cu șubstanţa în principal, 
și o lume a devenitului, cu celelalte categorii, atunci mo- 
dalitătile generale ale devenirii și devenitului sunt ele în- 
sele de ordinul categoriilor. Modalităţile acestea sunt: 
1) opoziţia, atât în cadrul devenirii, cât și al devenitului; 
2) anteriorul, numai la devenire; 3) simultanul, numai la 
devenit: 4) mișcarea, principiul intim al devenirii însăși. 

Nu mai e vorba, cu aceste concepte generale, de ca- 
tegorii propriu-zise. De ce? Pentru că ele nu mai răspund 
la întrebări specifice. Este, poate, aici o confirmare a în- 
temeierii încercate mai sus pentru categorii, ca întrebări 
fundamentale. 

Nu orice concept mai general, sau chiar general la ex- 
trem, este o categorie. Pentru Aristotel, „identitatea“, de 
pildă, nu e o categorie specială (ar ţine de: calitate), ori- 
cât de universal e faptul acesta — relevat de Platon în So- 
fistul, unde identitatea reprezintă un gen suprem — că 
orice lucru și gând trebuie să fie identic cu sine. „Opo- 
ziţia“, atât de generală și ea, ca şi „mișcarea“, nu sunt ca- 
tegorii; nu răspund unei întrebări directe. Chiar virtualul 
și actualul, care joacă un rol atât de însemnat la Aristo- 
tel, nu vor fi categorii. Fără a fi închis, cum pare, tabloul 

categoriilor stă sub o limitare deschisă, pur și simplu pen- 
tru ete bulelor ela elitele sunt limitate. 

Dar dacă nu sunt categorii, opușii, anteriorul, simul- 
tanul și mișcarea sunt unelte conceptuale în edificarea ca- 
tegoriilor și, ca rang de universalitate, întocmai lor. Locul 
lor aci ar fi chiar indirect, dacă într-adevăr este vorba în 
tratat despre „genurile supreme“, cum era cazul la Platon 
sau la presupusul pitagoreic Archytas (care ar fi scris un 
tratat cu conţinut foarte apropiat de cel aristotelic). Cu 
atât mai mult e locul lor aci, unde ele sunt implicate direct. 

În frunte este de pus madala opoziției, căci ea se 
întâlnea sau era urmărită în toate categoriile: în cazul 
„propriului“ fiecăreia, Aristotel se întreba dacă nu-i e ceva 
caracteristic categoriei respective să fie sau să aibă con- 
trarii. La substanță era deci vorba de contrarii; într-un 
fel și la cantitate; la relative se întâlnea o opoziţie speci- 
fică, a corelativelor; la calități se întâlnea o alta, a carac- 
terului posedat și a privaţiunii. Care este atunci natura 
opoziţiei? — Iar așa cum a întreprins o fenomenologie 
a categoriilor, Aristotel întreprinde acum una a concep- 
telor generale ce le explică pe ele. 

Opoziţiile, întâi, se distribuie atât potrivit cu deveni- 
rea, cât și cu devenitul categoriilor, cum arătam. Primul 
tip de opoziţie este cel al relativelor, care sunt înghețate 
în reciprocitatea lor: este opoziţia din sânul devenitului, 
de soiul „dublu și jumătate“, de pildă, sau „cunoaștere 
și cunoscut“. Fiinţa lor constă în relaţia lor stabilă. 

Al doilea tip de opoziţie, în schimb, cel al contrariilor, 
ține de lumea devenirii, cum am văzut iarăși. Aristotel 
îi descrie formele variate, unele aparent rigide (ca la con- 
trariul de prezenţă unică, albul în zăpadă, caldul în foc), 
ceea ce nu împiedică să fim totuși, cu contrariile, în lumea 
devenirii, cum o va arăta confruntarea ce urmează. 

Al treilea tip de opoziţie, privaţiunea și caracterul 
posedat, poate fi privit ca împărțindu-se între lumea de- 
venirii și a devenitului. Căci Aristotel însuși spune în ca- 
pitolul de față: 

pe deasupra, în cazul contrariilor este posibil ca, sub- 
zistând primitorul, să aibă loc o trecere de la un contrar 
la altul... 

spre a adăuga mai jos: 

în schimb, în cazul privatiunii şi al posesiunii de ca- 
racter, este cu neputinţă... Căci, dacă de la posesiune de 
caracter la privațiune se produce o transformare, de la pri- 
vațiune la caracter e cu neputinţă... 

Așadar, într-o direcţie încape devenire (de pildă vă- 
zătorul poate orbi, cel cu păr chelește), pe când de la pri- 
vaţiune de caracter la posesiune nu mai încape devenire. 
Într-o jumătate este devenire, în rest devenit. 

În sfârșit, al patrulea tip de opoziţie, care e cel al con- 
tradicţiei, respectiv al afirmației și negației, reprezintă mai 
degrabă o opoziție logică decât una ontologică, cel pu- 
ţin în versiunea de aici. Totuși, i se poate da chiar și aici 
un înţeles ontologic, aiătăadu se că, în ultimă instanţă, 
devenirea și devenitul ele însele nu pot fi în același timp. 

Există, așadar, opoziții statice și opoziții dinamice, 
Opoziția figurează peste tot în categorii, dar e după fi- 
rea categoriilor. Fie că ele doar primesc opoziția, ca sub- 
stanțe, sau că au unele aspecte opuse, sau, în sfârșit, că 
sunt opuse ele însele, categoriile se împletesc cu lumea 
vastă a opușilor. 


Capitolul al 11-lea 
CAZUL PARTICULAR AL CONTRARIETĂȚII 


La opoziţia contrarie, din lumea devenirii, se petrec 
însă unele lucruri deosebite care merită să fie menționate. 

Contrariile nu au întotdeauna nume și determinare sta- 
bilă. Atât de vast este procesul de devenire, la ele, încât 
se poate întâmpla ca sub un acelaşi nume să apară, în cele 
din urmă, o contrarietate. În Etica nicomabică, Aristo- 
tel arătase că virtutea este o mijlocie: curajul se opune lip- 
sei de curaj, lașităţii, ca și propriul său exces, temeritatea 
oarbă. Virtutea înseamnă măsură. Dar așa fiind, capetele 
rămân capete: excesul în minus nu se opune mai puţin 
excesului în plus, și iată astfel, sub un același nume (de 
exces, de rău), o opoziţie care în întregul ei de exces va 
fi totdeodată în opoziţie cu mijlocia măsurii. 

Există o subtilă complexitate, în lumea opoziţiei con- 
trare, tocmai pentru că ea ţine de devenire. Pe când opo- 
ziţiile statice (a relativelor, a privaţiei) sunt determinate, 
cele dinamice se diversifică până la paradox, răul putând 
fi contrar răului. lar complexitatea aceasta se vede și din 
a doua parte a capitolului, unde fiecare termen contrar 
își are viaţa proprie, alungă pe celălalt și, dacă uneori există 
în același gen cu opusul său, alteori apare într-un gen con- 
trar, ba chiar poate sfârși prin a crea el însuși un gen. 

Nu e, poate, „logic“ să fie așa. Dar Aristotel dovedește 
încă o dată că nu descrie o lume sistematică, ci pe cea rea- 
lă a vorbirii, gândirii și lucrurilor. Sau mai degrabă: do- 
vedește că nu construiește, ci descrie pur și simplu. 


Capitolele al 12 și al 13-lea 


ANTERIOR ȘI SIMULTAN 


Două ordini ontologice fiind de descris, cea a deveni- 
rii şi cea a devenitului, este firesc să ni se dea conceptul 
sau măcar criteriul general al fiecăruia: anterioritatea 

pentru ordinea devenirii, simultaneitatea pentru cea a de- 
venitului. 

Le înfăţișăm, așadar, solidar, cum și reies din descrierea 
lui Aristotel, și vom releva cât de adânci sunt problemele 
ce se pot desprinde de aici. Există o anterioritate de timp, 
o anterioritate în implicaţia de existenţă a unui lucru de 
către celălalt, o anterioritate de ordine și (trecând peste 
anterioritatea axiologică, de preţuire a ceva) o anteriori- 
tate de cauzaţie. La acestea comentatorii adaugă o nouă 
formă de anterioritate, la fel de interesantă în principiu, 
cea de natură, opusă cală „pentru noi“ (de pildă, unii co- 
mentatori neoplatonicieni spun că „prin natură“ , substan- 
țele secunde primează, dar că „pentru noi“ * primează cele 
sensibile). 

E un întreg univers de speculaţii posibile în acest ta- 
blou; dar Aristotel trece simplu mai departe, căci el doar 
descrie ce este și ce se spune. De altfel, el dă precădere pri- 
mei anteriorităţi, celei în timp, poate pentru că — vom 
spune — are de dat socoteală aci despre lumea devenirii 
reale, iar nu a desfășurărilor logice (cum ar fi cazul cu im- 
plicaţia de existență, cu anterioritatea de ordin și cu an- 
terioritatea de cauză). 

Anterioritatea în timp trebuie cu atât mai mult pusă 
pe prim plan cu cât simultaneitatea din lumea devenitu- 
lui se va defini tocmai ca geneză în „același“ timp. Dar 
Aristotel descrie și aci mai mult decât îi trebuie și vor- 
beşte astfel despre o simultaneitate prin natură, ca a rela- 
tivelor, care se opune atât anteriorităţii de implicaţie, cât 
și celei de cauzaţie; sau despre o simultaneitate de coor- 
donare, opusă anteriorităţii de ordine. Este atâta probi- 
tate, atâta supunere la obiect, ca și atâta bogăţie de sugestii 
în descrierea lui Aristotel, încât nu poţi regreta că micul 
său tratat își iese din matcă; adevărul aristotelic este al 


PENTRU O INTERPRETARE A CATEGORIILOR LUI ARISTOTEL 105 


ucrului — este unul de mirare în fata lucrului —, nu a 
l l t ld fața | l ; l 
gândului sistematizator cum va fi la Kant. 


Capitolul al 14-lea 
MIŞCAREA 


Ajungem astfel la post-predicamentul mişcării, pe care 
mai târziu și un Kant se simţea dator să-l ia în conside- 
rare la capătul categoriilor. E ceva de generalitate maximă 
în cazul mișcării, iar Engels va putea rosti vorba celebră 
că materia e de la început înzestrată cu mișcare. Dar deși 
de ordinul acesta de universalitate, mișcarea nu reprezintă 
totuși o categorie pentru Aristotel (de alfel nici pentru 
Kant). Explicaţia am și dat-o: mișcarea nu răspunde la 
o întrebare fundamentală. 

În schimb, Aristotel o ia explicit în considerare — aci, 
în tratatul său de logică și ontologie, nu numai în cel de 
Fizică — şi îi face fenomenologia, cu o descriere impre- 
sionantă deopotrivă în bogăţia și concentraţia ei. 

Mișcarea este cheia oricărei deveniri; ea nu putea lipsi 
în explicitarea categoriilor, ce se împart între devenire și 
devenit. Dar la Aristotel mișcarea nu este, ca la moderni, 
un de la sine înţeles. Ea este specii, anume șase: naşte- 
re-pieire, creștere-scădere, prefacere (alteritate) și schim- 
bare de loc. Sunt doar șase mișcări, spune Olympiodor 
(op. cit., p. 146); căci mișcarea nu e decât în substanţă 
(naștere-pieire) sau în cele din substanță (de exemplu 
creşterea și scăderea au loc în mărimea substanţei), în ca- 
litate (alteritatea) și, în sfârșit, în cele din jurul substan- 
ei ori privitoare la substanţă (deplasarea). 

Se poate spune și altceva decât o face justificarea, și 
de astă dată scolastică, a lui Olympiodor. Relevând ca 
încă un act de probitate tentativa lui Aristotel de a da 

socoteală total de mișcare, este de subliniat ce com- 
plexă variaţie de mișcări descrie el astfel. 

Întâi, sunt în joc nașterea și pieirea, mișcarea fiind ast- 
fel privită ca și din afară, în lumea făpturilor reale. Unele 
apar, altele dispar, fiecare făptură este, la rândul ei, su- 
pusă apariției și dispariției în timp, iar înregistrarea aces- 
tor evenimente constituie acel tip de devenire pe care o 
putem numi, larg, istorică. Este vorba de mișcarea din 
istoria naturii, iar sub acest semn al nașterii și pieirii — 
firește cu urmărirea condiţionării lor — ai putea spune 
că poate fi inclusă și istoria omului ori a societăţii. Așa- 
dar, un prim tip de mișcare este cea istorică. 

Creşterea și scăderea vor aduce, în al doilea rând, un 
tip de mișcare biologică, unde nu mai e vorba de înre- 
gistrarea, oarecum din afară, a celor ce apar și dispar, ci 
de procesele ce se întâmplă în lucruri ele însele. În plus 
— chiar dacă Aristotel nu s-a gândit la așa ceva —, în locul 
acesta din tabloul său încape și ceva din tipul de mișca- 
re pe care îl vor urmări, târziu după Aristotel, matema- 
ticile. Căci e vorba de direcţii contrare ale mișcării, 
oarecum de o algebră a ei, cu plus ș ȘI cu minus; ; după cum 
va fi vorba, cu acest tip de mișcare, de universul mate- 
inatiealsjaziabileloe. Desi iat sări al doiled tip de mișca- 
re, cea biologic-matematică. 

Un al treilea up de mișcare, pătrunzând de astă dată 
și mai adânc, până la chimistul făpturilor, este cel al pre- 
facerii, al alterităţii, spune limba greacă. Modernii nu mai 
au un cuvânt atât de cuprinzător, în schimb au univer- 
sul de prefaceri al chimiei. Iar anticii, fără să posede 
chimia, o prefigurau într-un fel, așa încât am cuteza să 
spunem că un al treilea tip de mișcare este cea chimică. 

În sfârșit, ultima mișcare, deplasarea, este cea tipică 
fizicii, aşa cum se va constitui mai târziu cu Galilei și 
Newton, dar într-un sens și fizicii antice, cu viziunea ei, 

a deplasărilor pe o linie sau, a celor desăvârșite, în cerc. 
Iar aceasta este mișcarea luată în consideraţie o dată cu 
translațiile, vibraţiile și rotaţiile din fizica matematică, așa 
încât pentru a doua oară vom regăsi matematicul și vom 
spune că avem, cu ultima mișcare, timpul: matematic-fi- 
zical. 

Toate acestea nu sunt în capitolul aristotelic, firește. 
Dar n-ar putea fi ele adevărul lui mai adânc? Iar a doua 
jumătate a capitolului începând de la: 

Luată în chip absolut, mișcarea este contrară stării pe 
loc... vine să verse în capitolul mișcării toată problema- 
tica post-predicamentelor, o dată cu „opoziția“ (și im- 

licit cu ea: anterior, posterior și simultan), ca și cum 
gândul lui Aristotel ar vrea să se rezume singur și încheie. 


Capitolul al 15-lea 


POSESIUNEA 
(CE ARE?) 


Dar nu numai gândul asupra post- predicamentelor, 
ci și cel asupra categoriilor își cere o încheiere. 

S-a putut spune foarte bine că acest ultim capitol, cu 
revenirea lui la o categorie izolată, și încă una săracă și 
discutabilă, cum e posesiunea, nu poate fi decât un pe- 
nibil adaos; e vorba, de altfel, în el doar de câteva exem- 
plificări ale posesiunii aruncate aci ca și la întâmplare. Dar 
se poate spune la fel de bine și dimpotrivă: că — după 
trecerea anilor și sedimentarea gândurilor — ultima pa- 
gină din tratat a devenit perfect concludentă și adânc sem- 
nificativă 

E curioasă această categorie a posesiunii, pe care aproa- 
pe nimeni dintre moderni n-a reluat-o și care de altfel 
pare, la început, să privească doar omul. Dar „a avea“ este 

rostit permanent, în vorbire; este verbul auxiliar, de 
aceeași tărie cu a fi și nespus mai răspândit în uz decât a 
deveni sau a se face. Dacă tratatul Categoriilor a vorbit 
despre feluritele sensuri în care se spune „este“, nu tre- 
buie el să pună în lumină și sensurile lui „are“? 

lar fără s-o spună limpede, Aristotel dovedește aci că 
„are“ se întinde peste aproape întreaga arie a lui „este“. 
Comentatorii vechi și noi relevă că a avea priveşte, aici, 
şi substanţa, și cantitatea, și calitatea, și relaţia și locul; 
că deci ar putea acoperi aproape întreg tabloul catego- 
rial. În orice caz, dacă adânceșşti puţin exemplele de aci, 
vezi că ele ar putea să nu fie chiar întâmplătoare. 

Întâi, este vorba despre calitățile şi proprietăţile pe care 
le are omul (stare, dispoziție, proprietate), dar pe care le 
pot avea și lucrurile; apoi, despre mărimea (înălțime etc.), 
pe care o au atât gul: cât și lucrurile; mai departe, de- 
spre ceea ce avem, întâi exterior (haina), în al doilea rând 
aderent (inelul), în al treilea rând organic (mâna); mai 
departe, despre ceea ce au lucrurile interior, dar în rea- 
litate exterior (cum are vasul vinul), ca și despre ceea ce 
au oamenii, după părerea lor, intim, și totuși la fel de su- 
perficial, ca în cazul vasului: proprietatea, bunul posedat. 

Este semnificativă trecerea aceasta aritotelică de la pri- 
mul sens de „proprietate“ (caracter, relevat la început, 
care califică cu adevărat omul și lucrurile în ceea ce sunt), 
la ultimul sens de proprietate, ca posesiune de bunuri, 
care nu numai că nu califică omul, dar a venit adesea să-l 
descalifice. 

Iar la capătul acestor sensuri ale lui „a avea“ — poate 
nu întâmplătoare, ci subtil ierarhizate — vine sensul ace- 
la liber, vast, figurat și atât de primejdios în echivocul lui 
de a avea o ființă umană. Aristotel spune: bărbat și fe- 
meie: dar ar fi putut spune sclav și stăpân (căci și sclavul 
„are“ un stăpân), prieten ce are un prieten, dușman ce 

are un dușman — și ar fi deschis astfel un orizont cate- 
gorial pentru întreaga istorie a omului. 

Eventual, unii ar putea indica și alte feluri de pose- 
siune... încheie Aristotel. Căci lumea lui „are“, ca și lumea 
lui „este“, a cărei descriere primul o acoperă și încheie, 
este limitată, dar deschisă. 


Despre interpretare 


Traducere, cuvânt înainte, note și comentariu 


de 
CONSTANTIN NOICA 


Cuvânt înainte 


După traducerea principalelor comentarii antice, în lim- 
ba greacă, la Categorii (partea I din Organon), în spetă cele 
ale lui Porfir, Dexip și Ammonius!, înfătișăm în lucra- 
rea de fată singurele două comentarii grecești păstrate 
la Despre interpretare, partea a doua a operei aristotelice. 

Este vorba de comentariul aceluiaşi Ammonius (ce a 
trăit în secolele al V-lea-al VI-lea p. Chr.) și cel al lui 
Stephanus din Alexandria (secolul al VII-lea p. Chr.). Pe 
Stephanus l-am tradus în întregime, în timp ce din comen- 
tariul lui Ammonius, prea întins, nu am tradus decât apro- 
ximativ un sfert, ceea ce însă ar putea reprezenta partea 
cea mai originală a interpretării. 

Este demn de mentionat că Ammonius a fost, alături de 
Porfir desigur, printre putinii comentatori greci cunoscuți 
în Evul Mediu latin, lucrarea sa fiind tradusă și, mai târ- 
ziu, tipărită în câteva rânduri. O traducere în manuscris 
avea să fie folosită de Toma d'Aquino, al cărui comen- 
tariu la Despre interpretare (întregit în 1496 de Cajeta- 
nus) a fost renumit de-a lungul Evului Mediu latin, dar 
nu-şi merita celebritatea, poate, decât prin remarcabila lui 
claritate, altminteri fiind aproape întru totul tributar lui 


! Comentarii la „Categoriile“ lui Aristotel, Editura Academiei, 
București, 1968. 

Ammonius. Acelaşi lucru se poate spune, în parte, și de- 
spre comentariul de mai târziu al lui Pacius. 

Pe comentatori medievali — ca și, firește, interpretă- 
rile moderne mai adâncite — traducătorul de aici i-a con- 
sultat pentru interpretarea sa. ÍI s-a părut însă că, alături 
de interpretările literale ale anticilor și medievalilor, tre- 
buie încercată și una mai largă, din perspectiva culturii 
europene, poate chiar din cea a tematicii puse în joc de 
gândirea logică de azi. 

Toate traducerile întreprinse deschid, în fapt, către ma- 
rele comentariu al lui Alexandru din Afrodisia la Ana- 
liticele prime, comentariu a cărui traducere urmează a 
fi publicată, ca o a treia etapă în prezentarea răsunetu- 
lui avut de Organon în lumea greacă. Gândul Stagiri- 
tului s-a păstrat aici, probabil, mai nealterat decât în 
lumea arabă şi cea latină. De aceea şi punem sub ochii 
cititorului român toate aceste texte, care, oricât de sco- 
lastice par uneori, au în ele și naivitatea și adâncimea unei 
gândiri originare. 

Pentru textul lui Stephanus nu am găsit și probabil nu 
există nici o traducere. Pentru traducerea în limba noas- 
tră din Ammonius, am consultat pe cea latină a flaman- 
dului Moerbeke, din secolul al XIII-lea. Ca şi în cazul 
Categoriilor, am tradus din nou și am pus în frunte tex- 
tul comentat, Despre interpretare. Traducerea noastră fi- 
ind literală — spre a justifica interpretările — va fi în chip 
firesc mai greoaie decât cele curente, în particular decât 
cea atât de clară a lui Mircea Florian. 


CONSTANTIN NOICA 


Tratatul 
Despre interpretare 
al lui Aristotel 


1 


Mai întâi trebuie stabilit ce este un nume și ce este un 
verb, apoi ce sunt o negaţie, o afirmaţie, o enunțare și o 
rostire. 

Ceea ce apare în glas este un semn al celor ce sunt în 
cuget și ceea ce este în scris, al celor din glas. Iar după 
cum nici cele scrise nu sunt aceleași pentru toţi, la fel 
nici cele glăsuite nu sunt aceleași; în schimb cele pen- 
tru care toate acestea sunt dintru început semne repre- 
zintă stări de cuget, aceleași pentru toţi, iar lucrurile 
pentru care cele din urmă sunt similitudini — dintru în- 
ceput sunt aceleași. Dar despre acestea s-a vorbit în scrie- 
rea Despre suflet; căci ele ţin de altă lucrare. După cum 
în cuget gândul este lipsit uneori de adeverire sau falsi- 
tate, alteori însă trebuie dintru început să-i revină una 
din acestea, la fel este și în glăsuire; ce e fals și ce e ade- 
vărat poartă asupra îmbinării și diviziunii. Așa fiind nu- 
mele înseși și verbele se aseamănă cu gândul fără îmbinare 
și diviziune, ca de pildă cel de „om“ sau cel de „alb“, 
când nu li se adaugă ceva; căci ele nu sunt încă nici ceva 
fals, nici ceva adevărat. Iar ca dovadă a acestui lucru: chiar 
și „capra-cerb*“ înseamnă ceva, însă nu e nici adevărată nici 
falsă, dacă nu i se adaugă faptul de a fi sau nu fi, în chip 
simplu sau după timp. 


16a 


16b 

2 


Numele este o glăsuire semnificativă pe bază de con- 
venţie, fără indicație de timp, în care nici o parte izolată 
nu este semnificativă; căci, în cuvântul „Kallippos“, „(h)ip- 
pos“ nu semnifică nimic prin el însuși, ca în expresia de 
„kallos (h)ippos“ [cal frumos]. Într-adevăr, nu aidoma 
ca la numele simple se petrec lucrurile la cale compuse; 
căci în acelea, partea nu e nicidecum semnificativă, în aces- 
tea din urmă însă tinde să fie, dar nu desprinsă din ceva, 
așa cum, în „epaktrokeles“ [vas de pirat], „keles“ nu sem- 
nifică prin el însuși ceva. Pe de altă parte numele este prin 
convenţie, căci nici unul dintre cuvinte nu există prin na- 
tură, ci doar ca semn, sunetele sălbatice, ca ale fiarelor, 
ind ecand și ele ceva, da nici unul dintre ele nefiind nume. 

„Non-om“ nu este un nume. Într-adevăr, nu există 
(nici n-ar putea exista) nume în legătură cu ceea ce tre- 
buie să denumească el; căci nu e vorba nici de o rostire, 
nici de o negaţie. Fie el așadar nume nedeterminat, deoa- 
rece revine deopotrivă oricărui lucru, existent ori inexis- 
tent. Cât despre „al lui Filon“ sau „lui Filon“ și cele 
asemenea lor, ele nu sunt nume, ci cazuri [oblice] ale nu- 
melui. Rostul acestor formulări este, în alte privinţe, le- 
gat de nume; numai că, împreună cu „este“, „era“ sau 
„va fi“, ele nu exprimă adevărul ori falsul, pe când nu- 
mele o face statornic. De pildă, „al lui Filon este“ sau „nu 
este“ nu exprimă nici adevărul, nici falsitatea. 


3 


Verb este cuvântul care, semnificând în plus timpul 
și neavând nici o parte desprinsă semnificativă, este 


! Parantezele pătrate sunt ale traducătorului. 

statornic semn al celor spuse despre altceva. Afirm că 
semnifică în plus timpul, „sănătatea“ fiind nume, iar „în- 
sănătoșește“? verb; căci semnifică în plus faptul de a se 
petrece acum. Și el este statornic semn al celor spuse de- 
spre altceva, respectiv al celor spuse despre un subiect 
sau ca fiind într-un subiect. 

[În schimb], pe „nu însănătoșește“ și „nu îmbolnă- 
vește“3 nu le numesc verbe; ele semnifică în plus timpul, 
e drept, și statornic sunt spuse cu privire la ceva, însă pen- 
tru diferenţa aceasta nu e instituit un nume. Să le numim 
„verbe nedeterminate“, fiindcă sunt spuse în chip indi- 
ferent, atât pentru ce este, cât și pentru ce nu este. Deo- 
potrivă însă „a însănătoși“ sau „va însănătoși“ nu sunt 
verbe, ci o derivare a verbului; iar ele se deosebesc de 
verb, în măsura în care acesta semnifică în plus timpul 
prezent, pe când celelalte pe cel înconjurător. 

Verbele enunțate, luate ca atare, sunt nume şi semni- 
fică ceva (căci cel care vorbește își fixează gândirea prin 
ele, iar cel care ascultă e reţinut de sensul lor), dar ele nu 
semnifică încă dacă lucrul este ori nu; căci nici „a fi“ nici 
„a nu fi“ nu este semn al lucrului, chiar dacă spui „este“ 
pur și simplu. Într-adevăr, în el însuși nu reprezintă ni- 
mic; însă indică în plus o sinteză, pe care fără compo- 
nente nu o poţi concepe. 


4 


Rostirea este o glăsuire semnificativă și convenţională, 
în care unele dintre părţi sunt semnificative izolat, ca par- 
te de vorbire însă, nu ca afirmaţie sau negaţie. Spun că, 
de pildă, „om“ înseamnă ceva, dar nu înseamnă faptul 


2.3 Traducerea schimbă întru câtva înțelesul verbului grec, pen- 
tru a păstra sugestia gramaticală a lui Aristotel. 

că el este sau nu este; totuși va fi o afirmaţie sau o nega- 
ție dacă i se adaugă ceva. În schimb, o singură silabă din 
cuvântul „omul“ nu înseamnă nimic, cum nici în cuvân- 
tul „șoarece“ „șoa“ nu înseamnă ceva, ci este doar o glă- 
suire. În cele compuse partea înseamnă, este drept, ceva, 
dar nu prin ea însăși, cum S-a arătat mai sus. 

Orice rostire însă este semnificativă, nu ca instrument 
firesc al cugetului, cum s-a arătat, ci prin convenţie. Dar 
nu oricare este enunţiativă, ci doar aceea căreia îi revin 
adeverirea și neadeverirea. Însă nu le revin tuturor; de 
pildă rugămintea este o rostire, dar nu e nici ata 
nici falsă. Așadar cestelalte feluri de rostire trebuie lăsate 
deoparte, căci cercetarea lor este mai potrivită retoricii 
și poeticii; acum este vorba de teoria rostirii enunţiative. 


5 


O primă rostire enunţiativă este afirmaţia, alta nega- 
ţia; toate celelalte sunt una prin compunere. Pe de altă 
parte e necesar ca orice rostire enunţiativă să fie alcătuită 
din verb sau un caz [o inflexiune) al verbului; și într-ade- 
văr, dacă la „om“ nu se adaugă „este“, „e era“, „va fi“ sau 
ceva de acest fel, nu se obţine încă o rostire enunţiativă. 
Cum se face însă că reprezintă un singur lucru, iar nu mai 
multe, formularea „vieţuitor pedestru biped“ ? Căci doar 
nu prin faptul că vorbele sunt alăturate se capătă unita- 
tea. Dar revine altei scrieri să spună acest lucru. Cât de- 
spre rostirea enunțiativă, ea este ceva unitar fie când indică 
un singur lucru, fie când e una prin conexiune, pe când 
mai moke sun ce lecaie acd ac mai nuke utran argu 
unul, sau cele nelegate. Aşadar numele sau verbul urmea- 
ză să fie socotite o simplă vorbă, întrucât nu se poate 
spune că se exprimă, prin pronunțarea lor, ceva ca un 
enunț — fie că e în joc o întrebare, fie că nu —, ci vorba 
respectivă însăși indică numai ceva de la sine” Dinireaceste 

[feluri de rostire], una este enunţarea simplă, ca de pil- 
dă enunţarea a ceva despre ceva sau a ceva tăgăduit de- 
spre ceva, o alta este compusă din primele, cum ar fi o 
rostire anumită dintru început compusă. lar enunţarea 
simplă este o glăsuire semnificativă despre ce revine sau 
nu revine unui lucru, după diferenţierea timpurilor. 


6 


Afirmația este o enunţare a ceva despre ceva. Nega- 
ţia, în schimb, este enunţarea desprinderii a ceva de ceva. 
Dar, întrucât se poate enunţa și existentul ca inexistent, 
și inexistentul ca existent, și existentul ca existent, și ine- 
xistentul ca inexistent, iar pentru timpurile străine de pre- 
zent la fel, s-ar putea întâmpla ca tot ce a afirmat cineva 
să fie negat și tot ce a negat să fie afirmat — așa încât este 
evident că există o negaţie opusă oricărei afirmaţii și o 
afirmaţie oricărei negaţii — așa fiind, să numim opoziția 
aceasta contradicție, afirmaţia și negația fiind opusele în 
joc. Spun că enunţarea a ceva despre ceva se opune ce- 
lei ce tăgăduiește acelaşi lucru, însă nu în chip omonim; 
și spun toate cele de același soi spre a preîntâmpina obiec- 
tiile sofistice. 


7 


De vreme ce unele dintre lucruri sunt universale, al- 
tele singulare (numesc universal ceea ce prin firea sa este 
enunțat cu privire la mai multe, iar singular ceea ce nu 
se enunţă așa, precum „om“ este dintre cele universale, 
„Callias“ dintre cele singulare); şi de vreme ce e necesar 
să se spună că ceva revine ori nu, fie unuia dintre cele uni- 
versale, fie unuia dintre cele singulare; dacă se spune în 
chip universal că-i revine ceva şi că nu-i revine înseam- 
nă că enunţările vor fi contrare. Spun că se fac enunțări 
despre universal în chip universal, ca de exemplu „orice 

om e alb“, „nici un om nu e alb“. Când însă [enunţările 
se fac] despre cele universale, dar nu în chip universal, 
ele înseși nu sunt contrare; doar cele pe care le indică ele 
pot fi uneori contrare. Prin a se enunţa neuniversal de- 
spre cele universale, înțeleg rostiri ca „există om alb“, „nu 
există om alb“; căci omul fiind ceva universal, n-a fost 
luat în chip universali în enunţare; într- adevar, „orice“ 

[ca adjectiv] nu semnifică universalul, ci doar că îl ia în 
chip universal. Însă a enunța universalul în chip univer- 
sal — nu duce la ceva adevărat, în cazul predicatului; căci 
nu va fi adevărată nici o afirmaţie în care universalul se 
enunţă în chip universal la predicat, ca de pildă „orice 
om este orice vieţuitor“. Declar deci că se opune în chip 
contradictoriu afirmației negația care redă ceea ce e „în 
chip universal“, când e vorba de același lucru, ca nefiind 
în chip universal, de exemplu „orice om este alb — nu 
orice om este alb“, „nici un om nu e alb — există om alb“; 
însă [se opun] în chip contrar afirmația universalului și 
negația universalului, de exemplu „orice om este alb“ — 
„nici un om nu e alb“ sau „orice om este drept“ — „nici 
un om nu e drept“. Nu e posibil ca acestea să fie simul- 

tan adevărate, pe când opusele lor se întâmplă uneori să 
fie adevărate simultan pentru un același lucru, ca de exem- 
plu „nu orice om e alb“ și „există om alb“. Aşadar la toa- 
te contradicţiile celor universale, luate în chip universal, 
e necesar ca una din părți să fie sau adevărată sau falsă, 
precum la toate câte au loc în cazul celor singulare, de 
exemplu la „Socrate este alb“ — „Socrate nu este alb“; 
în schimb în cazul celor universale care nu sunt luate în 
chip universal, nu întotdeauna una este adevărată, cea- 
laltă falsă. Căci este în același timp adevărat să se spună 
„câte un om e alb“, „câte un om nu e alb“ [„există om 
nealb“), şi la fel „câte un om nu e frumos“ şi „câte un 
om e frumos“ [sau „există om frumos“]. lar dacă e urât 
înseamnă și că nu e frumos; și dacă devine înseamnă şi 
că nu este. Lucrul ar putea părea la prima vedere absurd, 

deoarece „există om nealb“ pare a semnifica în același 
timp și că „nici un om nu e alb“; ultima [enunţare] însă 
nu semnifică același lucru, nici nu e necesar simultană cu 
prima. 

Este pe de altă parte evident și că o singură negaţie 
aparţine unei singure afirmaţii, căci negația trebuie să nege 
același lucru pe care îl enunţă afirmaţia și să-l desprindă 
de un același, fie de unul dintre cele singulare, fie de unul 
dintre cele universale, și s-o facă în chip universal ori nu. 
Spun aceasta ca de exemplu: „Socrate este alb — Socrate 
nu este alb.“ Dacă însă se tăgăduiește altceva, iar nu un 
același lucru, despre un altul, atunci nu e vorba de ros- 
tirea T ci de una diferită de prima. În schimb lui „ori- 
ce om e alb“ [îi e opusă] „nu orice om e alb“, iar lui „câte 
un om e alb“, „nici un om nu e alb“; însă lui „există om 
alb“ [îi e opusă] „nu există om alb“. 

A m arătat faptul că, așadar, unei singure afirmaţii i se 
opune în chip contradictoriu o singură negaţie și care anu- 
me sunt ele; de asemenea, faptul că cele contrarii sunt di- 
ferite, și care anume sunt ele; și că nu orice contradictorie 
e adevărată sau falsă, și pentru ce anume, precum și când 
e adevărată ori falsă. 


8 


Afirmația, ca și negația, dacă enunţă un lucru despre 
unul singur, e una singură, fie că e vorba de ceva univer- 
sal luat în chip universal, fie că nu; de exemplu „orice 
om este alb — nu orice om este alb“, „există om alb — 
nu există om alb“, „nici un om nu e alb — câte un om e 
alb“, în cazul că albul semnifică un singur lucru. Dacă însă 
e pus un singur nume pentru două lucruri, atunci la cele 
la care nu este vorba de un singur lucru nu este o singură 
afirmaţie, nici o singură negaţie; de pildă, dacă s-ar rân- 
dui numele de „tunică“ pentru „cal“ şi pentru „om“, 

[enunţarea] că „există tunică albă“ nu e o singură afir- 
maţie, după cum nici negația ei nu e una. Căci acest lu- 
cru nu se deosebește întru nimic de a spune: „există cal 
și om alb“; iar aceasta nu se deosebește întru nimic de a 
spune că „există cal alb și există om alb“. Dacă deci nu- 
mele semnifică mai multe și dacă există mai multe lucruri, 
atunci e evident că și prima [enunţare] semnifică fie mai 
multe, fie nimic; căci un om nu e cal. Așa încât nici la 
acestea nu e necesar ca o contradictorie să fie adevărată, 
cealaltă falsă. 


9 


În cazul lucrurilor ce sunt și au fost, e necesar ca afir- 
maţia sau negația să fie sau adevărată, sau falsă, iar în ca- 
zul celor universale luate ca universale, întotdeauna una 
este adevărată, cealaltă falsă, ca în cazul celor singulare, 
după cum s-a spus; în schimb în cazul celor universale 
care nu sunt spuse în chip universal, lucrul nu e necesar. 
S-a vorbit și despre acestea. Dar în cazul celor singula- 
re și viitoare, nu e la fel. Căci dacă orice afirmaţie şi ne- 
gaţie sunt sau adevărate, sau false și dacă e necesar ca orice 
lucru să existe sau să nu existe, atunci, dacă cineva ar spu- 
ne că un lucru va fi, altul însă nu ar spune la fel, neapă- 
rat unul dintre ei ar spune adevărul, de vreme ce orice 
afirmaţie și negaţie sunt sau adevărate, sau false. Într-a- 
devăr nu vor exista simultan amândouă lucrurile în ase- 
menea cazuri. Căci dacă e adevărat de spus că un lucru 
e alb sau nu e alb, e necesar să fie alb ori nu, și dacă este 
alb sau nu, atunci era adevărat să afirmi sau să negi; iar 
dacă nu este așa, greșești, și dacă greșeşti înseamnă că nu 
este așa, astfel încât neapărat sau afirmaţia, sau negația este 
adevărată ori falsă. Prin urmare [ar rezulta că] nimic nu 
este, nici nu se petrece la întâmplare, sau nu are loc una 

din două la întâmplare — nici că va fi, nici că nu va fi —, 
ci ambele sunt cu necesitate, nu una din două, care s-ar 
fi întâmplat. Căci adeverește sau cel ce afirmă, sau cel ce 
neagă. Altminteri s-ar putea deopotrivă ca lucrul să se 
ivească și să nu se ivească; într-adevăr „una din două la 
întâmplare“ nu se petrece sau nu se va petrece mai de- 
grabă așa sau altfel. Pe deasupra, dacă un lucru este alb 
acum, era adevărat să se spună dinainte că va fi alb, așa 
încât era adevărat întotdeauna să se spună, despre unul 
oarecare dintre cele ivite, cum că este sau va fi. Dacă însă 
era întotdeauna adevărat să se spună că este sau va fi, nu 
e cu putinţă ca acest lucru să nu fie, acum ori în viitor. 
Iar ceea ce nu poate să nu se 1vească e cu neputinţă să 
n-o facă; ceea ce e cu neputinţă să nu se ivească trebuie 
să se ivească. Așadar, toate cele ce urmează să fie s-ar ivi 
cu necesitate. Ca urmare, nimic din două nu ar fi la în- 
tâmplare, nici n-ar exista întâmplare; căci dacă încape în- 
tâmplare, nu e necesitate. De altfel nici nu ar fi cazul să 
spui că nici una din două nu e adevărată, nici „va fi“ nici 
„nu va fi“. Căci mai întâi, afirmaţia fiind falsă, negația 
nu [ar fi necesar] adevărată, iar aceasta din urmă fiind 
falsă, s-ar putea întâmpla ca afirmaţia să nu fie adevăra- 
tă. Şi apoi, dacă e adevărat să spui despre ceva că e alb și 
mare, trebuie ca amândouă să-i revină ca atribute; iar dacă 
e adevărat să spui că îi vor reveni mâine, atunci îi vor și 
reveni mâine. Dacă însă nu e adevărat nici că „va fi“, nici 
că „nu va fi“ mâine, atunci înseamnă că nu va avea loc 
una din două la întâmplare, ca de exemplu o bătălie na- 
vală; căci ar trebui ca bătălia navală atât „să aibă loc“ mâi- 
ne, cât şi „să nu aibă loc“. 

Dar cele de mai sus şi altele de acest fel sunt fără nici 
o noimă. În orice afirmaţie și negatie, fie în cazul celor uni- 
versale spuse în chip universal, fie în cazul celor singulare, 
ar fi necesar ca, dintre opuși, unul să fie adevărat, celălalt 

fals, iar nici unul din doi, în cele ce se ivesc, să nu fie la 
întâmplare, ci toate să fie și să se ivească cu necesitate. 
Ar rezulta că nu ar mai trebui nici să chibzuiești, nici să 
te odihnești ca și cum, dacă faci așa, va fi așa, iar dacă faci 

altfel, va fi altfel. Nimic nu se împotrivește ca, într-al ze- 
ce-imiilea-an de acum, unul să fi spus că avea loc un lu- 
cru, altul că nu va avea loc, astfel că în chip necesar una 
din cele două spuse să fi fost adevărată. Nu creează de 
asemenea nici o deosebire faptul că s-au rostit alternati- 
vele contradicţiei ori nu; căci e evident că așa se petrec 
lucrurile, chiar dacă cineva nu a afirmat iar un altul nu 
a negat; într-adevăr, prin faptul de-a afirma ori nega nu 
înseamnă că un lucru va fi ori nu va fi, chiar dacă s-a fă- 
cut afirmaţia cu zece mii de ani înainte, sau în orice timp. 
Astfel încât, dacă lucrul era făcut să devină adevărat, în 
întregul timpului, era necesar ca el să se petreacă, iar fie- 
care din cele petrecute era întotdeauna astfel încât să se 
petreacă cu necesitate. Căci ceea ce pe drept spune cine- 
va că va fi nu poate să nu se petreacă. ar despre ceea ce 
s-a petrecut, era adevărat întotdeauna să se spună că va 
avea loc. 

Dacă însă în fapt acestea sunt cu neputinţă — într-a- 
devăr noi vedem bine că există un început al celor ce ur- 
mează să fie, atât pornind de la o hotărâre cât și de la o 
faptă, și mai vedem că, în cele ce nu sunt neîncetat în act, 
există deopotrivă posibilitatea de-a fi și de-a nu fi, acolo 
unde se întâmplă să fie amândouă, și putinţa de a fi și de 
a nu fi, prin urmare și de a se ivi șia nu se ivi; și dacă 
multe ne apar lămurit ca fiind așa, ca de exemplu că aceas- 
tă tunică poate să fie tăiată și să nu fie tăiată, ci mai în- 
tâi să se uzeze, iar de asemenea și să nu fi fost tăiată căci 
nu i s-ar întâmpla să se uzeze mai înainte dacă nu era po- 
sibil să nu fie tăiată, ceea ce se întâmplă și în cazul altor 
lucruri considerate sub raportul posibilităţii; — așa fiind, 

este evident că nu toate sunt, nici nu se petrec cu nece- 
sitate, ci la unele e indiferent care din două se întâmplă, 
și nu e mai mult adevărată afirmaţia decât negația, la al- 
tele în schimb este mai mult [adevărată] și de cele mai 
numeroase dăţi una din ele, deși se întâmplă să se petreacă 
și o altă posibilitate, prima nu. 

Este așadar necesar ca existentul să fie, atunci când este, 
și inexistentul să nu fie, atunci când nu este. Dar nu e ne- 
cesar ca orice existent să fie, nici ca inexistentul să nu fie. 
Căci nu e același lucru [să spui că] orice existent este cu 
necesitate când este și că este pur și simplu cu necesita- 
te. Deopotrivă în cazul inexistentului. Iar în cazul con- 
tradicţiei e același fel de a vorbi. E necesar ca orice să fie 
sau să nu fie și să fie în viitor ori să nu fie; dar nu e ne- 
cesar ca cel care le-a deosebit să specifice pe una din ele. 
Spun de exemplu că trebuie să aibă loc mâine o bătălie 
navală sau să nu aibă loc, dar nu că va avea loc neapărat 
mâine o bătălie navală, nici că nu se va petrece; e necesar 
doar să se petreacă sau să nu se petreacă. Astfel încât, de 
vreme ce rostirile sunt deopotrivă adevărate după cum 
sunt lucrurile, este evident că, pentru toate câte se com- 
portă astfel încât orice s-ar întâmpla se pot întâmpla și 
contrariile, e necesar să se comporte la fel și contradicția. 
E ceea ce se întâmplă la cele ce nici că „sunt“ întotdea- 
una, nici că „nu sunt“ întotdeauna. Căci la acestea, ne- 
apărat că o parte a contradicţiei e adevărată ori falsă, nu 
bineînţeles această parte ori cealaltă, ci oricare din ele la 
întâmplare, și e mai apropiată de adevăr una din ele, dar 
nu încă adevărată ori falsă. Astfel încât, negreșit nu în chip 
necesar, pentru oricare afirmaţie și negaţie dintre cele ce se 
enunță, una e adevărată cealaltă falsă; căci nu întocmai 
ca la cele ce există se petrec lucrurile, în cazul celor ce 
nu există dar pot să fie și să nu fie, ci așa cum s-a spus. 

Întrucât afirmaţia semnifică altceva, cu privire la alt- 
ceva care este fie un nume, fie ceva fără nume, și pe de 
altă parte întrucât ce este în afirmaţie trebuie să fie unic 
și despre un lucru (ce sunt numele și non-numele s-a spus 
mai sus; căci pe „non-om“ nu-l socotesc nume pro- 
priu-zis, ci nume nedeterminat, iar nedeterminatul sem- 
nifică și el, într-un sens, ceva unic, la fel cum și „a nu 
însănătoși“ nu e verb, ci verb nedeterminat), orice afir- 
maţie și negaţie va consta sau din nume și verb, sau din 
nume nedeterminat şi verb. Însă fără de verb nu e nici o 
afirmație sau negaţie; căci „este“ sau „va fi“ sau „era“ sau 
„se ivește“ și toate cele de acest soi sunt verbe pe baza 
celor stabilite: ele semnifică în plus timpul. În primul rând 
afirmaţia și negația vor fi aşa: „există om“ — „nu există 
om“, apoi „există non-om“ — „nu există non- om“ „iar 
la fel „orice om există“ — „nu există orice om“, „orice 
non-om există“ — „nu există orice non-om“. Iar în ce 
priveşte timpurile lăturalnice, la fel. Însă atunci când exis- 
tă enunţul suplimentar, ca un al treilea, opoziţiile sunt 
spuse în două feluri. De pildă, în „omul este drept“, pe 
„este“ îl socotesc a alcătui un al treilea în sânul afirma- 
ției, fie că e [socotit] nume sau verb. Așa încât din acest 
motiv vor fi în joc patru [enunţuri], dintre care două se 
vor comporta faţă de afirmaţie și negaţie, în ce privește 
ordinea, ca privaţiile, pe când două, nu. Vreau să spun 
că „este“ se alătură fie lui „drept“ fie lui „non-drept“, 
tot așa și la negaţie. Vor fi deci patru. Vom înţelege cele 
spuse pe baza propoziţiilor: „omul este drept“, negația 
ei „omul nu este drept“; „omul este non- drept“, negația 
ei „omul nu este non-drept“ ; căci aici „este“ și „nu este“ 
se alătură lui „drept“ și lui „non-drept“. Ele aşadar, așa 
cum se spune în Analitice, sunt într-astfel rânduite. La 

fel se comportă lucrurile chiar dacă afirmaţia este a unui 
nume universal, ca în „orice om este drept“. Negaţia ei 
este „nu orice om este drept“. „Orice om este non-drept 
— nu orice om este non-drept.“ Numai că pot să nu fie 
laolaltă adevărate cele așezate în diagonală; însă uneori 
se întâmplă să fie. Aceste perechi, așadar, se opun, însă 
apar și alte două opoziții, dacă se adaugă ceva pe lângă 
non-om ca subiect. „Non-omul este drept — non-omul 
nu este drept“, „non-omul este non-drept — non-omul 
nu este non-drept.“ Mai multe opoziții decât atâtea nu 
vor fi. Iar ele, desprinse de cele dintâi, vor reprezenta ceva 
în sine, ca punând în joc numele de non-om. La propo- 
ziţiile unde „este“ nu se potrivește, ca în cazul lui „în- 
sănătoșește“ sau „plimbă“, la acestea [verbul] se folosește, 
astfel pus, ca și cum ar fi adăugat „este“, ca de exemplu 
„orice om însănătoșește“ — „nu orice om însănătoșeşte', 
„orice non-om însănătoșește“ — „nu orice non- om în- 
sănătoşeşte“. Căci nu trebuie spus „non-orice om“ , ci 
„nu“, negația, trebuie alăturat cuvântul de „om“. „Ori- 
ce“ nu semnifică universalul, ci semnifică în chip univer- 
sal. Şi lucrul e evident din următoarele opoziții: „omul 
însănătoşeşte“ — „omul nu însănătoșește“, „non-omul 
însănătoșește“ — „non-omul nu însănătoșește“. Căci aces- 
tea se deosebesc de primele prin faptul că nu sunt univer- 
sale, așa încât „orice“ și „nici unul“ nu semnifică în plus 
decât că fie afirmaţia, fie negația numelui este universală. 
În ce privește celela ie cazuri, trebuie spuse aceleași lucruri. 
De vreme ce propoziției „orice viețuitor este drept“ 
îi este opusă negația ce declară că „nici un viețuitor nu 
este drept“, este evident că ele niciodată nu vor fi simul- 
tan adevărate pentru un același caz, pe când cele opuse 
lor vor putea fi cândva, ca de exemplu „nu orice viețul- 
tor e drept“ și „există un viețuitor drept“. Însă ele se im- 
plică: cea [care spune că] „orice om este non-drept“ 

implică pe „nici un om nu este drept“, iar „există un om 
drept“ pe cea opusă primei, cum că „nu orice om este 
non drept“ ; căci e necesar să fie unul anumit. E evident 
însă că și în cazul celor singulare, dacă se face negația ade- 
vărată faţă de întrebare, este adevărată şi afirmaţia. De 
pildă, oare Socrate e înțelept: 2 Nu. Atunci Socrate e 
non-înţelept. Însă în cazul celor universale nu este ade- 
vărată cea spusă în chip asemănător, ci e adevărată ne- 
gația, de exemplu: „Oare orice om e înţelept? Nu. Deci 
orice om e non-înţelept.“ Dar aceasta e fals. Ci e adevă- 
rată „nu orice om e înțelept“. Însă aceasta e opusă [con- 
tradictorie], pe când cealaltă este contrară. 

Opusele pe bază de nume și verbe nedeterminate, ca 
de exemplu în cazul non-omului sau al non-dreptului, 
ar putea părea ca un fel de negative faţă de nume și verb. 
Dar nu sunt; căci întotdeauna negația trebuie să adeve- 
rească ori nu, pe când cel care spune non- om“ nu ade- 
vereşte sau ncadevereşte mai mult, ci o face mai puțin 
decât cel care spune „om“, în cazul că nu se adaugă ceva. 
„Orice non-om este drept“ nu semnifică același lucru cu 
nici una din cele [de mai sus], nici opusul ei, „nu orice 
non-om este drept“; în schimb „orice non-om este 
non-drept“ semnifică același lucru cu „nici un non-om 
nu este drept“. 

Schimbându-se între ele numele și verbele, se semni- 
fică același lucru, ca de exemplu „este alb omul“ și „omul 
este alb“. Căci dacă nu e același înțeles, ar fi mai multe 
negaţii ale aceluiași lucru. Însă se arătase că pentru unul, 
e una singură. Într-adevăr pentru „este alb omul“ nega- 
ţia este „nu este alb omul“ ; pentru „omul este alb“, dacă 
ea nu e aceeași cu „nu este alb omul“, atunci negația va 
fi sau „non-omul nu este alb“, sau „omul nu este alb“. 
Numai că una este negația lui „non-omul este alb“, alta 
cea a lui „omul este alb“, așa încât ar fi două pentru una. 

Faptul așadar că preschimbând numele și verbul se ob- 
ține aceeași afirmaţie și negaţie este evident. 


11 


A afirma și a nega un singur lucru despre mai multe, 
sau mai multe despre unul singur, în cazul că lucrul in- 
dicat ca alcătuit din mai multe nu e ceva unitar, nu re- 
prezintă o singură afirmație, nici o singură negație. Spun 
„unu“, nu în sensul că e în joc un singur nume fără ca 
să fie unitar ceea ce e alcătuit din mai multe astfel, omul 
se întâmplă să fie și vieţuitor, și biped, și sociabil, dar se 
produce ș și ceva unitar din acestea; în schimb, din „alb“, 
din „om“ și din „a umbla“ nu [se produce] ceva unitar. 
Ca urmare, dacă nu se produce o singură afirmație, nu 
s-ar enunţa ceva unitar despre acestea, iar formularea ar 
fi una însă afirmaţiile mai multe; la fel ar fi dacă [le-ai 
enunța] pe acestea despre un singur lucru: iarăși ar fi mai 
multe. Dacă deci întrebarea, una de ordin dialectic, re- 
clamă un răspuns — fie pentru întreaga propoziţie, fie 
pentru una din părțile contradicției, în cazul că rostirea 
interogatorie este o parte a unei singure contradicții —, 
răspunsul nu ar putea fi unul faţă de părţi, căci nici [nu 
a fost] una întrebarea, chiar dacă el este adevărat. Dar s-a 
vorbit în Topică despre acestea. lar în același timp este 
evident că întrebarea în esenţa lucrului nu este de ordin 
dialectic: trebuie să fie îngăduit cuiva să aleagă, din în- 
trebare, oricare parte a contradicţiei dorește să ateste. Ci 
este cazul ca acela ce pune întrebarea să determine dacă 
omul, de pildă, trebuie socotit așa ori altfel. 

Întrucât unele lucruri sunt enunțate [ca atribute] lao- 
laltă, predicatul format din cele enunțate separat făcând 
una, pe când altele nu, se pune întrebarea care poate fi 
deosebirea ? Cu privire la om este adevărat să se spună 

separat „viețuitor“ și „biped“, dar și acestea ca făcând 
una: de asemenea „om“ și „alb“, şi ele ca făcând una. Însă 
dacă e vorba de „curelar“ și „bun“, nu se poate spune și 
„curelar bun“. Căci dacă din faptul că fiecare e adevărat 
ar rezulta ca şi ambele să fie laolaltă, atunci ar reieși multe 
spuse fără noimă. Într-adevăr, cu privire la om este ade- 
vărat și „om“ şi „alb“, astfel că [ar fi] și întregul. Din nou, 
dacă e adevărat albul el însuși, atunci e adevărat și între- 
gul, astfel încât vom avea „alb om alb“, și așa la nesfâr- 
şit. La fel, fie „muzician alb“, care are sens; dar și acestea 
[pot fi] îmbinate în numeroase feluri la nesfârșit, iar în 
plus dacă Socrate este Socrate și om, atunci avem și: „So- 
crate este Socrate-om“, iar dacă este om și biped omul 
este și „om-biped“. 

Este deci evident că, dacă s-ar susţine că îmbinările se 
produc în chip absolut, ar urma să se spună multe lucruri 
fără noimă. Cum trebuie procedat, o vom spune îndată. 
Dintre predicate și cele despre care ele se enunţă, toate 
câte se spun prin accident, fie despre același lucru, fie unul 
despre altul, nu vor da ceva unitar, ca de exemplu „omul 
este alb și muzician“, fără ca „alb“ și „muzician“ să fie 
una; căci ele sunt accidente amândouă ale unui aceluiași 
lucru. Nici chiar dacă ar fi adevărat să se spună că „mu- 
zicianul e alb“, nu va fi ceva unitar „muzician alb“ ; căci 
„muzicianul e alb“ prin accident, așa încât „muzician alb“ 
nu va fi ceva unitar. Din același motiv nici „curelar bun“ 
nu e ceva unitar; dar „vieţuitor biped“ este, căci aici nu 
este ceva prin accident. La fel, nu sunt de unit nici toate 
câte subzistă în altul. De aceea nu sunt nici albul [spus] 
de mai multe ori, nici om cu vieţuitor sau om cu biped; 
căci vieţuitorul subzistă în om, ca și bipedul. Dar este ade- 
vărat să se spună așa ceva despre un lucru anumit și în 
chip absolut, de pildă că un anumit om este om, sau de- 
spre un om alb că e om alb. Totuși nu întotdeauna; ci în 

cazul când, în ceea ce s-a adăugat, subzistă un termen 
opus care implică o contradicţie, lucrul nu va fi adevă- 
rat, ci fals, ca de pildă când spunem că omul mort este 
om; doar când nu subzistă [așa ceva] e adevărat. Sau: când 
subzistă ceva, un lucru este statornic neadevărat, dar când 
nu subzistă, nu e statornic adevărat, ca de exemplu când 
spunem „Homer este ceva“, respectiv poet. Dar înseam- 
nă că el și este, sau nu? Căci pentru Homer se enunță 
prin accident că „este“: într-adevăr, se enunţă „este“ de- 
spre Homer în sensul că este poet, dar nu în sine. Prin 
urmare în toate enunţările [predicative] în care nu e con- 
trarietate, în cazul că se pun definițiile în locul numelor 
și că ele sunt enunțate în sine și nu prin accident, în toate, 
ceea ce este va fi spus ca fiind adevărat și în chip abso- 
lut. În ce priveşte însă non-existentul, nu e adevărat să 
se spună, prin simplul fapt că el este luati considerație, 
cum că este ceva; căci consideraţia asupră-i nu e că este, 
ci că nu este. 

Acestea fiind precizate, trebuie cercetat cum se com- 
portă între ele negaţiile și afirmaţiile lui „poate să fie“ și 
„poate să nu fie“, ale lui „se întâmplă“ și „nu se întâmplă“, 
și ale imposibilului și necesarului. Căci sunt în joc anu- 
mite nedumeriri. Într- adevăr, dacă e vorba de îmbinări, 
se opun între ele ca fiind contradictorii toate câte se rân- 
duiesc potrivit cu „a fi“ și „a nu fi“, ca de exemplu pen- 
tru „a fi om“ negația propriu-zisă este „a nu fi om“, iar 
nu „a fi non-om“ [care e o afirmaţie] și pentru „a fi om 
alb“, negația este „a nu fi om alb“, iar nu „a fi om 
non-alb“. Căci dacă despre orice este adevărată sau afir- 
maţia sau negația, atunci ar fi adevărat să se spună că 
„lemnul“, de pildă, „este om non-alb“. Dacă însă este așa, 

atunci la cele la care nu se adaugă „a fi“ se petrece ace- 
lași lucru cu partea care ia locul lui „a fi“, ca de exem- 
plu pentru „omul umblă“, negația nu va fi „non-omul 
umblă“, ci „omul nu umblă“; ; căci nu e nici o deosebire 
să spui: Pen umblă“ și mul este umblând“. Astfel 
încât, dacă e așa peste tot, atunci și pentru „poate să fie“ 

negația ar fi „poate să nu fie“, iar nu „nu poate să fie“. 
Însă se dovedește că un același lucru poate și să fie și să 
nu fie; căci tot ce poate fi tăiat sau poate să umble poate 
și să nu umble și să nu fie tăiat. lar raţiunea este că tot 
ce e astfel posibil nu e statornic în act, așa încât îi va re- 
veni și negația: poate într-adevăr și să nu umble cel ca- 
pabil să umble, și să nu vadă văzătorul. Dar e cu neputinţă 
ca despre un același lucru să se adeverească spusele opu- 
se. Prin urmare, pentru „a fi posibil să fie“ negația nu este 
„a fi posibil să nu fie“. Căci rezultă din cele de mai sus: 
sau că simultan se spune și se refuză același lucru despre 
un același, sau că adaosurile pe bază de a fi șia nu fi sunt 
cele care produc afirmaţiile și negaţiile. Dacă primul lu- 
cru este cu neputinţă, atunci trebuie ales acesta din urmă. 
Prin urmare, negația lui „poate să fie“ este „nu poate să 
fie“. Același lucru se poate spune și despre „se întâmplă 
să fie“ ; căci și negația acesteia este „nu se întâmplă să fie“. 
În cazul ecloelaltece întâmplă în același mod, de exem- 
plu în cazul necesarului și al imposibilului. Căci, după 
cum în cazurile de mai sus „a fi“ și „a nu fi“ erau adao- 
suri, pe când lucrurile-subiecte erau alb și om, la fel aici 
„să fie“ și „să nu fie“ devin subiecte, pe când „se poate“ 
și „se întâmplă“ sunt adaosuri; și la fel cum în cazul ace- 
lora „a fi“ și „a nu fi“ determină adevărul și falsul, aces- 
tea o fac pentru „a fi posibil“ și „a fi imposibil“. Cât 
despre ea lui „poate să nu fie“, ea nu este „nu poate 
să fie“, ci „nu o să nu fie“, iara iu: „poate să fie“ nu 
e o să nu fie“, ci „nu poate să fie“. De aceea ar pu- 

tea să pară că propoziţiile e „poate să fie“ și „poate să nu 
fie“ se implică una pe alta: căci un același lucru poate să 
fie şi să nu fie; într-adevăr „poate să fie“ și „poate să nu 
fie“ nu par a-și fi contradictorii. Însă „poate să fie“ și „nu 
poate să fie“ niciodată nu sunt adevărate simultan despre 
un același lucru; căci ele se opun. Nici „poate să nu fie“ 
și „nu poate să nu fie“ nu sunt vreodată simultan ade- 
vărate despre un același lucru. La fel, și negația lui „e ne- 
cesar să fie“ nu este „e necesar să nu fie“, ci „nu e necesar 
să fie“; iar a lui „e necesar să nu fie“, „nu e necesar să 
nu fie“. Și a lui „e imposibil să fie“ nu este „imposibil să 
nu fie“, ci „nu e imposibil să fie“; alui „e imposibil să 
nu fie“ este „nue imposibil să nu fie“. Și în general, așa 
cum s-a spus, „a fi“ și „a nufi“ trebuie puse drept subiec- 
te, iar acestea, [modalităţile], ce fac afirmaţia ori negația, 
abae randue lângă „a fi“ și „a nu fi“. Următoarele ros- 
tiri trebuie socotite a fi cele opuse: „e posibil — nu e po- 
sibil, se întâmplă — nu se întâmplă, e imposibil — nu e 
imposibil, e necesar — nu e necesar, e adevărat — nu e 
adevărat“. 

Și implicaţiile se produc în ordine, în cazul propozi- 
ţiilor astfel stabilite; într-adevăr, lui „poate să fie“ îi ur- 
mează „se întâmplă să fie“, iar aceasta se convertește cu 
prima, de asemenea „nu e imposibil să fie“ și „nu e ne- 
cesar să fie“; însă lui „poate să nu fie“ și „se întâmplă să 
nu fie“ le urmează „nu e necesar să nu fie“ și „nu e 
imposibil să nu fie“, iar lui „nu e posibil să fie“ și lui „nu 
se întâmplă să fie“, [le urmează] „e necesar să nu fie“ și 
„e imposibil să fie“, pe când lui „nu e posibil să nu fie“ 
și lui „nu se întâmplă să nu fie“ [le urmează] „e necesar 
să fie“ și „e imposibil să nu fie“. Se poate vedea din ta- 
blou ceea ce spunem: 

poate să fie nu poate să fie 

se întâmplă să fie nu se întâmplă să fie 
nu e imposibil să fie e imposibil să fie 

nu e necesar să fie e necesar să fie 

poate să nu fie nu poate să nu fie 

se întâmplă să nu fie nu sc întâmplă să nu fie 
nu e imposibil să nu fie e imposibil să nu fie 

nu e necesar să nu fie e necesar să nu fie 


Așadar „e imposibil“ și „nu e imposibil“ urmează lui 
„se întâmplă“ și „poate“, și lui „nu se întâmplă“ și „nu 
poate“, în chip contradictoriu, însă convertibil: căci lui 
„se poate să fie“ îi urmează negația lui „imposibil“, iar 
negaţiei, afirmaţia; într-adevăr lui „nu poate să fie“ îi ur- 
mează „e imposibil să fie“: căci „e imposibil să fie“ este 
o afirmaţie, pe când „nu este imposibil“ o negaţie. Cât 
despre „e necesar“, trebuie văzut cum stau lucrurile cu 
el. Este evident că nu se comportă așa, ci contrariile sunt 
cele ce se implică, pe când contradictoriile își sunt străi- 
ne. Căci negația lui „e necesar să nu fie“ nu este „nu e 
necesar să fie“: se întâmplă ca amândouă să fie adevărate 
despre același; într-adevăr „e necesar să nu fie“ înseam- 
nă și „nu e necesar să fie“. Pricina însă pentru care ne- 
cesarul nu face consecuţia în același mod cu celelalte se 
datorește faptului că imposibilul e redat contrar necesa- 
rului, având aceeași validitate. Căci dacă este imposibil 
să fie, e necesar ca acela nu „să fie“ ci „să nu fie“, iar dacă 
„e imposibil să nu fie“, acela „e necesar să fie“. Așa în- 
cât, dacă acelea sunt la fel cu „poate să fie“ și „nu poate“, 
ele se comportă pe bază de contrarietate, întrucât [nu] 
semnifică același lucru necesarul și imposibilul, ci, cum 
s-a spus, în chip răsturnat. — Nu cumva e imposibil să 
stea astfel lucrurile cu contradictoriile necesarului? În- 
tr-adevăr, „a fi necesar“ [implică] pe „a fi posibil“; căci 
dacă n-ar face-o, ar urma negația, fiindcă e necesar fie să 

se afirme, fie să se nege. Așa încât, dacă nu e posibil să 
fie, e imposibil să fie; deci „imposibil să fie“ este „necesar 
să fie“, ceea ce e absurd. Dar în fapt, lui „poate să fie“ îi ur- 
mează „nu e imposibil să fie“, iar acestuia „nu e necesar să 
fie“ ; aşa ar rezulta că a fi necesar este a nu fi necesar, 
ceea ce e absurd. Pe de altă parte, „e necesar să fie“ nu 
urmează lui „poate să fie“, și nici lui „e necesar să nu fie“: 
într-adevăr acesteia se întâmplă să-i urmeze amândouă, 
pe când dacă dintre acestea una ar fi adevărată, n-ar mai 
fi adevărate acelea [împreună]. Căci simultan „poate să 
fie“ și „să nu fie“; dacă însă e necesar să fie sau să nu fie, 
nu vor fi posibile amândouă. Rămâne deci că „nu e ne- 
cesar să nu fie“ urmează lui „poate să fie“. Acest lucru 
este adevărat și în cazul lui „e necesar să fie“. Căci de ase- 
menea se produce contradicţia ce urmează lui „nu e po- 
sibil să fie“ ; într-adevăr acesteia îi urmează „e imposibil 
să fie“ și „e necesar să nu fie“, a cărei negaţie este „nu e 
necesar să nu fie“. Prin urmare și aceste contradictorii 
se implică în felul arătat, și nimic absurd nu rezultă din 
propoziţiile astfel instituite. 

S-ar putea pune problema dacă lui „e necesar să fie“ 
nu-i urmează „poate să fie“. Într-adevăr, dacă nu-i ur- 
mează înseamnă că va urma negația, anume „nu e posibil 
să fie“ ; iar dacă cineva ar zice că aceasta nu e contradic- 
torie, ar spune în chip necesar că este contradictorie 
„poate să nu fie“; amândouă sunt false faţă de „e nece- 
sar să fie“. Pe de altă parte, iarăși, se pare că un același 
lucru poate să fie tăiat și să nu fie tăiat, să fie și să nu fie, 
așa încât „e necesar să fie“ ar însemna „se întâmplă să nu 
fie“. Însă acest lucru e fals. E evident în fapt că nu orice 
e în stare să fie, sau să umble, poate și pe cele opuse, ci 
sunt unele la care lucrul nu e adevărat, îndeosebi cele ce 
n-au o capacitate pe bază de rațiune, cum de exemplu 

focul este încălzitor printr-o capacitate neraţională. Capa- 
citățile, așadar, însoţite de rațiune sunt cele ce duc la mai 
multe [situaţii] și chiar la unele contrarii, pe când cele 
neraţionale nu toate, ci, așa cum am spus, focul nu e li- 
ber să încălzească ori nu, nici toate celelalte câte sunt veș- 
nic în act. Desigur că și unele capacităţi de ordin 
neraţional primesc simultan opusele. Dar acest lucru a 
fost spus în sensul că nu orice capacitate este a contra- 
riilor, nici măcar toate câte sunt considerate ca ţinând de 
aceeași clasă. Pe de altă parte unele capacităţi sunt omo- 
nime. Căci „posibilul“ nu este spus în chip simplu, ci o 
dată fiindcă e adevărat ca fiind în act, ca de pildă „capa- 
bil să umble“ fiindcă umblă, și în general capabil fiind- 
că dintru început este în act, aceea se spune că e posibil, 
pe când altă dată e posibil fiindcă ar putea fi în act, ca de 
pildă capabil să umble pentru că ar putea-o face. Iar aceas- 
tă din urmă capacitate figurează numai la cele ce se miş- 
că, pe când prima și la cele nemișcate. Pentru amândouă 
însă e adevărat să se spună că „nu le e imposibil să um- 
ble“ sau că „le este“, atât pentru cel care și umblă și e în 
act, cât și pentru cel doar capabil să umble. Așadar ce este 
capabil într-astfel, nu e de spus în chip adevărat despre 
ce e necesar pur și simplu, pe când celălalt este de spus 
în chip adevărat. Deci de vreme ce universalul urmează 
particularului, putinţa de-a fi urmează celui ce e necesar, 
dar nu oricare [putinţă]. Și într-adevăr, necesarul și non-ne- 
cesarul sunt poate un principiu al tuturor, sau de a fi sau 
de a nu fi, iar celelalte trebuie considerate ca implicate 
de acestea. 

Este de bună seamă evident, din cele spuse, că exis- 
tentul pe bază de necesitate este în act, așa încât dacă cele 
veșnice sunt anterioare, atunci și actul este anterior 
puterii. Iar unele sunt acte fără a [mai] fi în putere, cum 

sunt substanţele prime, pe când altele, cele care sunt ante- 
rioare prin natură, dar posterioare în timp, sunt în pu- 
tere, în sfârșit altelè nu sunt defel acte, ci doar puteri. 


14 


Mai întâi, este oare contrară negației afirmaţia, sau afir- 
maţiei afirmația ? este așa rostirea care declară că „orice 
om e drept“, faţă de rostirea care declară că „nici un om 
nu e drept“, sau: „orice om e drept“ faţă de „orice om 
e nedrept“ ? De pildă la „Kallias e drept — Kallias nu e 
drept — Kallias e nedrept“ ; care dintre acestea sunt con- 
trarii ? Căci dacă cele glăsuite urmează celor din gândire, 
iar dacă aci este contrară judecata contrariului, ca judeca- 
ta „orice om e drept“ faţă de „orice om e nedrept“, atunci 
și în cazul afirmațiilor glăsuite e necesar să fie la fel. Dacă 
însă acolo nu e contrară judecata contrariului, atunci nici 
afirmaţia nu va fi contrară afirmației, ci va fi negația men- 
ționată. Astfel încât trebuie cercetat care fel de judecată 
adevărată este contrară judecății false, dacă e cea a nega- 
ţiei sau cea care socotește că există contrariul. lată ce vreau 
să spun. Există o anumită judecată adevărată pentru bine, 
cum că e bun, iar o alta falsă, cum că nu e bun, dar și o 
alta, cum că e rău. Care dintre acestea este în fapt con- 
trară adevărului ? Și de vreme ce este una, potrivit cu care 
din ele două va fi cea contrară? A socoti că judecățile con- 
trare se determină prin faptul că sunt ale lucrurilor contra- 
re este fals. Căci spre a spune pentru bine că este bun și 
pentru rău că este rău, o aceeași [enunţare], poate, este 
adevărată, fie că sunt mai multe [judecăți], fie că e una. 
Însă acestea [binele și răul] sunt contrare. Dar nu pentru 
că sunt ale unor lucruri contrare sunt [judecăţile] contrare, 
ci mai degrabă prin faptul că sunt enunțate în chip con- 
trar. Dacă în fapt există pentru bine o judecată cum că 

este ceva bun, dar și o alta, că nu este bun, și dacă există 
altceva care nu-i revine nici nu-i poate reveni, atunci nu 
trebuie adoptată nici una dintre celelalte [judecăţi], nici 
toate cele care socotesc că revine ceea ce nu revine, nici 
câte socotesc că nu revine ceea ce revine (căci ambele duc 
la nesfârșit de multe, atât cele ce socotesc că revine cenu 
revine, cât și că nu revine ce revine), ci numai cele în care 
sălășluiește eroarea. Acestea însă sunt cele din care se des- 
prind procesele devenirii. Iar procesele devenirii izvorăsc 
din opuși, așadar și erorile. Dacă deci binele este și bun 
și non-rău, iar primul lucru este prin el însuși, al doilea 
prin accident (căci i s-a întâmplat să nu fie rău), pe de 
altă parte dacă este mai adevărat pentru fiecare ce este prin 
sine, atunci și la fals se întâmplă ca la adevăr. Așadar că 
„binele nu e bun“ este fals pentru ceva ce există prin sine, 
pe când că „e rău“ este pentru ceva ce e prin accident. 
Înseamnă deci că e mai falsă pentru bine negația lui de- 
cât judecata contrariului. Însă pretutindeni cel mai grav 
greșește cel care adoptă judecata contrară; într-adevăr cele 
contrare fac parte dintre cele ce diferă cel mai mult cu 
privire la același lucru. Deci dacă una dintre judecăți e 
contrară, iar cea mai accentuat contrară este a negaţiei, 
este evident că aceasta din urmă va fi contrară. În schimb 
că „binele este rău“ reprezintă o îmbinare; căci trebuie 
că presupunem de asemenea că binele nu este bun. În 
plus, dacă în celelalte cazuri lucrurile trebuie să fie așa, 
în cazul de faţă s-ar părea că s-a vorbit pe drept; căci sau 
peste tot [contrară] este negația, sau nu e nicăieri. La cele 
însă care nu sunt contrare, falsă este rostirea opusă ade- 
vărului, după cum greșește cel care socotește că omul nu 
e om. Dacă deci aceste [negaţii] sunt contrare, atunci îşi 
sunt și cele ale contradicţiei. În plus, la fel se comportă 
[judecata] că binele e bun cu cea că non-binele nu e bun 
și, pe deasupra, că binele nu e bun sau că non-binele e 

bun. Așadar judecății adevărate care spune că non-bine- 
le nu este bun, care să-i fie contrara? Într-adevăr, nu este 
în fapt cea care spune că e rău; ele ar putea fi simultan 
adevărate, însă niciodată adevărul nu e contrar adevăru- 
lui; căci există ceva non-bun care să fie rău, așa încât se 
întâmplă ca ele să fie simultan adevărate. Dar [nu e con- 
trară] nici judecata că „nu e rău“; căci şi aceasta e ade- 
vărată; ar însemna deci că sunt și ele simultane. Rămâne 
aşadar că judecății „non-binele nu e bun“ îi e contrară 
cea că „non-binele este bun“; căci aceasta e falsă. Astfel 
încât și că „binele nu e bun“ e contrar lui „binele e bun“. 
Este evident însă că nu va fi nici o deosebire, chiar dacă 
adoptăm drept universală afirmaţia. Căci universal ne- 
gativa va fi contrară, așa cum faţă de judecata care soco- 
tește că orice ar putea fi un bine este bun, e contrară 
„nimic dintre bunuri nu e bun“. Într-adevăr că binele este 
bun, în cazul că binele este universal, este aceeași cu ju- 
decata care socotește că tot ce ar putea fi bine este bun; 
însă aceasta nu se deosebește cu nimic de „tot binele este 
bun“. Iar la fel și despre non-bine. Așa încât, dacă în ca- 
zul judecăţi lucrul stă astfel și dacă afirmaţiile și nega- 
țiile din sânul glăsuirii sunt semne ale celor din cuget, 
atunci e evident că și afirmației îi e contrară negația, anu- 
me cea privitoare la un același lucru în chip universal, 
precum pentru „orice bine e bun“ sau „orice om este 
bun“, contrar este „nimic“ sau „nici unul“, iar contra- 
dictoriu este: „nu orice“ sau „nu oricine“. Este însă evi- 
dent că nu se întâmplă ca adevărul să fie contrar 
adevărului, respectiv nici judecata și nici negația. Căci sunt 
contrare cele privitoare la opuse, iar despre acestea de aci 
se întâmplă ca ele să fie simultan adevărate. Însă rostiri- 
le contrare nu se întâmplă să aparţină simultan unui ace- 
luiași lucru. 

Comentariu 
din perspectivă modernă 
la tratatul 
Despre interpretare 
al lui Aristotel 
de Constantin Noica 


Dacă e privită în ea însăși, cartea lui Aristotel nu pare 
să mai spună multe omului de azi. Dacă însă e privită ca o 
carte de cultură, ea este, întocmai Categoriilor, nu numai 
O carte mare a umanităţii, ci și una de la care se poate în- 
cepe neîncetat, deci la care trebuie să se revină neîncetat. 

Sunt trei lucruri care se nasc în cărticica aceasta: gra- 
matica, logica și semantica. Să lăsăm deoparte ultima, care 
n-a avut, până în zilele noastre, o carieră deosebită. Gra- 
matica în schimb se naște limpede nu numai în, ci și din 
această carte: este istoricește cunoscut și consemnat fap- 
tul că reflexiunea gramaticală începe abia de la De inter- 
pretatione. Chiar dacă rudimente de gramatică existau 
dinainte și dacă Platon deosebea lămurit între nume (sub- 
stantiv) și verb, cu o distincţie de la care pleacă și opera 
de față, totuși abia aceasta avea să creeze obligaţia de a 
gândi gramatica drept o știință, cum vor face alexandrinii. 

Dar o altă știință, mai prestigioasă, se năștea în De in- 
terpretatione, deși nu direct din ea, cum făcea gramatica: 
este logica. La prima vedere, opera n-ar părea să aibă ti- 
tluri pentru aşa ceva. În definitiv, este vorba de un tratat 
scris probabil mai târziu decât alte părți ale Organon-ului; 
este și cel mai puţin comentat dintre toate, ba chiar a pu- 
tut fi socotit apocrif, de un exeget nu mai neînsemnat de- 
cât Andronicos, primul editor al corpusului aristotelic 
(din fericire numai de el). Pe de altă parte, nu poate 

încăpea îndoială că abia Analiticele, cu descoperirea si- 
logismului demonstrativ, sunt cele care au impus logica 
drept o mare noutate; Aristotel nici nu vorbește de „lo- 
gică“ (o va face întâi Alexandru din Afrodisia, la 500 de 
ani de la moartea filozofului), ci despre „analitică“. Cu 
toate acestea îndrăznim a spune că re flexiunea logică este 
în De interpretatione — în ciuda proporţiilor lui reduse 
— mai largă decât în Analitice. Abia acum apare proble- 
matica logică în toată amploarea ei. 

Logica, spunea Zeller!, nu e tratată independent de că- 
tre Aristotel, ci drept tehnica demonstraţiei științifice; de 
aceea accentul în ea cade pe silogism. — Dar în De in- 
terpretatione tocmai că logica este tratată independent. 
E singurul tratat, din cele șase ale Organon-ului, în care 
problematica logică apare în ansamblul ei și pentru ea în- 
săşi. În Categorii era vorba de prea mult, de ontologie; 
în Analitice, „Topică $ și Respingerile sofistice este vorba de 
prea puţin până la urmă, anume despre forma de demon- 
straţie și argumentație. Între desfăşurarea întemeiată a lu- 
crurilor și cea argumentată a gândurilor este loc pentru 
știința logosului, o ştiinţă care nu ea raţiunii de-a fi, A6yoG 
TG oòcía , nici a celei de-a dovedi, AóYOG TÄ ånoðeiéewc, 
ci a rațiunii pure și simple, ca rostire legată, punere în 
rost — în termeni moderni, conectivitate. 

Despre interpretare începe tocmai cu tema rostirii, res- 
pectiv a logosului. Când Aristotel spune, în prima frază, 
că trebuie stabilit ce sunt: nume și verb, negație și afir- 
maţie, enunţare și rostire (àóyog), lucrurile trebuie luate 
răsturnat: trebuie să gândim ce este rostirea; apoi să ară- 
tăm că rostirea poate fi enunțiativă sau de alte feluri; că 
enunţarea se face pe bază de afirmație şi negație; şi că, 
la rândul lor, acestea implică în expresie propoziţia des 


! În Die Philosophie der Griechen, vol. III, ed. a 3-a, 1879, p. 185. 

fășurată, cu verb și substantiv, respectiv nume. Toate 
acestea deci — nume, verb, negaţie, afirmaţie, enunţare 
— sunt elementele punerii în rost, ale rostirii. Rostirea 
este esenţialul și în ea constă obiectul logicii. Căci logos 
se numește nu doar vorbirea simplă, dar și vorbirea mai 
larg desfășurată: „argument“ (logos) se denumea, în epoca 
mai târzie, până și rezumatul pieselor de teatru, pus în 
fruntea lor, cu atât mai mult argumentul desfășurat în chip 
sigur. Iar logosul este argument în acest sens de gând în- 
lănţuit desfășurat, iar nu neapărat argumentaţie. 

Dacă logica se începe cu àóyor și poartă până la capăt 
asupra lor — fiind o adevărată știință a discursului, în sen- 
sul secolului al XVII-lea francez —, ea nu rămâne una a 
„vorbirii“, căci elementele ei au o încărcătură de altă na- 
tură decât simpla „glăsuire cu sens“. Acest lucru știe să-l 
arate Aristotel, iarăși încă din primul capitol, spunând 
că tot ce glăsuim este simbol pentru stările de cuget, stări 
care, spre deosebire de glăsuiri, sunt aceleași la toţi oa- 
menii, pentru că sunt similitudini ale lucrurilor, aceleași. 
Având deci elemente cu o încărcătură „simbolică“ — 
aceasta înseamnă aci: de sens, de raportare la —, rostirile 
nu rămân simple discursuri ale omului, ci exprimă de-a 
dreptul reflectările în cuget ale discursului, adică ale în- 
lănţuirii lucrurilor. 

Cuvintele simple sunt, firește, neînlănţuite și par a ex- 
prima imaginea directă a unui lucru neînlănţuit el însuși; 
par a fi prinderea și fixarea în expresie a lucrului, fixat 
el însuși într-o clasă de a fi (substanță, calitate etc.). Dar 
Categoriile au venit să arate că, deși există zece clase pen- 
tru ceea ce este și deși clasa ca atare se dovedește stabilă, 
un cuvânt totuși nu exprimă ceva stabil: dacă e nume co- 
mun, exprimă tot ce stă sub o clasă, în varietatea mişcă- 
toare a exemplarelor ei; dacă e nume propriu, încă 
exprimă varietatea stărilor unui subiect de denumire. Se 

poate deci spune că orice cuvânt e cu legătură, în cadrul 
„sinonimei“, cum ar fi, în termeni moderni, legătura con- 
ceptului cu exemplarele din sfera lui. — Dar Categorii- 
le desfăşoară o asemenea legătură internă a cuvântului, 
iar acum este vorba de legătura dintre cuvinte, de ros- 
tiri, A6yoL. Foarte rar, în limba greacă, „logos“ e folosit 
spre a exprima un cuvânt izolat. Cu pluralul mai ales, este 
vorba de cuvinte înlănțuite în discurs, de rostiri, nu de 
simple exprimări, iar despre primele, cum am văzut, tra- 
tează lucrarea de față. 

De aceea ni se și vorbește încă din capitolul 1 despre 
unire și separare a cuvintelor, așadar despre adevăr și fal- 
sitate. Acest „așadar“ grăbeşte gândul; nu tot ce e unit 
ȘI separat e adevăr ori falsitate. În realitate, Aristotel spu- 
ne că adevărul și falsitatea implică uniunea și separaţia, 
ceea ce înseamnă că ultimele au un câmp mai larg. E lim- 
pede că uniunea și separaţia pot duce la rostiri de tot fe- 
lul, care să nu fie neapărat adevărate ori false. Nu numai 
cuvântul ce exprimă o realitate, sau cel care exprimă chiar 
o ficţiune „capra-cerb“ (adică „dobitoc carile nu se află“, 
explică aci Cantemir), nu numai el este străin de adevăr 
ori falsitate dacă nu intră într-o legătură, dacă deci nu se 
spune ceva despre el, dar chiar câte o spusă de felul „aș 
dori să întâlnesc o capră-cerb“ reprezintă o uniune din- 
colo de adevăr ori falsitate, o rostire cu sens ca atare. Abia 
în capitolul 4 vom vedea pe care rostiri le reţine logica. 

Problema este așadar să se arate ce anume se unește, 
din rândul cuvintelor, spre a da o rostire. Întră în uniu- 
ne „numele“ — cu altceva, ce rămâne de văzut. Nume însă 
înseamnă, în limba greacă, atât substantiv, cât și califi- 
carea generală a oricărei vocabule. (Mai jos Aristotel va 
arăta că și verbul este nume.) Dacă definiţia numelui este 
de a fi: „o glăsuire semnificativă pe bază de convenţie, 
fără de timp, în care nici o parte desprinsă nu e semni- 

ficativă“, atunci definiția aceasta priveşte în principiu 
orice parte de cuvânt, afară de verb, nu numai substan- 
tivul. Conjuncţia „sau“ este și ea o elăsuire semnificati- 
vă pe bază de convenţie, fără de timp, în care nici o parte 
desprinsă nu e semnificativă. Tot ce trebuie eliminat, după 
Aristotel, de sub rubrica nume — în vederea alcătuirii de 
rostiri, vom preciza — sunt cazurile oblice ale numelui, 
cum o arată autorul îndată, și numele nedeterminate, cele 
care exprimă negația unui nume („non-om“). Este ade- 
vărat că atât cazurile cât și numele nedeterminate intră 
în compunere spre a da, formal cel puţin, rostiri. Dar de- 
spre ele nu se spune ceva cu adevărat (și în aceasta ar 
consta rostirea: a spune ceva despre ceva): despre cele 
nederminate nu se spune ceva, ci se poate spune orice; 

iar despre cazuri nu se spune ceva de-a dreptul, acest lu- 
cru făcându-se numai dacă e vorba de cazul nominativ. 
Nume deci înseamnă, aici, orice parte de cuvânt capa- 
bilă să stea la nominativ cu un articol și să primească o 
spusă despre ea. 

Dar ce se poate spune despre ceva? „Semn statornic 
al celor spuse despre altceva“ este verbul, spune Aristo- 
tel. Este de toată însemnătatea să se admită că, pentru el, 
numai verbul dă spusa despre altceva. Ce s-ar mai pu- 
tea spune despre un nume? S-ar mai putea spune adjec- 
tivul — sau alte părți de cuvânt cu rol adjectival —, de 
pildă „cal frumos“, și ai putea să crezi că frumos î între 
gește pe cal spre a da o rostire. Dar la fel de bine aici se 
spune „cal“ despre „frumos“. Numai verbul, respectiv 
„predicatul“ (aci spunând: „calul este frumos“), repre- 
zintă ceva care se spune unilateral și necontestabil despre 
un lucru. Sau chiar dacă va exista mai târziu, în Analiti- 
ce, conversiune între subiect și predicat, va fi doar în mă 
sura în care primul va fi fost tratat ca predicat. În orice 
caz verbul este, faţă de nume, un functor, și doar el, cu 

orizontul său funcţional deosebit, face posibilă rostirea 
şi judecata. 

Într-adevăr, teoria modernă a functorului poate fi pusă 
în joc aici, tocmai spre a arăta pentru ce singur verbul 
poate duce la rostiri. După cum se știe, numim astăzi 
functor orice cuvânt sau expresie care creează locuri goale 
în jurul său și se cere deci „satisfăcut“?. Spui conjuncţia 
„ȘI“ : îndată trebuie să gândești două părţi de cuvânt de 
același fel sau două propoziţii, spre a putea satisface cu 
un sens functorul pus în joc. Dar nu numai conjuncții- 
le sunt functori, nu numai adverbul de negaţie, ci orice 
parte de cuvânt în definitiv, cu excepţia nominativelor 
substantivului și pronumelui, când acesta nu e folosit ad- 
Jectival. Toate creează un gol, care poate fi umplut cu o 
variabilă. — Dar toate creează numai un gol și reprezin- 
tă simple mecanisme de rostire, nu rostiri pline. Se sa- 
tisfac ca și automat. Singura rostire vie și deschisă e creată 
de functorul verb, care suscită în jurul său mai multe go- 
luri, nu unul singur. 

Spui „merge“ ; dintr-o dată se ridică în jurul verbu- 
lui întrebările: cine merge? în ce fel? cât de mult? faţă 
de ce ? cum ? când? unde?, adică se trezesc tocmai între- 
bările care stăteau la baza categoriilor. Căci într-adevăr 
categoriile erau predicările posibile. Categorie nu înseam- 
nă predicat (care e kategoroumenon), dar ea oferă ori- 
zontul în care apar predicatele, este orizont de predicaţie. 
Și singur verbul deschide aceste orizonturi, care fac po- 
sibil actul de gândire și rostire el însuși, în timp ce orice 


2]. M. Bochenski, în The Methods of Contemporary Thought (tra- 
ducere din germană, ed. Reidel, Olanda, 1965, p. 45), scrie: „o ex- 
presie ce determină o alta este « functor », expresia determinată fiind 
argument. Unele expresii pot fi doar argumente, de exemplu numele 
individual ori aserţiunile; altele doar functori, de exemplu verbele.“ 


COMENTARIU DIN PERSPECTIVĂ MODERNĂ 149 


alt functor, departe de a pune în joc gândirea și de a o 
face cu putinţă în libertatea ei, exprimă doar necesitatea 
mecanică a unei functorialități închise. 

Iată, așadar, cum s-ar putea acoperi tratatul Catego- 
viilor cu problematica logică, faţă de care unii comentatori 
susțin că ar fi străin, și cum, prin orizonturile categoriale 
ce deschide, verbul vine să justifice titlul său de a fi sin- 
gurul termen prin care gândirea e pusă în mișcare, și o 
dată cu ea logosul. Aristotel nu spune toate acestea, dar 
ele nici nu-i sunt străine. Și dacă trebuie dat un sens afir- 
maţiei sale de la începutul acestui capitol 3 cum că ver- 
bul este semnul a ceva spus despre altceva, sensul ni se pare 
că n-ar putea fi decât acesta, cum că singur verbul este 
în măsură să alcătuiască spuse libere, rosturi care să redea 
actele de gândire, așadar „stările din cuget“ sau mai de- 
grabă procesele din el. 

Acestea fiind virtuțile verbului — a te face să gândești 
și să ajungi la rostire —, să vedem acum care e verbul ade- 
vărat şi care e pseudoverbul. Întâi, ca și la substantiv, 
negația verbului dă un verb nedeterminat, adică un pse- 
udoverb. Rostirea și gândirea îl repudiază, pentru că el 
nu spune nimic. Cu non-mergere nu poți spune ceva de- 
spre ceva. Dacă negi despre ceva că merge, firește că obţii 
o rostire; dar a-i atribui non-mergerea înseamnă (ca și 
în cazul substantivului nedeterminat) a putea să-i atribui 
orice în afară de mergere și a nu-i atribui în fapt nimic. 

Mai curioasă apare a doua restricţie adusă de Aristo- 
tel: verbul nu ar fi verb și nu ar da cu adevărat o rostire 
decât folosit la prezent, pe când trecutul și viitorul sunt 
simple „cazuri“, simple decăderi ale verbului. Nu se fac 
oare rostiri și la trecut ori viitor? — De vreme ce e vorba 
de rostiri ca exprimări de gânduri, putem iarăși încerca 
o interpretare: Aristotel vrea să spună că numai la prezent 
încape gândire. Când faci o formulare propozițională cu 

un timp trecut, nu gândești cu adevărat, ci înregistrezi 
şi redai ce s-a întâmplat. Când folosești viitorul, nu gân- 
deşti iarăși — în sens strict, de gândire cu întemeierea 
ei —, ci doar presupui. S-ar putea deci ca în acest loc Aris- 
totel să spună un lucru pe care logicile de după el nu l-au 
subliniat îndeajuns: singura rostire ce acoperă gândirea 
este cea făcută la prezent, dat fiind că numai ea are sorți 
să devină una de ordin general. La trecut și viitor nu se 
enunță legi. 

Dar aici, tocmai, se deschide o dezbatere care își va 
arăta adevărata semnificaţie în capitolul următor. Este 
efectiv gândirea legată numai de prezent? Dacă pentru 
trecut lucrul poate fi acceptat, căci trecutul este întreg 
stare de fapt, facticitate, dacă nu vrei să spui că e stare 
de drept, legitate (trecutul e posibilul realizat, deci ne- 
cesitate, spunea Kant), pentru viitor nu e simplu de spus 
că el n-ar îngădui rostiri asupră-i în sensul de gândire ade- 
vărată. Gândirea ce „presupune“ poate să nu fie adeve- 
rită, dar nu e nici străină de adevăr, într-un fel. Ba numai 
gândirea care poartă asupra viitorului este adevărată și lo- 
gică într-un sens. Omul e ființa orientată către viitor, toc- 
mai pentru că la el gândirea pre-judecă, anticipează, 
proiectează posibilurile asupra realului. Iar dacă nimic 
în capitolul acesta nu vine să arate vreo îndoială a lui Aris- 
totel cu privire la exclusivitatea prezentului, ca timp al 
verbului ce duce la rostiri valabile, dacă în plus în capi- 
tolul următor teza sa va căpăta o justificare teoretică — 
de la capitolul 9 încolo se va vedea că, fără voia lui Aris- 
totel într-un fel, ca izvorând dintr-un adevăr al proble- 
maticii logice, tema viitorului și apoi a modurilor se vor 
pune din plin, iar o dată cu ele se va clătina ceva din afir- 
maţiile acestui capitol. 

Acum vine la rând capitolul cel mai însemnat al cărții, 
căci pune în joc problema fundamentală: rostirea și spe- 

ciile ei. În capitolul acesta s-a jucat, într-un fel, destinul 
culturii europene. Gândirea ar putea fi și alta decât a in- 
telectului, care spune da și nu. Gândirea greacă și cea 
modernă (până la tipul de gândire ce a dus la cibernetică 
și mașina electronică) sunt însă ale lui da și nu, chiar când 
acceptă grade între acestea. Există gândiri, așadar, în care 
ce este la capăt importă mai mult decât ce stă la mijloc. 

După ce arată că rostirea este o uniune de cuvinte în 
care atât întregul are înţeles, cât și partea (cuvântul izo- 
lat), în timp ce la cuvânt partea nu are înţeles; după ce 
autorizează să se vadă că înţelesul întregului este altul de- 
cât al părţii și că e vorba de un înţeles prin convenție, de 
altfel ca și al numelor-părţi — Aristotel pune într-o sin- 
gură frază problema crucială a felurilor de rostire și nu- 
mește numai două din ele: pe cea enunţiativă și cea 
rogativă. Comentatorii însă, un Ammonius de pildă, vor 
da lista lor în linii mari: vor vorbi despre o rostire vo- 
cativă, una imperativă, una interogativă, una dezidera- 
tivă, la care ăm putea adăuga și pe cea dubitativă, înainte 
de a releva rostirea enunţiativă. 

Pe toate, în afara celei enunţiative, Aristotel le exclu- 
de din câmpul logicii, trecându-le retoricii și poeticii. Dar 
nu sunt și ele logosuri? Ca știință a logosului, nu ar avea 
logica datoria să se ocupe și de ele, într-un fel? Nu ris- 
că logica — în măsura în care asemenea rostiri fac toc- 
mai corpul principal al comunicării umane — să-și 
îngusteze albia până la a nu mai da socoteală de gândi- 
rea adevărată a omului, ba nici măcar de mecanismele ei 
adevărate? Va trebui să se răspundă, așadar, de ce alte ti- 
puri de rostire sunt excluse formal din logică și în ce mă- 
sură totuși ele nu pot fi total ocolite. 

O rugăminte este într-adevăr o rostire, dar „nu e nici 
adevărată, nici falsă“, spune Aristotel. Numai rostirea enun- 
uiativă stă sub adevăr și falsitate. De ce? Care-i e natura? 

Enunţiativ s-ar putea traduce cu asertiv. Numai ros- 
tirea enunțiativă asertează. Enunuiatuv însă se mai poate 
traduce și cu „indicativ“. Din perspectiva gramaticii deci 
s-ar putea spune că rostirea enunţiativă are privilegiul de-a 
da logicul pentru că ea singură se produce la modul in- 
dicativ (altminteri și rostirea dubitativă are referinţă la 
ceva, nu privește doar subiectul rostitor). Lumea logi- 
cului ţine la verb — dacă rostirea e posibilă doar prin verb 
—, dar ea reţine din verb doar modul indicativ. Aristo- 
tel n-o poate spune limpede, ca gramatica de astăzi, căci 
în ceasul acela gramatica abia năștea; dar: reflexiunea lo- 
gică ar fi o chestiune de mod. 

Numai că Aristotel sugerase ceva și mai adânc: că e 
o chestiune de timp. Cele două mari ipostaze ale verbu- 
lui, modul și timpul, ar putea să nu-și mai fie străine ori 
indiferente una alteia, cum apar în gramatică, dacă într-a- 
devăr ele reflectează logicul în gramatical. Căci Aristo- 
tel spusese: nu poate fi verb (adică verb care să ducă la 
rostiri, respectiv la gândire) cel care stă în viitor. Iar toate 
celelalte rostiri, în afară de enunţiativ, tocmai că deschid 
spre viitor, nu în sensul că au forma viitorului — pe care 
o poate avea și indicativul —, ci materia lui. Înterogaţia, 
chiar dacă nu dă un mod verbal, sau dorinţa, porunca, 
îndoiala, care duc la moduri verbale, toate sunt orientate 
spre viitor. Întrebi, și nu ai încă răspunsul; dorești, şi îm- 
plinirea stă să vină; poruncești, și vei fi ori nu ascultat; 
te îndoiești, și vei ieși ori nu din îndoială. Este ceva ele- 
mentar aici, firește, dar în sensul bun, de demers origi- 
nar al gândirii. Aici se așază Aristotel, cu gramatica lui, 
cu logica lui, de fapt cu speculaţia lui, mai adâncă decât 
ele: rostirea enunţiativă dă singura „logică“ pentru că e 
singura care poartă asupra prezentului. Logica e știința 
rostirilor făcute la și întru timpul prezent. 

La care prezent însă? Nu la cel al instantaneităţii, al 
lui „acum“. Pentru ca o rostire să fie de ordin logic, ea 
trebuie să se facă nu numai la prezent ci și „întru“ pre- 
zent, aceasta înseamnă într-un orizont al prezentului. Un 
asemenea orizont dă un timp logic în care să se poată pro- 
duce desfășurările, deducțiile, conexiunile gândurilor. Dacă 
nu e un prezent de instantaneitate, nu e nici unul de eter- 
nitate, cum s-a spus („aserţiunile logice sunt veșnice“), 
ci e un al treilea prezent, unul de integrare, ce preia în el 
trecutul și viitorul. Nu se va putea tăgădui o anteceden- 
ță şi o consecvență în plan logic, caracterizatoare pentru 
logic înţeles drept conexiune; dar trecutul și viitorul vor 
avea în timpul logic alt fel de a fi. O lege a fost adevă- 
rată; nu e o simplă stare de fapt. O lege va fi adevărată; 
nu e o simplă presupunere. Dacă gândești un timp logic, 
atunci poţi proiecta adevărul peste trecut și viitor. 

Totuși pentru Aristotel criteriul logicului este adevă- 
rul, nu prezentul. El nu vorbește decât de rostiri ce pot 
fi adevărate ori false, cele enunţiative. Numai că tocmai 
timpul logic, ca orizont al prezentului, este cel în care 
adevărul și falsitatea au sens. Despre acest timp logic, 
poate, ar fi trebuit să vorbească Aristotel aici, nelăsând 
să se creadă că este vorba de un prezent simplu. Însă pen- 
tru că nu o face, se va contrazice îndată în capitolul ce 
urmează, și toată partea a doua a micii sale lucrări va vorbi 
despre altceva decât de enunţiativ, care trebuia totuși să 
rămână singur pe scenă. 

Deocamdată Aristotel analizează rostirea enunţiativă, 
singura reţinută. Enunţarea, spune el aici, se face prin afir- 
maţie ori negaţie, iar acestea implică numele și verbele 
analizate. Un nume simplu ca și un verb simplu nu dau 
o rostire enunţiativă. Dacă la nume nu adaugi „este, era, 
va fi sau ceva de acest fel“, nu capeţi o rostire enunţiativă. 

Dar cum poate spune Aristotel că „era“ și „va fi“ sunt 
verbe și duc la o rostire enunţiativă, când în capitolul 3 
spusese că trecutul și viitorul verbelor nu reprezintă verbe? 
Nimic nu-l poate scăpa de contradicţie în termeni, aici, 
decât gândul că, într-o înţelegere mai largă a prezentului 
logic, el admite formal să integreze trecutul și viitorul (un 
prezent al trecutului — spune și gramatica — sau un pre- 
zent al viitorului), pe când material prezentul logic nu 
poate convieţui cu alte timpuri, așa cum o dovedea res- 
pingerea rostirilor neenunţiative. 

li rămâne lui Aristotel să arate că formulările, chiar 
unitare, dar fără de verb, ca definițiile, nu sunt enunțuri 
și că formulările alcătuite numai din câte un verb nu sunt 
nici ele, chiar dacă aparent au înţeles de sine stătător, cum 
sunt răspunsurile la întrebare — spre a încheia capitolul, 
cu deosebirea dintre enunţuri simple și compuse, limpezi 
ca atare. 

Analiza rostirii enunţiative nu este încheiată totuși. 
Mai trebuie spus ceva despre afirmaţie și negaţie, nu în 
ele înseși — căci s-a arătat care le e alcătuirea —, ci în opo- 
ziţia la care ele duc firesc. De aici înainte ideea de opozi- 
ție a judecăților va fi dominantă, căci dacă enunţiativul 
e caracterizator pentru logică iar el implică afirmaţii și 
negaţii, atunci tot domeniul logicului va trebui să admită 
şi să justifice rostiri în opoziție. De aceea și la problema 
„viitorilor contingenţi“, din capitolu l următor, și la ju- 
decăţile modale, criteriul in joc va fi opoziția. 

Afirmația și negația aduc într-adevăr opoziţia, una din 
cele patru forme de opoziţie despre care se vorbise în Ca- 
tegorii, în speţă contradicţia. Dacă însă adaugi — cum face 
capitolul 7 — consideraţiile de cantitate, atunci opoziţia 
dintre afirmaţie și negaţie nu e întotdeauna contradicto- 
rie, ci e uneori contrară, după cum în cazul propoziţi- 
ilor particulare nu va fi opoziţie defel. Toate aceste 

precizări, ca și cele ce urmează în capitolul 8 — cum că 
unei afirmaţii îi corespunde o singură negaţie, că negația 
trebuie făcută în chip propriu, că subiectul și predicatul 
trebuie luate într-astfel încât să nu încapă echivoc — sunt 
astăzi locuri comune ale logicii. Pe atunci erau spuse, pro- 
babil, pentru întâia oară. 

Domeniul logicii s-a definit, așadar, ca fiind cel al ros- 
tirilor enunţiative. Ar rămâne acum să se treacă mai de- 
parte, de la rostiri enunţiative în general la rostirile de 
enunţare demonstrativă, care se obţin prin înlănţuirea or- 
ganizată a rostirilor simple. Este ceea ce vor face Analiti- 
cele. Dar în loc să facă de pe acum aceasta sau să continue 
cu analiza formală a rostirilor afirmative ori negative și 
adevărate ori false, Aristotel trece, ca și pe neașteptate, 
la chestiunea de fond: problema viitorului în perspecti- 
va logică. 

Trecerea nu e pe neașteptate decât în aparență. Întâi, 
de vreme ce se vorbise de opoziţia rostirilor, era firesc 
să se ridice întrebarea: care e domeniul de valabilitate al 
unei opoziții logice? Apoi și mai ales: dacă rostirile lo- 
gice nu se produc decât în prezent și pentru prezent, ce 
poate reprezenta logica pentru gândirea, deschisă către 
viitor, a omului ? Cu ambele însă, problematica logică se 
pune în toată amploarea ei. 

Ai putea spune că aici, după adâncirea sumară a ros- 
tării enunțţiative, revin în conștiința logicianului toate cele- 
lalte rostiri înlăturate. Omul e fiinţa care dorește, preferă, 
cere, impune. Să nu poată autoriza perspectiva logică nici 
un răspuns? Am caracterizat toate rostirile neenunţia- 
tive prin sensul de viitor pe care-l implică, în conţinut 
dacă nu în formă, ele. Atunci problema de ordin gene- 
ral logic la care s-a ajuns este: în ce măsură opoziţia lo- 
gică și perspectiva logică poartă asupra viitorului. Și este 
tema „contingenţilor viitori“ din acest capitol. 

Un comentator din secolul al VII-lea, Stephanus, spu- 
ne despre capitol că ridică deopotrivă o problemă de teo- 
logie, ca fiind vorba de necesitatea realităţilor, una fizică, 
întrucât se vorbește de naștere și pieire, una logică, de 
vreme ce e în joc opoziţia propoziţiilor, și una etică, fiind 
vorba de rostul virtuţii. Este însă în joc o problemă de 
logică pur și simplu, dar în sens larg. Reflexiunea logică 
e cea care a invocat, o dată cu rostirile, verbul, iar acesta 
a suscitat problema timpului. Dacă poţi concepe un timp 
logic, atunci prezentul se poate lărgi până la a da soco- 
teală de trecut și viitor. În timp real însă, unde e vorba 
de situaţii individuale, logicul nu are sens decât pentru 
prezentul î îngust. 

Întreg capitolul 9 va opune teza fatalistului — care pro- 
iectează timpul logic asupra celui real și spune astfel că 
și fapta individuală din viitor (bătălia navală de mâine) 
stă sub necesitate — tezei logicianului, care nu poate aser- 
ta decât în timp logic și care deci lasă evenimentului in- 
dividual libertatea să se petreacă ori nu, ori mai degrabă: 
san să se petreacă, sau nu. Dar această judecată disjunc- 
tivă nu rămâne, în viziunea logică a lui Aristotel, una de 
indiferenţă. tasuna disjuncției este De ad ditai delibe- 
rarea omului gânditor, şi necesitatea disjuncţiei lasă loc 
posibilului, care reprezintă în sânul timpului real locul 
unde se poate înscrie acţiunea timpului logic. 

Căci, într-o lume a posibilului, timpul logic aduce si- 
tuaţii în care „de cele mai numeroase ori una din ele (din 
alternative) se întâmplă să se producă“, chiar dacă cele- 
lalte nu sunt excluse de la realizare. Iar în capitolele fi- 
nale logica modală va da socoteală de posibil și de locul 
lui în tabloul modalităților. 

Dar în felul acesta Aristotel regăsește putinţa de-a în- 
vălui tot ce e „logos“. Firește, Logosul dorinței, cel al voin- 
ţei, cel al poruncii nu vor fii integrate ca atare în logică. 

Dar, spre deosebire de formalsimul logic modern, logi- 
ca lui Aristotel — care de la început era închinată unui 
interes uman și de gândire, cel de a asigura adevărul demon- 
strativ împotriva sofiștilor — va păstra o deschidere, fie 
și de principiu, către problemele vii ale conștiinței gân- 
ditoare. 

Aristotel înţelege să dea socoteală de gândirea vie 
într-atât încât, așa cum regăsește ceva din problematica 
rostirilor neenunţiative, regăsește acum și termenii ne- 
determinaţi, pe care-i refuzase la început pentru rostiri. 
Căci și pe aceștia îi pune în joc gândirea, în fapt. După 
ce, așadar, socotise că numele nedeterminat (non-om) și 
verbul nedeterminat (non-mergere) nu au titluri logice, 
acum înfățișează și propoziţii alcătuite cu astfel de ter- 
meni. Întreg capitolu l 10 va pune astfel în joc, cu rigoare 
formală, o problemă ce are semnificații de fond. Vom în- 
tâlni în capitolul acesta toate tablourile ce se pot face cu 
subiecte nedeterminate, cu predicate nedeterminate, sau 
atât cu subiecte, cât și cu predicate nedeterminate. Se va 
vorbi despre afirmațiile și negațiile lor, despre opoziţia 
lor, despre cuantificarea lor. Iar îndărătul acestei prezen- 
tări formale stă răspunderea logicii faţă de rostirile va- 
riate ale omului. 

La fel, capitolul de faţă pune în joc rostirile echivoce 
și întrebările echivoce, pe care le invocă adesea dialecti- 
cianul. Iar întrucât, cu sau fără interes dialectic, multe din- 
tre rostiri, chiar dacă au un singur subiect, tind să pună 
în joc mai multe predicate, în măsura în care întâlnim, în 
sânul realităţii, o varietate de atribute despre care nu știm 
întotdeauna dacă ţin laolaltă sau nu — Aristotel analizează 
condiţiile în care atributele respective pot fi solidare în- 
tr-un singur predicat. În ultimă instanţă, compunerea pre- 
dicatului se poate reduce la copula „este“ și nume 
predicativ, dar chiar și în acest caz Aristotel ţine să arate 

când anume e posibilă compunerea, în speţă atunci când 
a fi nu are sens de a exista. 

Tocmai asemenea predicate compuse cu a fi vor 
aduce rostirile modale, cele ce poartă asupra posibilului 
contingentului, imposibilu lui şi necesarului. În ele gulmi- 
nează și analizele formale de mai sus, și problemele de 
fond — în particular problema domeniului asupra căru- 
ia se întind rostirile enunţiative — și problema timpului 
pe care-l pun ele în joc. În sens larg, s-ar putea spune că 
rostirile modale sunt și ele enunţiative: de aceea au parte 
de adevăr şi falsitate. În sens restrâns însă, nu: căci nu 
indici propriu vorbind prin ele, cum vrea enunțiativul, 
ci pui sub o modalitate o indicație. 

Toate modalele au drept predicat pe „a fi“, în speţă 
pe a fi într-un fel anumit: a fi posibil, contingent, impo- 
sibil, necesar. „Este posibil să aibă loc o bătălie navală.“ 
Subiectul — sau enunţul, dictum, cum spuneau medie- 
valii — este: „să aibă loc o bătălie navală“. Despre aceas- 
ta se spune ceva, așa încât modalitatea de a fi reprezintă 
predicatul. Iar copula „este“, din „este posibil“ sau din 
oricare altă modalitate, exprimă mai mult decât copula 
obișnuită. Când spui: „Homer este poet“, cu exemplul 
lui Aristotel, „este“ n-are nici un sens de existență, e pur 
termen de legătură predicativă, făcând ca un atribut să 
revină unui subiect. Dacă însă ai spune „un poet Homer 
este posibil“, „este contingent“, „este imposibil“, „este 
necesar“, ai trece într-un plan în care „este“ depășește 
condiţia de copulă și aproximează sau, cu necesarul, asi- 
gură existenţa. Ar fi trebuit să se deosebească, poate, în 
analiza termenilor logici, între cele trei feluri ale lui a fi: 
copulă, substitut de existenţă și existenţă. lar tocmai o 
asemenea deosebire poate fi desprinsă din analiza de aici 
a lui Aristotel. Luându-și exemplele cu „este posibil să 
fie“ (în loc de un alt exemplu în care dictum-ul să nu con- 

ţină pe „a fi“, ca în „este posibil să plouă“), el arată că 
negația trebuie să poarte asupra lui „a fi“ din predicat, 
nu a lui „a fi“ din subiect, așa cum întotdeuna într-o ros- 
tire de tip predicativ negația poartă asupra predicatului. 
Înteleg capitolul va dovedi că doar așa se obţin negaţii 
valabile în toate modurile. 

Dar întrucât modul hotărăște de rostire, pentru că el 
reprezintă „verbul“, trebuie văzut ce anume spune el. 
Modul priveşte felurile de-a exista ale dictum-ului, cum 
o vedem. Un dictum logic nu „există“ ; el este universal 
valabil. Aceasta înseamnă totuși că există într-un timp, 
pe care l-am numit logic și în care orizontul prezentului 
e hotărâtor, dar dincolo de prezentul timpului real. Mo- 
durile, acum, vin să mlădieze timpul logic și să-l îmbine, 
într-un fel, cu cel real. Ceva e posibil: nu a fost, nu este, 
dar nimic nu-l oprește să fie în viitor. Ceva e contingent: 
poate fi în prezent, dar nimic nu-l silește să fie. E impo- 
sibil: nu va fi niciodată. E necesar: dacă nu a fost și nu 
este, nu poate să nu fie în viitor. Cu modurile, prezen- 
tul logic iese din rigiditatea lui, ca și din generalitatea lui 
vagă, și începe să spună ceva în ordinea realităţii, care în- 
seamnă temporalitatea diferențiată. În felul acesta, mo- 
durile reprezintă tocmai ceea ce se poate spune (predică) 
din perspectiva timpului logic în substanţa celui real. 

Iar rostirile ce se pot face acum, ieșind din rigiditatea Cap. 13 
enunţiativului cu da-ul și nu-ul lui, au tot felul de mo- 
dulaţii. Se deduc unele din altele pe baza unei perfecte 
consecuţii logice. Despre o asemenea consecuţie modală 
ne vorbeşte î întreg capitolul, aducând tablourile respec- 
tive și arătând deosebirile ce se ivesc cu fiecare mod. 

Comentatorii greci vor întregi gândul aristotelic, pu- 
nând în joc modurile „materiale“. Când spui „omul respi- 
ră“, ai necesitatea în conţinut; când spui „e necesar ca omul 
să respire“, o ai în formă. Dar deosebirea aceasta plină 

de consecinţe filozofice nu-l reţine acum pe Aristotel, care 
a eliberat în gândirea lui formalismul, după cum o ara- 
tă întreg, capitolul. 

Tot ce mai rămâne să fie amintit este că rostirile puse 
în joc sunt tot de speța celor în care „a fi“ este spus de 
două ori, și la mod și la dictum. De aci greutățile de a 
face cum trebuie opoziţia, dar și relieful în care este pus 
sensul lui „a fi“ din predicat. În final, a fi necesar va de- 
veni principiu de existență, iar reflexiunea logică va trece 
într-una ontologică. Tot ce e necesar e și actual, existen- 
ţele fiind: sau acte pure, sau acte îmbinate cu puteri, sau 
simplă virtualitate. — Dar de aci poate începe alt tratat. 

Reflexiunea logică ar putea să se încheie, cu această 
deschidere către ontologic. Capitolul ce vine, ultimul, 
pare și el — întocmai cu ultimul de la Categorii — unul 
adăugat. Dar el aduce încă ceva, esenţial pentru încheiere. 

Aristotel a arătat care e domeniul logicului: sunt lo- 
gosurile, în speţă rostirile enunţiative, care singure poar- 
tă asupra adevărului și falsului, singure sunt în prezentul 
logic — am interpretat noi — și singure vor putea duce 
la înlănțuiri demonstrative. 

Dar există și alte rostiri, după cum există și alte cone- 
xiuni între ele decât cele strict demonstrative. În restul Or- 
ganon-ului ele sunt înlăturate. Aici, în Despre interpretare, 
încă nu. Viziunea logică de aci fusese mai largă, pentru 
că lăsa în cuprinsul logicii loc pentru dezbaterea altui timp 
decât prezentul obișnuit sau decât eternitatea logică în- 
gheţată; pentru că integra astfel în orizontul logicii o lo- 
gică modală, în care indiferența modurilor nu era totuși 
străină de problema rostirilor eliminate. Așa cum modu- 
rile logice aduc în tabloul gramatical al verbului alte mo- 
duri decât indicativul, ele pot readuce ecoul altor rostiri 


COMENTARIU DIN PERSPECTIVĂ MODERNĂ 161 


în sânul celei enunţiative și ar putea da logicii deschidere 
către întreaga lume a logosului. 

Totuși ce aduce ultimul capitol? Aduce, din perspec- 
tiva culturii noastre, tocmai revenirea la indicativ a viziunii 
logice a lui Aristotel. Și e viziunea care s-a păstrat ca ata- 
re în toate logicile culturii noastre. 

În ciuda faptului că Aristotel deschide aci către întreaga 
lume a logosului, el dă, ca și logica de după el, un ori- 
zont mai restrâns, mai sigur. Logica a fost și a rămas ști- 
ința siguranței. — Dar siguranţa nu are ea decât un chip, 
cel rigid? Omul și toată cultura sa au reclamat o alta, mai 
suplă. Omul a vroit o siguranță și o logică a istoriei; în- 
tâi a celei trecute, interpretate, apoi a celei în act. El a vroit 
o logică a structurilor, a proceselor, chiar a viului. S-a 
mers până la a se închipui și o logică a inimii (le coeur a ses 
raisons, spunea Pascal). Gândirea nu va fi în măsură să 
le obţină ca atare. Dar ar vroi ca logica sã nu i le interzică. 
A fost în parte vina logicii, cu îngustimea ei, respectiv 
vina raționalismului demonstrativ, că s-au putut ivi atâ- 
tea ilogisme, nespus mai seducătoare, pentru că sunt po- 
zitive, decât sofistica pe care o combătuse Aristotel. În 
orice caz, sterilitatea reflexiunii logice, pe care a resim- 
ţit-o cultura noastră, ţine de hotărârea logicii înseși; poate, 
de acest tratat Despre interpretare. Căci dacă nu poţi cere 
logicii să fie chiar tot ce a pretins Hegel să facă din ea, i 
se poate totuși cere să nu împiedice orice acces la alte for- 
me de siguranță — așa cum s-au deschis matematicile către 
atâtea planuri, nematematizabile în aparenţă, și așa cum 
au trecut de la siguranţa în cantitate la cea în forme, struc- 
turi și sisteme. Miracolul dezvoltării matematicilor, care 
s-au mutat tot timpul din așezările lor aparent absolute 

(cantitate, raport, proporţie, geometrism al formelor ri- 
gide), nu s-a întâmplat încă în logică. 

Aceste fatale reţineri ale logicii apar concentrate într-o 
simplă teză a capitolului de faţă, ce putea părea a nu avea 
nici o legătură cu ele, în teza că o afirmaţie nu-și poate avea 
contraria într-o altă afirmatie, ci doar într-o negaţie. 

Teza înseamnă că logica rămâne — cu orice corective 
ori expediente — una a lui da și nu. Să nu opunem aces- 
tei viziuni pe cea a logicii dialectice, unde e limpede că 
afirmaţia se opune afirmației și că negativitatea e preluată 
în afirmaţie iar nu opusă ei. Rămânând la acest De in- 
terpretatione, putem vedea, cu modalele, cum o afirmaţie 
se opune, chiar contradictoriu, altei afirmaţii: căci dacă 
posibilul și imposibilul se opun încă în chip clasic, ne- 
cesarul și icontingentul se opun ca afirmaţii, iar nu ca ra 
maţie și negație. 

S-ar putea obiecta că în judecata exprimată — cum se 
spune chiar în cursul capitolului — opoziţia se face în- 
tre afirmaţie și negaţie. Dar așa se poate întâmpla în ju- 
decata exprimată și în starea de cuget pe care o reflectă 
ea, fără să se întâmple și în cel de-al treilea plan invocat 
de Aristotel, care e realul. Căci în real, afirmaţia, sau ceea 
ce îi corespunde, se opune alteia. Realul este mai bogat, 
logic, decât gândul și expresia. 

Aristotel însă descrie, în ciuda realismului său, nu tă- 
ria realului, ci a gândului. Într-un sens — și capitolul aces- 
ta o arată discret — anticii singuri au fost idealiști. Au 
început cu Parmenide de la gândire și nu au ieșit din ea, 
oricât ar fi mlădiat-o socratismul, Platon și Aristotel. Mo- 
dernii în schimb pleacă de la experienţă și nu mai găsesc 
gândul pur sau, când încearcă să-l găsească cu Hegel, nu 
o mai pot face liber de orice real, de cel istoric măcar. 
Pentru moderni — chiar dacă logica matematică spune 
contrariul pe planul ei — se deschide un orizont logic în 

care da se opune lui da, așa cum principiul terţului ex- 
clus cade în fata complementarității, principiul contradicţiei 
se revizuiește devenind unul al contradicţiei unilaterale, 
iar principiul identităţii sfârșește într-unul al identităţii 
concrete?. Un alt orizont logic pare cu putinţă. 

Dar nu confruntarea cu logica Analiticelor, respectiv 
cu silogistica, este dătătoare de măsură pentru acest orizont 
logic nou. Va fi confruntarea cu Despre interpretare. 


3 A se vedea Studii de logică, vol. I și II, de Athanase Joja. 


Comentarii 
de Ammonius, 
fiul lui Hermeios, 
la tratatul 
Despre interpretare 


Notă despre Ammonius 


Ammonius din Alexandria, fiul lui FHermeios şi Aidesia 
(altul decât Ammonius Saccas — dascălul lui Origen, Longin 
și Plotin — care n-a lăsat nimic scris), trebuie să fi trăit în ju- 
rul anului 500 p. Chr., de vreme ce principalii neoplatonici din 
secolul al VI-lea, Simplicius, Olympiodor, Philopon, între altii, 
sunt şcolarii săi. A avut, la rândul său, drept maestru pe Pro- 
clus, la Atena, fiind apoi unul dintre conducătorii școlii din Ale- 
xandria. Deși de formaţie neoplatonică, are un orizont larg, 
fiind deopotrivă matematician, astronom, retor și filozof. To- 
tusi, reputaţia deosebită de care s-a bucurat nu s-a confirmat 
prin contribuţii mai însemnate. 

S-au păstrat de la el interpretări din Aristotel la Categorii, 
la Despre interpretare și, parțial, la Analiticele prime; de ase- 
menea, la Isagoga lui Porfir. Dar comentariile nu pot proveni 
direct de la el, ci sunt mai degrabă redactări târzii ale celor ce 
L-au ascultat. De altfel, pe manuscrisele lucrărilor ce i se atribuie 
apar uneori indicaţii de autori diferiti. 

Rămâne un fapt că interpreţii mai târzii la Organon se re- 
feră la comentariile lui Ammonius. La fel face şi Simplicius pen- 
tru Fizică, precum şi un comentator anonim pentru De caelo. 

Traducerea e făcută după ediția Academiei din Berlin Com- 
mentaria in Aristotelem Graeca, vol. IV, partea a V-a, editat 
de A. Busse, 1897. 

Am folosit traducerea latină a lui Moerbeke din secolul al 
XIII-lea, despre care facem menţiune în „Cuvânt înainte“. 


În rândul cunoscătorilor, tratatul Despre interpreta- 
re al lui Aristotel este mult citat, atât din pricina densi- 
tății problemelor transmise prin el, cât și prin dificultatea 
legată de expresie. De aceea au fost și numeroase ches- 
tiunile luate în considerare de mulți exegeţi cu privire la 
el. Dacă însă noi înșine am reuși să aducem oarecare cla- 
ritate în ce privește cartea de faţă, atunci, amintindu-ne 
de exegetul divin, maestrul nostru Proclus, urmaș al lui 
Platon, cel care pune în joc, la nivelul cel mai ridicat al 
naturii umane, atât capacitatea de interpretare a opiniilor 
celor vechi, cât și pe cea de apreciere ştiinţifică a naturii 
lucrurilor, va trebui să plătim un larg tribut de recunoș- 
tinţă divinului scriitor. 

Dreprî început al cercetării noastre trebuie să figureze 
indicarea celor cinci puncte de vedere ce se iau de obicei 
în prealabilă consideraţie pentru clarificarea temei de dis- 
cutat, vrem să spunem: care este intenţia tratatului De- 
spre interpretare; ce loc are el faţă de celelalte scrieri ale 
operei logice aristotelice; deopotrivă, care e motivul de 
a intitula scrierea „Despre interpretare“; că e vorba de 
o scriere autentică a lui Aristotel; și, mai presus de toate, 
care e diviziunea în capitole a acestei lucrări. Cât despre 
întrebarea la ce ar putea fi folositoare lucrarea Despre în- 
terpretare celui ce intenţionează să filozofeze, un asemenea 
lucru se va dovedi de prisos, prin expunerea intenţiei cărții. 

Care este deci intenţia aceasta? Într-adevăr, un ase- 
menea lucru e necesar de determinat înaintea altora, iar 
toate cele ce urmează se leagă de el. Spre a obţine însă 
acest lucru în chip organizat, este necesar să se aminteas- 
că de cele discutate în partea introductivă a comentariu- 
lui la Categorii, și anume că opera logică are drept scop 
aflarea demonstraţiei, dar că acesteia îi precedă cunoaș- 
terea silogismului ca atare, căreia de asemenea îi precedă 
considerarea rostirilor simple care alcătuiesc silogismul, 
iar acesteia îi precedă surprinderea tuturor cuvintelor sim- 
ple rânduite după genuri, cuvinte din care își trage obâr- 
șia rostirea simplă. Așadar Aristotel, împărtășindu- ne în 
cartea Categoriilor tema cuvintelor simple, își propune 
să ne transmită, în cartea de faţă, care sunt rostirile sim- 
ple, cele efectuate prin legarea cuvintelor simple și care, 
ca fiind propuse de către cei ce intenționează să argumen- 
teze ceva, în vederea împărtășirii rostirilor, au fost nu- 
mite propoziții de către cei vechi. Dar, întrucât există cinci 
specii de rostire, cea vocativă, ca de pildă: 


O, fericire Atride... 
(Hom., ZL, III, 1821), 


cea imperativă, ca de pildă 


Du-te și întoarce-te repede, Iris... 


(Hom, IL, IX, 399), 
cea interogativă, ca de pildă 


De unde, cine ești ?... 


(Hom., Od., VI, 238), 


1 Numărul versului aparţine originalului. Textul e redat după 
traducerea lui G. Murnu. 

cea deziderativă [optativă], ca de pildă: 


Dare-ar părintele Zeus... 


(Hom., IL, IV, 288; Od., VI, 311), 


și pe lângă acestea cea enunţiativă, potrivit căreia indi- 
căm ceva despre orice lucru, precum: 


Iar zeii știu toate 


(Hom., Od., IV, 379) 


sau „orice suflet e nemuritor“ — așa fiind, nu despre ori- 
care vorbire simplă tratează Aristotel în această operă, 
ci numai despre vorbirea enunţiativă. lar așa ceva e fi- 
resc: căci singură această specie de vorbire indică adevă- 
rul, ca și falsul, iar la aceasta tind demonstrațiile cu privire 
la care s-a întocmit de către filozof întreaga operă logică. 

Stoicii în schimb numesc vorbirea enunţiativă o „axio- 
mă“ (aserţiune), pe cea deziderativă o numesc „aratică“ 
(de rugăminte), pe cea vocativă o numesc apelativă, adău- 
gând acestora alte cinci specii de vorbire, raportate la une- 
le dintre cele enumerate. Într-adevăr, ei spun că un fel 
de vorbire este de tipul jurământului: 


Să o știe cum pământul... 
(Hom., IL, V, 184), 


un altul este specificator, ca de pildă „fie această linie 
dreaptă“, un altul ipotetic, ca „să presupunem că pămân- 
tul este centrul întregii sfere solare“, un altul asemenea 
cu axioma, ca de pildă: 


Cum se împodobește soarta în cadrul vieților... 
(Menandru, frg. 855), 


4r 


170 AMMONIUS 


care toate, susceptibile fiind de falsitate și adevăr, se pot 
subordona vorbirii enunţiative, jurământul prin cheză- 
șia zeului care întregește enunţarea, iar vorbirea de tipul 
axiomei cu ajutorul adverbului alăturat. Al cincilea fel de 
vorbire, dincolo de aceasta, pretind ei că este cel dubi- 
tativ, ca de pildă: 


Zeul e de față. Dar ce-i cu crainicii? 


(Com. Att., frg. III, p. 460 — Kock), 


ceea ce în chip evident este întocmai cu vorbirea intero- 
gativă, cu excepţia faptului că adaugă motivarea întrebării. 

Pe de altă parte, iarăși, existând două specii de vorbire 
enunţiativă, una numită categorică, alta ipotetică, iar cea 
categorică semnificând ce anume revine sau nu cuiva ca 
atribut, ca atunci când spunem „Socrate umblă, Socrate 
nu umblă“ (căci într-adevăr atribuim lui Socrate umbla- 
tul, o dată afirmativ, o dată negativ), în timp ce vorbirea 
ipotetică semnifică prin existenţa cui există ceva sau nu, 
ori prin neexistenţa cui altceva există sau nu, ca atunci 
când spunem „dacă este om, este și vieţuitor; dacă este 
om, nu este piatră; dacă nu este ziuă, este noapte; dacă 
nu este ziuă, nu este soarele deasupra pământului“ — așa 
fiind, Aristotel ne transmite numai specia categorică a 
vorbirii enunţiative, ca fiind desăvârșită și folositoare pen- 
tru demonstraţii, în timp ce pe cea ipotetică nu o conside- 
ră defel demnă de o atenţie deosebită, ca fiind deficitară 
și necesitând întru totul desăvârșirea ei prin vorbirea ca- 
tegorică. Într-adevăr silogismele i ipotetice, luând în chip 
nedemonstrat așa-numita apodoză sau protază — une- 
ori chiar faptul implicaiei sau al disjuncției fiind lipsit 
de temei —, și-au obținut prin supoziţie încredințarea 
pentru ipotezele lor de bază. Aşadar pentru punerea la 

punct a ipotezelor acestora, în cazul că s-ar folosi un alt 
silogism ipotetic, va fi iarăși nevoie de o punere la punct 
a lui, spre a se obţine încredințarea cu privire la ipote- 
zele din el, iar pentru încredințarea aceasta una nouă, și 
astfel la nesfârșit, dacă cineva vrea să confirme ipotezele 
prin ipoteze. Dacă însă urmează ca demonstraţia să se 
producă în chip desăvârșit și fără lacune, atunci este evi- 
dentă nevoia silogismului categoric — a celui lipsit de orice 
ipoteză declarată — care să procure demonstrarea temei 
puse în joc. De aceea numim silogismele categorice pur 
și simplu silogisme, iar pe cele ipotetice, considerând an- 
samblul lor, silogisme prin ipoteză, și nu le mai numim 
silogisme pur și simplu, prin faptul că îndeobște enun- 
ţările ipotetice se nasc pe baza celor categorice: ele re- 
prezintă fie o consecință, fie o disociere a unei propoziții 
categorice de alta, legându- se între ele sau printr-o așa-nu- 
mită conjuncţie copulativă, sau printr-una disjunetivă, 
pentru ca enunţul alcătuit din ele să se dovedească uni- 
tar. Dar aceste pricini, așadar, Aristotel se preocupă nu- 
mai de specia categorică a vorbirii enunțiative. 

Ca atare intenția lucrării de față, spre a se vorbi pe 
scurt, este de a discuta despre îmbinarea primă a cuvin- 
telor simple, aceea care se ivește potrivit cu specia catego- 
rică a vorbirii enunţiative. Spun că e vorba despre prima 
îmbinare, întrucât o îmbinare de cuvinte simple poate 
produce și silogisme, nu însă prima îmbinare, ci aceea care 
se realizează prin împletirea rostirilor ivite pe baza primei 
îmbinări. De aceea el, luând în considerare aceste rostiri 
simple în ele înseși, în cadrul lucrării de faţă, le va cerceta 
doar ca fiind enunţări și nu premise, pe când în Analitice, 
concepându-le drept părţi ale silogismelor, el va socoti 
totodată potrivit să le cerceteze și ca premise: căci cei 
vechi le numesc premise, ca puse astfel dinainte de către 
cei ce urmăresc să argumenteze ceva pentru discuţie. 

Dar de aici, din cele spuse, ni se vădește și care e locul 
lucrării; căci dacă rostirile simple sunt așezate la mijloc, 


între cuvintele simple și silogisme, și dacă teoria cu pri- 


vire la cuvintele simple o dau Categoriile, pe cea despre 
rostirile simple o dă cartea de faţă, iar pe cea despre si- 
logisme o dau Analiticele, atunci este evident că lucrarea 
de faţă îşi are locul la mijloc, între Categorii și Analitice, 
succedând primelor și precedând pe celelalte ca și tot res- 
tul scrierilor privitoare la opera logică. 

Faptul că lucrarea de faţă este folositoare pentru aceas- 
tă operă logică, după cum cea din urmă e pentru întreaga 
filozofie, reiese limpede din cele spuse. 

Pe deasupra, cercetând care e justificarea titlului cărții, 
vom spune cu ce sens al cuvântului „interpretare“ a in- 
titulat Aristotel cartea sa Despre interpretare; căci n-a fă- 
cut-o ca Demetrios — care scriind o carte cu privire la 
forma de proză a operelor a intitulat și el cartea lui De- 
spre interpretare — socotind că ar fi cazul să numească 
interpretare aspectul de proză, ca și cum ar fi vorba de 
aceasta în lucrarea de față. Trebuie deci spus că sufletul 
nostru are două grupe de facultăți, pe cele de cunoaștere 
și pe cele de vieţuire, numite și deziderative (calific fa- 
cultăți de cunoaștere pe cele prin care cunoaștem orice 
realitate, de pildă intelectul, gândirea, judecata, imagina- 
ţia, sensibilitatea, iar deziderative pe cele prin care nă- 
zuim către ce e bun pentru noi, printre realități sau printre 
cele judecate așa, ca facultatea voinţei, cea a alegerii, iras- 
cibilitatea și dorinţa), iar cele patru soiuri de rostire, în 
afara celui enunţiativ, izvorăsc din facultățile deziderati- 
ve (sufletul neactivând aici el însuși ca atare, ci fiind făcut 
să tindă spre altceva ce pare să contribuie la realizarea 
dorinţei, și stând să cerceteze fie rațiunea lui, așa cum se 
întâmplă în cazul rostirii așa-zise interogative, fie cerce- 
tând lucrul, iar dacă e vorba de lucru, uneori urmărind 

să se întâmple acel lucru asupra căruia poartă vorbirea, 
ca în cazul celei vocative, alteori dorind să se întâmple 
ceva prin acel lucru, iar aceasta fie ca izvorând de la unul 
mai puternic, ca în cazul rugăciunii, fie ca de la unul mai 
slab, ca în cazul a ceea ce se numește în general poruncă). 
Așa fiind, numai modul enunţiativ ţine de facultățile de 
cunoaștere, iar el este cel care indică cunoașterea lucru- 
rilor, adevărată ori părelnică, ivită în noi. De aceea sin- 
gur acest fel de a vorbi e susceptibil de adevăr sau falsitate, 
pe când dintre celelalte nici unul. O asemenea specie a 
rostirii, cea enunţiativă, va fi socotită de Aristotel demnă 
de numit „interpretare“, ca interpretând cunoașterea ob- 
ținută de suflet. De vreme ce deci — așa cum o va spune 
şi el în introducerea acestei cărţi — există și alte feluri de 
a vorbi decât cel enunţiativ (căci și rugăciunea, spune el, 
este un fel de a vorbi), dar acum e luat în considerare cel 
enunţiativ, cartea a fost intitulată de el Despre interpre- 
tare, ceea ce nu se deosebește defel de titlul: despre vor- 
birea enuntiativă. 

În ce privește autenticitatea cărții filozofului, nimeni 
dintre cei care s-au ocupat cu scrierile lui Aristotel nu a 
tăgăduit-o, luând în considerare caracterul veridic al ex- 
punerii și rânduirea științifică, familiară filozofului, a pro- 
blemelor transmise în carte, ca și prin acordul cu celelalte 
opere ale autorului — în afară de Andronicos din Rhodos, 
al unsprezecelea succesor al lui Aristotel, care, înregis- 
trând faptul că filozoful spune, în introducerea cărții, cum 
că gândurile sunt înrâuriri ale sufletului și că adaugă „așa 
cum s-a vorbit despre acestea în lucrarea Despre suflet“, 
și care negăsind locul anume din Despre suflet unde fi- 
lozoful să fi numit gândurile înrâuriri ale sufletului, a so- 
cotit necesar să spună că dintre cele două lucrări ale lui 
Aristotel, cea de faţă și Despre suflet, una trebuie să nu 
fie autentică, și a conchis că e cazul s-o respingă pe cea 

de faţă, iar nu pe cealaltă. Trebuie însă știut că adesea în 
lucrarea Despre suflet întâlnim denumirea imaginaţiei 
drept „intelect pasiv“, la filozof; intelect în măsura în care 
posedă înăuntru cunoscutul și se deosebește ca atare de 
senzaţie, întrucât cele pe care senzaţia le cunoaște ca ex- 
terioare, ea având întru totul nevoie de prezenţa lor spre 
a putea fi în act cu privire la ele, pe acelea, cu întipăriri- 
le lor, imaginaţia le posedă și le prelucrează în ea însăși, 
pe baza senzaţiilor, neavând nevoie de cele exterioare și 
putând să le înfăţișeze, ceea ce face că și în somn, atunci 
când senzațiile rămân inactive, suntem activi prin ima- 
ginaţie; iar pasiv îl numește pentru că [intelectul acesta] 
cunoaște orice printr-o anumită participaţie și distanţare, 
întrucât își are despărțite de corp atât natura, cât și acti- 
vitatea și reprezintă un fel de principiu pentru senzaţie. 
Prin urmare Aristotel, arătând în lucrarea Despre su flet 
că, fără acest intelect pasiv, sufletul nostru nu gândește 
nimic din cele aflate în el, din această pricină spune: „Nu 
ne-o amintim însă, întrucât intelectul acesta e neînrâu- 
rit, pe când intelectul înrâurit este pieritor, iar fără de el 
nu se gândește nimic“ ; și mai departe: „Așadar speciile 
sunt gândite de facultatea intelectivă în obiectele imagi- 
naţiei“ ; și apoi: „Ce va deosebi primele gânduri de ima- 
gini? Sau nu sunt imagini nici celelalte, dar nu pot fi fără 
imagini ?“, iar așa fiind, el face vădit că și în rândurile de 
acolo numește gândurile înrâuriri ale sufletului. El pare 
însă a extinde și mai larg, asupra tuturor activităţilor su- 
fletului, denumirea de înrâurire: încape o întrebare, spune 
el în acel loc, cu privire la înrâuririle sufletului, dacă toate 
sunt comune și corpului ce-l posedă, sau există vreuna 
proprie sufletului însuși, iar cântărind chestiunea ridicată, 
adaugă: „Se pare însă că, în majoritatea cazurilor, nimic 
nu suferă sau nu produce fără corp ceva, ca de pildă mâ- 
nia, curajul, dorinţa și în genere simţămintele. Dar prin 

excelență ne apare drept proprie [sufletului] gândirea; iar 
dacă și aceasta e o formă de imaginaţie, sau dacă nu e fără 
imaginaţie, înseamnă că n-ar putea fi nici ea fără de corp.“ 
De altfel înainte de acestea, în introducerea lucrării amin- 
tite, spusese: „Întreprindem cercetarea spre a vedea și cu- 
noaște atât natura, cât și firea sufletului, apoi câte se 
întâmplă cu privire la el, dintre care unele par să fie în- 
râuriri proprii sufletului, pe când altele revin în comun 
datorită lui, şi vietuitoarelor" Prin acestea el face vădit 
că și în ce privește partea intelectivă a sufletului nostru 
rațional, chiar dacă ea ar lucra independent de imagina- 
ție, el nu șovăie s-o numească înrâurire, firește nu pe baza 
gândului de care a fost vorba, ci prin faptul că în timp 
preexistă, în cazul fiecărei activităţi a sufletului, o forță 
activă asupra-i, în speţă acţiunea naturii desăvârșite asu- 
pra a ce este nedesăvârșit, spre a se deosebi activitatea in- 
telectului numit desăvârșit și ce posedă prin fire activitatea 
corespunzătoare, ca fiind lipsit de înrâurire, fără de ames- 
tec și separat de întreg corpul. Pe acest intelect ni-l în- 
făţișează el aici, deosebindu-l de cel numit în chip specific 
pasiv, ca și de imaginaţie, de care, cum spuneam, acesta 
nu se deosebește. De aceea, cercetând pentru ce avem parte 
de amintire, el spune că, în timp ce o latură a sufletului, 
pe baza căreia fiinţăm, este lipsită de înrâurire, intelec- 
tul pasiv este pieritor, iar faptul că gândirea noastră este 
împletită cu acest intelect pieritor îl indică filozoful drept 
cauză a uitării. În concluzie, nu pe drept a presupus An- 
dronicos că lucrarea aceasta a filozofului n-ar fi autentică. 
Ne rămâne acum, în cadrul temelor propuse la înce- 
put, să redăm diviziunea lucrării de față în capitole. Îm- 
părțită fiind de el însuși în chip evident în patru secțiuni, 
prima secțiune poartă asupra principiilor vorbirii enun- 
ţiative. Numesc principii ale vorbirii enunţiative cele ce 
contribuie la teoria acesteia, așa cum s-ar numi principii 

ale geometriei definițiile, postulatele și așa-zisele noțiuni 
comune, pe care Aristotel, în Categorii, a socotit potri- 
vit să le califice elemente ale figurilor. De vreme ce deci, 
în teoria propoziţiilor, va vorbi despre substantiv, verb, 
despre afirmaţie, negație, enunțare și contradicție, este fi- 
resc ca, înainte de a spune ceva despre propoziţii, să ne 
transmită ce înseamnă fiecare dintre aceste denumiri. Căci 
într-adevăr era cazul să le facă mai întâi pe acestea cu- 
noscute începătorilor, punându-le astfel în lumină, în ve- 
derea învăţăturii propuse. Așadar acesta este primul capitol 
al lucrării, cel care tratează despre principiile amintite ale 
vorbirii denumite enunţiative. Celelalte trei capitole ce 
urmează ne înfățișează apoi propoziţiile ele înseși. Nu- 
mai că, de vreme ce unele dintre propoziţii se alcătuiesc 
doar din două cuvinte simple combinate între ele, anu- 
me din subiect și predicat, ca atunci când spun „Socrate 
umblă“ (căci aici Socrate e denumit, ca termen, subiect, 
pe când „umblă“ e predicat, dat ful că în orice vorbire 
enunțiativă o parte privește pe cel despre care se vorbește, 
cealaltă ce se spune despre el, iar cel despre care se vor- 
beşte, cum este aici Socrate, se numește subiect, ca pri- 
mind enunţările despre el, în timp ce lucrul ce se spune 
despre el, cum este aici umblă, e predicat, ca fiind ceea 
ce e rostit și enunțat despre ace la), de vreme ce, așa cum 
spuneam, unele dintre propoziţii se alcătuiesc numai din 
subiect și predicat, pe când altele au și adaosul al treilea 
predicativ, ca atunci când spun „Socrate este drept“ (căci 
aci subiectul este Socrate, pe când predicatul este 
„drept“ iar adaosul al treilea predicativ, particula „este“ ), 
și de vreme ce, în plus de acestea, există propoziţii care 
au în ele și indicaţia modului cum revine predicatul su- 
biectului, de pildă în chip necesar, imposibil, contingent, 
în chip potrivit, evident, legitim, ca atunci când spun „So- 
crate poate să fie muzician“ sau „Socrate explică în chip 

limpede“, iar mai mulți termeni decât aceștia îmbinaţi în 
vederea producerii unei singure propoziţii nu sunt po- 
sibil de conceput — așa fiind, capitolul al doilea al lucrării 
ne înfățișează propoziţiile cele-mai simple și va purta asu- 
pra propoziției sau enunțării pe bază de subiect și pre- 
dicat; capitolul al treilea va privi pe cele cu o compunere 
mai complexă, prin alăturarea adaosului predicativ, și el 
va purta asupra propoziției sau a enunțării pe bază de su- 
biect, predicat și adaosul al treilea predicativ; pe când ca- 
itolul al patrulea va privi propozițiile după modalitate. 
În felul acesta trecând prin toate soiurile de propoziţii 
și cutezând să afirme că nu sunt mai multe contradicții 
decât cele înfățișate, Aristotel pune capăt lucrării. Însă 
alături de această încheiere a cărţii, va fi pusă în joc o pro- 
blemă, potrivită și ea pentru doctrina în chestiune. 
Acestea fiind dinainte stabilite, este momentul să tre- 
cem la explicarea textului, a cărui concentraţie și desfășu- 
rare bogată în sensuri și subtilă, cu denaturarea uneori a 
întregului gând din cauza câte unei mici variaţii de text, 
multe dintre copii suferind de acest neajuns — ne-au fă- 
cut, în cele de mai jos, să urmărim pentru interpretare 
copia care ne-a părut mal exactă. 


162 1. Mai întâi trebuie stabilit ce este un nume şi ce 
este un verb. 

Îi revine acum lui Aristotel, așa cum am spus, să în- 
făuușeze doctrina vorbirii enunţiative. De vreme ce orice 
enunţare se naște din substantive și verbe, ca atunci când 
spun „Socrate umblă“, trebuie ca elementele mai simple 
să fie cunoscute peste tot înaintea celor alcătuite din ele 
iar de aceea începutul potrivit al lucrării î face teoria exis- 
tenţei numelui și verbului. „Stabilit“ este luat acum în loc 
de „definit“, primul având și alte înţelesuri, dar aici în- 
semnând, cum spuneam, definiția. Faptul că a stabili e 

rostit în mai multe feluri este evident: de pildă adesea nu- 
mim și ipotezele lucruri stabilite, ca atunci când spunem: 
„să presupunem că teatrul cuprinde atâta mulţime“, „să 
presupunem că are o mărime de zece coţi“, sau „dacă ai 
domni, ce ai face oare ?“ Pe de altă parte numim teze sta- 
bilite și presupunerile neobișnuite ale cunoscătorilor fi- 
lozofici într-o materie, ca de pildă că „toate se mișcă și 
nimic dintre realităţi n-are parte de repaus“, așa cum spu- 
nea Heraclit, sau că „ființa este una“, așa cum i se părea 
lui Parmenide. Mai numim teze stabilite și convențiile, 

așa cum spunem că amânăm facerea unei convenţii. Însă 
și formele adverbiale ce stabilesc ceva sunt numite deunii 
instituiri, ca de pildă: „de luat în căsătorie“, „de navigat. 
Pe deasupra, numim teze stabilite și definițiile, ca pre- 
alabile demonstrațiilor; căci dacă demonstrațiile se ob- 
țin pe baza celor ce revin lucrurilor potrivit cu esenţa lor, 
iar esenţa fiecăreia din realități este indicată de definiții, 
atunci este firesc ca definițiile să stea înaintea demonstra- 
ţiilor. Ba încă în sens mai general Aristotel socotește că 
trebuie să numească pur și simplu lucruri stabilite toate 
principiile nemijlocite ale demonstrațiilor, de rangul axio- 
melor, ca de pildă definițiile, cum s-a spus, precum și pos- 
tulatele și ipotezele, ele având nevoie de demonstraţie, 

dar luate fiind fără de aceasta, așa cum precizează el lim- 
pede în cartea primă a Demonstraţiilor. În atâtea feluri 
sau chiar în mai multe este rostit „a stabili“; dar acum 
Aristotel se folosește de expresia în loc de „a defini“, așa 
cum o dovedește, adăugând pe „ce înseamnă nume și ce 
înseamnă verb“ — expresia de „ce înseamnă“ reprezen- 
tând cât se poate de limpede definiţia. 

Cineva ar putea fi nedumerit în legătură cu pricina 
pentru care, după ce în întreaga carte a Categoriilor s-a 
preocupat despre cuvintele simple, el își propune aici din 
nou să vorbească despre nume și verb, care amândouă 


COMENTARII 179 


sunt în chip evident cuvinte simple. Faţă de aceasta este 
de spus că simplul cuvânt, numele, verbul, expresia, spusa 
și termenul sunt aceleași unele faţă de altele, î în ce priveș- 
te obiectul, numai prin funcţie sunt diferite, așa cum se 10r 
întâmplă în cazul seminţei și al fructului, sau cu urcușul 
și coborâșul. Atunci când considerăm, într-adevăr, cu- 
vintele simple ca semnificând lucrurile pentru care au fost 
stabilite, denumim numai acest aspect prin „cuvinte sim- 
ple“, nedeosebindu-le pe ele astfel ca nume și verbe; 
atunci însă când considerăm un dublu aspect în ele și gă- 
sim pe unele rânduite cu articole lângă ele, pe altele nu, 
sau pe unele semnificând în plus timpul, pe altele nu, 
atunci le deosebim pe unele de altele, iar pe cele alătura- 
te articolelor și care nu adaugă o semnificaţie de timp so- 
cotim potrivit a le numi „nume“, pe când pe cele ce nu 
se pot alătura articolelor dar pot fi rostite după indicaţii 
de timp le numim „verbe“. Tot astfel atunci când luăm 
fiecare din aceste cuvinte, nu cum este în sine, ci ca parte 
a unei afirmaţii sau negaţii, socotim potrivit să-l numim 
spusă, așa cum ne învață Aristotel lămurit în cele ce ur- 
mează. Însă atunci când le cercetăm ca luate în silogism, 
le numim termeni, cum va spune el în introducerea la 
Analitice. Şi la fel numea termeni cuvintele simple și Pla- 
ton, în cartea a noua a Legilor; el spune într-adevăr că 
unii dintre termeni se combină între ei, poziţia lor fiind 
nemijlocită, ca de pildă „cald“ și „non-cald“ ; alţii au o 
zonă intermediară, cei anume care posedă un interme- 
diar, ca de pildă „cald“ și „rece“, sau „voluntar“ și „in- 
voluntar“. Cu privire la aceștia din urmă raţiunea are un 
intermediar, anume neajunsul născut dintr-o pornire pa- 
sională, care nu e cu adevărat voluntară, dar nici invo- 
luntară. Însă î întrucât, chiar dacă potrivit cu obiectul e 
tot una să se spună nume, verb ori alt cuvânt, potrivit cu 
funcţia menţionată acestea diferă între ele, și întrucât car- 
tea despre Categorii a tratat numai asupra cuvintelor 10+ 

simple, nepreocupându-se de deosebirea numelor faţă de 
verbe, deosebire care e foarte necesară în teoria rostirii 
enunțiative (căci prin această funcție deosebim termenii 
subiect, în enunţări, de cei predicat), din aceste pricini 
ȘI întreprinde el acum teoria despre nume și verbe, ca pu- 
tând fi cât se poate de potrivită lucrării de față. 

De ce însă — ar putea spune cineva — mai numeroa- 
se fiind așa-numitele părți de cuvânt ale grămăticilor, 
Aristotel ne înfăţişează acum doar pe acestea, numele și 
verbul? Pentru că, vom spune, acestea singure, spre de- 
osebire de celelalte toate, pot să alcătuiască rostirea enun- 
ţiativă, ca de pildă când spunem „omul însănătoșește“. 
Așadar Aristotel își face cercetarea aici doar despre aces- 
tea, care în chip necesar sunt cuprinse în orice rostire 
enunţiativă și care sunt îndestulătoare pentru produce- 
rea enunţării simple. 

Merită să fie știut cum că, dintre bine cunoscutele opt 
părţi de vorbire, unele a anumite naturi, fie pur 
și simplu a persoanelor, activităților, stărilor, fie a unei 
combinaţii de-a lor, cum fac numele și pronumele, ver- 
bul și participiul, care sunt și singurele capabile să pro- 
ducă rostirea enunţiativă, ca atunci când spunem „Socrate 
umblă“, sau „eu umblu“ „sau „cel ce aleargă înaintează“, 
sau „Socrate este în alergare“, unul fiind luat drept su- 
biect iar altul drept predicat; altele nu înseamnă astfel de 
lucruri, ci indică o anumită relaţie a predicatului cu su- 
biectul, așa cum fac cele mai multe dintre adverbe. Căci 
ele indică fie felul cum revine predicatul subiectului, fie 
momentul, locul, fie de câte ori, făcând-o în chip deter- 
minat sau nedeterminat; fie în ce ordine stă ceva faţă de 
altceva, ca de pildă că acesta aleargă în urma celuilalt, sau 
locuiește altundeva decât aici, sau că e apropiat de ceva, 
ori mai mult sau mai puţin decât ceva; fie că revine stă- 
ruitor cuiva; fie chiar indică felul cum socotim noi că 

revine sau nu revine cuiva acel lucru, că o facem prin pre- 
supunere sau prin asigurare; fie indică ce atitudine luăm 
faţă de un lucru despre care dăm lămuriri, că o facem de- 
preciativ, admirativ sau întărind enunţarea prin mărtu- 
ria cuiva mai de autoritate; fie că ne este de folos nouă 
să desprindem predicatul indicându-l, ca în cazul adver- 
belor numite pozitive; fie proclamându-ne printr-o ex- 
clamaţie dispoziţia sufletului caracterizată potrivit cu 
însuși binele suprem, ca în cazul adverbelor ce indică en- 
tuziasmul, pentru cei cuprinși de o stare de fericire; fie 
indică enunţarea rostită de alţii, apropiaţi nouă prin con- 
simţământ sau depărtaţi prin tăgadă sau negaţie. Spun că 
indică felul de atribuire al adverbelor, care înseamnă atât 
mijlocul, cât și calitatea, ca de pildă „Socrate discută bine“, 
„Melanthios a lovit pe Ulise cu piciorul“ „albinele zboa- 
ră în roi“, și adverbele care arată că sunt laolaltă cei de- 
spre care e vorba, sau că nu le revine laolaltă predicatul, 
ca de pildă „s-au ivit grămadă dușmanii, sau în chip izo- 
lat“ (sunt și acestea un fel de calităţi, căci concentrarea 
şi dispersarea privesc calitatea). Cât despre cele rămase 
din rândul adverbelor enumerate, nu e cazul să adăugăm 
ceva; căci sunt evidente chiar pentru cei în stare să cu- 
noască doar sumar lucrurile indicate cu privire la fieca- 
re. Așadar adverbele, așa cum spuneam, indicând o relaţie 
anumită a predicatului faţă de subiect, contribuie cu ceva, 
după câte se dovedește, la producerea unor astfel de enun- 
ţări; în rest adverbele semnifică și ele ceva, dar nu ceva 
necesar pentru enunţare, ci pentru alte feluri de vorbiri, 
așa cum adverbele ce semnifică rugămintea contribuie la 
vorbirea implorativă, cele ce arată o interdicţie sau un în- 
demn, la vorbirea imperativă, cele de întrebare, la vor- 
birea interogativă. Cât despre părţile de vorbire în afara 
celor de mai sus, ele sunt cu totul fără semnificaţie prin 
ele înseși, cum sunt articolul, prepoziţia și conjuncția. 

Pe toate cele ce semnifică așadar firi, persoane, acti- 
vităţi, stări, ca și anumite combinaţii ale persoanelor cu 
activitatea sau starea, Aristotel le divide în nume și ver- 
be, pe acestea din urmă, care sunt rostite în legătură cu 
timpul sau sunt predicate î în propoziții, numindu-le ver- 
be propriu-zise, iar pe cele rostite fără indicație de timp 
sau îndeplinind functa de subiecte, nume. Cât despre cele 
ce nu sunt luate în locul nici unuia din acestea două, chiar 
dacă altminteri se adaugă și ele propozițiilor, anume fap- 
tul că un lucru revine sau nu revine cuiva, ori când re- 
vine, cum sau de câte ori revine predicatul subiectului, 
ca și cele care indică vreo altă relaţie între ele, pe acestea 
în chip propriu nu le socotim demne de numit părți ale 
vorbirii. Căci așa cum corabia are drept părți principa- 
le scândurile, pe când cuiele, frânghiile și smoala repre- 
zintă legături alelor An vederea unificarii întregului, tot 
astfel, chiar dacă pentru vorbire conjuncțiile, articolele, 
prepozițiile și înseși adverbele îndeplinesc funcția unor 
legături oarecare, ele nu ar putea fi numite pe drept părți, 
întrucât nu sunt capabile, împreunate fiind ele singure, 
să producă o vorbire împlinită. Prin urmare acestea nu 
sunt părți ale vorbirii, ci părţi ale exprimării, faţă de care 
vorbirea însăși este o parte, așa cum spune Aristotel în 
scrierea Poetzcii, iar ele sunt folositoare pentru felul spe- 
cific al împreunării și organizării părților de vorbire, la 
fel cum și legătura e folositoare spre a aduce unitate ce- 
lor ce se leagă și cleiul pentru cele pe care le face aderen- 
te, fără ca ele să fie părți ale celor legate sau lipite; așa nu 
sunt părți ale vorbirii nici conjuncţiile, articolele, prepo- 
zițiile și adverbele. 

Rostirea diferă însă de expresie, prin aceea că prima 
este cu precădere împlinirea cuvintelor ce semnifică lu- 
crurile, pe când cealaltă este doar a celor luate în chip sim- 
plu, pentru folosinţa limbii. Întâlnim diferența dintre 

rostire și expresie înfățișată chiar de Platon, în cartea a 
treia a Republicii, unde el spune: „cele privitoare la ros- 
tire se pot încheia aici, urmând acum să cercetăm expre- 
sia, iar cele ce trebuie exprimate și felul cum trebuie ele 
exprimate va fi cercetat cu de-amănuntul de noi“. De aici 
este evident că el numește rostirea gândire, pe când ex- 
presia e înfățișarea [simplă], fie că prima se produce prin 
părţi neapărat necesare, care sunt numele și verbul, po- 
crivit ei fiind luată în consideraţie vorbirea rostită și nu- 
mită la propriu așa, fie că sunt luate şi celelalte părți ale 
vorbirii în sens mai general, aceasta înseamnă ale inter- 
pretării ce ţintește frumosul și o anumită organizare a ros- 
tirilor. 

Cercetătorului așadar i se poate părea, pornind de la 
Alexandru din Afrodisia, că și adverbele sunt nume, pre- 
cum și pronumele sau așa-numitul de către grămătici 
„apelativ“. Dar această părere nu se dovedește îndreptă- 
ţită, fiindcă unele dintre adverbe nu pot fi presupuse a 
reprezenta nume, de pildă cele ce privesc consimţirea, sau 
negația, sau refuzul, sau cele puse înaintea jurămintelor, 
precum și multe altele; iar unele, prin faptul că sunt puse 
în joc de anumite nume, au părut autorului aceluia să aibă 
aceeași tărie ca numele, ca de pildă, în chip frumos și în 
chip limpede, de la frumos și limpede, așa cum și just vine 
de la justiţie. Dacă însă lucrul ar sta așa, atunci ar trebui 
să calificăm drept verbe, iar nu drept nume, expresii ca 
„de căsătorit“, „de navigat“, ele provenind de la: trebuie 
să se căsătorească, sau: trebuie să navigheze. 

Nu este așadar potrivit a califica pe acestea drept verbe 
sau pe primele drept nume, de vreme ce nu e posibil ca 
ele să fie subiecte, nici să fie enunțate în propoziţii, stări 
în care se află în chip necesar atât numele, cât și verbul. 
Cuvântul „limpede“ îl poți găsi ca predicat în rostirea 
„această parte din Despre interpretare este limpede“, dar 

pe „în chip limpede“ nu-l vei găsi, și nici pentru un pre- 
dicat compus din acest adverb și verbul despre care se 
spune „în chip limpede“ nu va fi loc ca de pildă „el ex- 
plică în chip limpede“, cum se întâmplă în cazul lui „om 
mort“ și „drahmă falsificată“. Căci ar trebui ca negaţi- 
ile unor astfel de afirmaţii să se producă în același fel cu 
propoziţiile ce au un predicat simplu, așa cum se întâm- 
plă în cazul predicatelor ce sunt efectiv compuse: într-a- 
devăr la fel cum pentru „cel stins din viață este om“ 
negația afirmației sună: „cel stins nu este om“, iar pen- 
tru „cel stins e cadavru“ negația „cel stins nue cadavru“, 
tot așa şi pentru „cadavrul stins este om“ negația ar fi: 
„cadavrul stins nu este om“. Însă în cazul propoziţiilor 
modale, negaţiile se produc cu necesitate într-altfel decât 
în cazul propoziţiilor nemodale. Căci negația afirmației 
„Socrate umblă“ este „Socrate nu umblă“, pe când cea a 
lui „e posibil ca Socrate să umble“ nu este „e posibil ca 
Socrate să nu umble“ ci „nu e posibil ca Socrate să um- 
ble“, așa cum ne-o va arăta Aristotel, cât se poate de lă- 
murit, în secţiunea ultimă a acestei cărți. 

De aceea el spune peste tot că rostirea enunțiativă se 
alcătuiește din nume și verb și o rezolvă în acestea, con- 
siderând că trebuie să le numească numai pe acestea părți 
principale ale vorbirii; iar formele lui „a fi“ și „a nu fi“ 
se enunță câteodată nemijlocit despre ceva, în care caz 
ele devin părți ale propoziţiilor, ca în „Socrate este“, „So- 
crate nu este“, nu mai puţin ca subiectele, pe când fiind 
luate în propoziţii cu adaos predicativ sau în formaţiile 
modale, se adaugă părților propoziției sau se deosebesc, 
și rămân ceva de acest soi în spuse — așa cum vom afla 
în introducerea Analiticelor. Astfel că o parte a enunțării 
trebuie să fie sau nume întru totul sau verb, însă verbul 
nu este întru totul parte a propoziției, el trebuind să fie 
specificat, atunci când nu enunţă de la sine o acțiune, o 

stare sau pur și simplu existenţa ori inexistenţa subiec- 
tului, ci când este luat în vederea acordului dintre pre- 
dicat și subiect. Faptul că afirmăm pe drept acestea este 
evident din însăși împrejurarea că toate celelalte părți de 
cuvânt se rostesc cu privire la nume și la verb. Astfel pro- 
numele este calificat drept nume, deși nu exprimă anu- 
mite naturi, ci pur și simplu persoane, iar participiul ca 
împărtășindu-se de la ambele, vreau să spun atât de la 
nume, cât și de la verb, cu toate că el înclină mai mult 
spre specificul verbelor, ca indicând situaţii temporale, 
pe când articolul ca depinzând de nume și avându-și ra- 
portarea la ele. Cât despre prepoziţie, adverb sau con- 
juncţie, ce trebuie să spunem? Dintre acestea, prima e 
calificată drept rânduindu-se deopotrivă înaintea substan- 
tivelor și [în limba greacă] a verbelor, al doilea drept îm- 
pletindu-se cu verbul spre a-i arăta felul, iar conjuncția 
ca legând vorbirile continue. S-ar putea crede, după unele 
locuri, că Aristotel admite părerea cum că toate în gene- 
ral sunt de numit părţi ale vorbirii, dat fiind că, în cele ce 
urmează, va spune că unele dintre părţile vorbirii sem- 
nifică realități anumite, altele sunt lipsite de semnificaţie; 
dacă nu cumva vreo exegeză a acestei aserţiuni ne va da 
ceva mai potrivit, care să nu fie în contradicţie cu cele 
spuse acum. 


p. 162 1. Apoi ce sunt o negaţie, o afirmaţie, o enun- 
tare Și o rostire. 

Este evident atât faptul că sunt trei modurile princi- 
pale de diviziune, anume diviziunea genului în specii, a 
întregului în părţi și a cuvântului omonim în diferitele 
lui sensuri, după cum e evident și că enunţarea se divide 
în afirmaţie şi negaţie. Într-adevăr spunem despre enun- 
țare că este uneori afirmativă, alteori negativă. Se cerce- 
tează însă, de către interpreţii lui Aristotel, în ce fel se 

divide enunţarea în afirmaţie și negaţie. Unii au ales să 
spună că diviziunea este ca a cuvântului omonim în înţe- 
lesurile lui diferite, cum declară Alexandru din Afrodi- 
sia, pe când alţii susţin că este ca a genului în specii, cum 
spune filozoful Porfir; căci nici unul n-a îndrăznit să de- 
clare că diviziunea aceasta este ca a întregului în părţi, 
de vreme ce nu pare a fi vorba nici de un întreg divizat 


în părți de același fel (diferenţa dintre afirmaţie și nega- 


ție fiind mare), nici în părţi deosebite; într-adevăr una 
dintre părți nu ar putea fi calificată cu numele întregu- 
lui. Vom arăta adevărul în ce privește acestea — cum o 
confirmă părerea filozofului Porfir — pe măsură ce îna- 
intăm în expunere și explicăm definițiile redate de Aris- 
totel asupra lor. 

Acum însă se cuvine să spunem mai întâi că expresia 
trebuie stabilit, ceea ce însemna „a defini“, trebuie luată 
în general și în cazul celor spuse: „apoi trebuie Stabilit 
ce sunt negația, afirmaţia, enunţarea și rostirea“, iar în 
afară de aceasta, întrucât el afirmă, despre cele patru for- 
me enumerate, cum că trebuie definite după nume și verb 
dat fiind că tema propusă este, așa cum spuneam, înfă- 
țișarea tipului asertoric al rostirii enunţiative, iar acesta 
este în întregime fie afirmativ, fie negativ — era necesar 
deopotrivă ca el să trateze despre afirmaţie și negaţie, aşa- 
dar și despre genul lor comun, enunţarea. De vreme ce 
însă enunţarea este una din speciile de rostire și trebuia 
să fie adoptată rostirea în definiţia enunțării, întrucât toate 
genurile contribuie la definițiile speciilor respective, și de 
vreme ce trebuie să fie mai cunoscute cele adoptate pen- 
tru o teorie oarecare, decât cele ce se învederează prin 
ele înseși, din acest motiv Aristotel a socotit că este ne- 
cesară și teoria rostirii ca trebuind să fie luată în consi- 
deraţie înainte de enunţare. Dacă cineva însă ar avea 
nedumeriri, cum se face că nu se discută în prealabil și 

genul rostirii, anume vorbirea în cuvinte, socotind că me- 
rita să fie menţionat din același motiv, ca necesar și el pen- 
tru lămurirea definiţiei, atunci trebuie spus că, sub raportul 
naturii, era firește potrivit să se trateze despre cuvânt, 
deoarece acesta este un produs al naturii singure, cum sunt 
vederea și auzul (căci de la natură cuvântăm), iar rosti- 
rea și enunţarea, precum și speciile ei, afirmaţia și nega- 
ţia, sunt într-adevăr cuvinte, dar capătă în plus modelarea 
pe baza gândirii noastre și rostirea e de un fel sau altul. 
De aceea le și este rezervată lor o operă dincolo de cele 
fizice, așa-numita logică, cuvântul nefiind pur și simplu 
un gen al rostirii, cum socotesc unii. Căci nu era posibil 
ca în timp ce genul este natural, specia să nu fie naturală, 
dar dacă trebuie spus despre cuvântul simplu că este gen 
al cuvântului din cadrul rostirii, totuși vom preciza că faţă 
de rostire în general se ia cuvântul în ordine materială, 
ceea ce însuși Aristotel arată, în cartea a cincea a lucrării 
Despre nașterea vietuitoarelor, cercetând diferenţele din- 
tre vieţuitoare pe bază de sunet, dar nu că se întâmplă să 
fie și gen, așa cum va fi mai lămurit în cele ce urmează. 
Cât despre cine se întreabă care este atunci genul rostirii, 
trebuie să-i fie amintită diviziunea făcută în Categorii cu 
privire la mărime. 

Trebuie observat că, în cele două forme enumerate, 
Aristotel face începutul de la cele mai incomplete, el ur- 
când înspre cele mai desăvârșite, și de la modurile mai 
particulare la cele mai universale. Într-advăr e mai desă- 
vârșită afirmaţia decât negația, fiindcă semnifică existenţa, 
pe când negația indică non-existenţa, iar enunţarea e mai 
desăvârșită decât afirmația, ca fiind genul ei, așa cum spu- 
neam, și rostirea decât enunţarea, de vreme ce aceasta din 
urmă este una din cele cinci specii de rostire, respectiv 
cea enunţiativă. Ordinea enumerării menţionate este fă- 
cută prin raport la noi, cei care în chip natural trecem de 


15r 


157 


188 ARISTOTEL 


la cele mai neînsemnate lucruri la cele dominante și de la 
cele mai particulare la cele mai universale, pentru pro- 
gresul cunoașterii noastre de la nedesăvârșit către ce e mai 
desăvârșit. În schimb în învăţătura ce privește lucrurile 
ele înseși, el ne va orienta ca și răsturnat, după rânduiala 
naturală a lucrurilor, punând genurile înaintea speciilor 
și cele mai desăvârșite înaintea celor nedesăvârșite. De 
aceea le-a enumerat în felul menţionat, vroind să facă în- 
ceput al expunerii modalitatea finală a enumerării. 


p. 162 3. Ceea ce apare în glas este un semn al celor ce 
sunt în cuget şi ceea ce este în scris, al celor din glas. Iar 
după cum nici cele scrise nu sunt aceleaşi pentru toti, la 
fel nici cele glăsnite nu sunt aceleaşi; în schimb cele pen- 
tru care toate acestea sunt dintru început semne reprezin- 
tă stări de cuget, aceleaşi pentru toți, iar lucrurile pentru 
care cele din urmă sunt similitudini, dintru început sunt 
aceleași. Dar despre acestea s-a vorbit în scrierea Despre 
suflet; căci ele ţin de altă lucrare. 

Venea acum la rând, după câte se făgăduise, să se re- 
dea în continuare definițiile, cea a numelui și a verbului, 
însă de vreme ce nu orice expresie este nume ori verb (căci 
expresia fără înţeles, ca „blituri“, sau „skindapsos“ nu e 
nici unul din acestea) și de vreme ce numele și verbele 
diferă de cuvintele nesemnificative prin aceea că semni- 
fică ceva, Aristotel tratează mai întâi, prin cele de față, 
despre ce e semnificat de către ele în chip principal și po- 
trivit, în speţă că sunt semnificate gândurile, iar prin mij- 
locirea lor lucrurile, și că nu trebuie conceput nimic 
altceva dincolo de ele, drept intermediar între gând și lu- 
cru, cum au socotit discipolii Stoicilor că e cazul să vor- 
bească despre enunţabil (lekton). Acestea ne vor fi așadar 
împărtășite prin cele spuse acum, și în primul rând enun- 
țurile care, oricum ar fi, irmaplică i în chip necesar cerce- 

tarea adevărului și falsității. Cu privire la acestea din urmă 
întreprindem acum cercetarea, spre a vedea dacă ele sunt 
în lucruri, în gânduri, în cuvinte sau în câte două din aces- 
tea ori chiar în toate, iar dacă sunt în cuvinte, în care anume, 
dacă sunt în nume și în verbe sau în vorbirile alcătuite 
din ele. Se va determina că numele și verbele sunt cuvin- 
te simple, ce nu indică nici adevărul, nici falsitatea, cum 
s-a spus şi în introducerea Categoriilor. În schimb cu pri- 
vire la rostirea enunţiativă obţinută prin împletirea lor, 
se ia în consideraţie adevărul și falsitatea, și, la fel cum 
se făcuse înainte despre cuvinte, se raportează acestea la 16 
gânduri, ca fiind cauze ale cuvintelor. Căci, dintre gân- 
duri, unele sunt simple, anume cele semnificate de cu- 
vintele simple, ele neprimind defel adevăr sau falsitate, 
altele în schimb sunt compuse, cele privitoare la realită- 
ile compuse și stând sub cuvinte ce arată compunerile, 
ele fiind primitoare atât de falsitate, cât și de adevăr. În 
ce privește lucrurile ele înseși, nu s-ar putea concepe așa 
ceva nici măcar în cele compuse. Şi este evident că în chip 
firesc Aristotel, mai înainte de-a reda definițiile nume- 
lui și verbului, face precizări despre cele menţionate. El 
și era dator să ia în consideraţie falsitatea şi adevărul în 
această primă carte, propunându-şi să ne transmită din 
introducere care anume sunt primitoare de adevăr sau fal- 
sitate și care prin firea lor nu pot să le primească pe nici 
una, și, amintind că un lucru se consideră în cazul cu- 
vintelor compuse, altul în cazul celor simple, era dator, 
pe lângă aceasta, să dividă cuvintele simple, pe de-o par- 
te, și nesusceptibile fie de adevăr, fie de falsitate, în nume 
şi verb, iar pe de altă parte pe cele alcătuite din ele și care 
sunt întru totul sau adeveritoare, sau tăgăduitoare (ceea 
ce echivalează cu a spune: pe cele pe bază de rostire enun- 
ţiativă) să le dividă în speciile iarăși corespunzătoare lor, 
anume în afirmaţie și negaţie. 

Așa stând lucrurile, spuneam acum, clasificând cele pe 
care ni le transmite filozoful, cum că el acceptă urmă- 
toarele patru aspecte în cazul de faţă, ca fiind necesare 
pentru doctrina înfățișată, anume lucrurile și gândurile, 
precum și cuvintele și scrisul. Între acestea primul loc îl 
au lucrurile iar al doilea gândurile, al treilea îl au cuvin- 
tele și ultimul cele scrise. Într-adevăr gândurile au drept 
scop conceperea lucrurilor, și sunt cu adevărat gânduri 
când se armonizează, ca să spunem așa, cu lucrurile ele 
înseşi; căci ele sunt imagini ale lucrurilor în cuget. Cât 
despre cuvinte, ele sunt vestitori ai gândurilor și de aceea 
ne sunt date de fire spre a semnifica prin ele gândurile 
cugetului, astfel încât să și putem să comunicăm unii cu 
alții și să trăim în societate; căci omul este un animal so- 
cial. De aceea cei care nu se folosesc de aceste cuvinte nici 
nu au parte între ei de comunitate, ca necunoscându-și 
gândul unii altora. Cât despre cele scrise, ele au drept țin- 
tă să păstreze amintirea cuvintelor. Dar dintre acestea 
patru, primele două sunt prin natură, spune Aristotel, ce- 
lelalte două sunt instituite; prin natură sunt lucrurile și 
gândurile, instituite sunt cuvintele şi scrisul. El deose- 
beşte pe cele din natură de cele instituite folosindu-se de 
următoarea regulă: cele care, spune el, sunt aceleași la toți, 
sunt prin natură, iar cele care nu sunt aceleași la toţi, ace- 
lea nu sunt prin natură, ci instituite. lar așa ceva e firesc; 
căci una fiind natura lumii, ea face bineînţeles ca peste 
tot să fie asemănătoare cele socotite a fi de aceeași spe- 
cie. Dacă însă ar exista o diferență între unii și alţii, atunci 
ar fi vorba de lucruri ce nu sunt create prin natură. De 
vreme ce, așadar, lucrurile și gândurile sunt pentru toți 
aceleași (căci peste tot specia de om, de cal sau de leu este 
aceeași, iar gândul la fel este același la toți despre om, pia- 
tră și fiecare dintre celelalte lucruri), pe când cuvintele 
și cele scrise nu sunt aceleași la toţi (căci de alte cuvinte 

se folosesc elenii și fenicienii, de altele egiptenii ; ; „fiecare 
cu limba lor“ spune poetul; de asemenea ei scriu cuvin- 
tele acestea fiecare prin alte feluri de scriere), din această 
pricină lucrurile și gândurile sunt proclamate a fi prin na- 
tură, pe când cuvintele și scrisul, pe cale de instituire și 
nu prin natură. Şi este evident că mai degrabă decât la 
cuvinte, în cazul scrisului se va lua în considerare insti- 
tuirea. De aceea în general a şi fost demn de menţionat 
faptul că scrisul are oarecare înrudire cu vorbele, nu numai 
întrucât contribuie la păstrarea lor în amintire, dar și ca 
având în chip evident înţelesul de a fi prin instituire și 
capabil de a ne face să știm mai lămurit că cuvintele sunt 
prin instituire, ceea ce nu este la fel de recunoscut ca fap- 
tul că scrisul e prin instituire (într-adevăr despre cuvinte 
s-a socotit demn de cercetare, de către cei vechi, dacă sunt 
rostite prin natură sau prin convenție, iar în această pri- 
vinţă era potrivit să se precizeze care dintre modurile lor 
de înfățișare se armonizează cu lucrurile, și să se facă fo- 
losinţă de acest mod pentru definițiile numelui și verbu- 
lui, precum și a vorbirii alcătuite din ele; în schimb cu 
privire la scris nu a încăput nici o dezbatere la cei vechi). 
De vreme ce, altminteri, cele scrise nu ne vor aduce nici 
un folos pentru considerarea celor din joc, Aristotel în- 
suşi va arăta în continuare, trecând cu vederea scrisul și 
considerând numai lucrurile, gândurile și cuvintele, că ele 
sunt uneori simple, alteori compuse. Dintre acestea deci, 
gândurile sunt socotite de el cât se poate de asemănătoare 
lucrurilor, pe când la cuvinte nu a mai socotit că e cazul 
să le numească asemănări ale gândurilor, ci simboluri și 
semne, iar scrisul la fel pentru cuvinte. 

Pe de altă parte, asemănarea diferă de simbol în mă- 
sura în care prima intenţionează să întruchipeze, pe cât 
posibil, natura însăși a lucrului și nu poate fi plăsmuită 
ea însăși de către noi (căci dacă întruchiparea din tablou 

a lui Socrate nu înfățișează totodată și chelia lui, și nasul 
lui teșit, și privirea piezișă, atunci nu s-ar mai numi o ima- 
gine a lui), pe când simbolul sau semnul (căci filozoful 
numește un același lucru prin ambele) ne revine în între- 
gime ca subzistând prin simpla noastră cugetare. De pildă 
pentru momentul când trebuie să se înfrunte între ei răz- 
boinicii, poate fi simbol atât sunetul de luptă al trâmbi- 
ţei, cât și aprinsul făcliei, cum spune Euripide. 


După ce s-a domolit, ca o făclie, sunetul 
Trompetei tireniene, semn al luptei însângerate... 


(Pboen., 1377-78) 


Cineva ar putea stabili că și ridicatul lăncii sau azvâr- 
litul săgeţii și nenumărate altele [sunt simboluri]. De vre- 
me ce deci e posibil ca aceleași cuvinte să fie redate prin 
felurite scrieri, așa cum o arată invenţia caracterelor gra- 
fice așa-numite ideograme, și de vreme ce aceleași gân- 
duri pot fi redate prin rostiri diferite, cum o semnifică 
bogăţia limbilor și, în cadrul unei aceleiași limbi, înlo- 
cuirea cuvintelor (căci Aristokles se dovedea a fi numit 
de cei vechi Platon iar 'Tyrtamos Theofrast, în timp ce 
un lucru, unu și același, e cu neputinţă să fie gândit prin 
acte de gândire diferite, ci în chip necesar fiecare dintre 
gânduri trebuie să fie imaginea lucrului al cărui gând este, 
așa cum stă înscris în tabloul sufletului, dat fiind că gân- 
direa nu este nimic altceva decât faptul de a primi imagi- 
nea gânditului sau de a-l face accesibil), de aceea Aristotel 
numește gândurile asemănări ale lucrurilor iar numele și 
verbele ale gândurilor, pe când cele scrise sunt simbo- 
luri și semne ale numelor și verbelor. Dintre acestea patru 
așadar, vreau să spun lucrurile, gândurile, cuvintele și scri- 
sul, lăsând deoparte scrisul, ca neaducând nimic necesar 

pentru indicarea apropiată a lucrurilor pe care el vrea să 
le ia în cercetare cu precădere, filozoful analizează gân- 
durile prin care cunoaștem ceva și dă precizări despre cu- 
vinte, fără de care e cu neputinţă să se producă o teorie 
și o doctrină. 

De aceea, lăsând deoparte pe cele scrise, Aristotel ac- 
ceptă în discuţie lucrurile, gândurile precum și cuvintele, 
spunând că fiecare dintre acestea este considerat fie sim- 
plu, fie compus. De pildă ceva simplu este „Socrate“, pe 
când compus este „Socrate care aleargă“ (căci aici natura 
lui Socrate și-a adăugat activitatea alergării), iar gândul 
despre Socrate care aleargă este de asemenea compus, cum 
e rostirea prin care spunem „Socrate aleargă“. Iar în chip 
vădit, la gândurile compuse precum și la expresiile alcă- 
tuite prin reunirea celor simple, adevărul — spune el — și 
falsitatea nu vor fi luate în consideraţie în nici un element 
simplu, ele nefigurând decât în legătură cu gândurile com- 
puse ca și cu expresiile compuse; căci în ce privește lucru- 
rile, nici în cele compuse n-ar putea rezida ceva adevărat 
sau ceva fals, așa cum cercetăm acum, dat fiind că acest 
caracter de adevăr și de falsitate se produce într-o rela- 
ţie anumită a gândurilor sau a cuvintelor faţă de lucruri. 
Într-adevăr, atunci când se armonizează, sprea spune așa, 
gândurile cu lucrurile, sau când euvintelesúnt in acord 
cu fiinţa lucrurilor, atunci și spunem că se produce ade- 
vărul cu privire la fiecare din ele; iar dacă nu se compor- 
tă așa, falsitatea. De pildă, în cazul când Socrate umblă, 
dacă și noi gândim sau spunem că umblă, atât gândul e 
adevărat cât și enunţarea, pe când dacă am opina sau am 
spune că nu umblă cel care umblă, în chip necesar am 
greşi. Lucrurile în ele înseși nu s-ar putea califica nici ade- 
vărate nici false decât potrivit cu adevărul considerat în 
sânul cunoștințelor. Căci dacă avem obiceiul să spunem 
că Socrate este cu adevărat om, dar că statuia lui Socrate 

e în chip fals [om], nu vrem să înțelegem prin aceasta ni- 
mic altceva decât că raţiunea de om se enunță cu adevă- 
rat despre gândul lui Socrate, pe când cea de statuie nu. 
Faptul însuși de-a se enunţa [ca predicat] și de-a sta la 
bază [ca subiect] în vederea enunţării nu revine defel lu- 
crurilor, în schimb revine în prim rând gândurilor și ast- 
fel expresiilor, așa încât cu privire la adevărul și falsitatea 
acestora două din urmă se va potrivi aceeași rațiune; în- 
trucât altminteri și în lucruri ele înseși, precum și în plă- 
cerile resimţite am putea susţine că există adevăr și 
falsitate. Căci nu sunt în același sens existente formele 
în întregime separate de materie și, așa cum se va spune 
despre ele în cele ce urmează, activitățile fără de virtua- 
litate, cum sunt cele de care are trebuință materia pentru 
obţinerea unei întruchipări proprii, iar însăși materia, în 
totul lipsită de formăși pe drept numită fundamentală pen- 
tru lucruri, precum și imaginile văzute în oglinzi [nu sunt 
deopotrivă existente], ci unele sunt cu adevărat reale, al- 
tele nu cu adevărat, iar o altă categorie, în chip fals; la 
fel nici plăcerea nu este deopotrivă adevărată, cea dată 
de lucrurile inteligibile și cea din activitățile nestăpânite, 
ca și plăcerea ce rezultă din imaginile înșelătoare. Numai 
că toate acestea nu contribuie la lămurirea tratatului în 
discuţie, pentru că aici este vorba numai despre adevă- 
rul considerat în cele desfășurate pe bază de exprimare. 

Acestea așadar sunt de menţionat despre gândul de an- 
samblu cu privire la cele rostite. Dar dând urmare din 
nou și pornind ca mai sus de la cele spuse prin rostire și 
aplecându-ne la cele ce merită atenţie, vom spune mai în- 
tâi că nici de la lucruri, nici de la gânduri n-a izvorât în- 
văţătura despre ele, ci de la cuvinte pentru că tema de 
discuţie, în această lucrare, era problema de a se cerceta 
exprimările asertorice, pe bază de vorbire enunţiativă, 
apoi pentru că Aristotel nu a spus: „cuvintele sunt așadar 


COMENTARII 195 


semne ale stărilor din suflet, adică ale gândurilor“, ci el 
a spus cele din glas [ale cuvântului], făcând să urmeze în- 
treaga învăţătură despre nume și verbe. Căci spunând de 
la început că trebuie stabilit ce este un nume și ce este un 
verb, dat fiind că el consideră vorbirea alcătuită de aces- 
tea în trei feluri, fie ca fiind în suflet, potrivit cu gânduri- 
le simple și cu așa-zisa vorbire înnăscută, fie ca rezidând 
în însuși faptul rostirii, fie ca figurând în scris (într-ade- 
văr spunem că și în materie de scris o parte este nume, 
alta verb, alta vorbire), de vreme ce așadar, după cum am 
amintit, el consideră în trei feluri numele și verbele, de- 
spre care spune că trebuie să fie stabilite atât în actul de 
gândire cât și în cel de vorbire ori cel de scriere, din aceas- 
tă pricină a și declarat astfel, cum că cele din sânul cu- 
vântului sunt semne ale gândurilor din suflet, care — spune 
el — sunt stări ale sufletului din motivul arătat la început, 
după cum și scrierile sunt, la rândul lor, semne ale celor 
din sânul cuvântului. Așadar fie dintr-un astfel de mo- 
tiv a pus el în discuţie expresia cele din glas [ale cuvân- 
tului], fie poate, mai degrabă, spre a arăta că într-un fel 
trebuie spus „cuvânt“, într-alt fel „nume“ și „substan- 
tiv“, precum și că simbol este și în general ceea ce prin 
instituire nu convine cuvântului simplu, ci numelui și ver- 
bului. Căci exprimarea verbală ne revine nouă prin natură, 
la fel cu văzul și auzul, însă numele și verbele își au ge- 
neza în cugetarea noastră, ele folosindu-se ca materie de 
cuvânt. Într-adevăr așa cum ușa se spune a fi lemn și mo- 
neda se spune a fi aramă sau aur (însă ele se numesc așa 
ca avându-și geneza din materialele acelea, ce sunt lucruri 
naturale, ele înseși posedându-și fiinţa lor pe baza carac- 
terelor și formelor adăugate subiectelor de bază; căci 
atunci când lemnul este lucrat așa ori într-alt fel, atunci 
spunem că s-a produs o ușă sau un tron, altminteri nu, 
iar când aurul primește un anumit tipar, atunci se spune 

[că e vorba de] o monedă), în același fel și aci, nu e vorba 
pur și simplu de cuvinte, o dată cu numele și verbele, ci 
cuvintele sunt modelate și transformate într-un fel anu- 
mit de cugetul vorbitor și sfârșesc prin a fi socotite semne 

ale gândurilor din suflet. Ceea ce spunem acum ar pu- 
tea apărea limpede — faptul anume că vorbele sunt na- 
turale, pe când numele și verbele sunt prin convenție — în 
cazul surdo-muţilor din naștere; căci la aceștia se obser- 
vă că aruncă unele cuvinte nearticulate, dar ei nu se folo- 
sesc de nume și de verbe. Trecând deci firesc peste aceste 
lucruri, Aristotel a spus: cele din glas [ale cuvântului], 
ceea ce înseamnă același lucru cu numele și verbele, ele 
nefiind cuvinte pur și simplu, ci unele ce se comportă și 
sunt transformate într-astfel încât să fie și indicatoare pen- 
tru gânduri, ca fiind prin instituire iar astfel putând fi nu- 
mite semne ale stărilor din suflet. 

Dar, în cele ce urmează, ce oare poate însemna fap- 
tul de a nu socoti că silabele sunt simboluri ale celor din 
sânul cuvântului, nici literele, ci cele scrise ? Vom răspun- 
de că — așa cum s-a spus — fiind vorba în trei feluri de 
nume și verbe, în chip de gânduri, de rostiri și de cele 
scrise, Aristotel stabilește atât că rostirile sunt simboluri 
ale celor gândite, cât și că scrisul e simbol al celor rosti- 
te. Iar aceasta ca și cum ceea ce s-a spus ar fi admis de- 
spre nume și verbe. Dacă însă s-ar socoti că e cazul să se 
extindă teoria asupra oricărei exprimări pur și simplu, 
atunci trebuie spus că litera și silaba se numesc și „ca- 
racter scris“ pentru fiecare tip de elemente, dar se numesc 
și vorbirea potrivit căreia exprimăm fiecare lucru. Și ele 
se spun despre fiecare dintre cele două nume, însă nu- 
mele de literă înseamnă cu precădere caracterul ce se ca- 
pătă prin grafie, pe când cel de silabă înseamnă vorbire, 
„prin faptul că are o anumită înscriere și ordine“, spune 
Dionysos. Însă vorbirea n-ar putea fi socotită simbol al 

numelui, ci parte a lui, pe când caracterul, prin faptul că 
este conceput într-un fel prin vorbire, într-altfel, alteori 
pe drept cuvânt poate fi numit simbol. Acesta e motivul 
pentru care el nu a spus nici silabe nici litere, de vreme 
ce fiecare dintre aceste nume poartă și asupra vorbirii, 
unul cu precădere, cel al silabei, altul mai general, cel al 
literei, ci a spus: „cele scrise“, spre a face mai vădit că 
ceea ce s-a spus înseamnă tipurile de elemente. 

După aceea, aduce motivul pentru care sunt numite 
simboluri atât cuvintele pentru gânduri cât și cele scrise 
pentru cuvinte, ambele fiind prin convenție, cuvintele ca 
şi cele scrise, însă ele nefiind defel pole pentru toţi. 
Într-adevăr el spune după cum nici cele scrise nu sunt ace- 
leași pentru toți, la fel mici cele glăsuite nu sunt aceleași. 
Iar totdeauna prin aceasta a făcut vădit că socotea demn 
de menţionat și cele scrise, datorită folosinţei cuvintelor, 
primele fiind în chip mai evident prin convenţie și ară- 
tându-ne felul cum și cuvintele, pe baza asemănării cu 
cele scrise, pot fi simboluri ale gândurilor, așa cum pri- 
mele erau ale cuvintelor. La aceasta adaugă afirmaţia, de- 
spre gânduri și despre lucruri, că fiecare din acestea este 
prin natură, ca fiind aceleași pentru toţi oamenii; căci el 
spune cele pentru care toate acestea sunt dintru început 
semne, prin „acestea“ denumind cele din aria cuvântu- 
lui, Adica atât numele cât și verbele, însă formularea aces- 
tea sunt dintru început semne (el spune ale gândurilor, 
căci sunt semnificate prin cuvinte și lucrurile, dar nu ime- 
diat, ci prin mijlocirea gândurilor, pe când gândurile nu 
sunt semnificate prin alți intermediari, ci în primul rând 
și nemijlocit) exprimă pe cele cărora le sunt semne în prim 
rând cele din aria cuvântului, semnificative ca fiind sim- 
boluri, adică gândurile, ca afecțiuni ale sufletului și ace- 
leași pentru toți, pentru că și sunt prin natură, Ca atare, 
expresia de aceleași î în aceleași stări de cuget pentru toți 

trebuie citită ca având accent ascuţit“. Iar cele cărora ace- 
lea le sunt cât se poate de asemănătoare, spune el (prin 
„acelea“ denumește afectele sufletului), așadar cele că- 
rora asemănările le sunt afecte ale sufletului (dar ale cui 
asemănări sunt ele ? în chip evident ale lucrurilor), acelea 
sunt lucrurile, spune el, care sunt aceleași pentru toți. De 
aceea și aici aceleași în cazul lucrurilor trebuie citit ca fi- 
ind cu accent ascuţit și nu circumflex, cum face Hermi- 
nos, pentru ca învăţătura lui Aristotel să reiasă în chip 
desăvârșit, atunci când ea prezintă literele și cuvintele ca 
fiind convenţie, întrucât nu sunt pentru toţi aceleași, pe 
când gândurile și lucrurile sunt prin natură, întrucât sunt 
pentru toţi aceleași. 

Dar după ce acestea au fost examinate, trebuie adău- 
gat, în continuare, pentru cei ce vor să se raporteze la teo- 
ria realităților și să vadă temeiurile adoptate pentru temele 
în discuţie, cum că trei fiind rânduielile primordiale cu 
privire la substanţele naturale, cea divină, cea inteligibi- 
lă și, dincolo de ele, cea psihică, despre lucruri spunem 
că sunt date de divinitate, de la cugetări purced gân- 
durile, iar de la sufletele caracterizate potrivit cu ce este 
logic și avându-și natura separată de orice corp se alcă- 
tuiesc cuvintele; căci acum vorbim nu despre cuvântul 
luat la întâmplare, ci despre cel ce semnifică lucrurile prin 
intermediul gândurilor, printr-o convenţie și o potrivi- 
re, un cuvânt deopotrivă capabil să fie semnificat prin li- 
tere, ceea ce înseamnă cuvântul articulat omenesc și al 
limbii. Pentru aceasta medicii, deosebindu-l bine, potri- 
vit cu organele, de cuvântul luat pur și simplu, spun că 
există unele organe fonetice, precum plămânul și trahe- 
ea, dintre care parimul produce materia cuvântului, cea- 
laltă contribuie la modelarea lui ca sunet grav și ascuţit, 


* Ceea ce dă în greacă: „identic“. (Nota ediției românești.) 


COMENTARII 199 


sau cele asemănătoare, în timp ce alte organe sunt nece- 
sare pentru limbaj, precum. limba și cerul gurii, buzele 
și dinții, care, supunându-se în chip diferit impulsului dat 
de sufletul Sandton modelează cu accent grav sau ascu- 
tit cuvântul, provenit în chip simplu ca de la o vietate, 
întocmai ca o materie, în vederea producerii literelor, si- 
labelor și în general a limbajului, producere la care se ra- 
portează și specia de rostire enunţiativă, ce reprezintă 
tema produsă nouă în cartea de faţă. Cât despre sunetele 
nearticulate, cum spunem că sunt cele ale vieţuitoarelor 
neraţionale, dacă s-ar cerceta cauza lor nu s-ar obţine ni- 
mic de folos temelor propuse, dar e evident că dăm drept 
cauză pentru ele, în chip imediat, sufletele lor neraţio- 
nale, prin care le este posibilă fiinţarea. Căci acestea, dând 
urmare senzaţiilor ca și închipuirilor ivite în ele, fac pe 
cele ce posedă această capacitate să glăsuiască, după fi- 
rea fiecărora, și să pună în joc toate procesele, câte sunt 
firești, potrivit cu efectele ce le revin lor de fiecare dată. 
A admite însă că și acestea sunt semnificative prin litere, 
cum au și înregistrat unii dintre pretinșii grămătici, ar fi 
ridicul. Căci e drept, autorii de comedii imită broaștele 
prin „oac, oac“ și porcii prin „groh, groh“, ca și diferi- 
te păsări prin diferite sunete redate literal, dar nu e de 
socotit că aceasta înseși sunt glasurile lor, de vreme ce și 
despre vuietul mării sau zgomotul roților și al multor al- 
tor lucruri neînsufleţite ar trebui să admitem că sunt ar- 
ticulate, dat fiind că și pe fiecare din acestea vedem că 
încearcă să le imite comedia. Dacă însă trebuie cercetată 
și în cazul elementelor [vorbirii] o cauză analoagă aces- 
tora, drept cauză eficientă nu vom da altceva decât su- 
fletul particular, a cărui capacitate de invenție a dat naştere 
elementelor, iar nimic nu ne împiedică să socotim drept 
un prototip al lor produsul natural al sufletului, produs 
ce pune în joc mărimi și intervale [date] pentru fiecare 

din cele exteriorizate de suflet, pe baza cărora literele s-au 
dovedit mai puţin bogate decât sunetele. 

Însă despre acestea se vorbește, spune el, în Despre su- 
flet, unde a spus: „iar primele gânduri, ce oare le deose- 
beşte spre a nu fi închipuiri ? căci nu toate sunt închipuiri, 
dar nici nu sunt fără de închipuire“, și unde a socotit că 
e cazul să numească închipuirea „intelect pasiv“. 


p. 162 9. După cum în cuget gândul este lipsit uneori de 
adeverire sau falsitate, alteori însă trebuie dintru început 
să-i revină una din acestea, la fel este şi în glăsuire; ce e 
fals şi ce e adevărat poartă asupra îmbinării şi diviziunii. 
Așa fiind numele înseși şi verbele se aseamănă cu gândul 
fără îmbinare şi diviziune, ca de pildă cel de „om“ sau cel 
de » alb“, când nu li se adaugă ceva; căci ele nu sunt încă 
nici ceva Tk nici ceva adevărat. Iar ca dovadă a acestui 
lucru: chiar și capra-cerb înseamnă într-adevăr ceva, însă 
nu e nici adevărat nici fals, dacă nu i se adaugă faptul de 
a fi sau nu a fi, în chip simplu sau după timp. 

Folosul celor spuse, pentru proiectul operei de faţă, 
e înfățișat de filozof într-astfel: el spune că adevăratul ȘI 
falsul se iau în consideraţie atât în materie de gânduri cât 
și de cuvânt, dar nu în cele simple ci în cele compuse. Tot- 
odată el ne înfățișează analogia dintre cuvinte și gânduri, 
spunând că numele și verbele seamănă cu gândurile 
simple și că privitor la nici unele dintre ele nu se ia în 
considerare nici adevărul nici falsitatea, pe când vorbi- 
rea alcătuită din nume și verbe seamănă cu gândurile ce 
admit sinteză și analiză, ca fiind legate laolaltă sau divi- 
zate, în cazul fiecăreia din ele trebuind să aibă loc unul 
din acestea două, fie adevărul, fie falsitatea. 

Faptul că nici unul dintre gândurile simple nu e pri- 
mitor de adevăr, nici de falsitate, este evident prin induc- 
ție; într-adevăr cel care concepe în sinea sa gândul lui 

Socrate nu concepe nimic adevărat nici fals, dacă nu-i 
adaugă de pildă pe „umblă“ ori „citește“, ori „este“. Căci 
atunci, dacă se întâmplă ca lucrul să stea așa cum îl ju- 
decă gândul, acesta va fi adevărat, dacă nu, lucrul stând 
altfel, cugetul judecă dimpotrivă; și dacă Socrate care n-ar 
umbla, noi spunem că umblă, atunci în chip necesar e fals. 
Iar la fel cu acestea e evident că se comportă și cele pe 
bază de cuvânt, căci cineva ce rostește numele de Socrate, 
chiar de mii de ori, n-a spus nimic nici adevărat nici fals, 
nici cel care spune verbul „umblă“ ca atare. Însă cel care 23 
le leagă pe amândouă și spune „Socrate umblă“ a rostit 
fie ceva adevărat fie ceva fals. De asemenea, firește, cel 
care refuză umblatul lui Socrate (refuz pe care el l-a numit 
diviziune ca despărţind predicatul de subiect, prin par- 
ticula negativă, ce face funcția unui element doesn 
vorbire) și care spune „Socrate nu umblă“ a făcut la fel 
de bine o rostire susceptibilă de adevăr și falsitate. De 
aceea Aristotel a spus că ce e adevărat și ce e fals poartă 
asupra îmbinării şi diviziunii, el numind îmbinare afir- 
maţia și diviziune negația, și considerându-le fie în pro- 
cesele de gândire din suflet, fie în vorbirea proferată. 
Așadar adevărul și falsitatea sunt în totul în legătură cu 
sinteza și diviziunea, dar desigur nu orice sinteză sau di- 
viziune e susceptibilă de unul din ele; căci și cel ce se roagă 
sau se folosește de o astfel de rostire, dincolo de cea enun- 
țiativă, leagă între ele nume și verbe, dar nu spune nici 
ceva adevărat, nici ceva fals; ci trebuie ca sinteza și divi- 
ziunea să fie reale, adică să indice că un lucru revine sau 
nu revine altuia, ceea ce se ia în considerare numai la ros- 
tirea enunţiativă. Dar nici măcar în cadrul rostirii enun- 
ţiative oricare legătură, la întâmplare, a numelor cu verbele 
nu alcătuiește o vorbire desăvârșită, adică una adevăra- 
tă ori falsă: astfel, cazurile numelui, împletite cu „este“, 
nu semnifică nici ceva adevărat nici ceva fals, ci acestea 

se obțin fie din împletirea lui „este“ cu cele rostite la no- 
minativ, fie, în cazul celor oblice, din asocierea la predi- 
cat a termenilor capabili să producă o vorbire desăvârșită, 
ca de pildă când spunem „cartea este a lui Socrate“. Este 
deci evident că adevăratul și falsul vor fi luate în consi- 
deraţie doar cu privire la vorbirea enunţiativă și a speci- 
ilor ei, afirmaţia și negația, asupra cărora îi revine lui acum 
să dea amănunte. Așa încât, analiza lui Alexandru corec- 
tează lucrurile cât se poate de bine în acest sens, când ne 
spune că se tinde la transmiterea teoriei privitoare la lu- 
cruri, gânduri și cuvinte. Acestea fie deci spuse, în cazul 
vorbirii enunţiative. 

Trebuie însă observat că, după filozof, nu orice ade- 
văr e dobândit printr-o sinteză ori o diviziune (într-a- 
devăr, care ar putea fi sinteza și diviziunea în cazul 
așa-numitului adevăr inteligibil la Platon — și bineînţe- 
les, la Aristotel î însuși — un adevăr considerat prin ra- 
port la existenţa ființelor cu adevărat și absolut simple, 
sau ale celui prin raport la conceperea lor inteligibilă și 
care subzistă întreg deopotrivă prin raport la falsitatea 
opusului determinat — adevăr despre care a tratat el în- 
suşi în opera sa teologică și în cartea a treia Despre sn- 
flet ?), ci e dobândit așa doar adevărul existent în procesele 
de vorbire, despre care s-a arătat că poate avea loc, între 
toate felurile de rostire, numai în cadrul celei enunţiati- 
ve. Trebuie deci subliniat aici și că spunând: numele în- 
seși, adică luate în sine, și verbele seamănă cu gândurile 
simple, și intenţionând să propună exemple de-ale lor, 
el a adăugat de pildă „om“ sau „alb“, când nu li se adaugă 
ceva şi a luat drept nume pe „om“ iar drept verb [atri- 
but] pe „alb“, deși acesta nu se arată a fi mai puţin nume 
decât om, nesocotind că e cazul să vorbească după defi- 
niţia obișnuită a verbelor când enumeră pe alb printre 
verbe, ci, după termenul predicat, numind verb orice 

cuvânt ce joacă în propoziţie rol de verb; despre aceasta 
vom trata mai lămurit când vom cerceta expresia de verb. 

Dacă însă cineva s-ar întreba cum se face că Aristotel 
a spus cum că nici unul dintre nume nici dintre verbe nu 
e susceptibil de adevăr și falsitate, deși e perfect lămurit 
că oricare dintre verbele persoanei așa-numite întâi de că- 
tre grămătici indică fie adevărul fie falsitatea, ca atunci 
când spun „umblu“, și oricare dintre cele de a doua per- 
soană, ca „umbli“, sau cele de a treia câte se spun despre 
ceva determinat, ca „plouă“, ori „tună“ ori „fulgeră“, 
atunci trebuie spus că nu verbele ele înseși sunt cele care 
semnifică adevărul și falsitatea, ci împletirea unor astfel 
de verbe cu numele persoanelor despre care se spun ele; 
căci chiar dacă acele persoane nu sunt numite efectiv, to- 
tuși se subînţelege la verbele de prima persoană „eu“, la 
cele de a doua „tu“, la cele de a treia, spuse despre ceva 
determinat, tocmai acel lucru determinat despre care se 
vorbește, ca „plouă“ și „tună“ privitor la Zeus, așa încât 
și aici rostirea întreagă este cea alcătuită din verb și nu- 
mele subînţeles prin el, rostirea care primește adevărul 
și falsitatea: „eu umblu“, „tu umbli“, „Zeus plouă“. Iar 
de aceea, verbele de a treia persoană care nu se spun de- 
spre nimic determinat nu semnifică nici unul ceva fals nici 
adevărat, ca de pildă „umblă“; căci nefiind limpede de- 
spre cine se spune că umblă, nu se semnifică nimic ade- 
vărat nici fals. Dar acestea sunt evidente; cât despre când 
nu li se adaugă ceva ar putea însemna că trebuie, pentru 
producerea vorbirii adevărate ori false, să se adauge fie 
numelui verbului, fie verbului numele. Faptul că nu un 
adaos, întâmplător făcut la nume și la verb, produce ros- 
tirea enunţiativă, l-a dovedit el propunând numele de „ca- 
pra-cerb“, în care a adăugat numele de cerb caprei, chiar 
dacă nu în sens total, fără să se semnifice prin aceasta ni- 
mic adevărat, nici fals. Și totodată acest lucru ar putea fi 


24 


23r 


204 AMMONIUS 


doveditor, prin exces, că nici unul dintre cuvintele sim- 
ple nu înseamnă nimic adevărat sau fals; căci dacă cele 
care în rândul numelor sunt mai apte să primească pe unul 
din aceștia nu-l primesc (iar așa sunt compușii de speța 
„caprei-cerb“, în sine faptul compunerii fiind firesc pen- 
tru cuvinte ce sunt în chip recunoscut primitoare de ada- 
osuri), cu greu ar putea numele simple să însemne ceva 
adevărat mai degrabă decât fals, mai depărtate fiind de 
compunerile rostirilor enunţiative. Astfel, dacă la numele 
de capră-cerb, care reprezintă un gând doar al închipuirii, 
se adaugă că nu este, se va produce o vorbire adevărată, 
dacă se adaugă că este — falsă, înainte de adaos el nein- 
dicând nimic de acest fel. 

Dar în chip simplu sau după timp ce vrea să însemne ? 
Afirm că în chip simplu poate însemna în chip nedeter- 
minat, spunând în chip simplu „capră-cerb era“, sau „ca- 
pra-cerb este“, sau „capra-cerb va fi“, pe când pe bază 
de timp înseamnă a fi cu adaosul timpului, pe baza că- 
ruia era sau va fi, ca de pildă „Capra- cerb era ieri“, sau 
„anul trecut“, sau „va fi mâine“, sau „în anul următor“. 
Aşadar în chip simplu sau după timp ar putea însemna 
așa ceva. 

E de adăugat că filozoful nu a mai relevat defel că ros- 
tindu-se numele ele înseși și verbele, ele seamănă cu gân- 
dul fără de sinteză ori diviziune, lucrul fiind o consecință 
a vorbirilor alcătuite din nume și verbe, una asemănătoa- 
re cu gândurile efectuate prin sinteză ori diviziune. Însă 
nici nu a lăsat cu totul deoparte aceasta, ci a indicat-o spu- 
nând când nu li se adaugă ceva; căci acest lucru e vădit 
din aceea că numele, ca și verbele rostite respectiv cu adaos, 
nu mai seamănă cu gândurile simple, cu cele produse prin 
sinteza ori diviziunea celor simple. Dar acum, întrucât 
pe cele privitoare la acestea le-a dezvoltat complet, tre- 
buie trecut în continuare la teoria numelui, a verbului și 

a celorlalte, despre care Aristotel a făgăduit să trateze încă 
din introducere. 


p. 162 19. Numele este o glăsuire semnificativă pe bază 


de conventie, fără indicație de timp, în care nici o parte 
izolată nu este semnificativă. 

Faptul că pe bună dreptate se așază numele înaintea 
verbului, în cadrul expunerii, este evident. Într-adevăr 
numele semnifică existenţa lucrurilor, pe când verbele 
semnifică acţiunile și stările, iar existenţele stau înaintea 
acţiunilor și stărilor. Însă în definiţia redată pentru nume 
a fost adoptat glăsuire, având sensul de materie atât pen- 
tru nume cât și pentru verb, precum și pentru vorbirea 
alcătuită din ele, ca gen al cuvântului pe bază de nume, 
spre deosebire de alte sunete, care se produc adesea și de 
corpurile neînsufleţite. Căci sunetul diferă de cuvânt pre- 
cum genul de specie; sunetul reprezintă lovirea aerului 
perceptibilă auzului, pe când cuvântul este sunetul emis 
de o ființă însuflețită atunci când prin comprimarea [sis- 
tola] toracelui aerul inspirat este eliminat din plămân, nă- 
vălește în artera numită trahee și în partea ei superioară, 
gâtlejul, iar prin lovire dă un răsunet perceptibil, născut 
dintr-un impuls sufletesc, de soiul celui ce se ivește în ca- 
zul instrumentelor numite suflătoare de către muzicieni, 
ca al flautelor ori fluierelor, aici necesare fiind limba, dinții 
și buzele spre a da limbajul, în timp ce la exerciţiul sim- 
plu al vocii ele nu contribuie defel. 

Expresia de semnificativ şi cele ce urmează sunt luate 
ca diferenţe ale numelui faţă de celelalte sunete ale vo- 
cii. Astfel, semnificativ deosebeşte numele de cuvintele 
fără sens, ca „blituri“ sau „knax“; căci dacă numele este 
al cuiva, al celui denumit, e evident că cuvintele fără sens, 
nefiind pentru ceva anumit, nu ar putea fi nume. La rân- 
dul său pe bază de convenţie îl deosebeşte pe el însuși de 

cuvintele semnificative prin natură. De acest fel sunt su- 
netele emise de vieţuitoarele neraţionale: de pildă, dân- 
du-și seama că este vorba de un străin, câinele care latră 
a dat de înțeles prezența aceluia. Însă nu pe bază de con- 
venţie între ei şi acord scot câinii un astfel de sunet. S-ar 
putea înregistra și la oameni astfel de sunete, pe care le 
scoatem sub stări de suflet extreme, ca geamătul și ho- 
hotul de râs sau toate câte le-am socotit scoase nearticu- 
lat de către surdomuţii din naștere sau de prunci, mai 
înainte de-a putea înţelege. Cu acestea seamănă și sune- 
tele emise de vieţuitoarele neraţionale, uneori întărâtate, 
alteori blânde și sub o dispoziţie de seninătate. Așadar, 
de astfel de sunete separă adaosul de aici, pe bază de con- 
venție, numele, adaosul însemnând același lucru cu: prin 
instituire; căci elinii s-au învoit între ei să denumească 
lucrurile cu aceste nume, indienii cu altele și egiptenii ia- 
răși cu altele, iar aceiași oameni denumesc aceleași lucruri 
când cu iele nume, când cu altele. Aceste nume sunt 
dătătoare de sens pentru gânduri. În schimb gemetele și 
hohotele, ca și sunetele pruncilor sau ale vieţuitoarelor 
iraționale nu semnifică nici un gând, ci unele stări și dis- 
poziţii ale sufletului. 

Sunetul simplu al vocii, divizându-se într-adevăr în 
două feluri și din nou în două, anume în cuvânt semni- 
ficativ și nesemnificativ, apoi în cuvânt cult și incult, din- 
tre care primul este numit articulat, celălalt nearticulat, 
deoarece prin articulările proprii câte unui vieţuitor par 
să se deosebească între ele silabele ce alcătuiesc limba- 
jul, distincte în act unele de altele (așa cum sunt elemen- 
tele din sânul cărora printr-o anumită selecțiune rezultă 
silabele, faţă de elementele acelea naturale, din sânul că- 
rora o combinaţie anumită alcătuieşte fiecare dintre ar- 
ticulări) — rezultă că patru sunt combinările ce se pot face 
prin împletirea celor simple, iar dintre acestea există una 

la care se reduc numele și verbul, precum și vorbirile al- 
cătuite din acestea. Într-adevăr va rezulta o combinaţie 
între sunetul semnificativ și formularea cultă, ca „om“, 
alta între cuvânt semnificativ și formulare incultă, ca lă- 
tratul câinelui, o a treia între sunet nesemnificativ și for- 
mulare cultă, ca „blituri“, o alta între sunetul fără sens 
și formulare incultă, ca fluieratul fără rost și nu în sco- 
pul de a semnifica ceva, sau imitarea sunetului emis de 
un vieţuitor neraţional, nesăvârșită în scop de imitație 
(căci acest lucru e deja semnificativ) ci la întâmplare și 
fără ţintă. De vreme ce deci numele este un sunet atât 
semnificativ cât și formulat în chip cult, el diferă de cele 
fără sens, fie că sunt culte ori nu, prin faptul că e sem- 
nificativ, iar de cele semnificative dar inculte, care sunt 
cele rostite natural, prin faptul că e cult, ceea ce Aristo- 
tel a denumit prin convenție pe bună dreptate, dat fiind 
că o convenţie cu privire la sunete este operă doar ome- 
nească; căci printre ființele de sub om ori printre cele de 
deasupra lui, nici una nu se folosește din firea ei de con- 
venţie, aceestea din urmă neavând nevoie, iar primele ne- 
putând să se pună de acord între ele. Așadar convenţia 
e doar opera oamenilor, iar pentru că nu se putea păstra 
amintirea tuturor cuvintelor, oamenii au născocit pen- 
tru ei scrierea, prin care să-și redea cuvintele lor. Prin ur- 
mare din semnificarea prin convenție a specificului 
lucrurilor, semnificare despre care vorbesc filozofii, re- 
zultă formularea cultă, și invers; căci nu e nimic altceva 
sarcina scrierii decât de a da simboluri pentru cuvintele 
oamenilor, pe care le-a indicat ca fiind prin convenţie. 
De aceea și numește Aristotel, în cele ce urmează, sunete 
sălbatice pe cele ale vieţuitoarelor neraţionale. 

Dar de vreme ce toate acestea sunt comune numelui 
cu verbul (căci și acesta este un cuvânt semnificativ pe 
bază de convenţie), el adaugă pe fără indicație de timp 

pentru a face deosebirea de verbe. Iar că fără timp nu în- 
seamnă a nu semnifica defel timpul, ci a nu semnifica tot- 
odată și timpul — acest lucru l-a arătat bine filozoful 
Porfir. Într- adevăr expresiile „de astăzi“, „de ieri“, „de 
anul trecut“ sunt indicatoare de timp, dar ca semnificând 
de la sine un anumit timp, nu ca semnificându-l pe dea- 
supra, cum fac verbele; căci fiecare din acestea înseam- 
nă în prim rând o acțiune sau o stare, iar după un al doilea 
înțeles și timpul, potrivit căruia se întâmplă să aibă loc 
acțiunea ori starea, așa cum „umblu“ arată în prim rând 
un anumit proces al corpului i iar în al doilea rând timpul 
prezent. De aceea se va și spune că verbele semnifică în 
plus timpul, în expunerile asupră-le, ca având, în afară 
de cealaltă semnificare, care e principala, deopotrivă i in- 
dicaţia de timp, ca implicată. În schimb „de ieri“ nu sem- 
nifică în plus timpul ci îl semnifică pur și simplu, ca având 
la baza lui însuși, pentru o parte a timpului, un nume, Sau 
mai degrabă posedându- -l lucrul ce are loc potrivit cu acea 
parte a timpului. Căci semnificăm acest timp, în speţă pe 
cel al zilei trecute ce tocmai s-a încheiat, fie prin adver- 
bul de ieri, fie enunţând prin această expresie chiar ziua 
tocmai încheiată, expresia indicând timpul în el însuși, 
pe când adverbul reclamă adaosul acţiunilor sau stărilor ce 
au loc în sânul lui, după regula adverbelor. Însă astfel de 
cuvinte ar putea diferi de verbe, și prin aceea că nu arată 
vreo acţiune sau stare, ca verbele, ci mai degrabă dau o de- 
terminare timpurilor lor, pe baza cărora se ivește câte ceva. 
Prin în care nici o parte izolată nu e semnificativă de- 
osebește numele de expresiile produse din mai multe 
nume laolaltă, ca atunci când spun „vieţuitor raţional mu- 
ritor“. Căci cu această definiţie, care e imperfectă ca enun- 
țare, se potrivesc toate celelalte aspecte. Iar numele diferă 
de astfel de definiţii prin faptul că părțile acestora din 
urmă sunt semnificative, dacă sunt rostite în sine, de pildă 

vieţuitorul, raţionalul, muritorul, pe când părțile numelor 
nu semnifică defel ceva, ca de pildă silaba „ca“ din nu- 
mele de „casă“, ci sunt semnificative laolaltă cu celelalte 
părţi alcătuitoare ale cuvântului, dar singure nu. 


p. 16221. Căa în cuvântul „ Kallippos“ , » (h)ippos“ nu 
semnifică nimic prin el însuși, ca în expresia de „kallos 
(b)ippos“ [cal frumos). Într- adevăr, nu aidoma ca la nu- 
mele simple se petrec lucrurile la cele compuse; căci în ace- 
lea partea nu e nicidecum semnificativă, în acestea din 
urmă însă tinde să fie, dar nu desprinsă din ceva, așa cum, 
în „epaktrokeles“, [vas de pirat], „keles“ nu semnifică pri 
el însuși ceva. Pe de altă parte este prin convenție, căci 
nici unul dintre cuvinte nu există prin natură, Ci doar ca 
semn, sunetele sălbatice, ca ale fiarelor, indicând și ele 
ceva, dar nici unul dintre ele nefiind nume. 

Folosinţa diferențelor ce au fost concepute în defini- 
ţia numelui ne este transmisă prin cuvintele de mai sus, 
începutul î învățăturii făcându-se de la ultimele. Într-ade- 
văr ni se spune întâi în ce scop se adaugă în care nici-o 
parte izolată nu e semnificativă. El spune deci că afirmă 
acest lucru spre a face deosebirea de expresiile compuse 
din nume. Într-adevăr la numele de „Kallippos“, „(h)ip- 
pos“ [cal] nu înseamnă defel animalul acesta, cu toate că 
în expresia „kallos (h)ippos“ el înseamnă în fapt aceasta; 
nici „keles“ [barcă] nu înseamnă ceva în expresia de 
„epaktrokeles“, care este numele navei de pirați, sau în 
vreo altă expresie de acest soi. Căci astfel de nume sem- 
nifică gânduri simple, chiar dacă par să conțină o anumită 
combinaţie în ce privește expresia lor, după cum expre- 
siile celor compuse indică unele gânduri pe baza celor 
definite iniţial cu privire la ele. Așadar cu privire la Kal- 
lippos, de vreme ce indică simplul gând al omului căruia 
îi e dat acest nume, este evident că „(h)ippos“, luat ca 

parte a lui, nu are aceeași tărie ca atunci când e rostit el 
însuși. Căci el însuși rostit fiind, ca nume, înseamnă vie- 
ţuitorul acesta [calul], pe când dacă e luat ca parte din 
„Kallippos“, desprins de întregul propriu, se ivește ceva 
mort ca semnificație, nediferenţiat cu nimic de silabele 
total nesemnificative ce sunt părți ale numelor simple, ca 
la Platon și Dion, în afară doar de faptul că părţile nu- 
melor simple nu dau nici măcar impresia să însemne ceva 
prin ele înseși, pe când părţile celor duble oferă o iluzie 
de semnificaţie, ceea ce Aristotel a exprimat prin „ten- 
dinţă“ ; dar lucrul nu se produce și potrivit cu adevărul. 
După această regulă vom deosebi adesea numele de ros- 
tiri pe baza acelorași silabe pronunţate o dată cu nume- 
le, ca în cazul lui „Neapolis“ și „Heliopolis“: căci atunci 
când „nea“ și „polis“ sau „helio“ ȘI „polis“ sunt luate cu 
sens, se produce o denumire cu sens și ea, fie cea a unei 
cetăţi nou create, fie cea a lăcașului soarelui, fiecare din- 
tre părți indicând totuși un concept specific; dar atunci 
când nici una din părţi nu va fi semnificativă prin ea în- 
săși, va fi în joc doar numele principal al unei cetăţi anu- 
mite, semnificându-se un singur gând pe baza întregului 
și de aceea nici una din părți neputând da de înţeles ceva. 
Acestea așadar au fost puse în discuţie de Aristotel 
atunci când a explicat ultima dintre diferenţele atribuite 
numelui. Urma acum, în continuare, să înfățișeze dife- 
renţa menţionată înainte de aceasta, adică pe fără indi- 
cație de timp, dar el a trecut peste ea, ca putând trata 
asupră-i mai potrivit în teoria despre verb, în care pre- 
cizează cum se definește verbul prin aceea că semnifică 
în plus timpul. Însă analizând ce vine mai înainte, anume 
pe bază de convenție, el spune: numele este prin conven- 
ție, căci nici unul dintre cuvinte nu există prin natură. Aici 
merită să fie cercetat cum se face că, în timp ce Socra- 
tele din Cratylos combate pe Hermogene, care susține 

că vorbele sunt pe bază de conventie, și arată că ele sunt 
prin natură, Aristotel afirmă în cele de faţă că nici un 
nume nu e prin natură. Trebuie spus că „prin natură“ se 
rostește în două feluri, de către cei ce stabilesc că nume- 
le sunt prin natură, după cum și „pe bază de convenţie“ 

e dublu la cei ce stabilesc că ele sunt prin instituire. În- 
tr-adevăr, dintre cei ce socotesc că ele sunt prin natură, 
unii afli da așa fel pe „prin natură“ ca și cum ar so- 
coti că ele sunt creaţii ale naturii, așa cum a socotit Cra- 
tylos heracliteianul că, pentru fecate dintre lucruri, se 
determină ceva de către natură, spre a i se rosti numele 
potrivit, la fel cum vedem rânduită și câte o senzaţie pen- 
tru unele lucruri sensibile. Căci, spun ei, numele seamă- 
nă cu imaginile materiale, nu cu cele artificiale ale 
lucrurilor vizibile — așa cum obișnuiesc ele să se arate 
prin umbre sau pe suprafața apelor și în oglinzi — și ca- 
lifică lucrurile în chip adevărat cei ce rostesc un astfel de 
nume, pe când cei ce nu fac așa nu dau nume, ci rostesc 
cuvinte goale, iar opera cunoscătorului este aceasta, de-a 
urmări numele potrivit, pe bază de natură, în cazul fie- 
cărui lucru, așa cum celui cu vederea ascuţită îi revine să 
cunoască exact imaginile potrivite ale fiecăruia dintre lu- 
cruri. Alţii spun că ele sunt „din natură“ într-astfel ca fi- 
ind firesc potrivite lucrurilor denumite de ele, așa încât 
numele natural pentru cel ce are minte de conducător să 
fie Archidamos, sau Agesilaos, sau Basiliscos și altele ase- 
mănătoare, pe când pentru cel ce nu are minte, nicide- 
cum acestea, iar pentru cel ce folosește cu îndemânare 
împrejurările, numele potrivit să fie Eutuchios sau Eu- 
practos, pe când pentru cel fără noroc nu. Cei ce consi- 
deră astfel numele le compară și ei cu imaginile, nu cele 
naturale, ci cu cele alcătuite de arta picturii, care produ- 
ce asemănări ale feluritelor tipuri de lucruri, și se stră- 
duiesc, bineînțeles după puteri, să redea chipul pe baza 

căruia și întreprindem adesea, prin analiza ce pornește 
de la nume, să urmărim naturile lucrurilor denumite de 
ei, iar cunoscându-le pe acelea să arătăm că numele puse 
peste lucruri sunt în acord cu ele. 

Dintre cei, la rândul lor, care clasifică numele ca fiind 
pe bază de instituire, unii spun că instituirea de nume e 
de așa fel încât e îngăduit oricăruia dintre oameni să de- 
numească fiecare dintre lucruri cu orice nume ar vroi el, 
așa cum socotea Hermogene, pe când alţii spun că nu e 
așa, ci că numele sunt instituite numai de către dătăto- 
rul de nume, iar acesta este cunoscătorul naturii lucru- 
rilor, atribuind numele potrivit naturii fiecărui lucru, sau 
este cel supus cunoscătorului și care află de la acesta firea 
fiecăreia dintre realităţi, solicitând cum se și cuvine de la 
primul plăsmuirea și instituirea numelui potrivit. În acest 
fel se face că numele sunt prin instituire, întrucât nu fi- 
rea, ci puterea de plăsmuire a cugetului logic le-a stabilit 
pe ele, luând în considerare atât natura specifică a lucru- 
lui, cât și raportul dintre masculin și feminin, în sânul 
celor firesc de observat în prim rând la vieţuitoarele mu- 
ritoare. Căci creatorii de cuvinte nu au denumit fără rost 
râurile cu nume masculine și mările și lacurile cu nume 
feminine, ci pe acestea, socotindu-le ca fiind receptacole 
ale râurilor, le-au calificat de gen feminin, pe când râu- 
rile, ca vărsându-se în ele, le-au socotit pe drept că se com- 
portă după analogia masculinului; și la fel au făcut în 
cazul tuturor celorlalte, găsind câte o analogie, fie mai 
izbitoare fie mai slabă. De altfel potrivit cu această con- 
cepţie s-a și rânduit să se califice intelectul prin mascu- 
lin iar viaţa sufletească prin feminin, considerând că 
primul este capabil să lumineze, cealaltă e sortită să fie 
luminată de el. Iar mergând mai departe astfel, oamenii 
nu au șovăit să se folosească de această diferenţă pe bază 
de gen în cazul zeităților ele înseși, precizând că trebuie 

să se spună soare la masculin și lună la feminin, ca pri- 
mindu-și lumina de la soare. Căci dacă egiptenii obișnuiau 
să numească luna ca fiind de gen masculin, ei o compa- 
rau, după câte cred, cu pământul, acesta aand lumină nu 
numai de la soare, dar și de la ea. Așa se și explică dis- 
cursul din Symposion al lui Aristofan, care spunea că soa- 
relui i se potriveşte masculinul, Terrei femininul, pe când 
lunei androginul. Şi este evident că elenii reușesc mai bine 
[cu calificarea lor] decât egiptenii, de vreme ce luna pri- 
meşte, cum s-a spus la început, de la soare lumina, retrans- 
miţând-o însă, prin reflexie, asupra pământului. Iar tot 
astfel sunt denumite ȘI cerul la masculin iar Terra la fe- 
minin, întrucât acesta primește forța activă de la primul 
ȘI devine astfel producătoare a celor din sânul naturii. În- 
tocmai ca pentru acestea, oamenii, văzând cu ochii ca- 
pabili de la natură să vadă de departe că activităţile celor 
cerești sunt felurite, au adoptat și pentru numele ce le 
semnifică aceeași analogie. Din cele de mai sus se deduce 
lesne și felul cum au fost concepute numele așa-ziselor 
„neutre“, fie în cazul că se face reducerea la ceea ce e îna- 
intea ambelor [genuri], ca atunci când vorbim despre ce 
e prim, fie când e vorba de ceva de ambele genuri, ca în 
cazul plodului, fie potrivit cu trecerea de la ceva mai tare 
la ceva mai slab, ca în cazul lichidului seminal și al apei, 
fie potrivit cu ce este comun în ambele, ca în cazul vie- 
țuitorului, fie în alte cazuri de acest fel, spre a nu pre- 
lungi peste măsură discuţia. 

Este atunci evident că al doilea dintre înțelesurile pen- 
tru „din natură” “ coincide cu cel de-al doilea al lui „prin 
instituire“, Într-adevăr, pe cele instituite de către legis- 
latorul de cuvinte ca fiind înrudite cu lucrurile asupra 
cărora sunt puse, le-am putea numi „din natură“, dar ca 
fiind puse de cineva, „prin instituire“. Astfel încât, 'Socra- 
tele din Cratylos, judecând î între Cratylos și Hermogene, 
care difereau total între ei pe tema dacă numele sunt din 

natură sau prin instituire, arată că ele nu sunt nici po 
instituire, cum socotea Hermogene (căci există în ele și 
felul de-a fi prin natură, potrivit cu cel de-al doilea sens 
al lui „prin natură“, și mai ales la acelea prin care sem- 
nificăm ce e universal şi în general proprietățile lucruri- 
lor, ca având o natură determinată și susceptibilă de prins 
de către noi; căci referitor la reușita în ce privește prima 
instituire a numelor în cazul lucrurilor particulare sor- 
tite de la natură să se schimbe în toate felurile, întâmpla- 
rea trebuie socotită o colaboratoare a vorbirii), dar nu 
sunt nici din natură, cum spune Heraclit; căci sunt și prin 
instituire multe dintre cele stabilite pentru lucrurile par- 
ticulare — ceea ce numește Hermogene pe bază de insti- 
tuire e după acest înţeles comun — sau sunt așa desigur 
toate câte semnifică natura veșnică, acestea fiind prin in- 
stituire pe baza celui de-al doilea sens al ei. 

Așadar nici Aristotel nu stabilește ceva deosebit faţă 
de acestea, în cartea de faţă, atunci când declară că nici 
unul dintre nume nu e din natură; căci el le refuză carac- 
cerul de-a fi prin natură pe care îl invocau heraclitienii, 
la fel cum făcea și Platon, nerespingând altminteri el în- 
suşi socotirea lor „din natură“ în felul cum o concepea 
divinul Platon. Iar în multe dintre lucrările sale el arată 
acest lucru atunci când încearcă să învedereze că numele 
sunt în armonie cu lucrurile, cum o face în Fizică cu nu- 
mele de „spontan“ sau cu cel de „vid“, iar în Meteor: cu 
numele de „rouă“ sau cel de „ploaie“, precum și cu toate 
numele, desigur, pe care le știm instituite de el, cum e cel 
de „entelehie“ în cazul formei, sau cel de „termen“ în ca- 
zul cuvintelor simple din silogisme, sau cel de „figură“ 
în cazul unei anumite înlănţuiri a premiselor, și chiar în 
cartea de faţă, Despre interpretare, cu expresia de „nume 
nedetermina" , sau „verb nedeterminat“, sau cu cea de 
„contradicție“, nume care, instituite fiind de el, arată cât 
se poate de limpede gândul filozofului cu privire la ele. 

Dacă însă cineva ar înţelege să arate că nici pe baza 
acestui mod numele nu trebuie socotite a fi „din natură“, 
încercând [să le derive] atât din transformările ce se pro- 
duc în numele date cât și din faptul că un același lucru e 
denumit adesea prin mai multe, atunci vom spune că trans- 
formarea arată tocmai în chip lămurit ce e natural în 
nume; căci e evident că tocmai trecând spre denumiri mai 
potrivite lucrurilor ne-am folosit de o transformare a nu- 
melor, iar numărul mare al acestora nu-l socotim defel 
că interzice ca fiecare din ele să fie potrivit naturii denu- 
mitului. Într-adevăr, întocmai cum imaginile aceluiași om 
pot fi mai multe, dacă materialul în care e redat e dife- 
rit, aramă de pildă, sau lemn sau piatră, toate imaginile 
având însă asemănare cu el, tot astfel și aci nimic nu in- 
terzice ca o aceeași natură să fie numită prin silabe [vo- 
cabule] diferite, prin toate fiind semnificată o singură și 
aceeași natură după un gând diferit, la fel cum numele 
de om (anthropos), de merops şi de muritor (brotos) în- 
seamnă același lucru, dar o dată în măsura în care omul 
privește către cele de sus (anathrei), altă dată ca având 
o voce cu părţi distincte (meristen), în fine, brotos, pe te- 
meiul căderii sufletului în lumea nașterii și a întinării lui 
aci; sau încă, pentru compunerea cuvântului, se numeș- 
te anthropos ca putând să articuleze cu vocea (diathro- 
un), sau ca având sus ochii (opas), merops ca folosindu-se 
de părți ale deschizăturii (ope), iar brotos ca fiind mor- 
tós kai moiretós adică „din părţi“, de unde versul: 


Noi muritorii am zidit cetăţi 
(Call., fragm. 271), 


cum spune Cyrenaios. Dacă însă el spune pe drept acestea, 
atunci evident nu vom putea accepta teza dialecticianului 

Diodor, care socotea că orice cuvânt este semnificativ și, 
cu această convingere, numea pe unul din servitorii săi 
„Deși“, iar pe altul cu altă conjuncție. Este greu chiar de 
închipuit ce semnificație îngăduie asemenea cuvinte pen- 
tru o natură oarecare ori pentru o persoană, cum ar fa- 
ce-o numele, sau pentru o acţiune ori stare, cum ar face-o 
verbele. 

Atunci când alţii întreprind să înlăture instituirea cu- 
vintelor, cum face Petraios Dusareios, invocând cazul ru- 
găciunilor și imprecaţiilor, în care numele rostite de noi 
fie sunt favorabile în chip vădit celor numiti, fie le vată- 
mă, deși convenţia oamenilor e făcută firesc între oameni, 
pe când convenţia oamenilor cu zeii nu poate nici mă- 
car fi crezută cu închipuirea — trebuie spus și împotriva 
acestora că zeii, făcându-ne raţionali și de sine stătători, 
ne-au pus în chip firesc stăpâni peste multe acţiuni, pri- 
vind pe toate ale noastre în chip invariabil precum și ac- 
ceptând ceea ce am instituit, drept ceea ce noi, ca fiinţe 
de sine stătătoare, am socotit de preţ; însă mai degrabă 
noi, în astfel de convenţii, datorită imaginilor, năzuin- 
țelor și înclinărilor noastre, croind în ce ne privește un 
asemenea tip de viaţă, ne bucurăm prin aceasta de pro- 
videnţa divină binevoitoare nouă. Așa vedem corpurile, 
atunci când sunt arse, devenind ușoare și purtate în sus 
prin văzduh, dar, prefăcându-se din nou, sunt purtate în 
jos iarăși spre ce e mai pământesc și mai greu, după for- 
ţa ce se află în ele atunci. Iar când soarele stăpânitor, la 
ora prânzului, strălucește peste întreaga emisferă a pă- 
mântului, dacă unii dintre oameni, treji fiind și ţinându-și 
ochii deschiși, cum le e firea, se bucură de binefacerile 
luminii, se întâmplă că alţii, dormind sau închizându-și 
ochii ori ascuzându-și într-altfel vederea, nu obtin aceas- 
ta, din vina lor iar nu din vreo invidie a divinității, ce dă- 
ruiește tuturor, fără invidie, lumina. 

Însă m-am întins mai mult asupra acestora cu intenţia 
de a arăta acordul filozofilor și socotind că e cazul să ur- 
mărim, la cei vechi, o teorie care, în general, nu e lăsată 
cu totul necercetată. În continuarea acestor chestiuni, vom 
lua în studiu raţionamentul expus de interpretul Alexan- 
dru din Afrodisia, care socotește a putea stabili că de la 
sine numele și verbele există în chip natural. Căci numele 
și verbele, spune el, sunt expresii sonore, iar acestea sunt 
prin natură, deci numele și verbele sunt prin natură. Faţă 
de acestea, trebuie spus că numele și verbele nu pot fi so- 
cotite de-a dreptul expresii sonore, ci pe baza materiei 
lor. După cum dacă s-ar spune: „ușa este de lemn, lem- 
nul este un produs natural, așadar ușa e un produs na- 
tural“, s-ar ajunge la ceva ridicol (căci ușa e numită de 
lemn pe baza materiei ei, dar nu e necesar ca tot ce pune 
în joc lemnul natural să fie deopotrivă natural, cele ce ţin 
de tehnică avându-și întruchiparea lor în imaginaţia noas- 
tră și doar realizându-se în materia naturală), la fel tre- 
buie spus și aici că expresia sonoră este într-adevăr un 
produs natural (căci prin natură emitem sunete), însă nu- 
mele și verbele nu s-ar putea califica drept expresii so- 
nore pur și simplu, ci sunete transformate și plăsmuite 
în chip anumit de către imaginația numită verbală, ce pune 
în mișcare într-un chip anumit organele sonore, așa cum 
este [transformat] lemnul de către constructor spre a da 
naștere ușii. La fel deci cum lemnul, mai înainte de-a fi 
prelucrat, nu s-ar putea numi „ușă“, tot așa nici sunetele 
încă netransformate nu s-ar putea numi nume ori verbe, 
astfel că ele sunt calificate drept ce sunt după specia lor, 
născute fiind din închipuirea noastră și fiind astfel pe bază 
de instituire. Acestea fie deci spuse împotriva raţionamen- 
tului în chestiune. 

Însă întrucât numele este prin convenție, Aristotel 
amintește, prin faptul că numele se ivește o dată cu prima 

creaţie și instituire de cuvinte, că este dintru început sim- 
bol al denumitului, iar nu copie naturală, sau dacă este, 
o face în general prin tehnica pusă în joc. De aceea se și 


întâmplă că dacă se cercetează care e genul numelui, de 


vreme ce arătăm că expresia sonoră se comportă ca fiind 
însuși cuvântul, vom invoca sensul ei de simbol, așa în- 
cât definiţia numelui însuși să fie „simbol alcătuit din- 
tr-un cuvânt semnificativ pe bază de convenţie și fără 
indicaţia de timp, la care nici o parte separată nu semni- 
fică o existenţă oarecare sau nu indică o persoană“, ge- 
nul numelui fiind înfățișat abia acum, pe când cele spuse 
mai înainte, în desfășurarea definiţiei, privesc ideea nu- 
melui atât pe baza conţinutului lui material cât și a speciei 
proprii lui. E la fel cum, vroind să se arate ce este un tron, 
s-ar socoti suficient să se spună, spre a înfățișa ideea lui, 
că este o bucată de lemn lucrată într-astfel, deși este tot- 
odată posibil ca, vorbind mai exact, să spunem că este o 
mobilă folositoare în cutare scop și lucrată din lemn în- 
tr-astfel. Însă în chip evident același este și genul verbului 
și al definiţiei, potrivit cu capacitatea semnificativă din 
ele; căci sensul și semnificatul sunt spuseunul față de altul, 
așa încât firesc sensurile pe bază de convenţie sunt sim- 
boluri ale celor semnificate. Pe de altă parte, la expresie, 
vom pune în joc și cantitatea silabelor ce o alcătuiesc, pe 
baza mărimii fiecăreia dintre ele. Iar faptul că socotim a 
fi cazul să calificăm numele și drept simbol și drept co- 
respondent construit nu e ceva de mirare. Numele care 
e pus fără intenţie este numai simbol, pe când cel pus ra- 
țional, ca susceptibil a consta din diferite silabe e asemenea 
simbolurilor, dar ca potrivindu-se în chip natural denu- 
mitului, este o similitudine și nu simbol. Iar toate aces- 
tea sunt de luat ca rezultate ale celor spuse, în acord cu 
ceea ce împărtășește Socrate în Cratylos cu privire la nume. 

Într-adevăr, și acela afirmă că numele este o imitație a 

naturii fiecărui lucru, cu vocea articulată, ceea ce înseam- 
nă că e organizat din elemente și silabe, așa cum verbele 
sunt imitații ale celor implicate de substanţe (adică ale 
modurilor lor de existenţă), iar rostirea este compusă din 
ambele, atât din nume cât și din verb, precum el însuși 
stabilise înainte de Aristotel, atât prin cele de aici cât și 
prin cele spuse în Sofistul, că singurele părți principale 
ale vorbirii sunt numele și verbul. 

Arătând necesitatea lui „pe bază de convenţie“, de vre- 
me ce, spune el, sunetele sălbatice, adică vocile nearticu- 
late (căci el s-a folosit acum de „sunete“ ca de gen al vocii, 
în loc de specie), ca ale fiarelor, indică și ele ceva, dar nici 
unul nefiind nume, filozoful a vorbit așa întrucât, fără 
adaosul acesta, nu am indica mai degrabă numele decât 
sunetele proferate natural, cele elementare ca ale anima- 
lelor neraţionale, pe care le-a numit fiare, după cum face 
și Platon, întrucât ce e sălbatic se comportă mai degra- 
bă într-același fel, ca fiind neraţional și inapt din natură 
să intre în comunitate, pe când ce e domesticit primește 
un caracter dobândit, cel puţin la cele domestice la care 
e cazul să fie căpătat așa ceva. Cât despre nici unul din- 
tre ele nefiind nume, este spus fie în loc de cele „la care 
nici un sunet nu este nume“, sau în chip eliptic, pentru 
strigăt, „la animalele la care nici un strigăt nu este nume“. 
Căci nu s-ar putea spune întru totul că nu sunt denumiri 
[feluri de-a comunica] printre sunetele animalelor nera- 
ționale: un anumit lătrat, sau un nechezat, sau un mu- 
get spun și ele ceva. După ce explică acestea nu adaugă 
nimic despre rest, adică despre cuvânt şi despre semni- 
ficativ, ca fiind lucruri prea evidente. În schimb între- 
prinde analiza numelui nedeterminat și spune: 


p. 16% 30. Non-om“ nu este un nume. Într-adevăr nu 
există nume în legătură cu ceea ce trebuie să denumească 

el; căci nu e vorba nici de o rostire, nici de o negaţie. Fie 
el aşadar nume nedeterminat, deoarece revine deopotrivă 
oricărui lucru, existent ori inexistent. 

El a pus în joc această chestiune întrucât a constatat 
Că și asemenea expresii sunt incluse deseori în enunţări 
— ca atunci când spunem: „nu un om umblă“ — nefiind 
socotite numele a nimic, de către cei vechi. El explică aşa- 
dar la care dintre cuvintele denumite sunt de presupus 
că revin expresiile acestea, fără ca ele să exprime existen- 
ţa, în realitate, și ne spune cum se cuvine să le numim. 
De vreme ce deci s-ar putea presupune că ele sunt prin 
excelenţă nume, deoarece preiau în propoziții locul su- 
biectelor în chip asemănător cu numele reale, și de vreme 
ce li se potrivește definiţia dată pentru nume (într-ade- 
văr celelalte [trăsături] ale numelui în chip evident li se 
atribuie lor, și de asemenea nici în cazul lor părțile nu 
sunt semnificative prin ele înseși, în speţă „non“ și „om“, 
atunci când ele sunt luate drept una în „non-om“), Aris- 
totel arată că nu e cazul să le califice drept nume pur și 
simplu, întrucât numele semnifică o singură natură, cea 
a denumitului, pe când fiecare din expresiile în chestiu- 
ne tocmai că suprimă ceva unic, anume ce e semnificat de 
numele rostit fără de negatie, introducând în schimb pe 
toate celelalte naturi, fie că sunt reale fie că nu. Căci 
non-omul nu se rostește cu privire la om singur, ci o face 
despre cal, câine, „capră-cerb*“ și centaur, ca și despre toate 
cele ce sunt și nu sunt. De aceea Aristotel cere să se cali- 
fice totalitatea aceasta drept nume nedeterminate: „nume“ 
pentru că, așa cum va spune despre ele în ce urmează, 
semnifică și ele ceva unitar, într-un fel, în speţă ansam- 
blul unitar a ce nu e lucrul determinat, cum de pildă 
non-omul califică ansamblul celor din afară de om drept 
ceva unitar în sine, pe baza căruia toate au ceva în comun, 
faptul de-a nu fi ceea ce e omul; — și „nedeterminate“, 

deoarece conținutul semnificat de ele nu reprezintă exis- 
tenţa a ceva, cum obișnuiesc numele, ci tocmai o inexis- 
tenţă ce se acordă, deopotrivă cu cele reale, și celor ireale. 
Dacă însă cineva ar prinde că aceste expresii sunt fie ne- 
gaţii, din cauza adaosului particulei negative, fie rostiri 
în general, deoarece învederează o legătură oarecare, el 
ar sfârși prin a da de înțeles de ce ele nu pot fi calificate 
în nici unul din aceste feluri, nici drept negaţie nici drept 
rostire. Ele nu sunt negaţii, deoarece orice negaţie, prin 
suprimarea particulei negative, devine o afirmaţie, ea ne- 
având ceva în plus faţă de aceasta decât negativul; dar 
aceste expresii, prin suprimarea particulei negative, dau 
nume iar nu afirmaţii. Pe de altă parte ele nu sunt nici 
rostiri pur și simplu. Căci nu sunt nici în modalitatea ru- 
găminții, a imperativului, vocativului, a interogativului, 
nici într-a enunțiativului în general, de yrende oi 
enunțare semnifică fie ceva adevărat fie ceva fals, iar nici 
unul din acestea nu e semnificat de expresiile în joc. Așa- 
dar, dat fiind că e imposibil să fie socotite în rândul aces- 
tora, al rostirii sau al negaţiei, și nici nu posedăm altă 
denumire stabilită în uz pentru asemenea expresii, așa 
cum pentru unele avem calificarea de nume, pentru altele 
de verb, pentru unele de afirmaţii pentru altele o alta, le 
vom califica atunci — spune el — drept nume nedeter- 
minate, prin fie el așadar nume nedeterminat, arătându-ne 
că el însuși este cel care instituie numele acesta pentru 
asemenea expresii. 


p. 162 33. Cât despre „al lui Filon“, sau „lui Filon“ și 
cele asemenea lor, ele nu sunt nume, ci cazuri ale nume- 
lui. Rostul acestor formulări este, în alte privinte, legat 
de nume; numai că, împreună cu „este“, „era“ sau „va 
fi“, ele nu exprimă adevărul ori falsul, pe când numele 

o face statornic. De pildă: „al lui Filon este“ ori „nu este 
nu exprimă nici adevărul nici falsitatea. 

Cu privire la exprimarea numelor pe baza cazului 
drept, era obiceiul la cei vechi să se pună problema dacă 
1 se potrivește să fie numit „caz“ ori nu; și această expri- 
mare fiind un nume, ca denumind prin ea însăși fiecare 
dintre lucruri, cazurile [oblice] ale numelui se nasc din 
transformarea exprimării drepte [a nominativului]. Aris- 
totel așadar susţine cea de-a doua părere, iar lui îi dau 
urmare peripateticienii, pe când pe cea dintâi o susţin stoi- 
cii și cei ce îi urmează, care practică știința gramaticii. 
Adresându-se acestora peripateticienii întreabă: În timp 
ce firesc denumim pe celelalte „cazuri“, prin faptul că sunt 
decăzute de la nominativ, pe acesta pe ce temei l-am de- 
numi „Caz“ ca și cum ar deriva din ceva? (Într-adevăr e 
evident că orice caz se cuvine să se nască pornind de la 
ceva așazat deasupră-i.) Stoicii răspund că și acesta e de- 
căzut, anume din gândul aflat în cuget; căci intenţionând 
să arătăm ceea ce vedem în el [în cuget], anume gândul 
lui Socrate, rostim numele lui Socrate. Așadar la fel cum 
despre condei, lăsat să cadă de sus și înfipt drept, se poate 
spune că a fost drept în căderea lui, în același fel socotim 
și că nominativul a căzut pornind de la gând și că e cazul 
drept, ca dând prototipul rostirii pe bază de glăsuire. Dar, 
spun peripateticienii, dacă pe baza aceasta vă gândiţi să 
calificaţi cazul nominativ, atunci se va întâmpla ca și ver- 
bele să aibă cazuri, precum și adverbele, cele care prin 
natura lor nu admit cazuri; iar acestea sunt în chip lim- 
pede absurde și combătute prin propriile voastre teze. De 
aceea, în concluzie, este de preferat punctul de vedere pe- 
ripatetic în această privință. 

În cele de faţă, Aristotel distinge cazurile [oblice] de nume, 
și aceasta este, pentru el, la fel cu a nu le acorda definiţia 
redată pentru nume, în sensul că numele adeverește ori 

dezminte, întovărășit fiind cu „este“, „era“ și „va fi“, pe 
când cazurile, nu. Căci acela ce spune „Filon este“, ori 
„Filon era“, ori „Filon va fi“ spune ceva adevărat sau ceva 
fals, pe când cel ce spune „Al lui Filon este“ ori „era“ ori 
„va fi“, sau „Lui Filon este“, „era“ ori „va fi“ nu a spus 
nici ceva adevărat nici ceva fals deoarece asemenea feluri 
de a vorbi au nevoie de un adaos pentru a pune la punct 
gândirea. Dacă deci nu se adaugă: fiul acesta ori ogorul, 
ca de pildă „Al lui Filon este fiul ori ogorul acesta“, sau 
„Lui Filon îi aparţine acesta“, nu se alcătuiește nimic ade- 
vărat ori fals. Căci o altă formă de vorbire, de pildă cea 
vocativă, poate fi manifestată și printr-un simplu caz al 
numelui, cel ce se numește, din această cauză, vocativ nea- 
vând nevoie de nici un verb spre a da de înţeles ceva, ca 


de pildă: 


O, fericite Agamemnon, tu plin de noroc și de daruri 


(Hom., 7L, III, r. 182 [Murnu, 181]), 


motiv pentru care ne și curmăm vorba aci și îndemnăm 
pe cel invocat, dacă nu se opune ceva, să răspundă, ca și 
cum gândirea i s-ar pune în mișcare în acest fel. Totuși 
nu e posibil a face din acest caz sau din vreun altul o enun- 
tare, nici să i se adauge pe „este“. 

Cât se poate de bine a dat de înţeles filozoful Porfir 
că „este“ nu poate fi luat în locul oricărui verb, ci numai 
în locul aceluia care e derivat din fiinţă și care semnifi- 
că existenţa, spre a face, împreună cu numele, o rostire 
desăvârșită, pe când cu cazurile face una defectuoasă. Căci 
există unele verbe rânduite lângă cazuri și alcătuind ros- 
tiri adevărate ori false, dar lângă nume [la nominativ], ele 
nu pot fi rânduite, ca de pildă „îi pare rău“, în expresia 
„lui Socrate îi pare rău“, în timp ce propoziţia „Socrate 

îi pare rău“ este de nealcătuit. Pentru aceasta ni se trans- 
mite în plus următoarea regulă a stoicilor, valabilă în cazul 
propoziţiilor în ce privește termenii folosiţi ca predicat: 
„Predicatul se enunţă fie despre nume, fie despre un caz 
[oblic, al lui], și de ambele dăţi este sau desăvârșit ca pre- 
dicat și îndestulător spre a da, împreună cu subiectul, o 
enunţare, sau defectuos și având nevoie de un adaos spre 
a alcătui un predicat desăvârșit.“ În cazul că deci, folo- 
sit fiind pentru un nume oarecare, alcătuiește o enunţare, 
el se numește de către ei [stoici] factori de predicare sau 
de atribuire (căci ambele înseamnă același lucru), ca „um- 
blă“ în „Socrate umblă“ ; dacă însă e rostit despre un caz, 
se numește cvasiatribuire, ca și cum ar fi așezat lângă atri- 
but și ar reprezenta un fel de cvasipredicare, așa cum se 
comportă „îi pare rău“ în: „Lui Socrate îi pare rău.“ Căci 
„regretă“ ar fi o atribuire, pe când „îi pare rău“ e o cva- 
siatribuire, incapabilă să producă, alăturată fiind de no- 
minativ, o enunţare, cum o face în „Lui Socrate îi pare 
rău“ “(unde ME aden enunțare); iar verbul „îi 
pare rău“ (impersonal) nu admite conjugare, ca de pil- 
dă „umblu“, „umbli“, „umblă“, și nici o transformare pe 
bază de număr: într-adevăr, așa cum spunem „acestuia 
îi pare rău“, spunem și „acestora le pare rău“. Și tot ast- 
fel, dacă predicatul numelui are nevoie de adaosul cazului 
vreunui nume spre a alcătui o enunţare, atunci se socoteș- 
te mai puţin decât un predicat, așa cum se întâmplă cu 
„îndrăgește“ ori „fericește“, de pildă „Platon îndrăgește“ 
(căci adăugându-se acestuia „pe cine“, de pildă pe Dion, 
se alcătuiește o enunţare determinată, anume că „Platon 
îndrăgește pe Dion“), iar dacă predicatul are nevoie să-și 
alăture un caz oblic spre a alcătui o enunţare, atunci el 
exprimă încă mai puţin decât o cvasiatribuire, cum se în- 
tâmplă cu „îi pasă“ în: „Lui Socrate îi pasă de Alcibiade.“ 
Dar toate se numesc predicate. 

Aceasta este învățătura stoicilor asupra temelor în joc. 
Noi însă, recapitulând cele spuse despre nume la Aris- 
totel, declarăm că „nume“, privit cu învăţătura de fată, 
va fi în chip principal cuvântul semnificativ pe bază de 
convenţie, fără indicație de timp, la care nici o parte nu 
E sei ec ata izolat, un cuvânt ce înseamnă ceva deter- 
minat și, împreună cu „este“, „era“ sau „va fi“, adeverește 
sau tăgăduiește. Dar din ce pricină oare nu a dat Aristo- 
tel de la început această definiţie a numelui, așa încât să 
nu ne stânjenească cu nimic rostirea nici numele nede- 
terminate, nici cazurile [oblice]? Răspundem că, în rea- 
litate, la el sunt multe înţelesuri ale numelui: căci fiecare 
cuvânt ce semnifică, pe bază de convenţie, oricare din- 
tre realităţi este apt să poarte calificarea de nume, așa cum 
și învățatul din Sofistul divide numele în general în nume 
propriu-zis și verb, după care înţeles s-ar putea socoti 
„nume“ și toate verbele (o arată de altfel el însuși în cele 
ce urmează, spunând: „privite în ele înseși verbele sunt 
nume și semnifică ceva“, ca și cum, prin capacitatea lor 
semnificativă, le-ar considera nume, dat fiind că, întoc- 
mai unor nume, se pot semnifica prin ele acţiunile și stă- 
rile), precum și orice cuvânt ce alcătuiește subiectul în 
propoziţie va fi la el calificat drept nume, așa cum o va 
arăta în al treilea capitol al cărții, spunând: „schimbate 
fiind numele și verbele, se semnifică același lucru“, ceea 
ce face că, potrivit acestui înţeles, „bine“ de exemplu sau 
„drept“, sau câte altele, considerate din perspectiva anu- 
mitor subiecte, despre care ele se predică în chip firesc, 
sunt denumite verbe și și nu nume, pe când faptul de-a mer- 
ge sau de-a filozofa sunt calificate drept nume și nu verbe, 
dat fiind că alcătuiesc termenii subiect, în propoziţiile care 
enunţă de pildă că „faptul de a se plimba înseamnă miş- 
care“, și „faptul de a filozofa este folositor“. De aceea 
li se și aplică lor articolul hotărât, ca împlinind acum 

rolul de nume. Pe de altă parte se mai spune „nume“ și 
într-astfel — potrivit cu definiția redată pentru nume la 
început: „orice cuvânt semnificativ, pe bază de conven- 
ție, fără indicație de timp, la care nici o parte nu e sem- 
aea separat“ — încât „frumosul“ și „justul“, sau 
„non-omul“, „al lui Filon“ sau „lui Filon“ sunt toate 
nume. Astfel se socotește „nume“ orice cuvânt ce admite 
definiţia redată pentru nume și care semnifică ceva de- 
terminat, după care sens nimic nu interzice ca și cazuri- 
le [oblice] să fie socotite nume, pe când așa- -zisele nume 
nedeterminate n-ar mai putea fi calificate drept nume. El 
ne dă ideea acestui lucru atunci când spune că orice afir- 
maţie sau negaţie este alcătuită fie din nume și verb, fie 
din nume nedeterminate și verb, deosebind astfel între 
nume nedeterminate și nume, niciodată însă între cazuri 
[oblice] și nume. În plus, dincolo de toate felurile de nume 
enumerate, el califică drept nume ceea ce e alcătuit din 
determinările adăugate definiției ce redă numele, distin- 
gând atât pe cele ale cazurilor [oblice] cât și pe cele ale 
numelor nedeterminate. Așadar în cinci feluri fiind ros- 
tite numele, trebuie recunoscut că cele spuse prin ele de 
către Aristotel sunt juste; într-adevăr definiția redată pen- 
tru nume este valabilă, potrivit cu cel de-al treilea înţeles 
enumerat, iar determinările adăugate ulterior nu compro- 
mit definiția, ci ne dau doar înţelesuri anumite pentru 
„nume“, unul, cel de-al patrulea, despre numele nede- 
terminate, altul, cel de-al cincilea, despre cazuri[le oblice]. 
Desigur că prin afirmaţia definiția se face despre el, ce- 
lelalte potrivit cu acestea, el spune, în legătură cu numele 
rostit la un caz oarecare, că va avea [și el] o definiție, pe 
care a numit-o logos, altminteri ea nediferind deloc de 
definiţia numelui dată la început (care este într-adevăr 
cuvântul semnificativ pe bază de conventie, fără indicație 
de timp, la care nici o parte nu e semnificativă separat), 

dar fiind în exces faţă de acesta prin diferența ce desparte 
cazurile de numele propriu- zis la nominativ, anume prin 
faptul că ele nu fac încă o enunţare desăvârșită, rostite 
fiind împreună cu „este“, „era“ sau „va fi“, din cauză că 
nici nu tăgăduiesc nici nu adeveresc, în timp ce numelui 
îi e suficient unul singur dintre verbe spre a produce 
enunţarea desăvârșită. S-a procedat însă după obiceiul atic 
de-a se înregistra mai multe voturi deodată la reuniunile 
poporului. Căci scribul, citind poporului primul dintre 
voturile înregistrate, rostea atât numele celui ce semna 
cât și pe al tatălui și al demos-ului lui, ca de pildă „De- 
mostene, fiul lui Demostene, din Paiania, votează așa“, 
pe când cel de-al doilea și al treilea vot, dacă se întâm- 
plau să fie la fel, le indica numai ca și cum ar fi fost un 
alt vot al aceluiași ins, rostind înaintea poporului, în loc 
de-a mai citi ceva: „celelalte ca acestea, votându-se așa“. 
De aceea și Socrate în Gorgias, folosindu-se de aceeași 
expresie, o atribuie scribilor din adunări. 


p. 16b 6. Verb este cuvântul care, semnificând în plus 
timpul şi neavând nici o parte desprinsă semnificativă, este 
statornic semn al celor spuse despre altceva. Afirm că sem- 
nifică în plus timpul, „sănătatea“ fiind nume, iar » însă- 
nătoșeşte “ verb; căci semnifică în plus faptul de a se petrece 
acum. Şi el este statornic semn al celor spuse despre alt- 
ceva, respectiv al celor spuse despre un subiect sau ca f- 
ind într-un subiect. [În schimb], pe „nu însănătoșește“ şi 
„nu îmbolnăvește“ nu le numesc verbe. Ele semnifică î în 
plus timpul, e drept, și statornic sunt spuse cu privire la 
ceva, însă pentru diferența aceasta nu e instituit un nume. 
Să le numim „verbe nedeterminate“, fiindcă sunt spuse 
în chip indiferent atât pentru ce este cât şi pentru ce nu 
este. Deopotrivă însă „a însănătoșit “ sau „va însănătoși“ nu 
sunt verbe, ci o derivare a verbului; iar ele se deosebesc 

de verb, în măsura în care acesta semnifică în plus timpul 
prezent, pe când celelalte pe cel înconjurător. 

Redarea completă a definiţiei verbului ar fi asemănă- 
toare celei date pentru nume „un cuvânt semnificativ pe 
bază de convenție, semnificând în plus timpul, la care nici 
o parte nu e semnificativă separat“ ; dar întrucât Aristotel 
era iubitor de conciziune, trecând peste toate cele ce sunt 
comune verbului cu numele ca fiind dinainte rostite în 
definiţia numelui, el face analiza pornind de la ce deo- 
sebeşte verbul de nume (se deosebește ca semnificând în 
plus timpul). Dar dacă lucrul stă așa, de ce adaugă pe în 
care nici o parte izolată nu e semnificativă, după cum se 
admisese și în definiţia numelui ? Să spunem deci, faţă de 
această nedumerire, ce declară Porfir, că există anumite 
rostiri alcătuite din verbe, la care părțile sunt semnificative, 
vreau să spun acele verbe din care se alcătuiesc rostirile, 
ca atunci când spun „A se plimba este a se mișca“ ; căci 
a se plimba și a se mișca, precum și este, părți fiind ale 
întregului, sunt semnificative prin ele î înseși. Spre a de- 
osebi deci verbele de asemenea rostiri, cărora li se potri- 
vesc celelalte părți ale definiţiei verbului — vreau să spun: 
cuvânt semnificativ, pe bază de convenție, semnificând 
în plus timpul — a fost nevoie să fie adăugată aici dife- 
renţa menţionată. Dar de ce a spus nu că verbul sem- 
nifică timpul, ci că îl semnifică în plus? Pentru că „a 
semnifica“ înseamnă, cum am spus-o și mai înainte, a ară- 
ta ceva în prim rând, pe când a semnifica în subsidiar în- 
seamnă a arăta totodată și altceva, pe lângă primul aspect 
indicat, pe baza vorbirii secunde. Iar verbele le rostim 
cu intenția de-a indica în chip principal unele acțiuni sau 
stări, pe când momentele ce se asociază acțiunilor sau stă- 
rilor, potrivit cărora se spun că au loc, au avut ori vor 
avea loc, sunt luate în consideraţie, împreună cu acelea, 
ca indicate implicit. 

În cele ce urmează, Aristotel tratează și despre locul 
pe care-l ocupă în propoziţie verbul, spunând că el este 
statornic semn al celor spuse despre altceva, adică verbele 
iau întotdeauna locul predicatului, nu pe cel al subiectu- 
lui. Iar acest lucru e firesc; căci dacă ele exprimă acţiu- 
nile și stările, iar acestea nu sunt desprinse și subzistente 
prin ele înseși, ci se raportează la altele, la cele ce acțio- 
nează și suferă ceva, atunci e evident că li se potrivește 
să fie enunțate despre acelea. Așa stabilește de altfel și Pla- 
ton asupră-le, spunând în Sofistul, cu privire la califica- 
rea drept nume a oricărui cuvânt cu sens: „Haide atunci, 
așa cum am vorbit despre idei și scris, la fel să întreprin- 
dem cercetarea și despre nume; căci se pare, într-un fel, 
că pe această cale se află ce urmărim acum. Așadar ce anu- 
me este de presupus cu privire la nume? Fie că toate se 
acordă între ele, fie nici unul; sau, fie că unele admit s-o 
facă, altele nu. E evident că unele admit s-o facă și alte- 
le nu. Poate că admiţi așa ceva, cum că unele, care sunt 
spuse înșiruit și arată ceva, se armonizează, pe când cele 
care nu au nici un sens când se pun unul după altul nu 
se armonizează. De aici iese lămurit și faptul că el spune 
înaintea lui Aristotel că există o vorbire unitară care să 
semnifice un singur lucru (căci aceasta înseamnă „arată 
ceva“ ), de vreme ce și acelea care nu se armonizează (adică 
numele care, spuse înșurit fără de verb, sau verbe fără de 
nume) semnifică în general ceva, totuși mai multe, nu un 
singur lucru. Însă el ne vorbește de faptul că sunt doar 
două specii de cuvinte cu sens, numele și verbul, unul in- 
dicând existența a ceva, celălalt acțiunile și stările, pe care 
laolaltă le-a numit comportări. „Am socotit că înțelegând 
aceasta, ești de acord să adăugăm: există într-adevăr un 
dublu gen pentru cele arătate prin cuvânt în legătură cu 
o substanță, așa-zisul nume și verbul, acesta calificat drept 
verb pentru a da socoteală de comportări, celălalt fiind 

pus drept nume, în calitate de semn al cuvântului pentru 
subiectele ce se comportă așa.“ De aci este evident [la Pla- 
ton] că pentru el verbul nu e numai indicator de acţiuni 
și Stări, ceea ce el dă de înțeles prin „comportare“, dar 
și că îl numește „semn“ înainte de Aristotel, pentru ambii 
„semnul“ indicând ceea ce semnifică; și o face nu con- 
venţional ci natural, potrivit cu cele precizate mai înainte 
asupra acestor lucruri, în desfășurarea de idei despre nume. 

De asemenea pe „statornic“ nu-l adaugă zadarnic când 
spune că el este statornic semn al celor spuse despre ceva; 
aceasta arată prin excelenţă caracterul specific al verbe- 
lor, de vreme ce nimic nu împiedică să fie enunțate și une- 
le nume, ca vieţuitor despre om, numai că ele nu fac parte 
dintre cele enunțate singure și statornic, nici enunțate în 
ele înseși, fără de un verb precum „este“ sau „nu este“, 
nu alcătuiesc în chip firesc o rostire împlinită, pe când 
verbele, păstrându-și singure ș şi statornic capacitatea lor 
proprie, se pot enunţa până și despre ele înseși. 

După ce ne-a spus acestea despre verb, el întreprinde 
să explice în continuare fiecare punct di cele rămase în 
teoria sa, și în primul rând în chip firesc pe semnifică în 
plus timpul, ceea ce — fiindcă în chip necesar a fost lăsat 
deoparte, verbul deosebindu-se îndeajuns de nume — el 
a lămurit pe scurt, alăturând un nume oarecare și un verb 
ce poartă asupra aceluiași lucru, „sănătatea“ și „însănă- 
toșește“, precum și arătând că numele nu dă nici o indi- 
caţie de timp, pe când verbul se referă la o situație de așa 
fel cum o arătate mai înainte și care semnifica timpul. 
După aceasta, trecând peste neavând nici o parte desprin- 
să semnificativă, ca fiind îndeajuns de lămurit din cele 
spuse despre nume, ajunge la ceea ce urmează și spune 
că verbele sunt socotite ca reprezentând pe cele spuse de- 
spre altceva, anume despre un subiect sau ca fiind într-un 
subiect. Acest lucru îl declară întrucât, atât dintre verbe 

ca și dintre nume, unele sunt socotite că se enunţă ca reve- 
nind pe bază de substanţă [ca substanţe secunde] celor 
despre care se enunţă și ca fiind împlinitoare pentru aces- 
tea, ceea ce denumea el în Categorii „a se spune despre 
un subiect“, pe când celelalte revin ca accidente subiec- 
telor, ceea ce denumea el „a fi într-un subiect“. Într- -a- 
devăr, aşa cum enunțând despre om atât că e „viețuitor“ 
cât și „alb“, care sunt nume, nu enunțăm totuși ambele 
lucruri în același fel, ci pe „vieţuitor“ îl socotim ca fiind 
despre un subiect, omul, pe când pe „alb“ îl enunțăm ca 
avându-și propria lui fiinţă într-un subiect — în același 
chip se va comporta și enunţarea făcută cu verbele. Căci 
atunci când spun „a umbla înseamnă a se mișca din loc“ 
sau „a încălzi înseamnă a săvârşi o acțiune“, este enun- 
țat ca despre un subiect faptul de a se mișca pentru um- 
blare ȘI săvârșirea unei acţiuni pentru încălzire, de vreme 
ce sunt mai generale decât ele, pe când dacă spun „So- 
crate se plimbă“ sau „Platon citește“, aici predicatul se 
enunță accidental despre subiecte. Așadar, ca să înfăți- 
şeze ambele specii de predicare a și spus el că statornic 
verbele obișnuiesc să se predice, adăugând acest lucru, 
cum că uneori o fac despre subiect, alteori ca fiind în su- 
biect. Iar această interpretare se potrivește, dacă textul 
este așa cum îl înfăţișăm și după cum îl găsim în cele mai 
multe dintre copii. Chiar dacă însă unii ar vroi ca locul 
din scriere să fie așa: și totdeauna este semn al celor ce 
există, ca al celor spuse despre un subiect, aşa cum soco- 
tește filozoful Porfir, noi vom spune că aci despre un su- 
biect a fost luat și în loc de „într-un subiect“ ; căci obișnuia 
ca uneori să califice pe a fi într-un subiect și prin a fi spus 
despre subiect. Aşadar dintre acestea este de preferat pri- 
ma versiune sau interpretare. 

Faptul că verbele devin uneori și subiecte, ca „a filo- 
zofa“ în propoziţia „a filozofa este a avea un folos“ și 

„a umbla“ în „a umbla înseamnă a se mișca“, precum și 
că, în acest caz, ele nu sunt luate ca verbe în vorbire ci 
tocmai ca substantive, motiv pentru care li se și alătură 
lor articolul — a fost relevat mai înainte. Și, ca nu cum- 
va să trebuiască să spunem că acţiunile și stările au na- 
turi [substanţiale] și proprietăţi, după care s-ar deosebi 


între ele, se spune că ţin de alte lucruri, de cele ce acţio- 


nează și suferă ceva, iar noi le semnificăm uneori ca și 
cum ar fi din sânul realităţilor și le privim ca având o na- 
tură anumită, alteori însă le privim ca subzistând în ju- 
rul unor subiecte oarecare, și e necesar ca expresiile care 
semnifică existențele să fie calificate nume, pe când cele 
care arată raportul faţă de subiecte verbe. Astfel încât filo- 
zofarea, plimbarea, toate cele denumite de grămătici „apa- 

remfata€ , în măsura în care semnifică în plus timpul sunt 
numite verbe și nu nume, dar, în măsura în care semni- 
fică ceva subzistent oricum, vreau să spun înseși acțiunile 
și stările, și li se alătură un articol, care singur obișnuieș- 
te să fie pus în fruntea numelor, și în măsura în care nu 
întotdeauna posedă așezarea predicatelor, ceea ce Aris- 
totel socotește caracteristic pentru verb, în această mă- 
sură sunt nume și nu verbe. Trebuie însă să mai stabilim 
că, chiar atunci când ele devin predicate, ca „a se mișca“ 
în propoziția „plimbarea înseamnă a se mișca“, sau ex- 
presia de „a avea un folos“ în „filozofarea înseamnă a avea 
un folos“, nu încape nici o diferență faţă de enunţarea 
numelor admise, ca de pildă cel de vieţuitor. Căci ele nu 
pot să producă o vorbire desăvârșită fără adaosul „este“, 
sau „nu este“, sau „se spune“, sau „urmează să“, în „ur- 
mează să spun“, sau ceva din acestea. Atunci așadar când 
numele acestea sunt luate ca și cum ar privi situaţii rea- 
le, atunci se și face vădit ceva despre cele semnificate prin 
ele, și întreprindem să enunţăm anumite verbe cu ade- 
vărat despre ele, așa cum obișnuim să facem cu numele 

veritabile. Însă aceste considerente sunt despre verbele 
cu forma de conjugare numită de către grămătici la infi- 
nitiv, prin care verbe singure obișnuim să semnificăm în 
chip principal acţiunile sau stările luate ca subiecte, atunci 
când e nevoie să se spună ceva despre ele. Dacă însă se 
creează un subiect și după celelalte forme de conjugare, 
cum este „însănătoșesc“ în propoziția „însănătoșesc este 
verb“, atunci trebuie știut că în acest caz nu despre însăși 
dispoziția semnificată facem vorbire, ci despre cuvântul 
care o semnifică pe ea, analizându-l pe el ca atare și de- 
finind numele calificat prin acest cuvânt; căci și cuvin- 
tele fac parte dintre realităţi și, deosebindu-le pe primele 42” 
între ele ca și pe celelalte prin denumiri, semnificăm când 
unele, când altele. De aceea nu numai în cazul verbelor 
vei putea găsi o asemenea situaţie, ci și în cazul oricărui 
cuvânt, atât cu sens cât și fără. Căci spunem „O conjunc- 
te, un articol sau un brzax reprezintă un cuvânt fără sens“. 
Însă Aristotel nu a spus că expresia ca atare a verbului 
[infinitivul] tinde întotdeauna să aibă un predicat, ci con- 
ținutul semnificat de ea, adică o acţiune sau o stare. De 
aceea a și spus așa, cum că este statornic semn al celor spu- 
se despre altceva. — Dar acestea ajung. 

În ce priveşte verbul nedeterminat, nu vom avea ne- 
voie de multe cuvinte. Vom spune aceleași lucruri ca de- 
spre „numele nedeterminat“, că nu s-a desprins cu totul 
de natura verbelor, lucru pe care Aristotel l-a dat de în- 
ţeles pe scurt, spunând că semnifică în plus timpul și sta- 
tornic sunt spuse cu privire la ceva, şi că, prin faptul de-a 
nu fi spus despre ceva anumit, întregul acesta este denu- 
mit verb nedeterminat. Atunci însă când ne spune că 
pentru diferenta aceasta nu e instituit nume, el indică de- 
osebirea dintre verbul nedeterminat și cel determinat. 
Pentru această deosebire, spune el, nu există denumire 
după care să putem preciza că verbul acesta nedeterminat 

este altceva, despre care să fie vorba, în afară de verb, așa 
cum prin deosebirea dintre nume și verb avem o denu- 
mire ce îngăduie tocmai de-a califica pe unul drept nume, 
pe altul verb. De vreme ce deci nu deţinem astfel, pen- 
tru verb ca și pentru verbul nedeterminat, două nume care 
să ne poată arăta că primele sunt deosebite între ele, ci 
unul dintre ele și-a căpătat un nume, cel de a fi „verb“, 
pe când celălalt a fost trecut cu vederea de către cei ce 
au instituit numele, neexistând nici un astfel de cuvânt 
care să-l semnifice, el spune că pentru deosebirea în ches- 
tiune, adică pentru natura verbului nedeterminat, nu există 
nume în uz, dincolo de cel determinat, deși era cazul ca 
dătătorii de nume să o socotească demnă de o calificare 
proprie. Dând el însuși un nume, a socotit că e cazul să-l 
califice drept verb nedeterminat, fiindcă deo potrivă, spu- 
ne el, revine oricărui lucru, fie real, fie nu, el luând pe 
revine în sensul de „se enunţă cu adevărat“ ; căci nimic 
nu se opune să se enunţe cu adevărat ceva și despre ce 
nu e real, ca nerevenindu-i și nefiind firesc să-i revină, 
ca de pildă când spun „centaurul nu e sănătos“, sau „nu 
e bolnav“, de vreme ce e cu neputinţă să revină ceva ine- 
xistentului. 

După aceasta, ne transmite care e diferența dintre ver- 
be și formele lor de conjugare, așa cum o făcea în cazul 
numelor, și ne spune că pe cele rostite la timpul prezent, 
la orice persoană ar fi, le numește verbe, ca de pildă „în- 
sănătoșesc“, „însănătoșești“, „însănătoșește“, care ţin de 
prezent în chip limpede și în sens larg (căci în prezentul 
de așa-zisa instantaneitate nu le-ar fi posibil nici să facă 
ceva nici să fie rostite), pe când pe celelalte, ce semnifi- 
că în plus timpul înconjurător (el consideră î înconjură- 
tor ce e trecut și ce e viitor, ca învăluind prezentul), le 
numește forme de conjugare ale verbului, ca fiind năs- 
cute prin transformarea celor rostite pe baza verbelor la 

timpul prezent. Astfel că verb în chip principal este nu- 
mit cel al timpului prezent și semnificând ceva determi- 
nat. Dacă însă și aci ar fi o nedumerire: pentru ce Aristotel 
n-a pus de la început aceste diferenţe în definiția ver- 
bului?, noi vom spune că n-a făcut-o nu dintr-o lipsă, 
cum spune Herminos, a definiţiei redate la început, ci că 
și la verb există, pentru filozof, mai multe semnificaţii, 
unul fiind sensul definiției redate la î început, altul cel pe 
care îl descrie filozoful prin adaosurile de acum. Într-a- 
devăr s-ar putea găsi că în trei feluri este spus „verb“ de 
către Aristotel: fie orice cuvânt ce semnifică în plus 
timpul, cuvânt la care nici o parte nu e semnificativă se- 
parat și care e întotdeauna spus despre altceva, așa cum 
a fost definit la î început, o semnificaţie potrivit căreia ar 
fi verbe și cele nedeterminate ca și formele de conjugare 
ale verbului; fie orice cuvânt ce semnifică în plus prezen- 
tul, ca singurul timp, și ce arată ceva determinat, semni- 
ficaţie care ne e dată prin cele spuse acum chiar; fie orice 
cuvânt ce alcătuiește un predicat în propoziție, așa încât, 
pe baza acestui sens, cuvinte ca „frumos“, „drept“ i „alb“ 
ȘI „vieţuitor“, dacă sunt luate ca predicate, sunt socotite 
verbe, lucru care nu avea loc după nici unul din sensu- 
rile anterioare. Faptul că el cunoaștea și acest sens al ver- 
bului îl indicase încă de la începutul acestei lucrări, când 
spunea: „așadar numele înseși și verbele seamănă cu gân- 
dul lipsit de îmbinare și diviziune; ca de pildă « om » sau 
« alb », în cazul că nu se adaugă ceva“. Dar și în cele ce 
urmează vom găsi același gând al său cu privire la aceas- 
ta, când spune: „preschimbându-se locul numelor și ver- 
belor, se semnifică același lucru“. Într-adevăr spunând 
acest lucru îl preschimbă pe „om“ cu „alb“, unul ca fi- 
ind nume, celălalt ca fiind verb. Dacă așadar în propo- 
ziţia ce sună: „omul este alb“ cuvântul de „om“ este luat 
ca nume, cum a fost luat la început, e evident că „alb“ 


43 


441 


44 


236 AMMONIUS 


poate fi ceea ce e luat ca verb; de asemenea în propozi- 
ţia răsturnată faţă de prima și care a luat ca subiect pe 
„alb“ pe când „om“ e făcut predicat, e evident că despre 
„alb“ se va spune că e nume, iar „om“ verb. Numai că 
această categorisire este nefirească, așa cum facem spu- 
nând că atributul om se întâmplă să revină stăpânului; 
de aceea nu ai putea spune că în chip principal este de 
socotit „omul“ verb, în timp ce „alb“ ar fi nume, căci pri- 
mul nu se enunţă în chip firesc despre acesta din urmă. 
În schimb atunci când vom enunţa pe „alb“ despre „om“, 
categorisirea aceasta va avea loc în chip firesc și predi- 
catul va fi numit normal verb, întrucât el indică la ce anu- 
me participă omul și se enunţă natural despre el ca subiect. 
Acestea fiind deci precizate, să cercetăm ce spune Aris- 
totel în continuare despre verb. 


p. 16P 19. Verbele enuntate, luate ca atare, sunt nume 
și semnifică ceva (căci cel care vorbeşte fixează gândirea, 
iar cel care ascultă e reţinut de sensul lor), dar ele nu sem- 
nifică încă dacă lucrul este ori nu; căi nici „a fi“ nici „a 
nu fi“ nu este semn al lucrului, chiar dacă spui „este“ pur 
și simplu. Într-adevăr, în el însuşi nu reprezintă nimic; 
însă indică în plus o sinteză, pe care fără componente n-o 
poți concepe. 

Transmițându-ne, prin cele spuse mai sus, atât defi- 
niţia comună cât și mai specială a verbului, el vrea să arate 
prin cele de mai sus cum se comportă verbele în ce pri- 
vește înţelesul lor de adevăr ori falsitate, spunând încă 
de la început — acolo unde menţiona relaţia între ele a 
lucrurilor, gândurilor și cuvintelor, atunci când vorbea 
în general despre toate cuvintele simple — cum că ele sea- 
mănă cu gândurile fără îmbinare și diviziune, nefiind indi- 
catoare de adevăr, nici de falsitate; dar acum el urmărește 
să stabilească mai lămurit acest lucru, arătând că ceea ce 

prin excelenţă pare să fie susceptibil de adevăr și falsitate, 
printre cuvintele simple, vreau să spun verbul, nu sem- 
nifică totuși nici pe unul nici pe cealaltă. Căci pe una din 
părţile de vorbire, numele, o indicase la cuvinte simple — 
Chiar dacă era prin excelență compusă, ca numele de „Kal- 
lippos“ sau „capră-cerb“ — drept semnificând o natură 
anumită ori un gând, nu însă unul adevărat ori fals, dacă 
nu i se adaugă un verb. Argumentând la fel, pentru verb 
ne propune aceleași teze, cum că semnifică anumite acţiuni 
sau stări, dar nu indică adevărul ori falsitatea, în cazul că 
nu se îmbină cu el un nume, și spune: verbele enunțate, 
luate ca atare, sunt nume şi semnifică ceva, spunând nume 
în loc de „ceva cu sens“, ceea ce l-a făcut să introducă 
pentru claritate pe semnifică ceva. Apoi, o dată stabilit 
acest lucru, cum că verbele semnifică anumite lucruri, el 
continuă cu cel care vorbește fixează gândirea, iar cel care 
ascultă e reținut de sensul lor, spunând fie că, de pildă, 
depășim ideea verbului „însănătoșește“, în comparaţie cu 
lungimea rostirii, și că, după cum e desfășurată ideea, prin 
exprimarea ei, cunoaștem pe deplin verbul rostindu-l ori 
auzindu-l, fie că, în cazul celui ce întreabă „ce face, în- 
tâmplător, Socrate ?“, cu un gând șovăitor și întru câtva 
în plină nesiguranță, din cauză că are în minte mai multe 
lucruri ce-i pot reveni aceluia, nu îi e dat lămurit să știe 
cum că acest lucru e cel ce revine, iar cel ce întreabă, ca 
și cel ce răspunde „umblă“ sau „vorbește“, și-a fixat gân- 
direa, părăsind nedeterminarea, întrucât cel ce a întrebat, 
ca și cum ar fi avut mai înainte gândirea nesigură și ne- 
determinată, auzind răspunsul dat prin verb s-a fixat [și 
el]. Deci în chip lămurit verbul rostit a însemnat ceva, 
de vreme ce prin rostirea sa s-au întâmplat acestea; iar 
unul a săvârșit un act pronunţând verbul (căci a fixat 
gândul întrebătorului) pe când celălalt a înregistrat ceva, 

auzind, căci s-a oprit. În concluzie, faptul că verbele au 
înțeles este evident. 

Dar ele nu semnifică încă, spune el, dacă lucrul este 
ori nu. lar pentru el „este“ reprezintă afirmația, pe când 
„sau nu“ » negația, sau mai degrabă: „este“ reprezintă ade- 
vărul, „sau nu“, falsitatea. Căci acela care spune cum că 
cele reale sunt, acela în chip firesc rostește adevărul, pe 
când cel ce spune că nu sunt rostește falsul. Deci, spune 
el, verbele semnifică ceva, starea sau acțiunea, în schimb 
adevărul ori falsitatea nu le semnifică defel. Iar el adaugă, 
adâncind lucrul, următoarele: căci nici „a fi“ nici „a nu 
fi“ nu este semn al lucrului. Însă aceasta este o dovadă 
izvorând din faptul că verbele mai degrabă nu sunt sus- 
ceptibile de adevăr și falsitate. Căci dacă verbele princi- 
pale și mai comune, cele în care se rezolvă toate celelalte 
și care indică în chip nemijlocit însuși faptul de a exista 
ori nu a exista, spune fiind ca atare nu adeveresc sau tă- 
găduiesc, atunci încă mai puţin celelalte verbe nu vor fi 
susceptibile de așa ceva; dacă unul n-o face, nici al doilea. 
Drept cele mai principale dintre verbe el ia pe „este“ și 
„nu este“, pe care le exprimă prin a fi și a nu fi, în mă- 
sura în care fiecare dintre verbe, putându-se reduce la par- 
ticipaţie, este și unul din aceste două; cele determinate 
se reduc la forma cu „este“, cele nedeterminate la forma 
cu „nu este“, ca de pildă „aleargă — este alergând“, „în- 
sănătoșeşte — este însănătoşind“, „nu aleargă — nu este 
alergând“, „nu însănătoșește — nu este însănătoșind“. 
Dacă așadar verbele acelea [pa fi“ și „a nu fi“] sunt ast- 
fel încât nu reprezintă adevărul ori falsitatea, cum oare 
ar avea rost să spunem că indică adevărul sau falsitatea 
prin ele înseși cele care le sunt ulterioare și care semnifi- 
că în general existenţa sau non-existenţa doar prin par- 
ticiparea la cele dintâi ? Dar faptul că „este“ și „nu este“ 
nu semnifică prin ele înseși adevărul sau falsitatea poate 

fi făcut vădit și de aici: cine spune „este, este“ sau „nu 
este, nu este“ de nenumărate ori nu semnifică pe nici unul 
din acestea, ci stabilește și el lucrul în chip similar, prin 
acceptarea faptului că e mai principală decât „este“ ‘ fiinţa 
reală, de la care s-a trecut la „este“ și „nu este“  Într-ade- 
văr, Aristotel spune că nici „fiinţa“, un nume fiind, ȘI nici 
verbul „este“, dedus din ea, nu sunt semne ale lucrului, 
adică nu sunt indicatoare cum că lucrul este cu adevărat, 
spuse fiind așa goale, când le rostim ca atare. Căci și „este“ 
înseamnă ceva dacă e spus ca atare, și „fiinţa“ la fel, dar 
nici unul nu se instituie pe sine și nu proclamă faptul de-a 
exista, chiar dacă l-ai rostit de o mie de ori, așa încât să 
poată indica ceva adevărat ori fals. Singure — așa cum s-a 
mai spus — rostirile alcătuite din nume și verbe sunt prin 
firea lor făcute să primească adevărul ori falsitatea, pe când 
fiecare din acelea, vreau să spun fiinţa și este, e ceva sim- 
plu și străin de orice astfel de compunere. 

Dacă așadar citatul este așa cum îl înfăţișăm, căci nici 
„a fi“ nici „a nu fi“ nu este semn al lucrului, vei găsi in- 
terpretarea dată drept singura de menţinut, însă dacă e 
așa cum scrie Porfir, căci nu este semn al lucrulm pentru 
faptul de-a fi ori a nu fi, atunci, chiar dacă se ajunge la 
prima versiune și interpretare, s-ar putea spune în gene- 
ral despre toate verbele cum că semnifică — așa cum s-a 
arătat — dar nu adevărul și falsitatea, ceea ce el a făcut 
vădit prin dar ele nu semnifică încă dacă lucrul este ori 
nu; iar cauza acestui lucru el o redă prin cãci nici „a fi“ 
nici „a nu fi“ nu este semn al lucrului. Aceasta înseam- 
nă: verbul în sine nu semnifică existenţa ori inexistenţa 
lucrului indicat de el, căci doar dacă ar face aceasta ar fi 
susceptibil de falsitate și adevăr. Cine spune „umblă“ 
dat de înţeles o anumită acțiune, dar n-a spus despre ea 
nici ceva adevărat nici ceva fals, în cazul că nu se adaugă 
un subiect, prin revenire ori nerevenire la care faptul de 

a umbla va alcătui o vorbire adevărată ori falsă. Așadar 
spusa căci nici „a fi“ nici „a nu fi“ nu este semn al lucru- 
lui înseamnă tot una cu faptul că verbul spus ca atare nu 
semnifică nici că există lucrul — adică ceea ce este sem- 
nificat de verb — așa cum face afirmaţia, nici că lucrul 
nu există, ceea ce se arată prin negație. 

Acestea sunt spuse, așadar, în chip general cu privire 
la orice verb. Cât despre chiar dacă spui „este“ “pur; ȘI sim- 
plu, ar putea fi lămurit pe baza explicaţiei cum că nici un 
verb nu e mai degrabă susceptibil de adevăr ori de falsi- 
tate. Însă cum oare s-ar putea preciza aşa ceva despre el 
[despre verb], dacă nu iarăși prin mijlocirea lui „este“, 
formă care, derivată de la „a fi“, „fiinţă“, este comună 
tututor verbelor? În continuare el adaugă: într-adevăr, 
în el însuși nu reprezintă nimic; iar despre fiinţă spune 
că nu e nimic, nu în sensul că ar fi un cuvânt fără înțeles, 
nici ca fiind enunțat omonimic despre lucruri, ci că nu 
este nimic nici adevărat nici fals. Însă indică în plus o sinte- 
ză pe care fără componente nu o poți concepe. Aceasta 
înseamnă: devine o parte a sintezei, ca de pildă a celei ce 
sună „ființa este“, cu privire la care se consideră adevă- 
rul ori falsitatea, o sinteză care nu poate fi gândită fără 
componente, aceasta înseamnă fără cele simple. Teza este 
așadar evidentă. Cât despre faptul că fiinţa adaugă la sens 
sinteze, și nu numai acest lucru dar fiecare sinteză a cu- 
vintelor simple, nu pare a fi fost spus în felul în care se 
spusese că verbul semnifică în plus timpul, ci e spus în 
loc de a semnifica „pe lângă altceva diferit“, adică a sem- 
nifica, împletit cu ceva diferit, o sinteză susceptibilă din- 
tre început de falsitate și adevăr, sinteză pe care trebuie 
s-o prefigureze componentele simple. Dacă însă cineva 
n-ar accepta această explicaţie a lui „a semnifica în plus“, 
trebuie să dea crezare lui Alexandru din Afrodisia, care 
spune că: în el însuși într-adevăr nu reprezintă nimic, 

47 precum și celor ce urmează cu privire la este. Aristotel 

arată din nou, după ce vorbise despre fiinţă între timp, 
că nici ea nu poate însemna, atunci când e spusă ca ata- 
re, adevărul și falsitatea, și declară că acest „este“ sau „nu 
este“ (căci același argument este valabil pentru fiecare) 
rostit în sine nu e firesc făcut să însemne ceva adevărat 
ori fals, dar că, fiind un nume [când e la infinitiv], ca și 
celelalte verbe, are virtutea de-a semnifica în chip prin- 
cipal participarea sau lipsa de participare la ființă, iar po- 
trivit cu vorbirea secundară [gramaticală], de a semnifica 
și împletirea unui predicat anumit cu subiectul, prin adău- 
garea sa conduce la vorbirea deplină și cu înţeles fie de 
adevăr fie de falsitate. Chiar dacă „este“ se enunţă direct 
despre subiect, el semnifică o înlănţuire a subiectului cu 
fiinţa, ca de pildă „Socrate, ca fiind ceva, este“, pe când 
„nu este“ semnifică diviziunea, și ambele pot da o sin- 
teză. Lucrul acesta apare și în Despre suflet, când se afir- 
mă: „Și cel ce spune că ceva nu e alb a făcut sinteza între 
a nu fi alb și subiect“. 

După ce ne-a dat teoria părților de vorbire, a nume- 
lui și a verbului, Aristotel trece, în cele din urmează, la 
compunerea lor și spune: 


p. 16» 26. Rostirea este o glăsuire semnificativă și con- 
venţională, în care unele dintre părți sunt semnificative 
izolat, ca parte de vorbire îi însă, nu ca afirmație sau ne- 
gație. Spun că, de pildă, „om“ înseamnă ceva, dar nu fap- 
tul că el este sau nu este; totuși va fi o afirmaţie sau o 


negaţie dacă i se adaugă ceva. În schimb o singură silabă 


din cuvântul » omul “ nu înseamnă nimic, cum nici cuvân- 
tul „şoarece “ „soa“ nu înseamnă ceva, ci este doar o glă- 
suire. În cele compuse partea înseamnă, este drept, ceva, 
dar nu prin ea însăşi, cum s-a arătat mai Sus. 

Din ce pricină — împotriva celor făgăduite la început — 
nu tratează, îndată după cele spuse despre nume și verb, 

despre negație și afirmație, apoi despre enunțare și în fine 
despre rostire, ci răstoarnă, expunându-le, ordinea după 
care făcuse, în introducerea la această carte, enumerarea 
lor ca teme necesare de înfățișat — s-a vorbit mai înainte. 
Dintre cele ce ne rămân de spus pentru prezentarea ca- 
racterului propriu al definiției [de mai sus), adâncind lu- 
crurile, trecem peste glăsuire și semnificativă, ca fiind 
lucruri prea lămurite și preluate dinainte în definițiile păr- 
tilor de vorbire. Cât despre convenţională, spunem că este 
luat drept cunoscut din cele spuse despre nume ca fiind 
pe bază de convenţie (în cazul verbului, ca fiind la fel) și 
drept ceva la locul său puţin mai jos, după ce se va fi în- 
lăturat argumentul ce pare a stabili contrariul, cum că nu 
e prin instituire ci prin natură, un adaos însă grabnic re- 
zolvat în distincţia ce urmează. Căci în care unele dintre 
părti sunt semnificative izolat aparţine doar vorbirii ar- 
ticulate constituite de convenţia noastră. Faptul de-a avea 
părți cu sens deosebește rostirea de părțile ei singure, de 
nume și de verb, întrucât la acestea nici o parte nu avea 
înţeles, pe când la rostire unele părți au, în speţă numele 
și verbele sunt cu înţeles. De altfel el nu spune pur și sim- 
plu: părțile rostirii luate ca atare sunt cu înţeles, ci unele 
părți, prin faptul că în enunțări se aflau și particula ne- 
gativă, articolele, conjuncțiile, ca atunci când spun „omul 
e un vieţuitor“ sau „Socrate şade, i. când Platon se plim- 
bă“. Căci acestea se numesc [și ele] părți de vorbire în 
sens mai larg, dar sunt nesemnificative, considerate fiind 
separat. Și nu numai acestea, ci și părţile numelor și ver- 
belor nu par mai puţin să fie și părți ale rostirii alcătuite 
din ele, dar sunt întru totul nesemnificative, așa cum s-a 
spus de câteva ori. Aici deci se arată că unele părţi din 
rostire sunt cu sens. 

Pe de altă parte el declară că e ceva cu înţeles ca parte 
de vorbire însă, nu ca afirmaţie. Iar cuvântul simplu este 

o vorbire, cum arătam și mai înainte, atunci când e luat 
ca o parte din rostirea enunţiativă. Aristotel o arată limpede 
în cele ce urmează, spunând: „așadar numele sau verbul 
trebuie privite doar ca spuse, întrucât nu se poate afir- 
ma că ele indică ceva, prin cuvânt, în așa fel încât să facă 
o enunţare“. Deoarece, așadar, orice rostire posedă anu- 
mite părţi cu sens — iar acestea în cazul unor rostiri se 
întâmplă să fie cuvinte simple, despre care arătam că în 
propoziții se numesc spuse, dar în cazul altor rostiri sunt 
întregi afirmaţii și negaţii, cum sunt de pildă, î în enunţa- 
rea ce spune că „Socrate stă și Platon nu stă“, partea E 
crate stă“ sau „Platon nu stă“ — înseamnă că unele rostiri, 
având ca părți afirmații și negații, posedă ș și „spuse“ din 
care s-au produs ele, pe cândalte rostiri, conţinând spuse, 
nu au defel și afirmaţii sau negaţii. Din motivul că întot- 
deauna există în rostiri o parte cu semnificaţie, filozoful 
a și adăugat acestea, pentru ca nu cumva, din moment ce 
el însuși consideră că anumite rostiri au drept părţi afir- 
maţii și negaţii, să admitem că părţile vorbirii trebuie să 
fie într-astfel cu sens încât să semnifice că un lucru se atri- 
buie sau nu se atribuie altuia, ci pentru ca să înțelegem 
că partea vorbirii trebuie considerată ca indicatoare, nu- 
mai, și arătând în speţă o natură sau acţiune oarecare. Fap- 
tul că unele din părțile vorbirii sunt semnificative nu trebuie 
defel conceput în sine, prin opoziție cu articolele, con- 
juncţiile și cele asemănătoare lor, ci trebuie ţinut seamă 
de tot ce urmează, anume că unele dintre părți sunt sem- 
nificative ca spuse — spre deosebire de părţile compuse 
și rostite dinainte ca o enunţare, ca și cum toate părțile 
existente ale vorbirii ar fi semnificative, dar unele în mo- 
dalitatea enunţărilor și considerate în chip necesar în orice 
vorbire, pe când altele în modalitatea enunţărilor dar ne- 
putând fi luate în consideraţie în vorbirile simple — pentru 

Ca şi acestea să se armonizeze doctrinei de ansamblu, atât 
a lui Aristotel cât și a lui Platon, asupra părților de vorbire 
divizate în nume și verbe. 

Nu trebuie să surprindă că socotim a nu fi cazul să se 
numească părţile numelor și verbelor părți principale al- 
cătuitoare pentru acestea. Căci în cazul tuturor lucrurilor 
organizat alcătuite, obișnuim să dăm sens fiecăreia din- 
tre părți pe baza adaptării ei la î întreg, așa cum de pildă 
lemnul cel scurt, desprins de cârma navei, sau cel de la 
fundul vasului nu-l numim parte a lor, căci nu-l mai ros- 
tim ca raportat la navă. La fel și cu celelalte obiecte arti- 
ficiale ori naturale. Bineînţeles, noi numim silabe primele 
unități [formate] din combinarea literelor, dar spunem 
că numele e trisilabic ca raportând fiecare unitate simplă 
la ceea ce e în chip propriu compus din ele. De altmin- 
teri părţile numelor și verbelor nu ar putea fi numite părți 
ale lor decât ca sunet, dar nu ca având vreo capacitate se- 
mantică; de aceea s-a și spus mai înainte că nici o parte 
de-a lor nu e semnificativă separat. Astfel că și faţă de 
vorbire, ele înseși [silabele] pot fi socotite și nu pot fi 
drept părți. În schimb numele și verbele, prin faptul că 
alcătuiesc, cu sinteza lor specifică, nu numai expresia so- 
noră dar și sensul rostirilor și prin aceea că ele au, pri- 
mele, capacitatea de a semnifica, se pot numi totodată în 
chip firesc părți prime ale vorbirii. De aceea și Socrate 
din Cratylos declară că numele este cea mai mică parte 
a vorbirii, acel nume în speță enunțat în comun pentru 
nume propriu-zis ca și pentru verb. 

Dacă însă cineva ar fi nedumerit, cum oare socotim 
că orice rostire își are partea ei cu înțeles, deși vedem că, 
în ce privește rostirea numită vocativă, ajunge chiar un 
singur caz al unui nume, ca de pildă „Hector“ (căci de 
o altă rostire, cea enunţiativă, ţine ce urmează, „fiindcă 

tu...“)2 sau „Mentor“ („apără, bărbate“, care urmează 
ţine de imperativ, iar nu de vocativ)?, atunci vom dez- 
lega nedumerirea spunând că invocarea sau chemarea se 
produce și printr-un singur nume rostit pe baza cazului 
vocativ, dar că nu este o adevărată vorbire vocativă de- 
cât dacă e o reuniune de mai multe nume ori cazuri ros- 
tite așa, ca de pildă „o, fericite Atrid“+ și „o, Nestor al 
lui Neleus“5 și cele asemănătoare cu ele, de vreme ce nu 
sunt același lucru numele și rostirea. 

Spunându- ne că partea vorbirii este cu înțeles ca spu- 
să și nu ca afirmație, el nu a mai adăugat că „nu e și ca 
negaţie“, deoarece e limpede că, neconsiderând părţile 
vorbirii ca afirmaţii ci drept simple cuvinte, cu atât mai 
mult, nu putea să le ia drept negații, de vreme ce în chip 
necesar în negaţie este cuprinsă și afirmația. Explicând 
pe de altă parte el însuși acestea, ia un exemplu de spu- 
să, anume „om“, și declară că înseamnă ceva, dar nu în- 
seamnă faptul că el este sau nu este, adică nu reprezintă 
o afirmaţie ori negaţie. Lucrul acesta el îl face mai lim- 


pede, adăugând: dar va fi o afirmaţie sau o negatie dacă 


i se adaugă ceva, în speţă un verb, fie afirmativ, fie ne- 
gativ. Astfel că și de aci e vădit că, partea vorbirii fiind 
cu înţeles, prin însuși faptul că e semnificativă Aristotel 
o numește spusă. Faptul că vorbirile diferă de cuvintele 
simple prin aceea că au părţi semnificative, el îl declară 
menţionând că în schimb o silabă din cuvântul „omul“, 
subînțelegând ș ȘI: în general, nu înseamnă nimic. Căci la: 
spun că, de pildă, „om“ înseamnă ceva, trebuie pus alături 
în schimb o silabă din cuvântul „ omul“. Însă stabilind din 


2 Homer, Iliada, VI, 429. 
3 Id., Odiseea, XXII, 208. 
+ Id., Iliada, III, 128. 

5 Id., Odiseea, III, 78. 

nou acest lucru, anume că părţile cuvintelor simple nu 
sunt semnificative ca atare, el face și aici precizarea prin 
exces, spunând cum nici în cuvântul „şoarece“, „șoa“ nu 
înseamnă ceva ci este doar o glăsuire, adică „șoa“ spus 
ca atare ar putea semnifica ceva, dar atunci când îl iei ca 
parte din „șoarece“ este cu totul lipsit de înţeles, iar acum, 
așa cum se petrece în considerarea lui ca parte, este doar 
un sunet, nediferind defel de sensul nesemnificativ. În ca- 
zul cuvintelor simple, așa cum s-a spus și mai înainte, păr- 
tile nu ar putea fi defel semnificative, ca în cazul cuvântului 
„om“ ori „șoarece“. Căci în cazul acestuia din urmă, par- 
tea „șoa“ nu a dat numele de șoarece ca fiind combinată 
cu o alta, ci doar întâmplător ar putea fi ceva cu sens, în- 
îti căt luată, că parte a cuvântului cu sens de șoarece nu 
înseamnă nimic, nici măcar închipuit. Într-adevăr, nimeni 
care ar auzi „șoa“ nu s-ar gândi la vreun nume corespun- 
zător, cum se întâmplă că, auzind „Kallippos“ sau „ca- 
pră-cerb“, nu-i rămân neinteligibile partea „(h)ippos“ 

[cal] sau „capră“. Așa se întâmplă deci la cuvintele sim- 
ple. În cele compuse din părți, spune el, partea înseam- 
nă, e drept, ceva [tinde să însemne ceval dar nu prin ea 
însăși, cu alte cuvinte părțile par a fi cu sens, deoarece și 
apare o dată cu ele în chip limpede o anumită combina- 
ție de cuvinte, chiar dacă altul este gândul, ca și lucrul 
semnificat prin ele, în realitate însă nici ele nesemnificând 
nimic dacă sunt spuse ca atare. Rezumând, verificarea ar 
putea fi aceasta: dacă sunetele sunt semnificative, luate 
fiind ca atare, așa cum s-ar putea întâmpla cu „șoa“, 
atunci când devin părți ale unor nume ele sunt total ne- 
semnificative dacă le desprindem de întregul respectiv, 
iar astfel ce mai merită să fie spus despre una din silabele 
cuvântul „omul“, sau despre alte părți ale cuvintelor, toate 
câte, fără sensul luat în nume, nu se dovedesc a semnifica 
nimic ? Aceste lucruri sunt deci evidente. Dar trebuie, pe 


COMENTARII 247 


baza celor spuse aci, să apreciem că Aristotel nu se gân- 
dește să numească logos doar gândirea desăvârșită, inde- 
pendentă și împlinită, ci și pe cea cu lipsuri. Căci toate 
cele spuse despre logos se potrivesc și acesteia. 


p. 172 1. Orice rostire însă este semnificativă, nu ca in- 
strument firesc al cugetului, cum s-a arătat, ci prin con- 
ventie; dar nu oricare este enunțiativă, ci doar aceea căreia 
îi revin adeverirea și neadeverirea. Însă nu le revin tu- 
turor; de pildă rugămintea este o rostire, dar nu e nici ade- 
vărată nici falsă. Așadar aceste feluri de rostire trebuie 
trecute cu vederea, căci cercetarea lor este mai potrivită 
retoricii și poeticii; acum este vorba de teoria Tostirii enun- 
tiative. 

Prin cele de mai sus, Aristotel combate un anumit ra- 
ţionament care ar încerca să demonstreze că vorbirea nu 
e prin convenţie, ci prin natură. Care este însă acel ra- 
ționament? Vorbirea, spune el, este un mijloc al capaci- 
tăţii noastre de emisiune sonoră, capacitate ce e naturală; 
prin acest mijloc dat, noi semnificăm unii către alții tot 
ce vroim. Orice organ care ţine de o capacitate naturală 
este el însuși natural, așa cum ochii, organe fiind ale ca- 
pacităţii noastre de vedere, sunt naturali și ei, iar nu un 
produs artificial, sau așa cum urechile ţin de capacitatea 
de a auzi, și altele de alte facultăți. Vorbirea deci ar fi na- 
turală, ea neavând nimic care să ţină de invenţia noastră. 
Două fiind, așadar, premisele adoptate în silogismul de 
față, Aristotel acordă majora, cea care afirmă că orice or- 
gan al unei capacităţi naturale este natural, în schimb atacă 
minora, cea care afirmă că vorbirea este un mijloc [organ] 
al capacităţii noastre de emisiune sonoră. Trebuie atunci 
spus care anume este organul capacităţii de emisiune so- 
noră, de vreme ce aceasta, naturală fiind, are nevoie de 
un organ, ca oricare alta dintre capacităţile naturale, și 51° 

trebuie spus ce reprezintă faţă de el vorbirea, de vreme 
ce spunem că nu este organ și că nu e prin natură, ci prin 
convenţie. În ce priveşte organele capacității de emisiune 
sonoră, ele sunt plămânul și artera numită trahee. Aces- 
tea sunt pentru sunetul simplu, iar pentru limbaj există 
limba și cerul gurii, ca şi celelalte așa-numite organe fo- 
netice sau lingvistice. Vorbirea este un produs al ei [al 
capacității], manifestându-se printr-o punere în mișcare 
a acestor organe. De aceea nici nu e necesar ca vorbirea 
să fie ceva natural. Nimic nu interzice ca produsele capa- 
cităţilor naturale să fie prin convenţie, așa cum se întâm- 
plă în cazul dansului: căci existând în noi o capacitate 
naturală de a ne mișca din loc, dansul ca produs al aces- 
tei capacităţi este prin convenție; și într-adevăr, cel ce-și 
mișcă în dans mâinile poate semnifica un lucru ori pe ci- 
neva, să spunem pe Ahile, prin aceea că indică și mani- 
festă în chip felurit unele sau altele dintre cele întâmplate 
lui. Așadar, la fel cum deplasarea în spaţiu este natura- 
lă, pe când dansul este instituit și prin convenţie, și la fel 
cum lemnul e natural dar ușa e fabricată, tot astfel și emi- 
siunea sonoră este naturală, pe când semnificarea prin 
nume și verb sau prin vorbiri alcătuite din acestea, ca 
avându-și realitatea lor pe baza materiei sunetului nemo- 
dulat dar fiind create de către gândirea noastră, are loc 
prin convenţie iar nu natural. Și capacitatea de glăsuire, 
care e instrument al facultăților sufletești din noi, al ce- 
lor de cunoaștere și apetitive, pare să aparţină omului prin 
natură, la fel ca celorlalte vieţuitoare, pe când faptul de 
a se folosi de nume și verb, sau de rostirile compuse din 
ele în vederea semnificării, care nu sunt prin natură ci prin 
instituire, se ivește la om în chip distinct de vieţuitoarele 
neraţionale, deoarece acesta singur dintre vieţuitoare are 
parte de un suflet înzestrat cu spontaneitate și capabil să 
făptuiască după un meșteșug, în așa fel încât și în procesul 

de glăsuire se învederează capacitatea lui tehnică. Aceas- 
ta o ilustrează rostirile alcătuite în vederea frumosului, 
cu sau fără măsură ritmică. 

Faptul că deci vorbirea și părțile ei, atât numele cât și 
verbul, sunt pe bază de convenţie se demonstrează pe 
multe căi; însă de vreme ce afirmăm că vorbirea este in- 
strument de semnificare şi a gândurilor și a lucrurilor, 
trebuie spus cine poate fi subiectul ce se folosește de ea 
ca de un instrument. Este limpede cum că e sufletul gân- 
ditor: căci a se folosi de vorbire este doar lucrarea aces- 
tuia. Faţă de felul cum poate vorbirea, prin convenţie 
fiind, să fie totodată instrument al unei capacităţi natu- 
rale anumite, dacă el ar părea surprinzător cuiva, dat fi- 
ind principiul menţionat că este prin natură tot ce e 
instrument al unei capacităţi naturale — față de aceasta, 
vom spune că e uimitoare în noi tocmai capacitatea lo- 
gică și tehnică, întrucât pune în joc și o natură separată 
de orice corp. Că însă acestea îi par așa, spunem noi, lui 
Aristotel însuși, o arată cele afirmate de el la capătul căr- 
ţii a doua a Fizzci, cu privire la faptul că viețuitoarele ne- 
raționale, lipsite de gândire, activează nu după meșteșug 
ci prin natură, ca și cum meșteșugul ar proveni la noi din- 
tr-o capacitate rânduită deasupra naturii, ceea ce ne spu- 
ne în locul unde afirmă că nu prin meșteșug ci printr-o 
înzestrare își face privighetoarea cuibul și păianjenul pla- 
sa. Ca altceva să însemne dovezile din Despre suflet că 
intelectul este separat de corp? Prin urmare, nu e defel 
uimitor că sufletul, acţionând prin capacităţile naturale, 
se folosește și de instrumentele naturale ce revin necesar 
acelor capacități și își face alte instrumente tehnice, în ve- 
derea activităților proprii. Așa cum, spre a salva trupul 
și a respinge pe dușmani, el se foloseşte de instrumen- 
tele naturale ale capacității de deplasare î în spaţiu, care e 
firească, adică de mâini și de picioare, dar în același timp 

se folosește și de instrumente fabricate, de sabie și scut; 
și după cum în cazul agriculturii, al construcțiilor și al 
celorlalte activităţi practice și creatoare face la fel — de- 
opotrivă și în cazul semnificării [prin vorbire] sufletul se 
foloseşte pe de o parte de mijloacele naturale ale capaci- 
tăţii de emisiune sonoră și de exprimare, de plămân, de 
limbă, de cerul gurii, de dinţi și de buze, dar pe de altă 
parte se folosește de vorbire sau de părțile de vorbire, 
creându-le artificial și pe bază de convenţie, drept instru- 
mente ce urmează a fi de semnificare, dându-le naștere 
și lor din materia naturală pe care o reprezintă vocea, așa 
cum este produsă sabia din fier și cârma corăbiei din lemn. 

După ce Aristotel ne-a arătat, până aici, care sunt ele- 
mentele vorbirii, adică numele și verbul precum și ros- 
tirea propriu-zisă, în general, alcătuită din ele, care toate 
dau naștere oricărui limbaj — el trece în continuare, po- 
trivit cu cele precizate de la început, la teoria vob 
enunțiative, pe care am socotit-o una din formele de ros- 
tire simplă, cum sunt cea vocativă, cea rogativă, cea in- 
terogativă și cea imperativă, fiecare dintre ele împlinită 
ȘI semnificând prin ea însăși o gândire completă. Căci la 
fel cum „sufletul este nemuritor“ a indicat ceva, tot așa 
fac şi: „oameni buni!“, sau „de-am filozofa !“, sau „când 
vii?“ și „pleacă de aci! 1“. Dar celelalte, spune el, nu se po- 
trivesc cercetării propuse, ce privește pe filozof și dia- 
lectica, ci ţin de teoria proprie retoricii și poeticii, întrucât 
cei ce se îndeletnicesc cu fiecare dintre acestea se aplea- 
că asupra spuselor luate ca atare, retorii preocupându-se 
de ritmurile spuselor, de perioade ș și de figuri de stil, în 
timp ce grămăticii o fac cu privire la raţiunile și forme: 
le primelor expresii, la configurațiile și transformările lor, 
la declinări și toate celelalte; iar în plus primii obișnuiesc 
să facă imitații de vorbire, evocând pe ceilalți, poruncind, 
întrebând sau negându-se, ba adesea ei pun în joc și pe 

socoteala proprie asemenea demersuri, spunând: „Mai în- 
tâi, O, atenieni, mă rog tuturor zeilor și zeițelor“, sau: 
„Răspunde aci, cu mine de faţă.“ Cei așadar care se pre- 
ocupă de aceste două discipline și care își iau drept temă 
de teoretizare spusele cercetează fie numai aceste specii 53% 
de rostire, în afara celei enunţiative, fie și câte o alta, și 
dau pentru fiecare dintre ele clasificări, uneori în număr 
finit, alteori la nesfârșit, dar de cele mai multe ori în ca- 
zul fiecăreia trecerea se face de la un număr limitat sau 
de la unu, la infinit. Căci așa ceva se potrivește să ia în 
considerare specialistul, în legătură cu lucrurile supuse 
cercetării sale, după cum precizează Socratele din Phi- 
lebos. Însă se poate constata că această preocupare revi- 
ne retoricii și poeticii nu de la sine, ci de la arta vorbirii 
în general, despre care a tratat divinul Platon după pali- 
nodia din Phaidros, artă a cărei operă este să cerceteze 
atât principiile poeticii, cât și ale retoricii. Întreprinderii 
propuse acum, declarăm, i se potrivește doar teoria ros- 
tirii enunțiative, deoarece am spus mai înainte că se vor 
da principiile ş științei demonstrative, iar pe cel ce se pre- 
ocupă de acestea nu trebuie să-l rețină nici o altă specie 
de rostire decât cea enunţiativă, care singură convine fi- 
lozofului, ca luând în considerare demonstraţia, și care 
e necesară pentru conceperea acesteia, numai prin ea fiind 
posibil să se cunoască în chip exact natura lucrurilor. 
Într-adevăr, îndoit fiind raportul vorbirii, după divi- 
ziunea filozofului Teofrast: faţă de ascultători, cărora le 
semnifică ceva, și faţă de lucruri, cu privire la care cel ce 
vorbește urmărește să convingă pe ascultători, în legă- 
tură cu raportul vorbirii față de ascultători se ivesc poe- 
tica și retorica, deoarece activitatea lor constă din alegerea 
cuvintelor celor mai deosebite iar nu a celor de rând și 53 
mai folosite, și din a le împleti armonios unele cu altele, 
așa încât prin ele și prin ce rezultă din ele — ca din 

punerea în lumină a farmecului și a celorlalte aspecte, de 
pildă lungimea și conciziunea vorbirii, toate puse în joc 
la momentul potrivit — ascultătorul să poată fi atât im- 
presionat, cât şi subjugat de o convingere. În schimb fi- 
lozoful se va preocupa în prim rând de raportul vorbirii 
față de lucruri, combătând falsitatea și dovedind adevă- 
rul, pentru fiecare din ele propunându-și să corecteze câte 
o enunţare îndoielnică prin enunţuri evidente. 

Înainte de a trata despre această rostire enunţiativă ea 
însăși, care se asociază tuturor celorlalte specii de vor- 
bire pe baza faptului că indică ceva, și de a spune de ce 
natură este și cum diferă de celelalte specii de rostire, Aris- 
totel ne declară cum că nu oricare este enunțiativă, ci doar 
aceea căreia îi revin adeverirea şi neadeverirea. Trebuie 
stabilit de la început că, prin acestea, el dă definiția vor- 
birii enunţiative fără a fi avut nevoie în plus de afirma- 
ţie și negație pentru teoria respectivă, ceea ce a făcut mai 
târziu pe unii să creadă că enunţarea se divide în afirmaţie 
și negaţie în felul în care se divid omonimele în sensurile 
lor diferite, iar nu în felul cum se divid genurile în spe- 
cii. Totuși, care ar putea fi definiţia unui cuvânt omo- 
nim care nu ar semnifica nici o natură comună ? Dacă însă 
și pentru definiţia afirmației și negaţiei se ia enunţarea, 
atunci când se va spune că „afirmaţia este enunţarea a ceva 
despre ceva, negația în schimb enunţarea a ceva desprins 
de ceva“, atunci cum se face că enunţarea este indicată 
ca un gen cât se poate de lămurit al ambelor, în timp ce 
cuvintele omonime niciodată nu sunt luate în conside- 
raţie în formularea definiţiilor ? De aceea se poate ajunge 
la precizări despre specia enunţiativă de rostire, cu pri- 
vire la care urmează să se desfăşoare cu precideie doc- 
trina, adică la teoria speciilor de enunțare, afirmaţia și 
negația, spunându-se: 

p. 172 8. O primă rostire enunțiativă este afirmaţia, 
alta negația; toate celelalte sunt una prin compunere. 

Prin acestea el spune că gândul din vorbiri e îndoit, 
unul fiind dat prin ele ca atare, ca și cum le-ar fi în chip 
natural inerent, ca în vorbirea de „Socrate umblă“, altul 
fiind adăugat lor printr-o convenţie, din afară, pe baza 
a ceea ce se și numește conjuncție, ca în cazul vorbirii „So- 
crate stă și Platon umblă“ ; căci aci, două fiind în chip evi- 
dent rostirile, „Socrate stă“ și „Platon umblă“, conjuncția 
introdusă la mijloc se dovedește că leagă și unește o parte 
cu alta. În același fel se întâmplă ş și cu toate așa-numitele 
rostiri ipotetice; căci și acelea sunt alcătuite din mai multe 
rostiri simple, unite fiind de conjuncţia numită de con- 
tact [de implicație], ca de pildă „dacă este ziuă, soarele 
se află deasupra pământului“. Într-adevăr, două fiind iarăși 
propozițiunile, „este ziuă“ și „soarele se află deasupra pă- 
mântului“, conjuncţia „dacă“ ce face legătura a îndepli- 
nit unificarea gândită. Dar unitatea unor astfel de vorbiri 
nu este de tipul ce indică o singură existenţă (căci în chip 
evident sunt mai multe cele semnificate prin ea), ci al im- 
plicaţiei celor ce există sub ceva semnificat, sau al divi- 
ziunii, ca în cazul rostirilor numite prin disjuncţie, de 
pildă „fie este ziuă, fie este noapte“. De aceea un tip de 
vorbire care semnifică o singură existenţă, cel care e în 
chip principal unitar, ar putea fi analog cu un lemn încă 
netăiat și astfel cu o singură spusă, pe când cel care indi- 
că mai multe existenţe este unificat printr-o conjuncţie, 
putând fi socotit ca analog cu o corabie care e alcătuită 
din mai multe lemne, și care și-a căpătat unitatea prin cuie. 

În sânul vorbirii în chip principal unitare și care de 
aceea, în chip firesc, este anterioară celei ce-și are unitatea 
prin conjuncţie, o parte o dă afirmaţia, o alta negația. Dar 
există o deosebire și între afirmaţie şi negaţie, nu sub 

raportul unității (căci fiecare din aceste vorbiri este deo- 
potrivă unitară, nici una neavând nevoie de un ajutor ex- 
terior spre a se unifica), ci după întâietate. Într-adevăr, 
nu în chip egal poate fi vorbire primă oricare dintre ele, 
ci afirmația e anterioară negaţiei prin simplitatea rostirii, 
dat fiind că negația se ivește prin adaosul particulei ne- 
gative, iar în chip necesar subzistă dinainte ceea ce pri- 
mește adaosul faţă de ceea ce s-a alcătuit pe bază de adaos. 
Așa se face că și Aristotel a spus cum că o primă rostire 
enunţiativă este afirmaţia, alta negația, spunând acest 
„alta“ nu în legătură cu „0“ ci cu „primă“. 

De aceea și pare să aibă sens părerea lui Alexandru din 
Atrodisia cu privire la enunțare, părere ce nu admite că 
este vorba de un gen al afirmației și negaţiei. Într-ade- 
văr, cum S-ar putea, în cele în care încape un anterior și 
un posterior, ca predicatul comun acestora să fie gen? 
Ele stau pe aceeași treaptă, nu prin faptul că sunt enun- 
ţări (fiecare dintre enunțări priveşte deopotrivă falsul și 
adevăratul), ci pe baza unui accident exterior, cum este 
simplitatea rostirii lor. Totuși, spuneau unii, regula men- 
ționată se aplică atunci când, potrivit cu întreg predica- 
tul comun, cele de sub el posedă un aspect prim și unul 
secund, ceea ce se dovedește în chip felurit. Aici însă, atri- 
buind în general rostirii enunţiative afirmativul și nega- 
tivul, nu mai spunem că afirmaţia este prima formă de 
enunţiativ și negația a doua, ci ce e prim și ce e secund, 
cum s-a spus, trebuie gândit pe baza simplităţii rostirii lor. 

Întrucât Aristotel spune limpede că oricare din ros- 
urile enunțiative, dincolo de afirmaţie și negaţie, este una 
doar prin conjuncție, cineva ar putea să-și pună proble- 
ma: ce trebuie spus despre un fel de vorbire ca „soarele 
fiind deasupra pământului, este ziuă“. Într-adevăr, aceas- 
tă vorbire nu este simplă, dar nici nu pare să aibă nevoie 
de o conjuncţie pentru unificarea ei. La aceasta, trebuie 

spus că e cu neputinţă ca două enunţări independente să 
fie împletite între ele în vederea producerii unei vorbiri 
unitare, fără ca o conjuncţie să fie concepută în fapt. Ast- 
fel cum ar putea da o combinaţie fără o conjuncţie de le- 
gătură: „soarele e deasupra pământului“, independent 
rostit alături de „este ziuă“, care ar fi independent și el? 
Dar adesea, în realitate, punem într-astfel propoziția re- 
gentă în contact cu conjuncţia încât prima să nu fie de- 
fel independentă, în ce privește enunțarea, ci virtual să 
conţină conjuncția; sau adverbul echivalent conjuncției 
în această privinţă să se unifice cu propoziţia implicată, 
chiar dacă aceasta a rămas independentă, așa cum stau lu- 
crurile și în cazul propus. Căci „soarele fiind deasupra 
pământului“ este ceva nedesăvârșit spre a da enunţarea, 
dar virtual conţine fie adverbul „când“ fie conjuncţia de 
legătură „dacă“, exprimând același lucru cu „atunci când 
soarele este pe cer“ și cu „dacă soarele este pe cer“, unde 
fiecare parte este imperfectă spre a alcătui enunţarea pro- 
pusă, din cauza adaosului conjuncţiei sau al adverbului; 
este deci ca și cum le-ar conţine în ea însăși, virtual, ca 
în „soarele fiind deasupra pământului“. De aceea și poate 
formularea să fie asimilată cu cele menţionate, spre a da 
implicaţia „este ziuă“. 


(Comentariul continuă până la finele tratatului.) 

Comentariu 
cu voia Domnului, 
după cuvântul lui Stephanus, 
filozoful, la tratatul 
Despre interpretare 
al lui Aristotel 


Notă despre Stephanus 


Stephanus din Alexandria — cum avea să fie numit — a trăit 
în secolul al VII-lea p. Chr. pe lângă curtea împăratului bi- 
zantin Heraclius. Slăbirea și fărâmițarea imperiului, în acea 
epocă, determină ridicarea centrelor mai ocrotite, în primul rând 
a Alexandriei. Venit aici ca însoțitor al împăratului Heraclius, 
Stephanus se stabileşte în calitate de „profesor ecumenic“. 

După unii istorici ar fi fost medic, scriind, între altele, co- 
mentarii la opera lui Hipocrate şi a lui Galenus. Pe plan filo- 
zofic, în afara comentariului la Despre interpretare, care s-a 
păstrat, ar mai fi scris comentarii la: Categorii, De caelo, De 
anima, Analitice și Despre respingerile sofistice. 

Traducerea este făcută după editia Academiei din Berlin, 
Commentaria in Aristotelem Graeca, vol. XVIII, partea a 
Il-a, editat de Michael Hayduck (Berlin, 1885). Nu am gă- 


sit nici o traducere în latină sau în vreo limbă modernă. 


ÎNCEPUTUL SECȚIUNII 1 


Capitolul 1 


p. 162. Mai întâi trebuie stabilit ce este un nume şi ce 
este un verb, apoi ce sunt o negatie, o afirmatie, o enun- 
tare și o rostire ş.a.m.d 

Lucrarea de faţă are o introducere, alcătuită din două 
părți. În prima parte se face enumerarea acelor aspecte 
despre care urmează să se trateze în secţiunea 1, apoi se 
înfățișează o teoremă; în partea a doua se expune o anu- 
mită analogie dintre cuvinte și gânduri. Enumerarea se 
face spunând că trebuie mai întâi să se determine ce este 
un nume și ce este un verb, apoi ce sunt o negație, o afir- 
maţie, o enunțare și o rostire. Aceasta e deci enumera- 
rea; cât despre teoremă, ea este aceea că, patru lucruri 
fiind în Joc, cuvintele scrise, cele rostite, gândurile și lu- 
crurile, două din ele sunt prin natură, iar celelalte prin 
instituire. Acest lucru se arată în felul următor: cuvin- 
tele scrise și numele nu sunt aceleași pentru toţi; cele ce 
nu sunt aceleași pentru toţi nu sunt prin natură; deci cu- 
vintele scrise și numele nu sunt prin natură. Faptul că nu- 
mele și cuvintele scrise nu sunt pentru toţi aceleași se 
recunoaşte din ce urmează. Într-adevăr, un fel de scrie- 
re există la elini și altul la egipteni, iar desigur cuvintele 
vorbite se comportă în acelaşi fel: căci de unele nume se 
folosesc elinii, de pildă, pentru cal și câine, de altele egip- 
tenii și romanii, iar câte un alt neam de altele încă. Dar fap- 
tul că cele ce nu sunt aceleași la toți nu sunt din natură, ci 

prin instituire, este evident și astfel: dacă într-adevăr ar 
fi prin natură, ar trebui să fie la toţi aceleași, căci natura 
face peste tot aceleași lucruri. Cât despre faptul că gân- 
durile și lucrurile sunt pentru toţi aceleași, iar astfel prin 
natură, el e evident; căci egipteanul nu are un gând de- 
spre cal, iar elinul un altul, ci același gând. Și la fel, ca 
realitate, calul nu este ceva pentru aceștia, iar altceva pen- 
tru alţii, ci pentru toţi este același lucru. Așa încât aces- 
tea din urmă sunt prin natură, primele prin instituire. lar 
aceste lucruri ni se înfățișează în prima parte a introdu- 
cerii. În a doua parte, cum spuneam, ni se expune o anu- 
mită analogie între cuvinte și gânduri, anume că, după 
cum în cuget există câte un gând simplu, la care nu în- 
cape adeverire și tăgăduire, ca de exemplu faptul de a 
gândi pe Socrate fără nici o acţiune ori stare — căci există 
în schimb și câte un gând compus, atunci când îl con- 
cepi pe el ca săvârșind ceva sau suferind ceva, la care se 
consideră într-un fel fie adevărul, fie falsul —, tot astfel 
și în vorbire există cuvântul simplu, la care nu e cazul să 
se considere adevărul sau falsul, pe când la cea compusă 
unul dintre acestea trebuie luat în consideraţie. Cu aces- 
tea am înfățișat și partea a doua a introducerii, iar capi- 
tolul de faţă, cu voia Domnului, s-a încheiat. 


p. 16% 1. Mai întâi. Ceea ce e spus „mai întâi“ se ia în 
cinci feluri, lucru pe care l-am învăţat încă din Categorii, 
aici „întâiul“ trebuind să fie luat fie pe bază de timp, fie 
pe bază de ordine. Căci se asigură astfel o anumită ordi- 
ne, determinându-se în prealabil cele despre care urmează 
să se trateze în secţiunea 1. Dar e evident că și timpul în 
care se tratează despre unele precedă timpul în care se 
tratează despre altele. 

p. 16? 1. Stabilit. Trebuie știut că „a stabili o teză“ este 
spus în șase feluri. Se numește într-adevăr „teză“ o con- 
cepţie mai stranie a câte unui cunoscător în materie de 
filozofie, așa cum Heraclit afirmă că toate realitățile sunt 
în mișcare și nici una nu participă la starea pe loc, în timp 
ce Parmenide socotea că fiinţa e una. Se numește teză și 
ipoteza, ca atunci când spunem: „Să presupunem că pă- 
mântul e conceput ca un punct și centru al sferei solare.“ 
Se numește teză și propunerea unui lucru, ca de pildă: 
„fie luată o linie de atâta lungime“. Se mai numesc teze 
formele verbale ce stabilesc ceva, așa cum le găsim la re- 
tori, ca de pildă „de căsătorit“, „de navigat“. Spunem „la 
retori“, întrucât expresiile retorice se deosebesc de cele 
dialectice prin caracterul universal al acestora faţă de cel 
al lor. Într-adevăr, filozoful dialectician enunţă univer- 
salul: „dacă trebuie [în general] să se căsătorească, ori să 
lupte, ori să navigheze“, pe când retorul spune: „dacă 
această femeie ori alta este de căsătorit“. Se numește teză 
și obiectul unui acord. Fără îndoială putem spune că răz- 
vrătitul poate impune o teză, cum declară Platon în Gor- 
gias!: „Dacă vrei să impui aceasta, o Callicles, atunci 
impune; căci ai dreptul.“ Aceasta înseamnă: „dacă vrei 
să răstorni acordul și premisele, atunci fă-o“. Se vorbeș- 
te de teză și în cazul definiţiilor; căci adesea se numesc 37 
teze, ca stând înaintea demonstrațiilor. Trebuie într-a- 
devăr ca triunghiul să fie definit, și abia apoi să se arate 
ce-i revine firesc, prin sine, anume că are unghiurile egale 
cu două unghiuri drepte. Şi la fel, trebuie ca omul să fie 
în prealabil definit, ca astfel să se poată ști ce revine în 
chip firesc omului. În cazul de față, este evident că Aris- 
totel a luat pe „stabilit“ în sens de definiție, de vreme ce 
își propunea să spună ce înseamnă nume, verb și celelalte. 

Cât despre esenţă, așa cum ne-o spune adesea...2 doar 
prin definiție. Căci nu ne e ceva evident. 


p. 1621. Ce este un nume și ce este un verb. Unii şi-au 
pus problema în legătură cu ordinea acestora, anume de 
ce a pus numele înaintea verbului. Noi afirmăm că l-a pus 
ca fiind ceva mai general, faţă de ceva particular. Într-a- 
devăr verbul e socotit nume, dar numele nu verb. Căci 
însuși Aristotel ceva mai jos spune: „verbele înseși, spuse 
ca atare, sunt nume“. Astfel spunem adesea că Platon se 
folosește de nume frumoase, el folosindu-se însă nu numai 
de nume, ci și de verbe ori de alte părți de vorbire. Iar 
întrucât numele semnifică existenţa și substanţa, pe când 
verbul acţiunea substanţei, și substanţa este anterioară ac- 
țiunii, în chip fiec aniliiie Jean ari diva site vene 
lui; căci așa cum se comportă lucrurile, tot așa fac și 
vorbirile asupră-le. Însă alții au fost nedumeriţi pentru 
ce, șapte părţi de vorbire fiind, el n-a menţionat decât 
două din ele, în speţă numele [substantivul] și verbul. 
Dacă s-ar spune că a făcut-o pentru că singure acestea, 
combinate unul cu altul, alcătuiesc o vorbire de sine stă- 
tătoare, pe când celelalte nu, s-ar greși; căci și participiul, 
și așa-numitul infinitiv, și pronumele se combină între 
ele și dau o vorbire de sine stătătoare. 

De pildă pronumele și verbul: „eu mă plimb“, „aler- 
gătorul înaintează“, toate verbele la infinitiv: „a filozo- 
fa înseamnă a fi fericit“. Noi însă spunem că toate acestea 
se raportează la nume și verb: dacă ele posedă locul su- 
biectului, atunci se consideră „nume“, fie că sunt verbe, 
participii și pronume sau ceea ce consideră drept nume 
grămăticii. De pildă, dacă există un nume [propriu] care 
posedă locul subiectului, ca în „Socrate este om drept“, 


2 Lacună în manuscris. 

atunci Socrate este socotit nume, de vreme ce are loc de 
subiect; dacă însă e un verb, ca în „a filozofa înseamnă 
a fi fericit“, atunci „a filozofa“ e socotit de el nume. Dacă 
sto shave participiu, ca în „alergătorul înaintează“, 
chiar și participiul e socotit de el nume. La fel, dacă se în- 
tâmplă să fie un pronume în joc, el are calificarea de nume, 
ca în „eu mă plimb“, de vreme ce posedă locul subiec- 
tului. În schimb pe toate câte posedă locul predicatului 
el obișnuiește să le numească verbe, orice parte a vorbi- 
rii ar reprezenta ele, ca în „vieţuitorul este substanţă“. 
EI spune că substanţa e verb [atribut], deși e nume, în- 
trucât se enunţă despre predicat. Despre alte părți de cu- 
vânt de-ale grămăticilor n-a mai făcut menţiune, deoarece 
ele nu sunt părți principale de cuvânt, ci unele dintre ele, 
ca adverbele, nu semnifică decât o relaţie a predicatului 
faţă de subiect, ca de pildă „merge frumos“, „vorbește 
bine“ și „respiră în chip necesar“. Căci așa cum în cazul 
corăbiei socotim scândurile părţi, însă cleiul, cuiele și pi- 
roanele nu le socotim părți, ci elemente ce contribuie la 
închegarea părților, tot astfel și acelea nu sunt părţi ale 
vorbirii, ci ale exprimării, faţă de care și rostirea e o parte. 


p. 162 1. Apoi ce sunt o negaţie, o afirmaţie. În chip 
firesc el a pus numele și verbul înaintea acestora, fiindcă 
sunt ceva mai simple, spune el. Dar de ce a pus inferio- 
rul înaintea superiorului, în speţă negația înaintea afir- 
maţiei, afirmaţia înaintea enunţării și pe aceasta înaintea 
rostirii? Declarăm că a procedat în chip firesc, deoarece 
a făcut din cele ce precedă începutul celor ce urmează. 
Însă întrucât trebuia să ajungă la rostire, el începe să tra- 
teze despre ea mai întâi, spre a da continuitate învăţăturii 
sale, apoi fiindcă și în definiţia enunțării menţionează ros- 
tirea, iar la rândul ei enunţarea o menţionează o dată cu 
definiţia afirmației și negaţiei. Cele adoptate în definiţia 

unui lucru sunt considerate a fi mai cunoscute decât lu- 
crul în vederea căruia sunt adoptate. 

Se știe că modurile de diviziune sunt în principal trei, 
anume a genului în specii, a întregului în părţi și a cu- 
vântului omonim în diferitele lui sensuri. La fel s-a admis 
că enunţarea este mai generală și că se divide în afirma- 
ţie și negaţie; dar trebuie cercetat acum după care tip de 
diviziune o face. Faptul că nu o poate face ca întregul în 
părți e de admis din cele de aci; căci se știe că diviziuni- 
le după întreg și părți duc sau la părți de același fel, cum 
se divide carnea în [bucăţi de] carne ori oasele în oase, 
sau la părţi diferite, cum l-ai divide pe Socrate în braţe, 
picioare și cap; și se mai știe că părţile de același fel pri- 
mesc nu numai numele și definiţia întregului, dar și pe 
ale lor între ele, pe când cele deosebite, nu. Prin urmare 
enunţarea nu se poate divide ca întregul în părți, nici după 
modelul părților asemănătoare, nici după cel al părților 
neasemănătoare. După cele asemănătoare nu o face, în- 
trucât diviziunile, chiar dacă primesc numele întregului 
(căci atât afirmaţia însăși, cât și negația se numesc „enun- 
țări“), totuși nu-i primesc numele și definiţia una de la 
alta; căci nici negația nu e numită afirmaţie, nici afirma- 
ţia o negatie. Însă la fel nu primesc nici definiţia una de 
la alta. Pe de altă parte enunţarea nu se divide nici după 
modelul celor neasemănătoare. S-a spus într-adevăr că 
acestea nu primesc numele de la întreg: nimeni nu de- 
numește drept Socrate piciorul, capul sau mâna lui So- 
crate. În schimb aici, cum am arătat, atât negația, cât și 
afirmaţia se denumesc enunţări, după numele întregului. 
În concluzie, enunţarea nu se poate divide în afirmaţie 
și negaţie ca întregul în părți. Există în continuare neho- 
tărâre dacă o face cumva ca genul în specii, cum i se pare 
lui Porfir, sau ca un cuvânt omonim în diferite sensuri, 

așa cum a stabilit-o Alexandru. Vom analiza pe cât posi- 
bil, atunci când Aristotel definește pe fiecare din aces- 
tea, argumentele celor doi exegeți. 


p. 162 3. Ceea ce apare în glas. Cele din glas, a spus 
el, spre a indica numele și verbele: căci acestea nu sunt 
sunete pur și simplu, ci sunt în glăsuire. De aceea n-a spus 
„sunetele sunt simboluri ale stărilor sufletești“, ci a spus 


cele din glas. 


p. 162 4. Și ceea ce este în scris, al celor din glas. Pe drept 
cuvânt a spus ceea ce este în scris iar nu literele sau ele- 
mentele [silabele], întrucât litera înseamnă mai ales tipa- 
rul și caracterul încrustat, cum spune poetul 


Geaba te lauzi acum; zdrelitn-mi-ai talpa 


(Hom., IL, XII, 388 [Murnu, 382]), 


iar în al doilea rând înseamnă glăsuire și materie [a cu- 
vântului), Silaba, la rândul ei, înseamnă, după o primă de- 
finiție și în chip principal, glăsuire și materie, de pildă 
putinţa ca aceste silabe să se alăture și să exprime ceva 
ori nu; după o a doua definiţie înseamnă caracter. Pen- 
tru ca lucrul să nu fie discutabil el n-a spus nici silabă, 
nici literă, ci ceea ce este în scris; într-adevăr, ce e scris, 
adică însuși tiparul, este simbol al numelor. Glăsuirea nu 
e așa ceva, căci ea este o parte a cuvântului. — Acestea le 
spune filozoful Ammonius. Dascălul nostru declară că 
Aristotel s-a folosit de „cele scrise“ spunând așa în loc 
de litere, întrucât scrisul nu este dat încă. Dar ceea ce nu 
există încă, cum ar putea deveni simbol pentru vreun lu- 
cru? și, în al doilea rând, de unde se poate arăta că litera 
înseamnă în chip principal un lucru, în al doilea rând un 

alt lucru, și că silaba face invers? În fapt, nici unul din- 
tre filozofii și exegeţii mai vechi n-a spus aceasta, nici Ale- 
xandru, nici Porfir. 


p. 162 6. Cele pentru care toate acestea sunt dintru în- 
ceput semne reprezintă stări de cuget, aceleași pentru toți. 
În prim rând, a spus el, numele și verbele sunt semne ale 
gândurilor, de aceea în al doilea rând sunt și semne și ale 
lucrurilor. Dintre acestea patru, unele nu fac decât să 
aducă la cunoștință, precum cele scrise, altele doar sunt 
aduse la cunoștință, cum se întâmplă cu lucrurile, pe când 
altele și vestesc și sunt vestite, cum fac gândurile și cu- 
vintele. Ele vestesc pe cele de dinaintea lor, fiind vestite 
de cele de sub ele. De pildă gândurile, de vreme ce sunt 
secunde faţă de lucruri, dar prime faţă de cuvinte și scris, 
vestesc lucrurile, dar sunt vestite de cuvinte și de cele scri- 
se. La rândul lor cuvintele vestesc lucrurile și gândurile, 
dar sunt vestite de cele scrise. Însă nici lucrurile nu ves- 
tesc ceva vreodată, de vreme ce nu le e nimic anterior, 
nici cele scrise nu sunt vestite de ceva, de vreme ce nu 
au nimic după ele. Și lucrul este cât se poate de firesc; 
căci trebuie să existe mai întâi calul de pildă, și astfel gân- 
dul asupră-i, după gândul calului numele, iar după nume, 
cele scrise, dacă în general există lucruri scrise. 


p. 162 7. Jar lucrurile pentru care cele din urmă sunt 
similitudini, dintru început sunt aceleași. Trebuie ştiut că 
a denumit gândurile ca fiind similitudini ale lucrilor, pe 
când numele, simboluri ale gândurilor. Similitudinile și 
simbolurile diferă prin aceea că imaginea asemănătoare 
redă pe cât posibil lucrurile, precum imaginea lui Socra- 
te — chipul zugrăvit — reproduce pe cât poate însăși na- 
tura caracteristică a lui Socrate, cum este el, cu nasul teșit, 
cu privirea sașie, chel și cu alte trăsături, pe cât e cu putinţă 

să fie redat și să semene cu Socrate. Dar simbolul nu e 
așa. De pildă, putem să dăm un simbol al războiului cum 
vrem noi, înălțând focul sau bătând din scuturi, și în alte 
feluri de acest soi; în schimb asemănarea nu poate fi re- 
dată de pictor într-un fel ori altul, ci așa cum este mo- 
delul. În chip firesc deci și în cazul gândurilor el a vorbit 
de asemănare, dat fiind că e cu neputinţă ca unul să con- 
ceapă calul într-un fel iar altcineva într-alt fel; pe când 
la nume, de vreme ce se întâmplă ca eu să semnific în- 
tr-un fel și printr-un nume lucrul iar altcineva printr-un 
alt nume, este firesc ca el să fie simbol. 


p. 1629. După cum în cuget gândul este lipsit uneori 
de adeverire sau falsitate. Aci avem a doua parte a intro- 
ducerii, în care, după cum spuneam, el ne dă o analogie 
între cuvinte și gânduri. Analogie se numește asemăna- 
rea raporturilor dintre ceva și altceva, ca între gândul sim- 
plu și cuvântul simplu. Căci așa cum la gândul simplu 
nu există adevăr și falsitate, la fel și la cuvântul simplu; 
și după cum în gândul compus există întru totul adevăr 
și falsitate, la fel și în vorbirea compusă. Aci are deci loc 
analogia aceasta. 


p. 162 12. Ce e fals și ce e adevărat poartă asupra îm- 
binării și diviziunii. Trebuie ştiut că el numește îmbinare 
afirmaţia, deoarece leagă predicatul de subiect, iar divi- 
Ziune negația, deoarece desparte predicatul, prin „nu“-ul 
negaţiei, de subiect. 


p. 162 14. De pildă cuvântul de „om“ sau cel de „alb“. 
Trebuie știut că „alb“ este un nume, și unul cu cazuri, 
și totuși el l-a luat pe acesta în loc de verb. Spuneam în- 
tr-adevăr că atunci când ceva deţine locul predicatului, 
fie că e nume ori verb, se numește verb. 

p. 162 18. În chip simplu sau după timp. Simplu numeș- 
te el timpul prezent, pe când după timp numește timpul 
din jurul prezentului, trecutul și viitorul. — Aceste lu- 
cruri sunt în capitolul de față. 


Capitolul 2. DESPRE NUME 


p. 162 19. Numele este o glăsuire semnificativă pe bază 
de conventie, fără indicatie de timp, în care nici o parte 
izolată nu este semnificativă. Pentru ce a pus înaintea ver- 
bului numele, am înfăţișat-o, arătând și cauza. Cât de- 
spre nume, el îl definește, adică îl descrie, în felul următor: 
Nume este o glăsuire semnificativă pe bază de conven- 
ție, fără indicație de timp, în care nici o parte izolată nu 
e semnificativă. Astfel, numele de „Socrate“, să spunem, 
este un cuvânt semnificativ prin convenţie, adică e prin 
instituire, și e fără indicație de timp (căci nu arată timpul), 
iar o parte izolată a lui, de pildă silaba So sau silaba cra, 
nu semnifică nimic. Vom analiza deci ce conţine fiecare 
aserțiune a definiţiei. Astfel, el a pus „glăsuire“ drept gen. 
În sine glasul nu este gen al numelui, pentru că numele 
este prin instituire, pe când glasul e prin natură; e cu ne- 
putinţă ca, în cazul genurilor și al speciilor, unele din ele 
să fie prin natură, altele prin instituire. Însă el a luat glasul 
drept materie atunci când l-a făcut analog cu genul; căci 
așa cum am văzut-o adesea, materia e analoagă cu genul, 
pe când o formă anumită sau o specie este analoagă cu 
diferențele constitutive. Așadar, după cum spunem că „te- 
oris“-ul este un lemn într-astfel prelucrat și facem de- 
scrierea pe baza materiei și a formei, aci el a luat glasul 
drept gen, ca fiind materie a numelui, iar expresia de 
„semnificativă“ și restul drept diferenţe specifice, deose- 
bind un astfel de glas de sunetele fără semnificaţie, atât 

nearticulate, cât și articulate; nearticulate și semnificative, 
ca de pildă zgomotele simple sau lătratul câinelui, arti- 
culate, ca de pildă „centaur“, „blituri“ și cele de același 
fel. Pe bază de convenţie însă e spus în loc de „prin insti- 
tuire“. Căci egiptenii aveau obiceiul să exprime prin unele 
nume lucrurile, elinii prin altele, și alții într-alt fel. Am 
vorbit despre lătratul câinelui, spre deosebire de alte ani- 
male; într-adevăr și lătratul câinelui este un sunet dătător 
de înţeles (el arată fie prezenţa prietenilor, fie pe a străi- 
nilor), numai că nu e unul prin convenţie: câinii nu au 
căzut de acord ca „la apariţia cuiva străin să lătrăm“. În 
ce privește pe fără indicație de timp, l-a spus din pricina 
verbelor; căci cuvântul de „om“ nu indică timpul. Unii 
însă au avut nedumeriri, întrebându-se ce e de spus de- 
spre cuvintele ce implică timpul, ca: „de ieri“, „de astăzi“, 
„de aseară“, „de anul trecut“; căci de astă dată ele sem- 
nifică timpul. Cum a putut deci spune că numele sunt 
[toate] fără indicație de timp ? Faţă de aceasta, vom spu- 
ne ce afirmă filozoful Porfir, cum că fără indicație de timp 
trebuie luat aci ca: nesemnificând „în plus“ timpul. În- 
tr-adevăr, verbele nu semnifică timpul, ci îl semnifică în 
plus. Astfel „lovesc“ și „sunt lovit“, în afară de această 
acţiune săvârșită și suferită, mai semnifică și timpul pre- 
zent; iar la fel se întâmplă în cazul celorlalte timpuri ale 
verbului, într-al viitorului și al trecutului. Numele tem- 
porale menţionate nu semnifică în plus, o dată cu timpul, 
ceva, vreau să spun o acţiune săvârșită ori suferită. 


p. 162 20. În care nici o parte izolată nu e semnifica- 
tivă. Pe drept cuvânt a spus acest lucru. Căci dacă izo- 
lezi din cuvântul de „casa“ pe ca, nu semnifică ceva ce 
ar fi o parte din casă. Iar lucrul acesta e spus spre deo- 
sebire de vorbirile ce nu posedă verb, ca: 

O, fericite Agamemnon, tu plin de noroc și de daruri 


(Hom,, 7L, III, 182 [Murnu, 181]) 


Zeus părinte, tu Palas Atena, tu Febus Apolon 
(Hom,., IL, Il, 371 [Murnu, 363]) 


Jur pe toiagul acesta... 


(Hom., IL, 1, 234 (Murnu, 231]) 


Căci aici figurează aceleași lucruri: există și voce și sens 
și convenție și lipsă de timp. Însă partea separată, aci, sem- 
nifică ceva, fie calitate, fie existenţă, fie altceva de acest 
soi. Prin urmare, în opoziţie cu astfel de vorbiri a ȘI spus 
el: „la care una dintre părţi, izolată, nu semnifică nimic“. 
A spus nimicprin el însuși din cauza formelor ca „non-om“. 
Căci și aci figurează toate celelalte; însă de vreme ce nu 
se pune în Joc o natură determinată, nu e vorba de nume: 
expresia suprimă ceva anumit, punând î în joc, în schimb, 
multe altele sau chiar infinit de multe ȘI dea, 
Dar el a precizat în chip excesiv cum că o parte a nume- 
lui, izolată, nu semnifică nimic. Căci dacă nici în numele 
compuse, ca de pildă în „Kallippos“ și „vasul-de-pirat“, 
partea n-are sens — ar putea totuși încăpea impresia $ și 
iluzia că părţile izolate înseamnă ceva, cum în „Kallip- 
pos“ partea „(h)ippos“ izolată înseamnă calul și ființa ce 
nechează, iar în „vasul de pirat“ partea finală [în limba 
greacă] înseamnă ceva, căci „vasul de pirat“ este tipul navei 
hoților de mare, pe care o menţionează și Eschine spunând: 
„s-a urcat în vasul-de- pirat“ - — dacă deci în aceste cuvinte 
compuse partea izolată nu înseamnă nimic, cu atât mai 
mult nu va însemna în numele simple. Într-adevăr, așa 

cum „ippos“ nu însemna nimic în compunere, tot ast- 
fel, desprins fiind de întregul propriu, chiar dacă dă im- 
presia că are sens când e rostit ca o parte, totuși nu 
semnifică nimic. — În cele de faţă e vorba de descrierea 
numelui; cele ce sunt cercetate în plus le vom afla, cu voia 
Domnului, pe unele în cadrul expunerii de față, pe alte- 
le în cadrul altei teorii. 


p. 162 19. Numele este. S-a pus problema din ce pri- 
cină, după ce a discutat în Categorii despre cuvintele sim- 
ple, discută aci din nou despre ele; căci numele și verbele 
sunt cuvinte simple. Afirmăm deci: cuvânt simplu, nume, 
verb, expresie, termen, acestea cinci nu se deosebesc după 
subiect, diferenţa lor având loc numai după relație; de 
pildă „om“ este considerat cuvânt ca fiind dătător de în- 
ţeles pentru ceva, nume ca fiind subiect, verb ca fiind pre- 
dicat [atribut], expresie ca parte a unei propoziţii, termen 
ca o parte a silogismului. În Categorii el a discutat nu- 
mai despre cuvintele simple ca fiind dătătoare de înţeles 
pentru lucrurile simple, nepreocupându-se dacă este vor- 
ba de nume, verb, expresie ori termen, ci doar cuvânt cu 
înţeles. Aici în schimb discută despre cuvinte ca părți ale 
propoziţiilor, ca predicate și subiecte, pe când în Anali- 
tice ca despre părţi ale silogismului. 


p. 16227. Pe de altă parte este prin convenție, căci nici 
unul dintre cuvinte nu există prin natură. S-ar putea în- 
treba cineva: cum poate spune Aristotel aci că nici un cu- 
vânt nu există prin natură? Platon pare să spună în 
Crat ylos că numele sunt prin natură. Trebuie deci știut 
că „prin natură“ se spune în două feluri, iar în două şi 
„prin instituire“. Se numește într- adevăr „prin natură“ 
ceea ce este produs de natură, așa cum numim produs al 


naturii ochiul, nasul, urechea. piciorul; î însă de asemenea 

se numește „prin natură“ și ceea ce e adaptat la ceva, ca 
atunci când spunem despre cal că se folosește, pentru 
mers, de picioare, iar omul, pentru cele de sus, de ochi, 
adica de putinţa lor de a privi în sus; sau despre Arche- 
laos, ce are un caracter de conducător, spunem că e o fire 
princiară ori că e capabil să cârmuiască. Așa deci se spune 


în două feluri „prin natură“: fie drept ce e produs al na- 


turii, fie drept ce există în chip armonios, în cazurile men- 
ționate... ceea ce nu se deosebește de al doilea înţeles al 
lui „natural“ decât pentru că e spus de-a dreptul și în- 
tâmplător. Însă Cratylos a socotit numele „naturale“ po- 
trivit cu primul înţeles, pe când Diodor nu le-a socotit 
naturale, ci prin instituire, iar aceasta după al doilea în- 
țeles, după faptul de-a fi în chip direct și accidental. De 
aceea el a înțeles să dea copiilor săi nume de conjuncţii, 
spunând unuia „Deoarece“, altuia „Aşadar“. E limpede 
însă că nici unul dintre ei nu are dreptate. În schimb So- 
crate, rânduind vorbirea, a spus că numele sunt prin na- 
tură, nu după primul înţeles al lui „natural“, nici după 
al doilea al „instituirii“ ... [ci după al doilea al lui natu- 
ral], ceea ce este același lucru cu înţelesul prim al insti- 
tuirii. Că din natură nu pot fi numele este evident din 
faptul omonimiei și al preschimbării între ele a numelor 
principale, ca și din polinimie, din faptul existenţei lim- 
bilor sau al oamenilor surzi din naștere. Căci dacă numele 
ar fi prin natură, atunci ar trebui ca numele principale să 
nu se schimbe, de pildă ca Paris să nu fie numit și Ale- 
xandru, Pyrros Neoptolem sau Aristocles Platon; Platon 
numindu-se mai întâi Aristocles. Însă nici nu ar trebui 
ca un același lucru să aibă mai multe nume, așa cum sabie, 
spadă, paloș sunt spuse cu privire la un acelaşi lucru. Dar 
cum să susţinem că și omonimele, în rândul numelor, 
sunt naturale? La fel și limbile arată că numele nu sunt 
naturale: știm într-adevăr că un același lucru este de- 


COMENTARII 273 


numit în chipuri diferite, potrivit cu specificul limbilor ; 
căci „fiecare limbă este a altora“, spune poetul (ZL, II, 
804). Pe deasupra și surzii din naștere dezmint aceasta... 
cuvântul simplu și din natură, precum și numele și verbe- 
le. Din toate cele de mai sus a devenit evident că numele 
nu sunt prin natură (căci ar trebui ca surzii din naștere să 
posede cuvântul simplu de la natură, precum și numele sau 
verbele) potrivit cu primul înțeles al lui „natural“. Dar nici 
după al doilea înțeles al lui „prin instituire“ nu pot fi ele, 
adică în chip direct și accidental. Așa ceva este evident 
din faptul că se instituie nume. Căci nu fără rost au in- 
stituit numele cei ce au făcut-o, ci întru totul după o ra- 
țiune și potrivire. Pentru ce, de pildă, au numit omul om 
și nu cămilă, iar pe aceasta cămilă și nu om? Există une- 
le motive pentru care s-au folosit așa de nume legiuito- 
rii lor, chiar dacă noi nu cunoaștem etimologiile tuturor. 


p. 162 31. Căci nu e vorba nici de o rostire, nici de o 
negaţie. El spune că non-om nu este nici negaţie, nici ros- 
tire. Într-adevăr rostire [propoziție] nu este, întrucât ros- 
tirea constă din cel puţin două expresii. Dar nu e nici 
negaţie, întrucât orice negaţie și afirmaţie în general indi- 
că fie adevărul, fie falsul. Această expresie însă nu indică 
pe nici unul din ele. Așa se încheie capitolul. 


Capitolul 3, cu voia Domnului 


p. 162 33. Cât despre „al lui Filon“ sau „lui Filon“ și 
cele asemenea lor, ele nu sunt nume, ci cazuri ale nume- 
lui. Este obiceiul să se cerceteze aici de către interpreţi, 
cu privire la așa-numitele cazuri de către grămătici, dacă 
sunt patru sau cinci. Adepții stoicilor, și aproape toți cei 
care cercetează știința gramaticii, socotesc că sunt cinci 

cazurile, numind deci caz și așa-zisul caz direct [nomi- 
nativul]. Dacă însă sunt întrebaţi cum se poate vorbi de 
un „caz“ direct, ei răspund spunând că este direct prin 
aceea că direcţionează gândirea și o fac directă, ca de pil- 
dă „Socrate se plimbă“; iar caz e numit deoarece a „de- 
căzut“ din gând. Așa se petrece în cazul condeiului care 
a căzut din mână și s-a așezat drept: căci se spune de- 
spre el și că a căzut, și că stă drept. Dar faţă de acestea, 
adepţii peripatetismului afirmă: „În felul acesta au de- 
căzut din gândul simplu nu numai numele, ci și verbele 
și toate părțile de cuvânt. Așadar, ar urma că toate păr- 
tile de cuvânt sunt cazuri, ceea ce e absurd și combătut 
de ipotezele voastre.“ Dacă acest lucru e absurd, atunci 
trebuie preferată părerea peripateticienilor cum că exis- 
tă patru cazuri, iar cel direct să fie socotit numele [în- 
suşi]. Aristotel afirmă că acelea se deosebesc de nume prin 
faptul că numele, întovărășit cu „ era“, sau „este“, sau „va 
fi“, dă întru totul ceva adevărat ori fals, pe când celelalte 
nu. Însă „este“, sau „era“, sau „va fi“, aşa cum a indi- 
cat-o filozoful Boti se rostesc numai în cazul verbe- 
lor ce exprimă existenţa, în cazul altora nu. Și celelalte 
verbe, puse fiind lângă cazuri, dau astfel ceva neconsis- 
tent. „Al lui Socrate merge“ nu înseamnă nimic. Aceasta 
îl face [pe Porfir] să înfățișeze aci și principiul stoicilor, 
cum că predicatul a ceva sau al unui nume se enunţă sau 
despre nume direct, sau despre caz. Dacă se enunţă de- 
spre nume, alcătuiește fie o vorbire desăvârșită, fie una 
nedesăvârșită; iar dacă alcătuiește o vorbire desăvârșită, 
ei îl numesc enunţabil sau atribuibil. Într-adevăr se de- 
numește același lucru prin ele, și e evidentă cauza; căci 
„enunţabil“ ei îl numesc deoarece se enunţă și se predică 
despre subiect, atribuibil deoarece se atribuie, ca de pildă 
mersul, lui Socrate. Dacă însă predicatul nu face desă- 
vârşită vorbirea, se numește un para-enunţabil sau un 

para-atribuibil, ca în „Socrate ţine la“ ; căci lipsește la cine. 
— Dacă, invers, se enunţă despre un caz, fie se face ros- 
tirea desăvârșită... (nu este) mai puţin enunţabil, ca „lui 
Socrate îi pare rău“; fie nu face rostirea desăvârșită, și 
atunci ei îl numesc mai puţin decât para-enunţabil, sau 
mai puţin decât para-atribuibil, ca în cazul: „lui Socrate 
îi inspiră grijă“ ; căci lipsește cine, ca de pildă Alcibiade 
sau un altul. Așadar definiţia cazurilor e dată astfel: „ce- 
lelalte, cum s-a spus“, întovărășite cu „este“, „va fi“, 
„era“, nici nu adeveresc nici nu tăgăduiesc. Unii se în- 
treabă din ce pricină nu a dat de la î început întreaga de- 
finiţie, ci a adăugat abia apoi pe „non-om“, adică numele 
nedeterminat și cazurile. Vom spune: dacă nume înseam- 
nă mai multe lucruri la Aristotel (căci arată și cazul di- 
rect, și cazurile propriu-zise, și numele nedeterminat, și 
verbul, și subiectul), el le-a indicat pe acestea spunând 
„cuvânt semnificativ pe bază de convenţie“, în capitolul 
5, iar adăugând că „nu semnifică în plus timpul“, a exclus 
verbele, celelalte însă rămânând, în speţă numele nedeter- 
minate și cazurile. La fel, prin spusa „introducând o na- 
tură determinată“, a exclus numai numele nedeterminate; 
în sfârșit, spunând apoi: „și întovărășindu-și pe era, este, 
va fi, adeverește sau tăgăduiește“, a îndepărtat cazurile. 
Astfel, definiția completă a numelui este aceasta: „cuvânt 
semnificativ pe bază de convenţie, nesemnificând în plus 
timpul, la care nici una dintre părți nu este semnificati- 
vă separat, introducând o natură determinată, iar împre- 
ună cu era, este și va fi, adeverind sau tăgăduind“. Faţă 
de aceasta Galenus declară că nu e vorba de o definiţie 
chiar, ci de un discurs. El însuși definește numele astfel: 
„cuvânt semnificativ, pe bază de convenţie, al unui gând 
simplu“. Numai că această definiție nu se potriveşte doar 
la nume, ci și la vorbire și la alte părți de vorbire. Astfel 
că nu se poate face o vină lui Aristotel pentru faptul 

că a trebuit să înfăţișeze definiţia numelui prin mai mul- 
te cuvinte. — În acestea constă expunerea despre nume. 


p. 162 33. Cât despre „a lui Filon“ sau „lui Filon“ şi 
cele asemenea lor, ele nu sunt nume, ci cazuri de ale nu- 
melui. Cazuri numesc filozofii toate derivările, formă- 
rile, transformările, iar nu numai acele derivări denumite 
de grămătici „oblice“. Căci pentru filozofi, justul, în chip 
just, cel mai just sau mai just și toate cele asemănătoare 
sunt cazuri. 


p. 16P 1. Dar despre el este vorba [despre nume] pe 
când celelalte sunt la fel. Aristotel a luat procedeul aces- 
ta din rândul obiceiurilor ateniene. Era într-adevăr obi- 
ceiul la ei ca, la un vot cuprinzând o parte din conţinutul 
unui vot anterior, să se spună în cazul celei de-a doua vo- 
tări: „în ce privește celelalte, la fel, în schimb propun ca 
Demostene să fie încununat în teatru“, în cazul că se în- 
tâmpla să fie vorba de un vot asupra lui Demostene. Iar 
acest lucru îl făceau ca să vorbească cu măsură. Așa a fă- 
cut și aci Aristotel, spunând: „Vorbirea despre caz sau 
definiţia lui, în celelalte privințe, este la fel.“ Trebuie însă 
adăugat despre cazuri că, „întovărășindu-se cu era, este 
și va fi, nici nu adeveresc, nici nu tăgăduiesc“. —Aceste 
lucruri sunt în capitolul de față. 


Capitolul 4, cu voia Domnului 
DESPRE VERB 


p. 16b 6. Verb este cuvântul care, semnificând în plus 
timpul şi neavând nici o parte desprinsă semnificativă, este 
statornic semn al celor spuse despre altceva. 

Definiţia verbului este gândită asemănător cu definiția 
numelui. Într-adevăr, definiţia verbului este următoarea: 
„cuvânt semnificativ pe bază de convenţie, semnificând 
în plus timpul, la care nici o parte nu e semnificativă se- 
parat și care introduce o natură determinată“. Aristotel, 
fiindcă era iubitor de conciziune, a lăsat deoparte unele 
lucruri, câte reveneau în comun numelui și verbului, 
adăugând numai în ce măsură diferă numele de verb, adi- 
că faptul de a semnifica în plus timpul. Însă ce este fap- 
tul de a semnifica în plus timpul, l-a și lămurit din analiza 
definiţiei numelui. Iar dacă acestea stau astfel, atunci de 
ce a mai adăugat și altceva comun, în speţă „la care nici 
o parte nu e semnificativă separat“ ? De pildă, dacă se 
separă câte o silabă, ea nu semnifică nimic ca parte; iar 
aceasta nu numai la verbe simple, dar și la cele compuse, 
ca de pildă „transcriu“. Răspundem — cum a spus Por- 
fir — că el a adăugat aceasta din cauza vorbirilor alcătuite 
din verbe. Căci în ce priveşte alte aspecte, ele se comportă 
la fel: sunt și cuvânt, și pe bază de convenție, și semni- 
ficatoare în plus de timp. Însă partea lor izolată semni- 
fică ceva, ca de pildă în „a filozofa înseamnă a fi fericit“. 
Într-adevăr, în chip izolat, și „a filozofa“ și „a fi fericit“ 
și „înseamnă“ semnifică ceva prin sine, în speţă o acţiu- 
ne sau o stare. În cazul verbului însă nu e așa. — Apoi 
adaugă și pe cele implicate de verb, anume că verbul este 
simbol și dătător de înţeles pentru cele ce se spun despre 
un altul, în speţă simbol al acţiunii și stării. De pildă „lo- 
vesc“ semnifică o acţiune, sunt lovit, o stare; și [semni- 
fică] faptul că sunt neîncetat spuse despre altceva, fie 
despre un subiect, când sunt enunțate în chip sInonimic, 
ca în „a se plimba înseamnă a se mișca“ sau „a filozofa 
înseamnă a fi fericit“ „fie ca fiind în subiect, de pildă „So- 
crate se însănătoșește“. În afară de acestea se invocă și 

altele, ce par a fi verbe dar nu sunt, ca de pildă cele ne- 
determinate, cum ar fi „nu se însănătoșește“, „nu se plim- 
bă“. Și el aduce motivul pentru care nu le numește pe 
acestea verbe, spunând că ele se potrivesc la fel și în cazul 
celor nereale, ca de pildă „centaurul nu însănătoșește, So- 
crate...“, înlătură însă și cazurile. Iar prin cazuri [aci] de- 
numește verbele ce semnifică timpul din jurul prezentului. 
Poate însă că nici pe acestea el nu le-a socotit verbe cu ade- 
vărat, din pricina nedeterminării, de vreme ce în cele de 
mai jos el spune că și verbele sunt semnificative; căci ele 
sunt nume, iar despre nume s-a arătat că sunt semnifi- 
cative. Dovada cea mai bună cum că ele sunt semnifica- 
tive, spune el, este faptul că pe cel ce are gândul unui lucru 
(de pildă a ce anume face Socrate, aflând de la cineva că 
face interpretări, sau stă, sau se plimbă) verbul îl fixea- 
ză în ce privește gândul său nesigur și schimbător, iar cel 
ce ascultă obține o determinare el însuși. Căci dacă ver- 
bul nu ar semnifica și indica ceva, nu s-ar petrece acest 
lucru. Deci ele semnifică ceva, însă nicidecum adevărul 
și falsitatea (adică afirmaţia și negația), doar dacă nu se 
subînţelege din afară ceva în plus, fie un nume pur și sim- 
plu, fie un verb. Lucrul acesta însă el îl stabilește prin ex- 
ces: într-adevăr, dacă verbele principale, cele ce indică 
existenţa și la care se reduce orice verb, nu semnifică ade- 
vărul și falsitatea — cum de pildă „era“, „este“, „va fi“, 
și însăși fiinţa, de unde ele sunt derivate, nu sunt indi- 
catoare de adevăr ori fals —, cu atât mai mult celelalte ver- 
be nu le semnifică. De pildă, dacă cineva spune „ființă“ ca 
atare de nenumărate ori, semnifică ceva de natura exis- 
tenţei, dar nicidecum adevăr sau falsitate. Afară doar dacă 
nu semnifică, prin unele adaosuri, o sinteză și o propo- 
ziţie, sinteză ce e cu neputinţă de gândit fără elementele 
sintetizate, cum sunt cele ce intră împreună în combinație. 

Din nou — cum ne-am întrebat în cazul definiției nume- 
lui, pentru ce anume nu ne-a transmis de la început de- 
finiţia deplină a numelui — ne întrebăm și aci pentru ce 
nu a transmis definiţia deplină a verbului, așa cum sună 
ea: „verbul este un cuvânt semnificativ, aducând în plus 
timpul și introducând o natură determinată, dar numai 
timpul prezent“, ci a adăugat-o mai târziu. Vom răspun- 
de că verbul e spus în mai multe feluri și el: atât drept 
ceea ce prin el însuși semnifică în plus timpul, cât și drept 
predicat în propoziţii, ca și, la rândul lor, cazurile ver- 
bului și verbele nedeterminate. Prin afirmaţia că este „cu- 
vânt semnificativ pe bază de convenţie“, el a dat de înțeles 
predicatul din propoziţii, chiar dacă e vorba de un nume; 
căci acesta nu semnifică în plus timpul. Însă prin afirma- 
ţia: „semnificând în plus timpul“, el a exclus numele. Și, 
din nou, în continuare, cu „introducând o natură derer 
minată“, a exclus verbele nedeterminate, iar cu „intro- 
ducând timpul prezent“ a exclus cazurile verbelor. — 
Acestea sunt cele cuprinse în argumentarea despre verb 
și în teoria de față. 


p. 16P 7. Și este statornic semn al celor spuse cu privire 
la altul. Pe „statornic“ l-a adăugat pe drept, deoarece și 
numele poate fi spus despre ceva, dar nu întotdeauna, ca 
de pildă „Socrate e drept“. Aci „drept“ este spus într-a- 
devăr despre cineva, în speță despre Socrate, dar nu în- 
totdeauna; ba se întâmplă ca despre numele în chestiune 
să se enunţe un altul, ca atunci când spunem că „drep- 
tul este folositor“. Dar cum? Nu este oare și verbul un 
subiect în spusa că „eu lovesc este verb“, „a fi sănătos 
este a avea o dispoziţie“, „a umbla înseamnă a se mișca“ ? 
Răspundem că aci verbul este în locul numelui. Într-ade- 
văr verbele au și o natură proprie, sunt și dătătoare de 

înţeles a ceva. Ele semnifică în fapt acţiuni și stări, cum 
s-a spus, iar natură proprie au în sensul că, de pildă, re- 
prezintă cutare parte de vorbire. Căci în afirmaţia că „eu 
lovesc este verb“, „lovesc“ reprezintă numele acţiunii în- 
seși a verbului respectiv. În schimb în afirmaţia că e sim- 
bol, e limpede că reprezintă un semn al acțiunilor și stărilor. 


p. 16b 10. Și întotdeauna este semn pentru cele exis- 
tente. Acest lucru nu e adevărat: există în fapt și substan- 
tele. Firește că, în această privinţă, acelea dintre câpii care 
conţin pe „pentru cele spuse despre un altul“ exprimă 
mai bine lucrul. Căci există și substanţele, iar verbele nu 
semnifică substanţa. 


p. 16 21. Dar verbele nu semnifică încă dacă lucrul 
este ori nu. Lucrul e exprimat de el eliptic, atât aici, cât 
și în cele ce urmează îndată. Căci ar fi trebuit să spună 
așa: „dar cum că este adevărat ori nu, aceasta nu e încă 
evident“. Ceea ce înseamnă că nu reprezintă o afirmaţie 
și o negaţie. Verbele semnifică într-adevăr ceva, în ge- 
neral, ca de pildă o acţiune sau o stare. Dar nu alcătu- 
iesc o afirmaţie ori o negaţie, în sânul căreia e considerat 
adevărul ori falsul. 


p. 16b 24. Într-adevăr, în el însuși nu reprezintă ni- 
mic; însă indică în plus o sinteză, pe care fără componente 
nu o poți concepe. Iată că și aci lipsește, în ce privește for- 
mularea, adevărul, ca și faptul de a alcătui o afirmaţie ori 
o negaţie. Cât despre indică în plus, l-a spus în loc de 
„semnifică laolaltă“. Căci în „Socrate este existent“, So- 
crate reprezintă numele, iar „este“ verbul. În afară de 
acestea... care anume fiinţă este sau adevărată, sau fal- 
să. — În acestea constă capitolul. 

DESPRE ROSTIRE (PROPOZIŢIE) 


p. 16P 26. Rostirea este o glăsuire semnificativă şi con- 
venţională, în care unele dintre părți sunt semnificative 
izolat, ca parte de vorbire însă, nu ca afirmatie. 

Am dat dinainte justificarea ordinei în baza căreia, în 
introducere, el a făcut enumerarea pornind de la cele in- 
ferioare, în speță de la elementele mai particulare, spre 
a încheia la rostire; iar acum el începe cu rostirea. Însă 
procedează așa deoarece în definirea enunţiativului men- 
ționează în continuare rostirea. Iar rostirea o definește 
în felul următor: ea este o glăsuire semnificativă și con- 
vențională în care unele dintre părti sunt semnificative 
izolat, ca parte de vorbire însă, nu ca afirmație. Despre 
rostire a tratat și mai înainte, arătând îndeajuns în ce fel 
se spune că vorbirea e rostire. Dar rostirea este și sem- 
nificativă, iar el însuși lămurește că e așa pe bază de con- 
venţie. Cât despre câte o parte a rostirii, izolată, ea este 
semnificativă ca spusă, dar nu ca afirmaţie. Iar acest lu- 
cru e evident, ca de pildă în „Socrate umblă“. Căci „um- 
blă“ și „Socrate“, fiecare fiind câte o parte a propoziției, 
reprezintă în chip izolat o spusă. Însă în cazul numelor 
și al verbelor nu se întâmplă așa ceva: părțile izolate nu 
semnificau nimic. Totuşi, de vreme ce a adăugat: ca parte 
de vorbire însă, nu ca afirmaţie, s-ar putea pune proble- 
ma greșit în legătură cu propoziţiile compuse, ca „Socrate 
umblă și Platon discută“ sau „dacă se află soarele dea- 
supra pământului, atunci este ziuă“, de ce se spune că păr- 
țile lor nu reprezintă afirmaţii. Vom răspunde pe scurt, 
la aceasta, că el a definit doar vorbirea simplă. Cât de- 
spre convenţională, cum am spus, el însuși lămurește lu- 
crurile, înlăturând un silogism ce s-ar desfășura astfel: 


46r 


282 STEPHANUS 


vorbirea — s-ar putea spune — este un organ al capaci- 
tăţii noastre de exprimare, care e naturală; orice organ 
al unei capacităţi naturale este el însuși prin natură; așadar 
vorbirea e pe bază de natură. Noi acceptăm premisa ma- 
joră, cum că orice organ al unei capacităţi naturale în 
general este și el natural, ca de pildă ochiul, ce ține de 
facultatea de a vedea, urechii ţine de cea de a auzi, 
nasul de cea de a mirosi și braţul de cea de a apuca. În 
schimb, nu vom accepta prima premisă, care afirmă că 
vorbirea e un instrument. Căci ea nu e un instrument al 
facultăţii noastre de a cuvânta, ci este tocmai produsul, 
așa cum e dansul față de mișcare. Însă nu e cu neputinţă 
nici ca, din alt punct de vedere... să “spunem că este și 
instrument, atât natural, cât artificial. În definitiv ostașul 
se folosește și de Iasteuiieniele naturale ale ființei sale, 
ca de picioare, brațe și celelalte, însă în același timp se 
folosește de instrumente fabricate, ca de sabie, lance, scut 
și zale. La fel deci și vorbirea este atât instrument, cât și 
produs, anume produs al facultăţii naturale, dar organ 
al celei de exprimare. Iar instrumentele facultății natu- 
rale sunt plămânul, traheea, gâtlejul, pe când organe ale 
limbii vorbite sunt buzele, limba, dinţii și celelalte. Ast- 
fel că, chiar dacă vorbirea e organ, nu este al facultăţii 
naturale, ci al limbii vorbite, care este prin instituire. Fap- 
tul că vorbirea nu este prin natură, ci prin instituire, se 
vădește din părțile vorbirii; căci în multe feluri s-a ară- 
tat că părţile ei, numele și verbele, sunt prin instituire. 
Dacă însă părțile sunt așa, e evident că și întregul este. 
De vreme ce această definiţie se potrivește în cazul ori- 
cărei vorbiri, în speţă în cazul celor cinci tipuri de ros- 
tire (căci la ele atât vorbirea este cu sens, cât și partea 
izolată semnifică ceva), Aristotel desprinde rostirea enun- 
țiativă din rândul lor, despre ea fiind acum vorba, și spune 
că „rostirea enunţiativă este cea în care are loc adeverirea 

ori neadeverirea“. De pildă „Socrate umblă“ reprezintă 
întru totul sau un adevăr, sau ceva fals. În schimb, în ca- 
zul celorlalte tipuri menționate nu se întâmplă așa: ele 
nu reprezintă nici ceva adevărat, nici ceva fals. De aci se 
face că unii, presupunând că acest fel de a vorbi este o 
definiţie a rostirii enunţiative, declară că enunţarea re- 
prezintă genul pentru negaţie și afirmație; căci nu a defi- 
nit enunţarea prin cele de sub ea, așa cum mergând mai 
departe pare să definească prin cele de sub ea, vreau să 
spun prin afirmaţie și negație, contradicția. Pe de altă par- 
te, făcând diviziunea rostirii enunţiative, el spune că una 
dintre părți e primă, cealaltă secundă. Acceptând aces- 
tea, Alexandru a spus că e cu neputinţă ca enunțarea să 
fie genul afirmației şi al negaţiei. Mai întâi, este evident 
aci că nu e vorba de un gen, deoarece s-a dat o descriere 
și nu o definiţie. Într-adevăr, într-o definiţie este cu ne- 
putinţă să figureze ceva mai particular decât definitul, ci 
trebuie să figureze fie termeni de ordin mai general, fie 
termeni ce se echivalează; termeni de ordin mai general, 
ca în definiția omului: omul este viețuitor raţional mu- 
ritor“ (căci acestea trei sunt mai generale decât omul, ca 
potrivindu-se nu doar lui, ci și în alte cazuri), iar termeni 
ce se echivalează, ca: „susceptibil de a avea intelect și cu- 
noaștere, capabil să râdă“. Căci acestea din urmă dau echi- 
valență, convertindu-se [cu definitul]: dacă e capabil să 
râdă, atunci e om, iar dacă este om, atunci e vieţuitor care 
râde. Aci însă e vorba de termeni mai particulari; căci afir- 
maţia și negația sunt mai particulare. — În al doilea rând, 
încă ceva: la cele în care figurează un prim și un secund, 
e cu neputinţă să existe un gen comun de-al lor. Dacă deci 
Aristotel a spus că afirmaţia este anterioară iar negația 
ulterioară, e evident că ele nu sunt coordonate. Căci la 
speciile coordonate, suprimându-se una nu se suprimă 
și cealaltă, pe cândaci, suprimându-se afirmația neapărat 
că se suprimă și negația. — Dar Porfir spune că e cu 

neputinţă ca enunțarea să fie un omonim și să se dividă 
omonimic în afirmaţie și negatie; căci niciodată nu se ia 
un cuvânt omonim în definiția sau descrierea a ceva, așa 
cum nimeni nu spune „limbă“ definind sau Maseritdli ie- 
șitura încălțămintei sau câine viețuitorul lătrător. Aci însă 
el spune că face o enunțare atât definind afirmaţia, cât și 
negația. A șa încât enunţarea ar trebui totuși să fie gen al 
afirmației și al negaţiei, iar nu cuvânt omonim, din pri- 
cina invocată. Dar că diviziunea nu are loc nici ca a în- 
tregului în părți, și acest lucru se dovedește aci, după cum 
nu are loc nici potrivit cu vreun alt mod de diviziune. 

Rămâne deci să invocăm un mod, intermediar, care se nu- 
mește: cel pornind de la unu și tinzând spre unu. Într-a- 
devăr aci se adoptă aspectul comun, în descrierea unora 
sau altora. De pildă, ce este comun în ce privește incizia 
vinelor și alimentaţia? Vom spune că este de a fi un mij- 
loc de însănătoșire după avizul cuiva, sau de a fi o cau- 
ză eficientă a sănătăţii. La fel și aci, numim afirmaţia și 
negația afirmări, fără să rezulte nimic nepotrivit. Trebuie 
însă condamnaţi cei care, în loc să adopte de ce stă la mij- 
loc — vreau să spun diviziunea ce pornește de la un lu- 
cru —, adoptă unul dintre extremi. Acesta este un mod 
intermediar faţă de diviziunea genului în specii și de cea 
a cuvântului omonim în diferite sensuri. În fapt ș și Por- 
fir, în Isagoga sa, a spus că fiinţa se enunţă în chip omo- 
nimic, deși era dovedit că ființa nu se enunță în chip 
omonimic, de vreme ce există în ea anterior și posterior, 

ci se divide ca pornind de la unu. 

După acestea, el întreprinde diviziunea rostirii enun- 
țiative precum și diviziunea suplimentară, în sensul că, 
printre rostirile enunţiative, unele posedă î în chip firesc 
unitatea, altele prin adopţiune; sau că posedă mai degrabă 
pe prima și cea mai simplă, decât pe cea de-a doua. 
Unitatea simplă o posedă de pildă „Socrate umblă“, adi- 
că afirmaţia; negația în schimb e de al doilea rang. În ce 

privește cele cu unitatea de adopţiune, unele o au prin- 
tr-o legătură de implicaţie, altele printr-una disjunctivă, 
altele printr-una copulativă, altele printr-una de intero- 
gaţie sau prin echivalentele lor. Printr-una copulativă, ca 
de pildă „Socrate se plimbă și Platon discută“ ; una de im- 
plicaţie, ca de pildă „dacă soarele e deasupra pământu- 
lui atunci e ziuă“ ; de disjuncţie, ca „fie este ziuă, fie este 
noapte“ ; o echivalență, ca de pildă „soarele fiind deasu- 
pra pământului“ ; căci ea semnifică și cere întru totul o 
consecinţă, în speţă „este ziuă“. Apoi, după diviziunea 
aceasta, el declară că orice rostire enunţiativă este alcătui- 
tă fie din nume și verb, fie din nume și o derivare a ver- 
bului; într-adevăr vorbirea despre om, oricâte expresii 
ar conţine, nu este una enunţiativă în cazul că nu are un 
verb. Iar spunând acestea el ne transmite diviziunea su- 
plimentară a rostirilor enunțiative. Dar care anume este 
ea și ce o deosebește de diviziunea [simplă], o vom afla 
în alt paragraf. 


p. 16b 26. Rostirea este o glăsuire semnificativă [....] 
în care unele dintre părti luate izolat sunt semnificative. 
Pe drept cuvânt a spus „unele“. Căci nu toate părţile vor- 
birii sunt cu sens ca „spuse“, ci doar subiectele și predi- 
catele. Părţi, vorbind în sens mai general, se numesc și 
conjuncțiile și negațiile vorbirii, dar prin ele înseși nu re- 
prezintă spuse. „În sens mai general“, spunem, deoarece 
mai sus am declarat că nu sunt îndeobște părți. 


p. 16b 28. De pildă, „om“ înseamnă ceva, dar nu în- 
seamnă faptul că el este sau nu este. Și aici din nou el se 
folosește de o vorbire eliptică. Căci trebuia să spună: ade- 
văr şi falsitate. În realitate „este“, dar încă nu arată că este 
adevărat sau fals. 

p. 1721. Orice rostire însă este semnificativă, nu ca in- 
strument. Aici aduce întâmpinarea ce servește suprimării 
silogismului — lămurit pe baza consideraţiilor noastre — 
celor care se străduiesc să arate că vorbirea este prin na- 
tură. lar pentru aceasta, neînfățișând întreg silogismul, 
el combate prima sa premisă ca fiind falsă, cea care spu- 
nea că vorbirea este instrument al facultăţii noastre de ex- 
primare, ce e naturală. El afirmă deci că nu e instrument. 


p. 172 2. Dar nu oricare este enunțiativă, ci doar aceea 
căreia îi revin adeverirea şi neadeverirea. Fie că cineva 
ar lua aceasta drept o definiţie, fie că ar lua-o pe cea dată 
mai departe, nu poate fi în joc o definiţie; căci e cu ne- 
putinţă ca într-o definiţie să existe o legătură disjuncti- 
vă, ci dacă e ceva disjunctiv, atunci are loc întru totul o 
descriere. Așa și aici, dacă el a spus ci aceea căreia îi re- 
vin adeverirea şi neadeverirea, nu e vorba de o defini- 
ţie. Însă în chip evident el a numit afirmaţia şi negația. 
Căci cum s-ar putea ca afirmaţia însăși, una fiind la nu- 
măr, să fie și adevărată și falsă? Astfel că și aici el a de- 
terminat lucrurile pe temeiul celor ce stau sub enunţare, 
și putem vedea și de aici că rostirea făcută e o descriere, 
iar nu o definiţie. 


p. 172 5. Cestelalte feluri de rostire trebuie lăsate de- 
oparte, căci cercetarea lor este mai potrivită retoricii și poe- 
ticii. Poetică numeşte el gramatica. Însă deoarece retorii 
și grămăticii se preocupă de celelalte tipuri de vorbire, 
iar rostirea enunţiativă și-o însușesc într-o măsură mai 
mică, din acest motiv a spus filozoful că este potrivită cer- 
cetărilor de retorică și de gramatică teoria despre celelalte 
tipuri de vorbire. Căci într-adevăr retorii se preocupă de 
stilul vorbirii, anume ca exprimarea să fie strânsă, bine 

rânduită și plină de însuflețire. În schimb grămăticii obiș- 
nuiesc să se îndeletnicească mai degrabă cu accentele, spi- 
ritele, cazurile și persoanele. 


p. 172 8. O primă rostire enunțiativă [...] Aci, potri- 
vit cu teoria menţionată de noi, pune în lumină diviziu- 
nea rostirii enunțiative. 


“p. 172 11. Și într-adevăr, dacă la „om“ nu se adaugă 
„este“, „era“, „va fi“ sau ceva de acest fel, nu se obține 
încă o rostire enunțiativă. Dacă vă amintiţi, încă de la în- 
ceput a spus cum că cinci sunt speciile rostirii simple, cea 
enunţiativă, rogativă, vocativă, interogativă, imperativă. 
Așadar nu s-a făcut defel menţiune despre vorbirea de- 
finitorie. Să cercetăm deci la care specie de vorbire sim- 
plă se reduce vorbirea definitorie. Aristotel însuși spune 
că nu se reduce la rostirea enunțiativă. Dacă însă cineva 
ar spune că presupune pe „este“, și că deci se reduce la 
enunțiativ, vom spune: „Atunci întrucât orice nume, în- 
tr-un fel, are subînțeles o dată cu el un verb, iar verbul 
are subînțeles o dată cu el un nume, un pronume sau un 
infinitiv înseamnă că ele ar alcătui o vorbire.“ Dacă însă 
acest lucru nu e adevărat, atunci e evident din cele spuse 
că aşa-numita vorbire definitorie reprezintă o altă spe- 
cie printre vorbiri, și nu vor fi cinci specii de rostire sim- 
plă, ci șase. Căci dacă nu este, cum ne spune el însuși, 
enunţiativă, cu atât mai mult nu va fi rogativă, nici im- 
perativă, nici de vreun alt tip. 


p. 172 13. Cum se face însă că reprezintă un singur lu- 
cru, iar nu mai multe, formularea „viețnitor pedestru bi- 
ped“? Căci doar nu prin faptul că i vorbele sunt alăturate 
se capătă unitatea. Dar revine altei lucrări să spună acest 
lucru. Într-adevăr, el spune în alte părți, ca de pildă în 

cartea a VII-a a Metafizicii, că întrucât sensul este unu, 
iar aceste cuvinte descriu desăvârșit firea lucrului sem- 
nificat, din acest motiv este în joc o singură vorbire, și 
nu mai multe, cu definiţia omului. Dar ce vrea să însem- 
ne pentru el faptul că sunt spuse laolaltă ? Vom răspun- 
de că a spus laolaltă în loc de: „fără legătură“. — Astfel 
se încheie, cu voia Domnului, capitolul. 


Capitolul 6, cu voia Domnului 


p. 172 15. Cât despre rostirea enunțiativă, ea este ceva 
unitar fie când indică un singur lucru, fie când e una prin 
conexiune, pe când mai multe sunt cele care indică mai 
multe lucruri, iar nu unul, sau cele nelegate. 

După împărțirea rostirilor enunțiative potrivit cu pri- 
ma diviziune și apoi cu a doua, el ne dă și diviziunea su- 
plimentară pe bază de unu și multiplu, iar mergând mai 
departe, diviziunea după vorbirea simplă și cea compu- 
să. Ultima diferă de cealaltă, respectiv de prima, ca după 
anterior şi secund, în măsura în care prima e luată pe bază 
de expresie, pe când ea e luată pe bază de înțeles. Într-a- 
devăr, pentru prima se numea vorbire unitară, întâi, cea 
alcătuită din două cuvinte, ca „Socrate umblă“; apoi se 
numea vorbire unitară cea alcătuită din trei cuvinte, ca 
„Socrate nu umblă“. Iar acestea sunt afirmaţia și nega- 
ţia, alcătuite numai din subiect și predicat. Celelalte toate 
însă sunt una prin legătură, cum s-a spus: „Socrate um- 
blă și Platon discută“ sau „Dacă soarele e deasupra pă- 
mântului, este ziuă“. Diviziunea ce ne e redată acum e 
pe baza înţelesului celor ce ni se arată. Căci în cazul aces- 
tora, dacă aceea ce se arată e unu, atunci vorbirea respec- 
tivă e una, chiar dacă ea e alcătuită din mai multe cuvinte, 
atât în ce privește predicatul, cât și subiectul. Dacă însă 


COMENTARII 289 


înțelesurile sunt mai multe, cum se întâmplă în cazul 
omonimelor, și dacă alcătuirea e făcută din două cu- 
vinte — în ce privește fie subiectul, fie predicatul, fie am- 
bele — atunci spunem că sunt mai multe vorbiri, și nu 
una, ca fiind virtuale... diviziunea; fiindcă printre ros- 
tirile enunţiative una sau enunţă un singur lucru despre 
unul — fie în chip afirmativ, fie negativ, de pildă afirma- 
tiv ca „omul umblă“, negativ ca „omul nu umblă“ —, sau 
reprezintă o relaţie oarecare. lar dacă reprezintă o rela- 
ţie, o face fie prin implicare, fie prin disjuncție. Prin im- 
plicare, ca în „dacă soarele e deasupra pământului, este 
ziuă“ ; căci aceasta arată cum că, o dată ce soarele se află 
deasupra pământului, este ziuă. Prin disjuncție: „este fie 
ziuă, fie noapte“. Dacă însă nu e indicată o relație și vor- 
birea nici nu enunță un singur lucru despre unul singur, 
atunci nu e vorba de ceva unitar, ci de mai multe lucruri, 
fie ca în cazul omonimelor, fie ca în cazul celor sielăgatăi 
După ce a precizat care e diviziunea, Aristotel descrie ce 
e enunţarea, dar în baza celor de sub ea, spunând că enun- 
tarea este vorbirea ce semnifică a reveni sau a nu reveni 
cuiva. Faptul de a reveni cuiva îl indică drept afirmație, 
a nu reveni cuiva drept negaţie. Dar toate câte trebuiau 
spuse în legătură cu aceasta le-am și redat dinainte. 


p. 172 25. Afirmația este o enunțare a ceva despre ceva. 
Negatia, în schimb, este enunțarea desprinderii a ceva de 
ceva. Prin cele ce spune, el pune în joc și cea de a treia 
diviziune, cea pe bază de simplitate ori compunere, ară- 
tând că enunţarea simplă înseamnă afirmaţie ori negaţie, 
ca de pildă „Socrate umblă, Socrate nu umblă“, pe când 
enunţarea compusă e cea alcătuită fie din două afirmatii, 
fie din două negaţii, fie dintr-o afirmaţie și o negaţie. Nu 
trebuie să ne mirăm că și în prima diviziune a numit uni- 
tară vorbirea care-și capătă unitatea prin legătură, iar aci 

din nou spune: una prin legătură. Căci nu e nimic ab- 
surd ca într-o parte a primei diviziuni să fie cuprinsă și 
o parte a celei de-a doua diviziuni, dintr-altă perspecti- 
vă, cum se întâmplă la mărime. Într-adevăr, în cazul aces- 
teia spunem că o parte a mărimii este discreta, o alta 
continuă; și din nou, că o parte este cu poziție, o alta fără. 
Aici, ce e cu poziție e în întregime considerat în mări- 
mea discontinuă: căci dacă ceva e cu poziție, e întru to- 
tul discontinuu, dacă însă e discontinuu nu e întru totul 
cu poziție, cum s-a făcut acolo dovada cât se poate de 
lămurit. La fel s-a întâmplat și în analiza viețuitorului. 
Spunem într-adevăr că, la vieţuitor, o parte e raţională, 
o alta neraţională; și iarăși, că o parte din sfera vieţuito- 
rului e muritoare, alta nemuritoare. Iar aci este într-a- 
devăr evident că neraţionalul în întregime e muritor; dar 
nu tot ce e muritor este și neraţional. Căci omul este mu- 
ritor, dar nu e neraţional, ci e un muritor rațional. — Aces- 
tea ne sunt spuse până aci. În cele ce urmează se începe 
discuţia și despre contradicție. Însă ce anume e contra- 
dicţia ȘI care sunt caracteristicile ei, o vom afla în cadrul 
altei teorii. 


p. 172 15. Cât despre rostirea enunţiativă, ea este ceva 
unitar fie când indică un singur lucru, fie când e una prin 
conexiune, pe când mai multe sunt cele care indică mai 
multe lucruri, iar nu unu. Merită să fie analizat pentru 
ce anume a adăugat zar nu unu, în loc să spună: „mai mul- 
te sunt cele care arată mai multe lucruri“, convenindu-i 
formularea schimbată. Vom răspunde că negația univer- 
sală semnifică și mai multe lucruri și unul; la fel și afir- 
maţia universală. De pildă „orice om respiră“ semnifică 
și toţi oamenii individuali, și o natură unică, cea ome- 
nească. Tot astfel se comportă și universala negativă, „nici 
un om nu zboară“. Dacă deci ar fi spus într-astfel: „sunt 

însă mai multe vorbirile ce semnifică mai multe lucruri“, 
atunci ar fi cuprins laolaltă și propoziţia aceasta. 


p. 172 16. Fie când e una prin conexiune. lamblichos 
spune că, mai sus, Aristotel a vorbit de „una prin legă- 
tură“ pentru cazul legăturilor de îmbinare, al celor ce nu 
semnifică relaţia a două sau mai multe lucruri, ca de pil- 
dă „Socrate umblă și Platon discută“, pe când aci a spus 
„prin legătură“ făcând aluzie la propoziţiile ipotetice, ca 
„dacă soarele este deasupra pământului, e ziuă“. Dar acest 
lucru nu e adevărat. Căci nu se poate arăta că filozoful 
a luat „una prin legătură“ în sensul gândului acestuia, ci, 
așa cum am spus, nu e defel cu neputinţă ca unul din 
membrii diviziunii să fie luat în consideraţie într-o altă 
diviziune. El însuși într-adevăr, mergând mai departe, 
spune îndată că enunțarea simplă este cea care enunţă un 
singur lucru despre unul singur, pe când compusă e cea 
alcătuită din acestea; iar la fel şi în cazul negaţiilor. Așa 
încât în cele trei părți a spus în chip necesar același lucru, 
cum arăta Ammonius. — Cu acestea se încheie capitolul. 


Capitolul 7, cu voia Domnului 


p. 172 26. Dar, întrucât se poate enunța și existentul 
ca inexistent, și inexistentul ca existent, și existentul ca exis- 
tent, și inexistentul ca inexistent ş.a.m.d. 

Am redat ce este vorbirea în general, în plus și ce este 
enunţarea, iar în afară de acestea ce sunt afirmaţia și ne- 
gația. Aci el începe a trata despre așa-zisa contradicţie, 
precizând ce anume este ea și care elemente concură spre 
a se putea produce o contradicție. În vederea stabilirii 
acesteia, adoptă în prealabil un principiu, anume că ori- 
cărei afirmaţii 1 se opune o negaţie și oricărei negaţii i se 

opune, la rândul ei, o afirmație. E evident că una falsă se 
opune celei ce adeverește. Căci întrucât se poate și ca exis- 
tentul să fie enunțat ca existent, ca de pildă „Socrate este 
drept“ (într-adevăr acest lucru a fost stabilit de toți și re- 
cunoscut, că Socrate este drept), și existentul ca inexis- 
tent, ca de pildă „Socrate nu este drept“ (căci fiind... acest 
lucru real, totuși îl declar conștient ca nefiind, anume că 
Socrate nu e drept), în plus și inexistentul ca inexistent, 
ca de pildă „Socrate nu e nedrept“, și inexistentul ca exis- 
tent, ca de pildă „Socrate este nedrept“ — așa fiind, în 
chip necesar negația adevărată, în speţă cea care spune 
că „Socrate nu e nedrept“, se opune arfimaţiei care spune 
că „Socrare este nedrept“, iar afirmaţia adevărată se opu- 
ne negaţiei false, în speţă cea care afirmă că „Socrate este 
drept“, celei ce spune că „Socrate nu e drept“. Așadar, 
dacă o propoziție adevărată se opune uneia false întot- 
deauna și în toate cazurile, atunci este vorba de contra- 
dicţie. Iar acestea sunt cele ce trebuie să concure pentru 
producerea contradicţiei. Poate fi deci spus, definind con- 
tradicția, cum că aceasta este conflictul a două propozi- 
ţii ce-și distribuie adevărul și falsitatea asupra tuturor 
cazurilor și întotdeauna. De pildă „orice om este drept, 
nu orice om este drept“; una din acestea este neapărat 
adevărată ori falsă, precum și în cazul celor trecute, ca 
„orice om era drept, nu orice om era drept“. Tot astfel 
în cazul viitorului: „orice om va fi drept, orice om nu 
va fi drept“. La fel este și în ce priveşte alte cazuri, cel al 
necesității și al imposibilității, cum o vom afla, cu voia 
Domnului. Însă trebuie să contribuie la aceasta atât un 
același predicat, cât și un același subiect. Căci dacă exis- 
tă un același subiect dar nu un același predicat, atunci nu 
se produce contradicţie, ca în „Socrate umblă, Socrate nu 
discută“ ; se poate ca aceste două propoziţii să fie sau ade- 
vărate, sau false ambele. Dar în cazul contradicției nu era 
așa, ci una dintre propoziţii era întru totul adevărată, 


COMENTARII 293 


cealaltă întru totul falsă. Invers, dacă se întâmplă ca același 
predicat să fie menţinut iar subiectul să fie schimbat, se 
va produce aceeași situaţie. De pildă, dacă spun: „Socra- 
te e sănătos, Platon nu e sănătos“, e cu putință ca ambe- 
le propoziţii să fie adevărate ori false și nu neapărat ca 
una să adeverească iar cealaltă să fie falsă, alcătuind ast- 
fel o contradicţie. Însă nu numai acestea trebuie să con- 
cure, ci e necesar și ca un același atribut să nu fie luat 
despre o parte ori alta sau prin raport la una ori alta. De 
pildă despre o parte ori alta, ca atunci când spun „Etio- 
pianul este alb“, „Etiopianul nu este alb“; căci se poate 
întâmpla ca ambele propoziții să fie adevărate, dacă iau 
predicatul despre una ori alta. Într-adevăr el este alb în 
ce privește dinţii, dar nu e alb în restul corpului. Dar nu 
trebuie luat nici prin raport la un aspect ori altul, ca de 
pildă „Socrate e tată, Socrate nu e tată“; „Piatra e mare, 
piatra nu e mare“ . Căci se întâmplă ca Socrate să fie tată 
al unuia, dar fiu al altuia, și la fel, ca piatra să fie mai mare 
decât ceva, dar mai mică decât altceva. Nu trebuie nici 
să se vorbească într-un sens ori altul, adică o dată în sens 
virtual, altă dată în sens actual; dacă se face așa, iarăși nu 
va fi contradicţie, ci ambele propoziţii vor fi sau adevă- 
rate sau false, ca în „copilul este grămătic, copilul nu este 
grămătic“, Într-adevăr, în act el nu este grămătic, dar vir- 
tual îi revine să fie. Nici într-un timp ori altul: căci e cu 
putinţă ca într-un ceas Socrate să fie sănătos, într-altul 
bolnav, iar dacă spun „Socrate este sănătos, Socrate era 
bolnav“, nu înseamnă că fac o contradicţie. Nici în chip 
omonim; căci dacă spun „Aias a dat lupta singur, Aias 
nu a dat lupta singur“, mă pot afla în situația de-a spu- 
ne doar adevărul și de-a nu mă împărtăși de la adevăr și 
de la falsitate în propoziţii, cum vrea contradicţia. Într-a- 
devăr Aias din Lokros n-a dat lupta singur, pe când cel 
din Salamina a dat-o. Nu trebuie nici vorbit sinonimic, 
spre a nu ajunge să spunem: „omul se plimbă, omul nu 

se plimbă“. Căci se întâmplă ca un om să se plimbe, un 
altul să nu se plimbe, și deci ambele propoziţii să fie gă- 
site adevărate. Dar adesea nu numai unul din termeni este 
un omonim Sau un sinonim, ci chiar amândoi. — Totuși 
nu acestea sunt singurele prescripții ce trebuie respecta- 
te spre a se alcătui o contradicție, ci și altele, pe care le-a 
stabilit în așa-numitele Respingeri sofistice. Într-adevăr 
acolo sunt enumerate șase moduri de paralogisme în ce 
privește rostirea, șapte în ce privește gândirea. Așadar, 
toate acestea trebuie respectate, spre a se putea produce 
contradicţia. Cu acestea încheie învăţătura de aici și pri- 
ma secţiune, cu voia Domnului. 


p. 174 35. Să numim opozitia aceasta contradicție, afir- 
maţia şi negația. Să cercetăm pentru ce consideră pro- 
pozițiile opuse, ca „Socrate se plimbă“, „Socrate nu se 
plimbă“, o contradicție și nu o contrapropoziție. Vom 
spune că, de vreme ce este necesar să tăgăduiască în pro- 
poziţii partea principală — oricare ar fi principală, fie că 
este enunţatul, fie că e cel de-al treilea enunțat, fie că e 
determinaţia suplimentară — iar partea e denumită „dic- 
tum“, de vreme ce deci tăgăduim spusa și nu întreaga pro- 
poziţie, din acest motiv se vorbește aci de contradicţie 
și nu de contrapropoziţie. Așa se încheie capitolul, cu voia 
Domnului. 


ÎNCEPUTUL SECȚIUNII A II-A 
CU VOIA DOMNULUI 


Capitolul 1 


p. 172 38. De vreme ce unele dintre lucruri sunt uni- 
versale, altele singulare (numesc universal ceea ce prin 
firea sa este enunțat cu privire la mai multe, iar singular 
ceea ce nu) ş.a.m.d. 

Aici se începe analiza și se discută, așadar, despre pro- 
poziţiile alcătuite doar din predicat și subiect, ca „omul 
se plimbă, Socrate se plimbă“. Dar să cercetăm, mai îna- 
inte de analiza propriu-zisă, următoarele trei puncte: în- 
tâi ce este determinaţia suplimentară (căci acest lucru e 
comun și celorlalte specii de propoziţii) și câte determi- 
naţii suplimentare sunt; în al doilea rând care e numă- 
rul propoziţiilor alcătuite numai din predicat și subiect, 
iar în al treilea rând cum facem negaţii din afirmaţii. Să 
începem cu primul punct. Determinaţia suplimentară este 
adaosul care semnifică în ce măsură revine predicatul su- 
biectului. De pildă, spunând „orice om se plimbă“: se în- 
țelege că tuturor celor ce stau sub [ideea de] om, lui 
Socrate, lui Platon, lui Alcibiade și celorlalți, le revine să 
se plimbe. Iarăşi, spunându-se că „un om se plimbă“, se 
înţelege că unora dintre oameni le revine să se plimbe, 
altora nu. Tot astfel și cu „nici un om nu se plimbă“ și 
„nu orice om se plimbă“. Există patru determinaţii su- 
plimentare, două universale, două particulare. Dintre ele, 
unele sunt afirmative, altele negative. Universal îi 
tivă ca „orice om respiră“, universal negativă ca „nici un 
om nu zboară“. La rândul lor, particularele sunt: afir- 
mativă ca „un om se plimbă“, negativă ca „nu orice om 
se plimbă“. Într-adevăr, e necesar să fie patru determi- 
naţii suplimentare, și nu mai multe nici mai puţine. Căci 
fie indicăm universalul, și pe acesta în chip negativ sau 
afirmativ, obținându-se cele două determinaţii suplimen- 
tare universale, adică „orice“ și „nici unul“ ; fie indicăm 
particularul nedeterminat, și pe acesta iarăși afirmativ sau 
negativ, obținându-se cele două determinaţii suplimen- 
tare particulare, pe „un“ și „nu orice“, primul afirmativ, 
celălalt negativ. Am învăţat, așadar, ce este determinaţia 
suplimentară și câte sunt ele. Cu acestea se încheie pri- 
mul punct. 

Al doilea punct este cel la care trebuie să cercetăm care 
e numărul propoziţiilor alcătuite din subiect și predicat. 
Există 144 de propoziţii întemeiate astfel. Întemeierea are 
loc prin subiect, prin relaţia predicatului cu subiectul și 
prin determinaţia suplimentară. Întrucât punctul privi- 
tor la determinaţiile suplimentare l-am tratat în preala- 
bil, luăm acum întemeierea prin subiect. Subiectul este 
sau particular și singular, ca Socrate, sau universal; par- 
ticular numesc exemplarul individual și raportat la unu, 
universal ceea ce e considerat în mai mulți și enunțat de- 
spre mai mulți, ca „omul oarecare)“. Însă universalul, 
fieare o determinaţie suplimentară, fie nu. Nu are, de pildă, 
ca la „omul [oarecare] se plimbă“; însă dacă are, atunci 
are sau una particular afirmativă, sau una universal afir- 
mativă. Într-adevăr, fie presupuse acum determinările su- 
plimentare afirmative; căci deocamdată cercetăm doar 
afirmaţiile. Se ivesc patru propoziţii: „Socrate se plim- 
bă, omul [oarecare] se plimbă, un om se plimbă, orice om 
se plimbă“, care sunt afirmative toate patru. Acestea pa- 
tru multiplicate în sensul tripartiţiei timpului dau 12 pro- 
poziţii, ca: „Socrate se plimbă“, „Socrate se plimba“, 
„Socrate se va plimba“. Iată deci trei. „Omul se plimbă“, 
„omul se plimba“, „omul se va plimba“, încă trei, așa- 
dar șase. „Un om se plimbă“, „un om se plimba“, „un 
om se va plimba“, iată nouă. „Orice om se plimbă“ , »ori- 
ce om se plimba“, „orice om se va plimba“, iată 12 pro- 
poziţii pe baza tripartiţiei timpului. Acum din nou, 
multiplicând cele 12 pe baza tripartiţiei raportului din- 
tre predicat și subiect, rezultă 36. Modalităţi? numesc ur- 
mătoarele trei: contingentul, necesarul, imposibilul. Pe 
aceste trei modalităţi cei vechi le numeau „materii“, cel 


3 În original: raporturi. (Nota ediției românești.) 

puţin cei care se preocupau de aplicarea lor, întrucât, așa 
cum materia se suprimă o dată cu forma, la fel și un ase- 
menea raport se suprimă o dată cu forma propoziţiilor. 
Într-adevăr, spunându-se „Socrate respiră“ mi s-a dat de 
înţeles un raport necesar, cu „Socrate se plimbă“ unul 
contingent, cu „Socrate zboară“ unul imposibil. Așadar, 
multiplicându-se cele 12 propoziţii pe baza acestor trei 
raporturi se produc 36 de afirmaţii. Iar întrucât oricărei 
afirmaţii, așa cum s-a spus, i se opune o negaţie, în chip 
necesar se vor ivi tot atâtea negaţii câte afirmaţii sunt. Ast- 
fel încât toate propoziţiile sunt 72, în cazul că subiectul 
este determinat. Dacă însă e nedeterminat, se întâmplă 
la fel. Aristotel însuși a spus că nume nedeterminat este 
non-Socrate, non-om. Se produc așadar, potrivit cu su- 
biectul, patru afirmaţii: „non-Socrate se plimbă, non-o- 
mul se plimbă, un non-om se plimbă, orice non-om se 
plimbă“. Multiplicându-se acestea pe baza tripartiției tim- 
pului și de asemenea pe baza întreirii materiei, se pro- 
duc în același fel 36 de afirmaţii. Dar e evident, și tot atâtea 
negaţii. Așa încât laolaltă sunt 144 de propoziţii alcătuite 
numai din predicat și subiect. — Cu acestea se încheie și 
al doilea punct. 

Al treilea punct, dintre cele propuse nouă spre cerce- 
tare, era de a se spune cum alcătuim negaţiile din afir- 
manie acestea, anume cui alăturăm negația, predicatului 
sau subiectului. În cazul propoziţiilor fără determinația 
suplimentară și a celor singulare, spunem că trebuie să 
se alăture negația „nu“ ‘ predicatului. În primul rând, dacă 
alăturăm subiectului negația „nu“, iar nu predicatului, 
atunci vor rezulta afirmaţii nedeterminate, cum s-a spus. 
Căci „nu Socrate se plimbă“ suprimă un lucru, dar intro- 
duce nesfârșit de multe. În al doilea rând, vom spune pri- 
cina pentru care trebuie să se alăture predicatului negația 

„nu“: în aceste propoziţii predicatul este cel care se ra- 
portează la scopul celui ce rostește negația. Căci întrucât 
acela spune că Socrate se plimbă, se urmărește nu înlă- 
turarea lui Socrate, ci a lui „se plimbă“. Și întrucât rolul 
principal îl deţine, în asemenea propoziţii, predicatul, așa 
cum o arată și numele acestor propoziţii (căci se numesc 
propoziţii predicativ afirmative, ca luându-și denumirea 
de la principala parte), trebuie ca negația „nu“ să se ală- 
ture părții principale și să înlăture tocmai aceea ce se afir- 
ma. La fel, pentru suprimarea vieţuitoarelor, împlântăm 
cuțitul în partea lor principală, pentru ca vieţuitorul să 
fie suprimat mai repede, de pildă înfigem cuțitul î în ini- 
mă, sau în ficat, sau în creier, iar nu în braț, în picior, sau 
în altele de acest fel. Dar în cazul propoziţiilor cu deter- 
minare suplimentară spunem — ceea ce alții au afirmat 
fără determinaţie suplimentară — că propoziția ce o ală- 
tura în general predicatului nu este potrivit... căci noi 
declarăm din nou, pentru două pricini, că negația „nu“ 

trebuie alăturată determinaţiei suplimentare. Întâi, dato- 
rită a ceea ce am și spus, că așa cum în propoziţiile fără 
determinaţie suplimentară și în cele singulare rolul prin- 
cipal îl are predicatul, tot astfel și în cele cu determina- 
ție suplimentară rolul principal îl are determinaţia. În al 
doilea rând pentru că, dacă nu alăturăm determinaţiei 
principale negația „nu“, atunci nu se nasc defel contra- 
dicții. De pildă, dacă spun: „orice om se plimbă, orice 
om nu se plimbă“, cele două propoziţii sunt laolaltă fal- 
se și nu dau contradicție, ci își sunt necontradictorii. Căci 
„orice om nu se plimbă“ are aceeași putere ca și propo- 
ziţia ce spune că „nici un om nu se plimbă“, deşi „Ori- 
ce“ și „nici unul“ se înfruntă în chip de contrarii. Dacă 
însă spunem „nu orice om se plimbă“, aceasta înfruntă 
contradictoriu, cum vom învăţa, propoziţia „orice om se 

plimbă“. Căci una e adevărată, cealaltă întru totul falsă. 
— Cu acestea se încheie și al treilea capitol ce ne învaţă 
cum să facem negative din afirmative. 

Trebuie înţeles, pentru lămurirea determinaţiei supli- 
mentare universale, pentru ce anume, așa cum s-au ivit 
„orice“ și „nu orice“, n-am avut și „unul anumit“ și „nu 
unul anumit“. Căci ar fi trebuit să fie așa: după cum acolo 
lui „orice“, ca universal, i s-a alăturat numai particula ne- 
gativă „nu“, la fel ar fi trebuit aci ca determinaţiei supli- 
mentare particulare „vreun“ să i se adauge negația „nu“ 
și să rezulte „nu vreun“. La aceasta răspundem că în chip 
necesar negativul trebuia să rezulte astfel: sau „nu vre- 
unul“, sau „nici unul“, sau „nimeni“. Însă „nici unul“ cu 
„nu unu“ pot echivala, și la fel „nici unul“ cu „nimeni“. 
Cât despre „nu vreunul“, în general nu se întrebuinţea- 
ză, el există doar în folosinţa [posibilă] a limbii grecești; 
iar „nici vreunul“ e un cuvânt poetic. Însă „nu unu“, cu 
formularea lui neplăcută la auz, nici nu reprezintă nega- 
ţia lui „un om se plimbă“, ci a numeralului „unu“. A rămas 
așadar, în chip necesar, „nici unul“, care prin combinare 
și alipire a devenit „niciunul“, alcătuit [în grecește] din 
numeralul „unu“, dintr-o conjuncţie și din negația „nu“. 

De vreme ce expresia de „nu orice“ creează obișnuit 
nelămurire printre învăţăcei în anumite cazuri, dacă nu 
cumva introduce chiar pe „vreunul“, cum se întâmplă în 
cazul imposibilului (căci spunându-se „nu orice om zboa- 
ră“, pare a se crea ideea că „vreunul zboară, altul nu zboa- 
ră“; și la fel, în cazul necesarului, „nu orice om respiră“ 
pare să însemne că „unii respiră, alții nu“), de vreme ce 
deci se creează o astfel de idee în ambele cazuri, trebuie 
să răspundem și cu privire la acest punct. „Nu orice“ spus 
ca atare în cele două cazuri, al necesarului și al imposi- 
bilului, este implicat de universala negativă, cum de pildă, 


54r 


300 STEPHANUS 


în cazul imposibilului, „nici un om nu zboară“ și „nu 
orice om zboară“+ au aceeași valoare: căci sunt adevărate 
în același timp. În cazul necesarului, „nici un om nu res- 

iră“ și „nu orice om respiră“ sunt false în același timp. 
În schimb în cazul contingenţei, nu există ceva implicat 
de universal negativă. Căci universal negativa, în cazul 
contingenţei, e totdeauna falsă, ca de pildă propoziţia 
„nici un om nu se plimbă“; pe când propoziţia „nu ori- 
ce om se plimbă“6 e adevărată. Faptul că spunem pe bună 
dreptate aceasta e evident din afirmative. Căci așa cum 
particular afirmativa se raportează la universal afirmativa, 
la fel trebuie să se raporteze și particular negativa la uni- 
versal negativă. Particular afirmativa nu e implicată de 
universal afirmativă în cazul contingenţei; căci univer- 
sala fiind falsă, particulara e adevărată. Dar în celelalte 
două cazuri e implicată. „Orice om respiră“ și cu „câte 
un om respiră“ sunt amândouă adevărate. Iar în cazul im- 
posibilului, atât propoziția „orice om zboară“ e falsă, cât 
și propoziţia particulară „câte un om zboară“. Căci ele 
sunt opuse universal negativei. Astfel că particular ne- 
gativa e implicată de universal negativă, în cele două ca- 
zuri din urmă, însă în cazul contingenţei nu. Cu acestea 
se încheie atât capitolul al treilea, cât și teoria de faţă, cu 
voia Domnului. 


p. 172 38. De vreme ce unele dintre lucruri sunt uni- 
versale, altele singulare. Aceasta înseamnă: particulare. 
Căci individualul înseamnă mai multe: semnifică singu- 
larul însuși, ca Socrate (căci Socrate este denumit și ceva 


+ Ar fi trebuit poate: câte un om nu zboară. 
5 V. sup., nota 4. 
é V. sup., nota 4. 

individual și ceva singular); dar individualul indică și ceea 
ce e greu de divizat, ba chiar ce nu e defel de divizat, ca 
punctul sau specia cea mai restrânsă. Aci însă a spus sin- 
gular în loc de particular și individual; adică denumește 
ceea ce se poate divide, dar după diviziune nu păstrează 
prima formă. Prin urmare virtual el spune aceasta: „în- 
trucât dintre lucruri unele sunt universale, altele parti- 
culare“. 


p. 17P 3. Dacă se spune în chip universal [despre uni- 
versal] că-i revine ceva și că nu-i revine înseamnă că enun- 
țările vor fi contrare. El a denumit enunțări contrare 
afirmaţiile universale și negaţiile universale, atunci când 
și subiectul este universal și determinaţia suplimentară 
e universală, fie că e afirmativă, fie că e negativă. De pil- 
dă „orice om se plimbă“, „nici un om nu se plimbă“. Iar 
el a denumit contrare aceste enunţări pentru că se asea- 
mănă contrariilor cu intermediari. Căci așa cum contra- 
riile cu intermediari, de pildă albul și negrul, caldul și 
recele, nu pot fi prezentate simultan în același timp și ace- 
lași subiect... la fel și aceste propoziţii nu pot fi adevă- 
rate în același timp, dar false împreună pot fi. Într-adevăr, 
în cazul contingenţei amândouă sunt false, ca de pildă 
„orice om se plimbă, nici un om nu se plimbă“. Însă în 
celelalte două cazuri, una e întru totul adevărată, cealal- 
tă falsă. Căci negativa universală, în cazul necesarului... 
propoziţia „nici un om nu zboară“, e adevărată, iar uni- 
versala afirmativă „orice om zboară“ e falsă. 


p. 17b 6. Când însă [enunţările se fac] despre cele uni- 
versale, dar nu în chip universal, ele înseși nu sunt contra- 
re; dar lucrurile pe care le indică ele pot fi uneori contrare. 
Universale spuse neuniversal denumește el propoziţiile 

care au subiectul universal însă determinația suplimentară 
nu. Pe acestea nu le socotește universale, pentru că une- 
ori sunt adevărate împreună. El a spus însă că lucrurile 
indicate prin asemenea propoziţii sunt uneori contrare, 
făcând aluzie la contrariile fără intermediari. Într-adevăr, 
atunci când se iau astfel de propoziții cu privire la con- 
trariile fără intermediari, cele semnificate de ele introduc 
lucruri contrare, ca de pildă „numărul e cu so, numă- 
rul nu e cu soţ“. Căci ele nu sunt contrare, întrucât sunt 
adevărate împreună, însă cele indicate de ele sunt con- 
trare. Într-adevăr, ce nu e cu soț semnifică imparul, iar 
imparul și cu soţul se dovedesc a fi contrare. La fel cu 
„Socrate e sănătos, Socrate nu e sănătos“, de vreme ce 
„nu e sănătos“ indică a fi bolnav, iar boala și sănătatea 
se arată a fi contrare. Așa încât cele indicate de ele sunt 
contrare, cum sunt contrare boala și sănătatea sau soțul 
și imparul. 


p. 17211. Într-adevăr „orice“ nu semnifică universa- 
lul, ci doar că îl ia în chip universal. El a rostit în chip 
eliptic cele ce ţin de formularea aceasta. Complet este așa: 
determinaţia suplimentară „orice“ sau „nici un“ nu sem- 
nifică o natură universală, ca la „om“, ci semnifică doar 
o anumită relaţie a predicatului faţă de subiect. De pildă 
„orice om se plimbă“. Aci „orice“ semnifică faptul că, 
universal fiind subiectul, în speță omul, faptul de a se 
plimba se atribuie tuturor indivizilor existând sub „om“. 
Așadar sensul complet este că „orice“ nu semnifică o na- 
tură universală ca expresia de om, ci că, universal fiind 
subiectul, predicatul revine tuturor categoriilor de lucruri 
de sub subiect. Astfel se încheie, cu voia Domnului, ca- 
pitolul de față. 

Capitolul 2 


p. 17 12. A enunta universalul în chip universal nu 
duce la ceva adevărat în cazul predicatului; căci nu va 
fi adevărată o afirmatie în care universalul ş.a.m.d. 

După ce a redat care e deosebirea dintre propoziţii pe 
baza subiectului, ce e sau determinat, sau nedeterminat; 
pe baza relaţiei predicatului faţă de subiect; în plus și pe 
baza determinațiilor suplimentare (căci una e propozi- 
ţia „omul [oarecare] se plimbă“, altul e tipul de propo- 
ziţie „orice om se plimbă“) el cercetează acum dacă — 
așa cum determinaţia suplimentară a fost alăturată subiec- 
tului în „orice om se plimbă“, făcându-se un alt tip de 
propoziţie dincolo de „omul se plimbă“ — e posibil să 
se alăture determinaţia suplimentară predicatului și să se 
facă alt tip de propoziţie, ca de pildă „orice om e orice 
vieţuitor“. El declară că acest lucru e cu neputinţă, deoa- 
rece o asemenea propoziţie, vreau să spun cea care po- 
sedă determinația suplimentară la predicat, e falsă. Însă 
mai întâi să spunem câte asemenea propoziţii universal 
determinate se nasc, care să posede, în afară de determi- 
nație, determinaţia suplimentară. Se nasc astfel 16 propo- 
ziţii. Căci sunt patru determinaţii suplimentare: acestea 
multiplicate dau 16 propoziţii, fiindcă de 4 ori 4 dau 16. 
Într-adevăr, e necesar ca subiectul să posede una din aces- 
te determinaţii suplimentare, iar predicatul să varieze în 
patru feluri, cum se arată mai jos: 


Orice om e orice vieţuitor Un om e orice vieţuitor 
Orice om nu e orice vieţuitor Un om nu e orice vieţuitor 
Orice om e un vieţuitor Un om e un vieţuitor 


Orice om e nici un vieţuitor Un om e nici un vieţuitor 

Nu orice om e orice vieţuitor Nici un om e orice vieţuitor 
Nu orice om nu e orice vieţuitor Nici un om nu e orice vieţuitor 
Nu orice om e un vieţuitor Nici un om e un vieţuitor 

Nu orice ome nici un vieţuitor Nici un om e nici un viețuitor. 


Aristotel afirmă așadar că nu trebuie alăturată deter- 
minaţia suplimentară universală de predicat, pentru că se 
nasc afirmaţii false. La aceasta adăugăm că spusa lui este 
adevărată, dar nu numai în cazul menţionat, de vreme ce 
se ivesc și alte propoziții false, de pildă toate afirmaţiile 
în cazul imposibilului și toate afirmaţiile și negaţiile uni- 
versale în cazul contingenţei. Așadar, cât privește ade- 
vărul și falsitatea, el ar fi trebuit să înlăture și celelalte 
propoziţii, nu numai pe acestea. Iar dacă le vom accepta 
pe acelea, de ce nu și pe acestea? Declară deci că, chiar 
dacă se găsesc în cazul acestor propoziţii unele adevăra- 
te, cum e cea că „orice om este un vieţuitor“ și „orice om 
nu este orice vieţuitor“, există totuși două motive pen- 
tru care nu vom accepta asemenea propoziţii. Întâi, din 
cauza excesului; căci propoziţia „orice om e vieţuitor“ 
și „orice om e un anumit vieţuitor“ înseamnă același lu- 
cru. În afara faptului caracterului excesiv, și pentru con- 
siderentul că propoziţia e de nefolosit în ce privește 
silogistica, De pildă, fie o împletire silogistică de acest 
soi: „orice om e un vieţuitor, un vieţuitor este substanță“. 
O asemenea împletire este nesilogistică. Într-adevăr, a 
doua premisă este particulară; iar dacă premisa majoră 
se dovedește și ea a fi particulară, o asemenea împletire 
se va dovedi nesilogistică, în prima figură, cum o vom 
afla, cu voia Domnului, din Analitice. De vreme ce deci 
o astfel de premisă este de nefolosit în cadrul metodei si- 
logistice, în chip firesc n-o vom accepta. — Aceasta, cu pri- 
vire la propoziţiile de două ori determinate suplimentar. 

În cele ce urmează, Aristotel redă diferența opoziţi- 
ilor considerate în sânul propozițiilor. Ele sunt în număr 
de patru. Una este opoziţia propoziţiilor singulare: „So- 
crate se plimbă, Socrate nu se plimbă“ ; a doua, cea a con- 
trariilor, „orice om se plimbă, nici un om nu se plimbă“ ; 
a treia, cea a subcontrariilor, fie că posedă ori nu o de- 
terminaţie suplimentară particulară, ca „omul [oarecare] 
se plimbă [omul oarecare nu se plimbă]“ sau „un om se 
plimbă, nu orice om se plimbă“7; iar a patra, cea a pro- 
poziţiilor ce se înfruntă contradictoriu. El vorbește de- 
spre o opoziţie cu înfruntare contradictorie atunci când 
una este universală, cealaltă particulară, și una e afirma- 
tivă, cealaltă negativă, numind opoziţia contradicţie. De 
pildă „orice om se plimbă, nu orice om se plimbă“, „un 
om se plimbă, nici un om nu se plimbă“ ; în plus, și opo- 
ziţia propoziţiilor singulare „Socrate se plimbă, Socrate 
nu se plimbă“. Despre acestea el spune că se înfruntă con- 
tradictoriu, întrucât atât în ce privește timpul întreg, cât 
și în ce privește materia întreagă își distribuie între ele 
adevărul și falsul. Cât despre nedumerirea ce se ridică în 
cazul timpului viitor, cu privire la opoziţiile singulare- 
lor, el însuși o pune în lumină și rezolvă. Despre propo- 
ziţiile universale afirmative și negative, declară că se 
înfruntă în chip contrar. Pentru ce anume însă a denu- 
mit contrară o asemenea situaţie, s-a spus în prealabil. 
Câr despre contrarietatea dintre propoziţiile particula- 
re și cele fără determinaţie suplimentară, el o califică, în 
continuare, drept subcontrarie, pentru că stă sub cele con- 
trarii. De pildă, „unul“ stă sub „orice“, și „nu orice“ sub 
„nici unul“. Iar aceasta este distincţia în opoziţiile din 


7 Ar fi trebuit, poate, „un om nu se plimbă“. (Nota ediției ro- 
mâneşti. ) 

sânul propoziţiilor... și cea a propoziţiilor particulare. 
Pentru ce anume, o vom afla cuvânt cu cuvânt. 


p. 172 14. Căci nu va fi adevărată nici o afirmaţie în 
care universalul se enunță în chip universal despre pre- 
dicat, ca de pildă „orice om e orice viețuitor“. El a spus 
nici o afirmaţie în loc de nici o propoziţie, făcând denu- 
mirea pe baza a ce este mai principal; căci dacă nu exis- 
tă afirmaţie, cu atât mai mult nici negaţie. Într-adevăr, 
negația numai prin particula „nu“ nu reușește să depă- 
șească afirmaţia, așa cum am spus-o în repetate rânduri. 


p. 17b 33. Iar dacă e urât înseamnă şi că nu e frumos; 
şi dacă devine înseamnă şi că nu este. Aici vrea să arate 
că propoziţiile particulare sunt de egală valoare, în ca- 
zul când sunt lipsite de determinaţie suplimentară. Iar 
acest lucru îl întreprinde în două feluri, pornind de la con- 
trarii și de la cele ce se prefac. Pe baza contrarietăţii lu- 
crul stă așa: dacă e adevărat să se spună că omul e frumos, 
e adevărat și acest lucru, că omul e urât. Însă e evident 
că urât înseamnă: nu frumos, Este deci adevărat să se spu- 
nă că omul e frumos, ca pentru Ahile sau Neleu, și e ade- 
vărat să se spună că omul e urât, ca pentru Tersit, ceea 
ce înseamnă întru totul: nu frumos. Prin urmare propo- 
ziţiile sunt laolaltă adevărate. Dacă însă sunt laolaltă ade- 
vărate, e evident că nu e defel contradicţie, ci pentru 
propoziţiile particular negative și afirmative are loc echi- 
valență. Acesta este primul argument. Al doilea argument 
este pe baza prefacerii ȘI e prezentat astfel: dacă e ade- 
vărat să se spună „omul este“ din cauza celor dinainte 
existente, iarăși este adevărat să se spună că omul nu 
este, prin aceea că devine și urmează să fie8. Căci ceea 


8 Textul e nesigur. (Nota ediției românești.) 

ce urmează să vină nu este încă. Prin urmare propoziţi- 
ile sunt laolaltă adevărate, cum s-a spus. Dacă însă con- 
tradicţia nu adeverește laolaltă niciodată înseamnă că 
negativa fără determinaţie suplimentară nu are aceeași va- 
loare cu negativa universală. Aci se întreprinde cerceta- 
rea cu privire la negativa fără determinație suplimentară, 
anume dacă se echivalează cu negativa universală sau cu 
cea particulară. Căci despre afirmaţie nu există un sin- 
gur fel de a vorbi: oricui îi e evident că afirmativa par- 
ticulară și cea fără determinaţie suplimentară au aceeași 
valoare, ca la „omul [oarecare] se plimbă, un om se plim- 
bä“, Raa oln chip evident. În schimb, se întreprinde 
cercetarea despre negativa fără determinatie suplimenta- 
ră, anume dacă e implicată de negativa universală sau de 
cea particulară. Iar unii susțin că e implicată de negati- 
va universală, invocând drept martor pe Aristotel însuşi. 
Într-adevăr el o spune în altă parte și pare a se folosi de 
ea în locul negativei universale, așa cum a spus în De- 
spre suflet: „nu există simțire dincolo de cele cinci sen- 
zații“, adică „nu este nid o simțire dincolo de cele cinci 
senzații; și la fel în Fizică: „nu este nici o mișcare din- 
colo de cele mișcate“. — Noi susţinem că ea e întru totul 
implicată de particular negativă. E drept, este adevărat 
și acest lucru, că e implicată de universal negativă, după 
cum în cazul imposibilului ş și necesarului neapărat că, im- 
plicată fiind prin particular negativă, va fi implicată și prin 
cea universală. Însă în cazul contingenței, de vreme ce 
particular negativa, cum s-a spus, nu e implicată de uni- 
versal negativă (căci cea particulară e adevărată, pe când 
cea universală e falsă), în chip firesc negativa lipsită de 
determinaţie suplimentară nu e implicată de universal ne- 
gativă. Într-adevăr propoziţia „nici un om nu se plim- 
bă“ e falsă în chip recunoscut, pe când propoziţia „nu 
orice om se plimbă“ e în chip recunoscut adevărată. A șa 

încât întotdeauna negativa fără determinaţie suplimen- 
tară e implicată de particular negativă. Cât despre par- 
ticular negativă și afirmativa particulară, ele nu se înfruntă 
în chip contradictoriu. S-a spus într-adevăr că se înfrun- 
tă contradictoriu acele propoziţii care în ce privește timpul 
întreg, și materia întreagă își distribuie adevărul și falsi- 
tatea. Este, în concluzie, evident că și propoziţiile fără 
determinaţie suplimentară sunt laolaltă adevărate în ca- 
zul contingenţei, nefiind socotite că se înfruntă în chip 
contradictoriu. Cât despre argumentele lui Aristotel, e 
limpede că au fost luate în cazul contingenţei. El avea 
drept ţintă să arate doar atât, cum că propoziţiile nu se 
înfruntă contradictoriu. — Cu acestea se încheie capitolul. 


Capitolul 3 


p. 17» 38. Este pe de altă parte evident și că o singu- 
ră negație aparține unei singure afirmaţii, căci negația tre- 
buie să nege același lucru pe care îl enunță afirmaţia. 

Înfruntând toate tipurile de propoziţii și arătând care 
anume sunt socotite că se combat contradictoriu, care în 
chip contrar, care subcontrar și care sunt socotite singu- 
lare, acum el recoltează un rezultat pe baza celor spuse. 
Rezultatul acesta este că a devenit evident, din cele spu- 
se, cum că o singură afirmaţie se înfruntă contradicto- 
riu cu o singură negaţie. Dar cum obţine el aceasta din 
cele spuse ? Se părea că unei singure afirmative, cea uni- 
versală, i se împotrivesc două propoziţii, atât universal 
negativa cât și particular negativa, şi doar ele. Într-ade- 
văr, am arătat negativa lipsită de determinaţie suplimen- 
tară drept echivalentă cu particular negativa. Numai că, 
dintre acestea, universal negativa nu se împotrivea ori- 
căreia; căci ea era laolaltă falsă, în cazul contingenței, cu 

universal afirmativa. Rămâne atunci o propoziţie, cea de 
speța „nu orice om“, care să fie înfruntată în chip con- 
tradictoriu. Și într-adevăr, în orice timp și în cazul ori- 
cărei materii ele își împart adevărul și falsitatea. Din nou, 
în ce privește particular afirmativa de speța » [câte] un om 
se plimbă“, două propoziții par să i se împotrivească, anu- 
me universal negativa și particular negativa. Dar parti- 
cular negativa a fost laolaltă adevărată cu ea, în cazul 
contingenţei, așa cum s-a arătat. Căci propozițiile „[câte] 
un om se plimbă“ și „nu orice om se plimbă“ sunt ade- 
vărate... În cazul contingenţei și al necesităţii, particu- 
lar afirmativa e adevărată, ca de pildă „un om se plimbă, 
un om respiră“ ; în schimb universal negativa e falsă în 
ambele cazuri, atât cea care spune că „nici un om nu res- 
piră“ cât şi „nici un om nu se plimbă“. În cazul materiei 
imposibile [al conținutului imposibil], invers, universa- 
la negativă adeverește, spunând „nici un om nu zboară“ 

pe când afirmativa singulară este combătută aci de o sin- 
gură negativă; căci nu are o altă negație cea care arată îm- 
potrivirea în general. De pildă propoziția „Socrate se 
plimbă“ e combătută de o singură propoziție, anume de 
„Socrate nu se plimbă“... s-a arătat în general a nu fi o 
negație. În chip evident deci o singură propoziție a fost 
combătută în chip contradictoriu de una singură. — Cu 
acestea se încheie primul punct. 

În al doilea rând stă punctul în care ni se înfățișează 
un principiu oarecum de felul celui care s-a înfățișat î în 
secţiunea întâi. Acesta este că uneori pentru ceva adevă- 
rat există o singură afirmaţie și o singură negaţie, alteori 
nu una singură. Principiul înfățișat acum diferă de cel din 
secțiunea întâi, în acest sens că în prima secțiune ni s-a 
înfățișat diferenţa dintre vorbirile simple și cele compuse, 
pe când aci se determină acest lucru în el însuși, anume 
când există o singură enunţare, spre a se căpăta propoziția 

ce se împotrivește contradictoriu. El spune așadar că, 
atunci când unul dintre termeni este omonim, nu există 
o singură propoziţie, dând drept cauză faptul că nu e cu 
putinţă ca o alta să i se împotrivească în chip contradic- 
toriu. Căci, de pildă, sunt laolaltă adevărate propoziţi- 
ile „Aias se plimbă“ și „Aias nu se plimbă“, dacă sunt 
luate despre alte subiecte. Dacă însă unul din termeni nu 
e omonim, fie subiectul fie predicatul, atunci există pe 
deplin o singură afirmaţie și prin aceasta va exista și O 
altă propoziţie care s-o combată contradictoriu, de pildă 
„Socrate se plimbă, Socrate nu se plimbă“, în cazul că So- 
crate înseamnă un singur lucru. 


p. 182 18. Dacă însă e pus un singur nume pentru două 
lucruri, atunci la cele la care nu este vorba de un singur 
58+ lucru nu este o singură afirmatie. El însuşi a luat exem- 
plul de „om“ și „cal“. Să aibă așadar — spunea el — omul 
și calul denumirea comună de „haină“; ca atare propo- 
ziţia „haina este albă“ înseamnă și „calul este alb“, şi 
„omul este alb“, ambele propoziţii întâmplându- se să fie 
adevărate. Așa î încât prima propoziţie, „haina este albă“, 
semnifică fie două lucruri, fie nici unul; căci nu e cu putin- 
tă ca omul să fie și cal, calul și om, astfel încât să putem 
socoti una singură propoziţia „haina este albă“. — Cu 
acestea se încheie al doilea punct. 

În cele ce urmează, el ridică o nedumerire și despre con- 
tradictoria singularei, anume cum se spune că se distri- 
buie adevărul și falsitatea în cazul timpului viitor — 
dezlegând nedumerirea. Însă acestea ne ajung pentru con- 
siderațiile de faţă. Cum anume face el aceasta, o vom afla, 
cu voia Domnului, în cadrul altor consideraţii. Ce înseam- 
nă „expresie“ fiind lămurit, ca și toate din sânul ei fiind 
bine cercetate, vom putea încheia aci capitolul de faţă. 

Capitolul 4 


p. 182 28. În cazul lucrurilor ce sunt și au fost, e nece- 
sar ca afirmatia sau negația să fie adevărată ori falsă 
ș.a.m.d. 

Deosebind cât se poate de lămurit și de exact cele pa- 
tru opoziții, iar dintre acestea pe una numind-o subcon- 
trarie, cu propoziţii care nu-și distribuie întotdeauna 
adevărul și falsitatea, ci sunt adevărate laolaltă, în speță 
propoziţiile particulare și cele fără determinare suplimen- 
tară, pe alta numind-o contrarie, vreau să spun cu pro- 
poziţii universale, cea afirmativă și cea negativă, care de 
asemenea în cazul conţinutului contingent sunt laolaltă 
adevărate, pe când celelalte opoziții, atât a singularelor 
cât și a particularei faţă de universală, fie a particularei 
afirmative fie a celei negative, sunt socotite de tip con- 
tradictoriu — spunând deci toate acestea în perspectiva 
celor de mai înainte, el cercetează acum pe drept faptul 
că, în cazul celorlalte trei opoziții, comportarea va fi 
aceeași pentru toate timpurile în ce privește distribuirea 59 
după adevăr și falsitate, fie că exprimă laolaltă adevărul, 
fie că exprimă laolaltă falsul. Dar în cazul singularelor, 
dacă pentru prezent și pentru trecut iarăși ele se distri- 
buie întru totul în același mod determinat în ce priveş- 
te adevărul ori falsitatea, în cazul viitorului î încape o 
nedumerire, dacă s-ar putea cumva să se distribuie ade- 
vărul și falsitatea în același mod, în chip determinat. Dacă 
este așa, va rezulta ceva absurd: faptul că se suprimă con- 
tingentul și toate se petrec în chip necesar. Iar această pro- 
blemă, pe care Aristotel a pus-o acum în joc, este și de 
ordin teologic; căci acest lucru, tocmai, e acum supus cer- 
cetării, dacă toate se ivesc cu necesitate sau unele cu ne- 
cesitate, altele nu. Dar este și ceva de ordinul ştiinţelor 

naturii; căci cercetăm lucrurile și natura celor ce se ivesc 
și pier, anume dacă posedă o astfel de natură încât să se 
ivească în chip necesar sau astfel încât uneori să se ivească, 
alteori nu. Și este și ceva de ordin logic. Tema în cerce- 
tare este tocmai aceasta, de vreme ce este vorba de pro- 
poziţii, iar cercetarea propoziţiilor ţine de logică. Dar 
tema în cercetare nu e străină nici de etică. Căci dacă în- 
tr-adevăr toate se ivesc cu necesitate, atunci nu trebuie 
să ne preocupăm de virtuţi, nici să ne abatem de la viciu. 
În ce privește felul cum prezintă Aristotel nedumerirea 
și cum o dezleagă, o vom învăţa din însăși spusa lui Aris- 
totel, producând din afară două argumente pentru înlă- 
turarea opoziţiei, dintre care un argument este de ordin 
logic, în speţă obișnuit, celălalt de ordin real. Argumen- 
tul logic poate fi înfățișat printr-o activitate de a noas- 
tră, în felul următor. Dacă urmează să seceri, se poate 
argumenta, nu înseamnă că poate vei secera, poate nu vei 
secera, ci întru totul că vei secera. La fel în cazul nega- 
ţiei, dacă nu vei secera, nu înseamnă că poate nu vei se- 
cera, poate vei secera, ci întru totul că nu vei secera. Însă 
„întru totul“ introduce necesitatea, iar necesitatea fiind 
introdusă va dispărea contingentul. Numai că, la aceas- 
ta este lesne de replicat că argumentul a luat drept ad- 
mis tocmai ce e supus cercetării. Într-adevăr teza de aci 
nu stabilește încă „dacă vei secera“; căci tocmai aceasta este 
tema în cercetare. Întreaga teză se stabileşte pe deplin prin 
vorbirea categorică. Cine nu ştie că dacă voi secera, atunci 
întru totul voi secera? Dar de unde e evident că voi se- 
cera? căci acest lucru nu s-a stabilit prin vorbirea cate- 
gorică. — Acesta este primul argument. Celălalt argument 
se înfățișează astfel. Divinul, spune argumentul, posedă 
cunoașterea celor viitoare, sau nu o posedă. A afirma că 
nu o posedă este lipsit de pietate și cu neputinţă. Dacă 

însă spunem invers, că o posedă, dar că ea e nedetermi- 
nată, atunci și acest lucru nu e departe de o anumită 
impietate; căci prin ce mai diferă de cunoașterea noas- 
tră? Dar dacă cele care în act sunt una, în chip limpede 
au și aceeași natură... Și acela știe pe deplin că lucrul se 
ivește și peste mii de ani, el ivindu-se atunci pe deplin; 

căci adevărul vorbirii, cum spune Aristotel, implică exis- 
tența lucrurilor. Dacă vorbirea e adevărată, și intelectul, 
cel creator... va fi întru totul și ceea ce urmează să fie. 
Dezlegând această nedumerire, lamblichos spune că su- 
biectul care cunoaște și cunoscutul se acoperă uneori, așa 
cum face sufletul ce se cunoaște pe sine (căci aci același 
este cercetătorul cu cercetatul, cunoscătorul cu cunos- 
cutul), sau alteori cunoscătorul e superior lucrului cu- 
noscut și cunoaște în chip superior faţă de natura aceluia, 
ca de pildă când cunoaștem pieritorul, pe Socrate, ca vie- 
ţuitor raţional muritor. Căci aci am cunoscut lucrul din- 
tr-o perspectivă superioară faţă de natura lui Socrate: 
într-adevăr „vieţuitor raţional muritor“ este ceva veșnic 
și nepieritor. Dar deopotrivă cunoscătorul poate cunoaște 
dintr-o perspectivă inferioară faţă de natura cunoscutului, 
ca de pildă când încercăm a cunoaște divinul; căci în ge- 
neral închipuim unele figuri și unele reprezentări corpora- 
le, dar e evident că aci cunoașterea este inferioară lucrului 
cunoscut. Așadar, cum s-a spus, este posibil să se cunoas- 
că obiectul de cunoscut în chip superior faţă de natura 
lui, cum arătam în cazul lui Socrate. Iar divinul cunoaș- 
te cele născute dintr-o poziţie superioară faţă de natura 
lor. Acestea se ivesc în chip nedeterminat, datorită firii 
lor, pe când divinul le cunoaște în chip determinat. Nu- 
mai Că iarăși se produce aci o nedumerire; căci dacă el 
știe că omul vrea să facă ceva anumit, în cazul celor bune 
în chip firesc nu e o piedică; dar de ce nu e la fel în cazul 

celor rele? De pildă, știe că acest copil are să ajungă un 
ticălos, o pacoste, un ucigaș: oare poate să-l împiedice, ori 


“nu? A spune că „nu poate“ este o culme de impietate; așa- 


dar poate. Iar în cazul că poate, dar nu vrea să-l împiedi- 
ce, acest lucru ţine de invidie și de dorinţa de rău. — Vom 
răspunde la aceasta că demiurgul a dat liberul arbitru pen- 
tru faptele bune viitoare. Căci dacă lucrurile n-ar sta în 
relaţie reciprocă, nu s-ar putea converti. Așa cum, în ca- 
zul luptătorilor, după întreceri ei au parte de daruri, pe 
când cel care nu s-a luptat nu e defel socotit demn de răs- 
plată, același lucru se întâmplă și cu toate cele de aci. Dar 
acestea sunt spuse din afară. Aristotel adoptă în preala- 
bil un principiu izvorând de altundeva, spre a putea su- 
prima contingenţa. Principiul este că existenţa lucrului 
e implicată de adevărul vorbirilor, inexistența de falsita- 
tea lor. Va fi suprimat așadar contingentul. Căci dacă era 
adevărată afirmaţia de ieri despre copilul născut astăzi, 
că se va naște a doua zi un prunc voinic și alb, atunci ur- 
mează întru totul să fie așa. Și invers, dacă se naște, spusa 
era întru totul adevărată. La fel, dacă era falsă spusa că 
mâine se va naște, atunci nu se naște; iar dacă nu se naște 
înseamnă că spusa era falsă. Dacă deci este hotărât ade- 
vărat, în cazul evenimentelor singulare, cum că acest lu- 
cru are loc mâine, de pildă, că va avea loc o bătălie navală, 
ea va avea pe deplin loc și toate se întâmplă cu necesita- 
te... căci nimic nu se opune ca unul să afirme altul să 
nege, pentru un răstimp oricât de mare de ani. Dacă însă 
e așa, ar fi ceva absurd să se încerce suprimarea contin- 
genului. Într-adevăr, noi suntem și ființe înzestrate cu 
voinţă; iar voinţa nu e în zadar, căci nici divinitatea nici 
natura nu fac ceva în zadar. Însă exerciţiul voinţei noas- 
tre nu poartă nici asupra necesarului, nici asupra impo- 
sibilului (căci nimeni nu poate vroi: „trebuie să zbor“ 

sau „trebuie să nu respir“), ci poartă asupra contingen- 
tului. Așadar contingenţă este. Iar dacă este înseamnă că 
una din propozițiile acestea opuse nu este, în chip pre- 
cis și total, fie adevărată, fie falsă. Acestea sunt cele pe 
care ni le transmite Aristotel. El însă aduce și o altă so- 
luţie, mai desăvârșită, pe care o vom afla, cu voia Dom- 
nului, în cadrul altei considerații. 


p. 182 28. În cazul lucrurilor ce sunt și au fost, e nece- 
sar ca afirmatia sau negația să fie adevărată ori falsă. Aci 
trebuie să se adauge „în chip determinat“, de vreme ce 
întru totul una din ele este adevărată, o alta falsă... Dar 
ce vom spune cu privire la divin? Căci pentru noi este 
ceva nedeterminat și nu știm dacă va avea loc sau nu mâi- 
ne o bătălie navală; în schimb divinitatea o știe determi- 
nat întru totul. Noi știm ansamblul acesta „fie va avea 
loc, fie nu“, pe când el știe un lucru, cum că va avea loc 
sau că nu va avea loc. În afară de aceasta mai spunem că 
nu în măsura în care o știe are loc lucrul acesta (căci cu- 
noașterea divină nu este cauză de producere a lucrului), 
ci dimpotrivă; într-adevăr, de vreme ce lucrul se produce, 
el este cauza prevederii divine. 


p. 182 34. Căci în cazul că orice afirmaţie şi negatie sunt 
sau adevărate sau false şi dacă e necesar ca orice lucru să 
existe sau să nu existe. Aci adoptă teza ce afirmă că ade- 
vărul vorbirii implică existenţa lucrului, iar falsitatea vor- 
birii inexistenţa lucrurilor. Dar teza este falsă dacă o 
raportăm la imposibil, și tocmai această schemă de gân- 
dire reprezintă reducerea la imposibil. 


p. 182 38. Într-adevăr amândouă lucrurile nu vor exista 
simultan în asemenea cazuri. Făcând aluzie la cele fără 
determinaţie suplimentară, el spune că au acest lucru în 

propriu, faptul de a fi laolaltă adevărate sau false. El de- 
clară deci că în cazul propoziţiilor singulare nu se petrece 
acest lucru. 


p. 182 9. Pe deasupra, dacă un lucru este alb acum, era 
adevărat să se spună dinainte că va fi alb. Aci el adoptă 
dovada cum că ivirea lucrului este implicată de adevărul 
vorbirilor. 


p. 182 16. De altfel nici nu ar fi cazul să spui că nici 
una din două nu e adevărată, anume „va fi“ sau „nu va 
fi“ ş.a.m.d. Nu numai acest lucru ar fi absurd — cum a 
spus — ca ambele propoziţii să fie false, ci se va dovedi, 
pe deasupra, fie că urmează să aibă loc lucrul, fie că nu 
urmează. Căci dacă e falsă afirmaţia care susţine că mâine 
va avea loc o bătălie navală... falsă fiind afirmaţia rezul- 
tă că e adevărată negația, care era presupusă și ea drept 
falsă. Și invers, dacă e falsă negația care susţine că „mâine 
nu va avea loc o bătălie navală“, urmează că e adevărată 
afirmaţia și va avea loc o bătălie, astfel că din nou se va 
petrece același lucru. 


p. 18? 26. Dar cele de mai sus și altele de acest fel sunt 
fără nici o noimă. Care anume sunt cele absurde, de vre- 
me ce — ar spune cineva — una din aceste propoziţii este 
precis falsă întru totul? Va rezulta ceva absurd în sen- 
sul că este suprimată contingenţa și toate se ivesc sub o 
necesitate. 


p. 18 31. Ar rezulta că nu ar mai trebui nici să chib- 
Zuiești, nici să te ostenești. Aci, ca și cum ar apăra teza, 
pune înaintea existenţei contingentul. Cât despre făptuire, 
vorbește în sensul unui demers în general în sânul lucru- 
rilor. Cu acestea se încheie capitolul. 

p. 19 23. Este așadar necesar ca existentul să fie, atunci 
când este, şi inexistentul să nu fie, atunci când nu este ş.a.m.d. 

Am aflat astfel care sunt nedumeririle ridicate cu pri- 
vire la contingent, cum anume a conceput el să-i obţină 
suspendarea. Pe de altă parte am adus și soluțiile. Prima 
încercare se întemeia pe cunoașterea divină, soluţie pro- 
pusă de către lamblichos. A doua era pe baza implica- 
ţiei lucrurilor și vorbirilor, anume că, dacă adevărul 
spuselor... ȘI neadevărul spuselor... implică i inexisten- 
ţa lucrului iar inexistenţa lucrului falsitatea spuselor, 
atunci se va suprima contingentul. Acest lucru l-a solu- 
ţionat Aristotel pe baza providenţei, când a spus că, în- 
trucât divinitatea ne-a făcut, prin mijlocirea firii, fiinţe 
cu voință, iar faptul de-a vroi nu poartă nici asupra celor 
necesare, nici asupra celor imposibile, ci asupra celor con- 
tingente, atunci în chip evident contingentul există. Iar 
nu în măsura în care vorbirea e adevărată se ivește lucrul, 
ci în măsura în care se ivește lucrul respectiv este vorbi- 
rea adevărată, în cazul spuselor adevărate și al existenţei 
lucrurilor. Și invers, nu în măsura doar în care e falsă vor- 
birea are loc inexistenţa lucrurilor, ci prin inexistenţa lor 
se face că nu e adevărată vorbirea, ci falsă. Pe toate aces- 
tea înfățișându-le, în legătură cu temele întâlnite, el so- 
luţionează acum aceeași nedumerire în chip organizat. El 
aduce argumentul pe temeiul diviziunii, spunând că re- 
alul, respectiv necesarul, este de două feluri, fie necesa- 
rul absolut, fie cel pe bază de ipoteză. Numim necesar 
pe bază de ipoteză cazul în care predicatul revine în fapt 
subiectului. Însă același predicat poate și să nu revină, ca 
faptul de a ședea, în ce privește pe Socrate, sau de a dormi; 
căci dacă în fapt doarme, atunci cu necesitate îi revine 
somnul. Cât despre necesarul absolut, el e îndoit. El există 

sau în cazul celor veșnice, sau într-al celor de sub naș- 
tere și pieire, atunci când apare o diferenţă constitutivă 
a lucrului-subiect. O numim „constitutivă“, de vreme ce, 
în cazul necesarului prin ipoteză, dacă separăm atribu- 
tul, respectiv predicatul, ca de pildă pe a se plimba sau 
a dormi, subiectul nu se suprimă, pe când aci se întâm- 
plă ca la foc unde, separându-se căldura, se suprimă su- 
biectul, adică focul. Dar care este perspectiva în cazul 
celor veşnice: ? Este ca în spusele: „soarele se mișcă în chip 
necesar“ sau „divinitatea este în chip necesar bună“. În 
cazul celor de sub naștere și pieire totul se petrece ca la 
foc. În speţă se petrece, spunem, ca la ceva particular, nu 
general, de vreme ce particularul se naște și piere, pe când 
universalul rămâne același veșnic și nu piere. Așa sunt de 
luat în consideraţie necesarul absolut ca și cel i ipotetic, 
în cazul fiinţei. Dar e evident că și nefiinţa e îndoită: ceea 
ce nu există în general, ce nu a fost, nu este, nici nu va 
fi, ca de pildă „skindapsul“ [sau centaurul] și cele de acest 
soi; sau ceea ce într-un fel este, într-altul nu, ca în cazul 
celor contingente. Este deci necesar ca, în felul în care 
se comportă fiinţa faţă de necesitate și lipsa de necesita- 
te, la fel să se comporte și spusele. Iar întru cât un fel de 
fiinţă este, cum s-a spus, pe bază de necesitate în chip ab- 
solut ȘI principal, un alt fel de fiinţă este în chip condi- 
ționat, așa întru totul trebuie să se comporte și 
contradicţia lor... o parte o contradicţiei să fie adevăra- 
tă în chip determinat, o alta falsă. În cazul celor contin- 
gente care există într-un fel — ceea ce am spus că și este 
necesarul condiţionat — este indiferent ca fie afirmaţia 
fie negația să fie adevărată ori falsă în chip determinat. 
Căci întregul acesta, faptul că mâine sau are loc o bătă- 
lie navală sau nu are loc, este întru totul necesar; de ase- 
menea fie va avea loc la oanumită oră, fie nu va avea loc. 
Dar a spune în chip determinat, precizând că va avea loc 

întru totul (sau că nu va avea), nu mai este ceva adevă- 
rat, întrucât acest lucru însuși este nedeterminat. Iar aceas- 
ta este soluția nedumeririi. 

El ne mai dă un principiu în legătură cu diviziunea 
propoziţiilor, cele alcătuite din subiect și predicat, prin- 
cipiu pe care l-am și indicat, cum că în propoziţii în chip 
necesar subiectul este sau determinat sau nedeterminat. 
Și fie că subiectul este determinat, fie că e nedeterminat, 
el își asociază întru totul verbe, sau forme ale verbului — 
ceea ce pentru claritate el a lăsat deoparte —, sau pose- 
dă un verb nedeterminat. Iar pentru acestea a dat exem- 
ple, la cele ce au subiectul determinat: „Socrate se 
plimbă“, „omul [oarecare] se plimbă“, „un om se plim- 
bă“, „orice om se plimbă“. La fel și negaţiile: „Socrate 
nu se plimbă“, „omul [oarecare] nu se plimbă“, „nici un 
om nu se plimbă“, „nu orice om se plimbă“. Nedeter- 
minat însă este subiectul ce are legată de el negația „nu“. 
Iar exemplele la acestea sunt evidente. Așa vorbind, el 
pune capăt teoriei de faţă. Căci se curmă aci secția a doua, 
ca și capitolul respectiv. 


ÎNCEPUTUL SECȚIUNII A III-A 
Capitolul 1 


p. 19 19. Însă atunci când există enunţul suplimen- 
tar, ca un al treilea, opozițiile sunt spuse în două feluri. 

În această secţiune tratează despre propoziţiile alcă- 
tuite din subiect, predicat și dintr-un al treilea enunț pre- 
dicativ suplimentar, ca de pildă în propoziţia „Socrate este 
drept“, unde „Socrate“ e pus ca subiect, „drept“ ca pre- 
dicat, iar verbul de existență „este“ e socotit că se enunţă 
suplimentar, ca un al treilea. Noi însă înaintea explicaţiei 

cuvânt cu cuvânt, vom analiza următoarele trei puncte: 
întâi, care e numărul unor astfel de propoziţii; al doilea, 
cum facem negaţiile din aceste afirmaţii și al treilea, care 
e implicaţia acestor propoziţii, în speţă care propoziţie 
urmează căreia. Trebuie deci început cu primul punct, 
și astfel să spunem care e numărul unor asemenea pro- 
poziţii. Ele sunt îndoitul celor alcătuite din predicat și 
subiect; căci acolo se dovedea că sunt 144 de propoziţii, 
pe când aci vor fi 288, din același motiv. Într-adevăr e 
necesar ca ambii termeni, atât subiectul cât și predicatul, 
să fie sau determinaţi sau nedeterminaţi; ori, ca subiec- 
tul să fie determinat, predicatul nedeterminat; ori invers, 
subiectul nedeterminat, predicatul determinat. Au rezul- 
tat deci patru forme. Exemple pentru acestea, având ambii 
termeni determinaţi, sunt: „omul este drept“; cu ambii 
nedeterminaţi: „non-omul este non-drept“ ; cu subiect de- 
terminat și predicat nedeterminat: „omul este non-drept“ ; 
și la fel: „non-omul este drept“. Multiplicând deci fie- 
care propoziţie pe baza tripartiţiei timpului, se ivesc 12 
propoziţii. Apoi multiplicând aceste 12 propoziţii pe baza 
tripartiţiei materiei [modului], rezultă 36. Aceste 36 de 
propoziţii se împătresc, de vreme ce afirmăm că patru 
sunt propoziţiile afirmative, cea singulară și cea fără de- 
terminație suplimentară, cea particulară determinată su- 
plimentar și cea universală determinată suplimentar. 
Împătrindu- se deci cele 36 de propoziţii, rezultă 144, în 
chip evident afirmative, iar la fel se admite că vor fi tot 
atâtea negative. Laolaltă vor fi 288. — Cu acestea se în- 
cheie primul punct. 

Al doilea punct este cel la care cercetăm cum facem 
negaţii din asemenea afirmaţii, anume cui asociem negația 
„nu“ : subiectului, predicatului sau celui de-al treilea, enun- 
tat suplimentar. Faptul că nu trebuie asociată subiectului 

l-am și aflat. Însă nici predicatului, deoarece s-ar naște 
din nou o afirmaţie nedeterminată, pe care Teofrast a nu- 
mit-o prin metateză, fie pe baza schimbării negației „nu“ 
de la cel de-al treilea enunţ suplimentar asupra enunţului 

redicativ, fie fiindcă li se preschimbă locul în schemă. 
agree așa cum vom învăţa, nu s-ar mai produce 
afirmaţia pe bază de afirmaţie și negația pe bază de ne- 
gaţie. Din aceste motive a socotit Teofrast că e cazul să 
numească asemenea propoziţii prin „metateză“. După 
cum așadar am Spus, nu trebuie să se asocieze predicatu- 
lui negația „nu“, ci celui de-al treilea enunţ suplimentar; 
căci dacă am asocia-o predicatului, nu numai că am face 
o afirmaţie nedeterminată, cum spuneam (căci „omul e 
non-drept“ reprezintă o afirmaţie, dar una nedeterminată), 
nu ar rezulta doar aceasta, dar și că rolul conducător în 
asemenea propoziţii l-ar avea cel de-al treilea, enunţul su- 
plimentar. De aci se și numesc asemenea propoziţii: pe 
bază de enunţ suplimentar [de copulă]. Urmărim așadar 
aci să suprimăm legătura, spre a se dizolva întreaga afir- 
maţie. Într-adevăr, „drept“ nu se putea asocia omului decât 
prin verbul de existenţă „este“. Trebuie deci să se des- 
facă legătura ca întreaga afirmaţie să fie dizolvată. Acestea, 
în cazul că propoziţiile sunt fără determinatie suplimen- 
tară. În schimb, în propoziţiile cu determinaţie supli- 
mentară, așa cum s-a spus, negația „nu“ “ trebuie asociată 
determinației. În primul rând, pentru că rolul principal 
îl joacă determinaţia suplimentară, Căci aceasta înseam- 
nă cantitatea, cum am arătat-o dinainte; așadar aceleia îi 
asociem negația „nu“, spre a suprima cantitatea. Într-a- 
devăr, față de propoziția „orice om nu este drept“, noi 
spunem, suprimând cantitatea, cum că nu e adevărat; spu- 
nem: „nu orice om este drept“. În al doilea rând, din- 
colo de acestea, dacă nu am face așa negațiile și nu am 
asocia negația „nu“ determinațjei suplimentare, atunci nu 

s-ar naște contradicția. De pildă, în spusa „orice om este 
drept“, dacă vom face negația „orice om nu este drept“, 
dacă vom face negația „orice om nu este drept“, abile 
se vor întâmpla să fie false, în cazul materiei contingente, 
și atunci nu va mai fi contradicție. Dacă însă spunem „orice 
om este drept“, „nu orice om este drept“, una din pro- 
poziţii este întru totul adevărată, alta falsă. Cu acestea se 
încheie al doilea punct. 

Al treilea punct este cel în care tratăm despre impli- 
cația propoziţiilor; anume care propoziţie e implicată de 
o alta, și care nu. Înţelegem aceasta în felul următor. Fiind 
date dota antiteze, una determinată alta nedeterminată 
(numesc aci antiteză determinată pe cea care are predicat 
determinat, nedeterminată pe cea cu predicatul nedeter- 
minat; dar vom spune simplă antiteză determinată, ca de 
pildă „omul este drept“ — „omul nu este drept“, pe când 
pe cea nedeterminată o vom numi prin metateză, cum s-a 
spus), s-au ivit astfel patru părți, respectiv patru propo- 
ziţii: „omul este drept“, afirmaţia simplă; „omul nu este 
drept“ , negația simplă; „omul este non-drept“, afirma- 
ție prin metateză; „omul nu este non-drept“, negație prin 
metateză. Aceste patru părți fiind date, două din ele, anume 
cele prin metateză, se vor raporta la negația și afirmaţia 
simplă, în ce privește implicația, așa cum o fac afirmaţi- 
ile și negaţiile privative. Căci aşa cum negația privativă 
„omul nu e nedrept“ e implicată de afirmația simplă și 
este mai întinsă decât ea, la fel și negația prin metateză, 
anume „omul nu este non-drept“, e implicată de afirma- 
ţia simplă, care este „omul e drept“, și este mai întinsă 
decât ea. Într-adevăr, negația privativă, care spune că 
„omul nu este nedrept“ „se potrivește nu numai în cazul 
oamenilor drepţi dar și în cel al copiilor și al celor ce po- 
sedă un caracter mijlociu. La fel și negația pe bază de 
metateză, care spune că „omul nu este non-drept“, se 

potrivește acestor cazuri. Dar afirmaţia simplă, care spu- 
ne că „omul e drept“, se potrivește numai în cazul celor 
drepți. La fel, afirmaţia pe bază de metateză, care spune 
că „omul este non-drept“, se întinde asupra mai puţinora 
decât negația simplă „omul nu este drept“. Într-adevăr, 
afirmaţia privativă se întinde numai asupra celor nedrepti, 
pe când negația simplă nu numai asupra celor nedrepți, 
ci și asupra copiilor, asupra pietrelor și, pur şi simplu, 

asupra celor ce nu sunt îndeobște primitoare de dreptate. 
La fel deci cum afirmaţia privativă poartă asupra mai pu- 
ţinora decât negația simplă, tot așa și afirmaţia prin meta- 
teză, „omul este non-drept“, se întinde asupra mai puținora 
decât negativa simplă, „omul nu e drept“. Căci negația 
simplă, aşa cum s-a spus, se potrivește și în cazul pietre- 
lor și al copiilor și al celor nedrepți. În schimb afirma- 
ţia prin metateză, potrivindu- se în cazul copiilor și al celor 
cu caracter indiferent, î în speţă al celor nici drepți nici ne- 
drepți, nu se potrivește în cazul pietrelor; căci nimeni nu 
spune că „piatra este om non-drept“, aci propoziția fiind 
găsită falsă; pe când negația simplă, care spune „piatra 
nu e om drept“, desprinde și ce e drept și omul de pia- 
tră. Cealaltă afirmație, prin metateză, care spune că „piatra 
este om non-drept“, spune acest lucru, cum Că piatra este 
om, dar nu drept. Astfel încât negația simplă e mai ge- 
nerală decât afirmaţia prin metateză. Iar ele nu se con- 
vertesc. Căci raportul pe care îl au propoziţiile privative 
faţă de propoziţiile prin metateză îl vor avea, după ge- 
neralitate și particularitate, cele simple. Într-adevăr, afir- 
maţia privativă care spune că „omul este nedrept“, este 
mai restrânsă, așa cum s-a spus, ca afirmaţia prin metateză 
care spune că „omul este non- drept“ ; iar afirmaţia sim- 
plă a fost înfățișată ca mai generală decât aceea, în același 
fel. De vreme ce afirmaţia privativă este mai particulară 
decât afirmaţia prin metateză, înseamnă că și negația ei, 

care spune că „omul nu e nedrept“, este mai generală decât 
negația prin metateză care spune că „omul nu este 
non-drept“. Însă afirmația simplă a fost dovedită ca fiind 
mai particulară decât aceea. Așadar, pe drept cuvânt s-a 
spus că, dintre cele patru părți, cele prin metateză sunt 
astfel implicate de afirmaţiile și negațiile simple cum sunt 
propoziţiile privative, numai că nu se convertesc. — Aces- 
tea fie spuse despre propozițiile fără determinaţie su- 
plimentară. Implicaţia are loc în același fel și în cazul 
propoziţiilor cu determinaţie suplimentară; numai că pro- 
poziţiile așezate pe diagonală nu sunt laolaltă adevărate, 
în cazul materiei contingente, la fel ca acolo. Căci întot- 
deauna cele de pe diagonală se adeveresc laolaltă, în ca- 
zul celor lipsite de determinaţie suplimentară; pe când 
în cazul propozițiilor determinate suplimentar, uneori ele 
se adeveresc laolaltă, alteori sunt false laolaltă. Iar acest 
lucru este evident din diagramă. Astfel, în prima diagra- 
mă se află „omul este drept“, afirmaţia simplă, i iar în dia- 
gonală cu ea se află afirmaţia prin metateză, care spune 
că „omul este non-drept“. Ambele sunt în chip recunos- 
cut adevărate, atât cea care spune „omul este drept“, pen- 
tru Socrate, cât și cea care spune „omul este non-drept“, 

pentru Anytos sau copil. La fel se află la dreapta „omul 
nu este drept“, negația simplă, iar în diagonală cu aceas- 
ta se află negația prin metateză care spune „omul nu este 
non-drept“. Ele sunt laolaltă adevărate; căci negația care 
spune că „omul nu este drept“ se adeverește în cazul co- 
piilor, iar despre ei se adeverește de asemenea și negația 
pe bază de metateză. Așa încât s-a arătat că întotdeau- 
na, în cazul celor nedeterminate suplimentar, propozi- 
şile de pe diagonală sunt laolaltă adevărate. În cazul celor 
determinate suplimentar, să luăm propoziția de mai sus, 

afirmația simplă „orice om este drept“, care e falsă în chip 
recunoscut. La dreapta ei se află altă propoziție ce o în- 

fruntă contradictoriu, cea care spune că „nu orice om este 
drept“. Dar din nou fie pusă dedesubt negația prin me- 
tateză, cea care e implicată de universala afirmativă, „nu 
orice om este non-drept“ ; la dreapta acesteia se află afir- 
maţia, cea care spune că „orice om este non-drept“. Uni- 
versalele de pe diagonală, afirmaţia simplă și cea prin 
metateză, sunt false laolaltă, în speță cea care spune „orice 
ome drept“ și cea care spune „orice om este non-drept“. 
Celelalte pe diagonală, cea care spune „nu orice om este 
drept“ și propoziţia „nu orice om este non-drept“, sunt 
laolaltă adevărate; căci este adevărat să spui „nu orice om 
este drept“ și să spui „nu orice om este non-drept“. — 
Apoi, mergând mai departe, el ne dă un model și pen- 
tru propozițiile care au subiectul nedeterminat. Care sunt 
ele, am și aflat-o. De vreme ce, așadar, am spus acestea 
ȘI capitolul de față a luat o dezvoltare destul de mare, 
să punem aci capăt formulărilor de faţă, silindu-ne ca, 
dacă va fi nevoie, să mai aducem unele lămuriri, după pu- 
terile noastre. 


p. 19 20. De pildă în: „omul este drept“, pe „este“ îl 
socotesc a alcătui un al treilea în sânul afirmației, fie că 
e nume sau verb. Trebuie știut că „a alcătui“ nu a fost 
bine spus; căci „este“ nu e alcătuit din două cuvinte sau 
mai multe. Într-adevăr, orice compus e alcătuit din cel 
puţin două. Tu deci acceptă pe alcătuiește în loc de „se 
adaugă“, pe care el însuși, ceva mai jos, l-a introdus pen- 
tru „se alcătuieşte“ „ sau atunci „se alcătuiește“ figurează 
în loc de: „se pune laolaltă cu ceilalți“, în speță laolaltă 
cu predicatul și subiectul. Nume și verb a spus acum în 
sensul „cu ce nume îl vei numi“. A spus nume în sens 
general. Arătam, într-adevăr, că ceea ce înseamnă pentru 
noi nume și verb, și orice parte de vorbire erau calificate 
de cei vechi „nume“. Dacă însă califici pe „este“ drept 

verb, atunci dai numele lui propriu. Pe de altă parte, tre- 
buie știut că Aristotel numește afirmația și negația pro- 
poziții simple, nu în sensul că celelalte n-ar fi afirmații 
și negații, ci pe cele simple le socotește afirmaţii și negații 
întrucât ele sunt principalele printre propoziții. 


p. 198 24. Vreau să spun că „este“ se alătură fie lui 
„drept“, fie lui „non-drept“. Acum a spus bine, în cazul 
lui este, că se alătură... a dat de înțeles propoziția sim- 
plă, pe când cu lui non-drept propoziția prin metateză, 
„omul este non-drept“. 

Aci el înfățișează propozițiile prin metateză. Și merită 
să fie cercetat dacă negația prin metateză semnifică o afir- 
maţie sau o negaţie. Vom spune deci că negația prin me- 
tateză e implicată de afirmaţia simplă. Și e firesc pentru 
că, în sânul celor reale, atunci când două negaţii sunt le- 
gate de termeni diferiţi sau de particula auxiliară (numesc 
așa fie determinaţia suplimentară fie pe cel de-al treilea, 
adaosul predicativ), ele dau întru totul o afirmaţie, ca de 
pildă „omul este drept“, „omul nu este non-drept“. Aci 
„nu este non-drept“ indică o afirmaţie. Dar atunci când 
negaţiile sunt luate pentru cele nereale, rezultatul e indi- 
ferent. Căci o aceeași negaţie prin metateză, în cazul ce- 
lor indiferente, ca de pildă a celor ce nu sunt nici drepte 
nici nedrepte, nu aduce aceeași afirmaţie. Spunem însă: 
negație dublă asupra termenilor diferiți ai propoziției, din 
pricina obiceiului atic. Căci adesea se pun cele două ne- 
gaţii una după alta, în locul unei negaţii, ca în cazul lui 
„nu cumva să nu faci“, în loc de „să nu faci“, și altele de 
acest fel. 


p. 19 30. Acestea așadar, aşa cum se spune în Ana- 
litice, sunt astfel rânduite. Trebuie ştiut că, după cât 
reiese din exprimarea aceasta, Analiticele sunt anterioa- 

re lucrării de faţă; căci el afirmă: așa cum se spune în Ana- 
litice. Trebuie luat „se spune“ ca: „s-a spus“; și a folo- 
sit pe „se spune“ ca având drept ţintă să scrie despre 
lucrurile acelea. 


p. 19% 31. La fel se comportă lucrurile chiar dacă afir- 
maţia este a unui nume universal. Întrucât pe toate câte 
le-a spus mai sus le-a aplicat în cazul propoziţiilor ne- 
determinate suplimentar, el spune acum că același lucru 
se va întâmpla și în cazul celor determinate suplimentar. 


p. 19% 35. Numai că pot să nu fie laolaltă adevărate 
cele așezate în diagonală. Însă uneori se întâmplă să fie. 
Am spus și în cursul capitolului că există o deosebire în- 
tre propoziţiile determinate suplimentar și cele fără de- 
terminaţie. În cazul celor nedeterminate suplimentar, cele 
așezate cruciș (căci pe acestea le numește el 


Cele care întotdeauna sunt laolaltă adevărate: 


Omul e drept Omul nu e drept 
a z 


Omul nu e non-drept â Omul e non-drept 


Cele care sunt adevărate, când false: 


Orice om e drept Nu orice om e drept 


Nu orice om e non-drept ade ls Orice om e non-drept 


Mai restrâns Omul e drept Simple Omul nu e drept mai larg 
mai larg Omulnu e drept  Privative Omul e nedrept mai restrâns 


mai larg Omul nu e Prin Omul e 
non-drept metateză non-drept mai restrâns 

în diagonală) sunt întotdeuana laolaltă adevărate, pe când 
în cazul celor determinate suplimentar, una dintre cele 
încrucișate adeverește, cealaltă e falsă. Acest lucru îl dă 
el de înţeles prin spusa de faţă. 


p. 19 37. Altele însă, dacă se adaugă ceva pe lângă 
non-om ca subiect. De vreme ce a pus în joc propoziţi- 
ile cu subiect determinat, acum spune că sunt și alte pro- 
poziţii, ce au subiect nedeterminat și care alcătuiesc 
deopotrivă afirmaţii și negaţii. Numai că ele sunt deo- 
sebite de cele ce au subiect determinat. — Acestea sunt 
lucrurile pe care le conţine capitolul. 


Capitolul 2 


p. 202 3. La propozițiile unde „este“ nu se potrivește, 
ca în cazul lui „însănătoșeşte“ sau „plimbă“, la acestea 
[verbul] se folosește, astfel pus, ca și cum ar fi adăugat 
„este“ ş.a.m.d. 

Principiul pe care-l înfățișează acum Aristotel a fost 
înţeles de unii dintre interpreţi în sensul că el ar fi spus: 
așa cum aveau loc o implicaţie și o rânduire a propozi- 
ţiilor la care „este“ era al treilea, enunţul suplimentar, la 
fel au loc o implicaţie și rânduire a propoziţiilor în care 
în loc de „este“ luăm un alt verb, ca de pildă în „omul 
cel drept se plimbă“. Faptul însă că acest lucru nu e ade- 
vărat este evident; căci nu e vorba de o propoziţie pe baza 
celui de-al treilea enunţ suplimentar, ci aci subiectul este 
cel compus. Este într-adevăr cu neputinţă ca un alt verb 
să se enunţe astfel în chip suplimentar, ca al treilea. El a 
precizat-o aci, spunând-o și în Analitice, cum o vom afla 
cu voia Domnului. Alţii declară că lucrul cercetat aci este 
ca în propoziţiile în care „este“ e considerat virtual, de 

pildă ca în „Socrate se plimbă“ (căci aci se adaugă virtual 
„este“; într-adevăr reducerea verbului la participiul res- 
pectiv se face cu verbul „este“, ca „Socrate se plimbă“ 
redus la „Socrate este plimbător“), unde așadar se ajunge 
astfel la „Socrate este plimbător, Socrate este non-plim- 
bător“, deci negația este o afirmație. Iar el spune că este 
depane. Însă acest lucru merită să fie analizat aci. Într-ade- 
văr, ce ar face ca „omul este non-drept“ să fie o afirma- 
ție iar „omul este non-mergător“ să nu fie una? — Noi 
însă vom spune că, întrucât a menţionat în chip stărui- 
tor și a stabilit chiar un exemplu pentru propoziţiile ce 
au subiectul nedeterminat și și care sunt alcătuite numai din 
predicat și subiect, ca de pildă „non-omul este“, „orice 
non-om este“ și, la fel, pentru propoziţiile alcătuite din 
predicat, subiect și enunţul suplimentar ca al treilea, 
„non-omul este drept“, „orice non-om este drept“, te- 
mându-se ca nu cumva să presupună cineva... și, soco- 
tind că determinaţia suplimentară de „orice“ “Ja numele 
de om este aceeași, și va forma atunci pentru afirmativa 67 
„orice non-om este drept“ negația „nu orice om este 
drept“, nerespectându-se defel negația „nu“ la subiect — 
aşa fiind, el spune că nu trebuie să se facă astfel negația, 
E trebuie să se respecte particula negativă la subiect, așa 
cum era în afirmaţie, și să se facă negația „nu orice non- om 
este drept“ sau „orice non-om nu este drept“. Căci „orice“ 
[ca adjectiv], așa cum s-a spus mai sus, nu semnifică o 
natură universală, cum semnifică „vieţuitor raţional mu- 
ritor“ pe om, ci semnifică acest lucru cum că, universal 
fiind subiectul, predicatul revine tuturor celor de sub su- 
biect. Și el a dat exemple evidente. 

„Apoi, de vreme ce în exemplul precedent nu era cu- 
prinsă universal negativa, cea care spune că „nici un om 
nu e drept“, el cercetează care propoziţie e implicată de 
aceasta. Și arată că e afirmativa universală obținută prin 

metateză. Fie negativa simplă „nici un om nu e înaripat“; 
prin ea este implicată „orice om este non-înaripat“. Însă 
uneori și afirmativa particulară este implicată de nega- 
tiva particulară. „Un om este drept“, afirmativă particu- 
lară, „nu orice om este drept“, negativă particulară. În 
acest fel a arătat Aristotel, asupra exemplelor, care pro- 
poziție este implicată de o alta. În schimb Proclus ne oferă 
o metodă generală pentru aflarea lor [a implicaţiilor]. Iar 
metoda este aceasta: când ai în faţă o propoziţie, păstrează 
același subiect și aceeași cantitate, dar schimbă calitatea 
ȘI predicatul. Calitatea, în felul următor: dacă propozi- 
ţia propusă e afirmativă, prefă- o într-o negativă, şi in- 
vers, dacă e negativă, prefă- o în afirmativă. Însă predicatul 
îl schimbi astfel, dacă e determinat, îl faci nedeterminat, 
și invers, dacă e nedeterminat îl faci determinat. Atunci 
deci când vei păstra cantitatea aceeași, de pildă dacă e par- 
ticulară, tot particulară și dacă e universală, universală, 
iar subiectul e același, dar dacă vei schimba calitatea și 
predicatul, vei găsi pe deplin propoziția implicată. De pil- 
dă, fie propoziţia universală: „orice om este vieţuitor“. 
Să păstrăm subiectul, adică „om“, să păstrăm cantitatea, 
dar să schimbăm calitatea, în plus și predicatul, făcând 
propoziţia „nici un om nu este non-vieţuitor“, ceea ce 
exprimă același lucru cu propoziţia propusă. La fel se va 
petrece și în cazul altora dintre propozițiile suplimentar 
determinate: atât prin afirmative sunt implicate negative- 
le, după metoda aceasta, cât şi prin negative afirmativele. 
În schimb în cele nedeterminate suplimentar, prin afir- 
maţii sunt implicate negații, însă nu și invers, prin nega- 
ţii afirmaţii: căci s-a arătat cum că afirmativa prin 
metateză este mai restrânsă decât negativă simplă, și în 
chip firesc nu o implică. Într-adevăr, faptul că particu- 
larul este implicat de universal nu îngăduie [implicaţia 
prin negativ]. — Pe acestea le cuprinde cercetarea de față. 

p. 202 23. E evident însă că și în cazul celor singulare, 
dacă se face negația adevărată fată de de întrebare, este 
adevărată și afirmaţia. De pildă, oare Socrate e înțelept ? 
Nu. Atunci Socrate e non- -întelept. 

Încheind argumentarea despre implicația propoziţi- 
ilor, el înfățișează aci un alt principiu rezultând din cele 
spuse. Dar mai întâi să tratăm despre nedumerirea ce s-a 
ivit în cadrul schemei privitoare la implicaţia propoziţi- 
ilor; după aceea vom afla și pe cele ce rezultă din ele. El 
spunea așadar, în schemă, că afirmativa prin metateză, ne- 
determinată suplimentar, este mai restrânsă decât nega- 
tiva simplă. Aceea era „omul este non-drept“, și el spunea 
că este mai restrânsă decât negativa simplă „omul nu este 
drept“. O dovedea în felul următor: lua predicatul com- 
pus și arăta că, în cazurile când propoziţia este adevăra- 
tă, cealaltă nu este, în speţă negativa simplă. Astfel încât 
din acestea se deduce că negația simplă este mai univer- 
sală decât afirmaţia prin metateză. De pildă, fie afirma- 
ţia prin metateză care spune „copilul este om non-drept“, 
care e adevărată și potrivită. Fie și negația care spune „co- 
pilul nu este om drept“. Ea e falsă. Așa încât aceasta e 
mai universală, pe când afirmativa prin metateză e mai 
particulară. În felul acesta fără îndoială a dovedit-o. Noi 
însă declarăm că nu se deosebește defel, după sens, ne- 
gaţia simplă de afirmaţia prin metateză, fie că predicatul 
e compus, fie că nu. Căci dacă dovedim că în cazurile când 
una din ele e adevărată este întru totul și cealaltă, și când 
una e falsă e întru totul și cealaltă, atunci e limpede că 
nu se deosebesc între ele. Într-adevăr după cum se dove- 
dește că, dacă în cazurile asupra cărora se enunţă omul 
se enunţă și caracterul de râzător, noțiunile se echivalea- 
ză — de aceea și se convertesc una cu alta, fără a lăsa loc 
nici unei deosebiri — tot așa se întâmplă ş și în cele propu- 
se. Mai întâi însă să precizăm că predicatul în propoziţii 

este fie simplu, fie compus; iar exemplele sunt evidente. 
Fie deci pus, acum, în ambele propoziții predicatul sim- 
plu, și să facem cercetarea propoziţiilor în ce privește în- 
treaga materie și pentru întreg timpul. Fie „copilul este 
non-drept“, afirmaţia prin metateză, în cazul materiei 
contingente și al timpului prezent; la fel, „copilul este 
non-înaripat“, în cazul materiei imposibile și al timpu- 
lui prezent. Amândouă aceste propoziții s-au dat ca ade- 
vărate. „Copilul este ființă non-respiratoare“, afirmaţie 
material necesară și la timpul prezent, este falsa SKos 
tim acum și negaţiile simple, la cea dintâi „copilul nu este 
drept“, la a doua „copilul nu este înaripat“. Și aceste ne- 
gații sunt adevărate. Cea de a treia, „copilul nu este fi- 
inţă ce respiră“, e falsă. Deci am dovedit că, în cazurile 
în care a fost adevărată afirmaţia prin metateză, a fost ade- 
vărată și negația simplă, iar în cazurile în care prima a fost 
falsă, a fost și cealaltă. De vreme ce am vorbit despre pro- 
poziţiile care au predicat simplu, să vorbim și despre cele 
care au predicat compus, Însă ajunși aci cu argumentul, 
să precizăm în plus, mai întâi, că particula negativă „nu“ 

suprimă întreg predicatul. Iar acest lucru e evident. Căci 
dacă s-ar spune că negația suprimă de pildă pe „drept“, 

în ce privește pe Socrate, în spusa că „Socrate nu este om 
drept“, iar pe „om“ nu-l suprimă, înseamnă că există în- 
tr-un fel afirmaţie, într-altul o negaţie despre același lu- 
cru (căci le-a suprimat ca ființând ambele, în parte însă 
nu le-a suprimat) așa încât cu necesitate vor exista alte 
două negaţii ale acelei afirmaţii. Într-adevăr, dacă n-a su- 
primat decât pe „drept“, păstrându- se „om“, atunci mai 
este nevoie de o altă negație pentru suprimarea lui „nu“. 
Și, fie vor fi două negaţii pentru o singură afirmaţie, ceea 
ce este cu neputinţă (căci am spus că una singură înfrun- 
tă contradictoriu pe una singură), fie nici afirmația de la 
început nu reprezenta o singură propoziţie, ci două. La 

fel se întâmplă însă și când „nu“ se alătură predicatului 
care e compus, ca în „Socrate este non-om drept“: nu su- 
primă doar pe „om“, ci spune în întregime cum că nu este 
om, nici drept. Să ne întoarcem deci asupra temei propuse 
și să luăm predicatul compus, așa cum spuneam. Rostesc 
afirmaţia prin metateză „copilul este non-drept“. Oare 
e falsă ori adevărată? Dar și aceasta e falsă, și cea pri- 
vitoare la materia imposibilă, de speța „copilul este 
non-înaripat“. Ba și în cazul materiei necesare, când însă 
devine și adevărată: „copilul este non-piatră nu lipsit de 
suflet“; căci aci este adevărată, întrucât nu e nici piatră 
nici lipsit de suflet. Acum, după afirmaţiile prin metate- 
ză, să rostim și negaţiile simple, în cazul celor trei mo- 
dalităţi ale materiei, predicatul fiind compus. De pildă 
„omul-copil nu este drept“, „omul-copil nu este înaripat“, 
„copilul nu este piatră lipsită de suflet“. Dacă, acum, se 
găsește că, în cazul oricărei materii și al oricărui timp, ele 
sunt adevărate și false laolaltă [ca primele], atunci este lim- 
pede că ele nu se deosebesc întru nimic. Să indicăm însă 
și eroarea tezei celor ce spun că afirmaţia prin metateză 
este mai particulară decât negația simplă. Să dovedim lu- 
crul așa. Ei au luat predicatul compus și l-au divizat, m 
clarând că putem spune „copilul este om non-drept“; aci 
spun adevărul, deoarece copilul este om, dar nu e ae 
În schimb dacă aş spune „copilul nu este om drept“ mă 
înșel; căci aci s-a suprimat din copil și faptul de-a nu fi 
om și cel de a fi drept. Astfel că una e falsă, alta adevă- 
rată. Am arătat însă cu anticipație cât de absurdă e teza: 
într-adevăr cum e posibil ca negația „nu“, a întregului 
predicat, să cadă la mijloc și să suprime o parte, pe cea- 
laltă nu? 

Cei care susțin că afirmaţia prin metateză, în cazul ce- 
lor fără determinaţie suplimentară, este mai restrânsă 
decât negația universală sau susţinut și într-astfel că negația 

particulară prin metateză este mai cuprinzătoare decât 
afirmația universală simplă. De pildă, în a doua schemă 
se găseşte propoziția „orice om este drept“, universal afir- 
mativă simplă. Pe linia dreaptă se găseşte cea opusă 
contradictoriu, care spune că „nu orice om este drept“, 

negativa particulară. Din nou, sub afirmativa RI 
simplă este pusă negativa particulară prin metateză, cea 
care spune că „orice om este non-drept“. Pe linia dreaptă 
e așezată universal afirmativa prin metateză, care i se opune 
contradictoriu, anume „orice om este non- drept“ . S-a sus- 
ținut că negativa particulară prin metateză este mai cuprin- 
zătoare decât afirmativa universală simplă. Dar pe lângă 
acestea nu au invocat regula lui Proclus cum că, dacă vrei 
să găseşti care e implicația unei propoziții propuse, tre- 
buie să mențţii subiectul și cantitatea, însă să schimbi pre- 
dicatul și calitatea. Iar propoziția aceea este pe deplin una 
echivalentă cu prima și implicată o dată cu ea. În plus, 
întrucât în cazul propozițiilor cu determinare suplimen- 
tară, potrivit cu regulile de mai sus, și afirmaţiile sunt im- 
plicate de negaţii, și negaţiile de afirmaţii, de vreme ce deci 
aci se găsește „orice om este drept“, înseamnă că în chip 
evident este implicată prin ea, după regulă: „nici un om 
nu este non-drept“. Într- adevăe, am păstrat atât cantitatea 
cât și subiectul, schimbând însă predicatul și calitatea, de 
vreme ce acolo [verbul] este determinat, aci nu. Așa în- 
cât prin universal afirmativa simplă este implicată univer- 
sal negativa prin metateză. S-a susținut însă că și particular 
negativa prin metateză este mai cuprinzătoare decât uni- 
versal afirmativa simplă ş și că e implicată de aceasta. Aşa- 
dar, s-a găsit că atât universal negativa prin metateză cât 
și cea particulară au aceeași capacitate, dacă ambele sunt 
implicate de universal afirmativa simplă. Dar cum se poate 
ca particulara să fie echivalentă cu universala? Rezultă 
că, fie regula nu e adevărată, fie nu sunt mai universale 

propozițiile amintite prin metateză și suplimentar deter- 
minate, decât propoziţiile simple menţionate. 

Însă merită să fie cercetat în ce sens a spus Aristotel: 
„Atunci când se adaugă « este », enunţul suplimentar ca 
un al treilea, opoziţiile se rostesc în două feluri. E evident 
că sunt patru enunţuri. Dintre acestea patru, două se vor 
comporta, faţă de afirmaţie și negaţie, potrivit cu înse- 
rierea sau implicaţia lor, ca negaţiile, celelalte două nu.“ 
Noi însă declarăm că nu rezultă astfel nimic imposibil. 
Aristotel nu spune că enunţurile se vor comporta astfel 
potrivit cu ce e mai universal sau ce e mai particular, nici 
că lucrul trebuie gândit în acest sens, ci a spus-o înţele- 
gând numai implicaţia propoziţiilor. Căci așa cum nega- 
ţia primativă, cea de pildă că „omul nu este nedrept“, e 
implicată « de afirmaţia simplă care spune că „omul este 
drept“... În prezentarea din Analitice a spus că întrebarea 
trebuie să poarte asupra întregii contradicții. În schimb 
Alexandru, aplecându-se asupra celor de aci, a spus că în- 
trebarea trebuie să poarte asupra fiecăreia dintre părţile 
contradicție. Și întru câtva ei spun același lucru; numai 
că, este mai lămurită întrebarea privitoare la o parte a con- 
cradieţiei. Într-adevăr, cel întrebat poate, în faţa unui ace- 
luiași lucru, să-l înfrunte și să răspundă fie da, fie nu. Căci 
dacă cineva ar rosti întregul acesta: „este oare sufletul ne- 
muritor sau muritor“ ?, iar celălalt ar răspunde fie „da“ 
fie „nu“, atunci ar fi nelămurit pentru care parte a con- 
tradicţiei a fost dat răspunsul. Astfel că, aci, lamblichos 
ar trebui preferat lui Alexadru. Căci, după Iamblichos, acela 
ce pune întrebarea, chiar dacă rostește o singură propo- 
ziţie, întreabă totuși virtual cu privire la întreaga contra- 
dicţie. Spunându-se „este sufletul nemuritor 2“, se concepe 
pe deplin și cealaltă parte, cum că e muritor. „Astfel în- 
cât, fie că se întreabă printr-o singură propoziţie, fie prin 
întreaga contradicţie, este același lucru.“ Și o spune pe 

bună dreptate; numai că Alexandru trebuie acceptat în- 
tr-o mai largă măsură din motivele arătate. — Cu aceas- 
ta, se încheie capitolul. 


Capitolul 3 


p. 212 6. Cum trebuie procedat, o vom spune îndată. 
Dintre predicate şi cele despre care ele se enunță, toate 
câte se spun prin accident, fie despre același lucru, fie de- 
spre altul, nu vor fi ceva unitar ş.a.m.d. 

Spuneam, în capitolul anterior, că filozoful înfățișează 
un dublu principiu, până la urmă, prin care analizează 
dacă cele spuse în chip specific pot fi întotdeauna rostite 
simultan sau dacă uneori pot fi, alteori nu; de asemenea, 
dacă cele spuse în comun pot fi rostite întotdeauna și se- 
parat sau uneori pot fi, alteori nu. Cu alt prilej, ela decla- 
rat că cele rostite în chip propriu pot uneori fi și spuse 
simultan, nu însă întotdeauna, pentru ca să nu sfârșim 
prina greşi ori a pălăvrăgi, întinzându-ne și rostind vorbe 
de prisos. Care anume sunt acestea, am și aflat-o. Acum, 
așadar, ne dă regulile cândanume este posibil ca ccleeitin- 
tate în comun... să nu fie ambele accidente sau unul ac- 
cident altul substanţă, sau unul mai general, celălalt mai 
particular. Dacă însă se întâmplă ca unul să fie mai ge- 
neral, celălalt mai particular, nu trebuie ca predicatul par- 
ticular să stea înaintea celui mai general, chiar dacă ambele 
se enunţă sinonimic despre un același [subiect]. Să dăm 
pentru toate acestea, dacă putem, exemple corespunză- 
toare. Ambele accidente ca: „albul se plimbă“, „albul este 
muzician“. Într-adevăr, chiar dacă ar fi cândva adevărată 
propoziţia care spune că „albul se plimbă“, totuși, de vreme 
ce una e definiţia albului și alta cea a plimbătorului și a 
muzicianului, nu poate fi vorba de o singură propoziție. 

La fel, fie unul dintre termeni substanță, altul accident; 
de vreme ce definiţia substanţei și a accidentului sunt di- 
ferite, cum de pildă în spusa „omul se plimbă“ una e de- 
iniţia omului, alta cea a plimbătorului, din acest motiv 
nu e vorba de o singură noțiune; căci se poate ca plim- 
batul să fie separat deon laal etcilea dand și pe lângă 
acestea, atunci când ambele se enunţă sinonimic, ca fap- 
tul de a fi biped și cel de a fi vieţuitor, pentru om, și când 
se pune înaintea particularului generalul, adică vieţuitor 
înaintea bipedului, atunci este cu neputinţă să se alcătu- 
iască o singură propoziţie din cele două, din „omul este 
biped“ și „omul este vieţuitor“, anume să se spună că „omul 
este vieţuitor biped“. Când însă am face invers și am pune 
înainte ce este mai particular, atunci nu e cu neputinţă. 
Căci în om este implicat faptul de a fi biped, iar în bi- 
ped e implicat vieţuitorul. În raţional este de asemenea 
implicat vieţuitorul; și putem găsi alte exemple de acest 
fel. Acestea deci, cu privire la prima îmbinare. 
Răsturnată faţă de această teză este problema: când 
anume e cu putinţă ca lucrurile spuse simultan să fie ros- 
tite și separat. Căci nu întotdeauna e cu putinţă așa ceva. 
De pildă, pot rosti întregul „liliacul este și nu este pasăre“ 
sau „eunucul este și nu este bărbat“; dar a separa aces- 
tea și a spune că liliacul este pasăre, că eunucul este băr- 
bat, nu pot s-o fac, de vreme ce orice pasăre are aripa 
despicată. Se întâmplă același lucru în celălalt caz, și în 
multe altele. De aceea el ne dă o regulă și cu privire la 
această împletire, când anume este posibil ca cele spuse 
simultan să fie rostite și separat. El spune că ori de câte 
ori o formulare nu se opune în chip vădit altei formu- 
lări, cum era la faptul de a fi pasăre și de a nu fi (căci aci 
în chip vădit o formulare combate contradictoriu pe cea- 
laltă), sau când o formulare nu se dovedește a combate 

contradictoriu pe cealaltă, dar în sensurile, respectiv în de- 
finiţiile celor formulate se găsește contradicţia, atunci nu 
e cu putinţă ca cele spuse simultan să fie și separat. De 
pildă, în cazul cadavrului, pot spune întregul acesta „ca- 
davrul este om mort“, dar nu pot spune separat „cadavrul 
este om“; căci aci, o expresie nu combate contradicto- 
riu pe alta (ce opoziţie au într-adevăr cadavrul și omul ?), 
însă definițiile lor se combat: definiţia omului este, să spu- 
nem, de vieţuitor raţional, pe când cadavrul nu este nici 
vieţuitor, nici raţional, ci mai degrabă nevieţuitor nera- 
tional; și altele de acest soi. La acestea se adaugă încă un 
mod: când anume nici formulările nu dovedesc a se com- 
bate, nici definiţia formulării, dar când în propoziţia com- 
pusă se va afla enunţul suplimentar, ca al treilea, sau când 
verbul de existenţă se enunţă accidental despre subiect, 
atunci nu este posibil să se facă separaţia și o singură enun- 
țare. De pildă, fie spuse pe de o parte „rău ca purtare“, 
pe de alta „bun la meserie“, care să aibă rând pe rând în- 
tâietate. Pot să spun astfel „Simon este bun cizmar“ ca 
întreg, sau „Simon este cizmar bun“, dar nicidecum „Si- 
mon este bun“. În prima enunţare „este“ se predică prin 
accident despre Simon, iar nu în sine. La fel, în „Homer 
este poet“, se enunţă prin accident despre Homer, deci 
nu pot spune că „Homer este“. Căci verbul „este“, de 
existenţă, atunci când se enunţă ca atare și nu ca un enunţ 
suplimentar în al treilea rând, semnifică existenţa lucru- 
lui chiar. Un alt exemplu cât se poate de lămurit, pe care 
l-a dat și el, poate fi adus: „nefiinţa este părelnică“. Acest 
lucru îl pot rosti în întregul lui, căci „este“ se enunţă, pen- 
tru neființă, prin accident. În schimb, nu e cu putință să 
se spună că nefiinţa este; avem într-adevăr convingerea 
despre neființă nu că este, ci că nu este. — Cu acestea, 
el pune capăt celei de a treia secţiuni. 

p. 212 32. În ce priveşte însă non-existentul, nu e ade- 
vărat să se spună, prin simplul fapt că este luat în consi- 
deraţie, cum că este ceva; căci considerația asupră-i nu e 
că este, ci că nu este. Trebuie știut că există o ipoteză a 
lui Platon în sensul că universul acesta constă din reali- 
tăți și neființă. El a numit neființă, adică materie, faptul 
de nu fi nimic din cele ce sunt în act. Aristotel deci spu- 
ne că neființa este părelnică; nu cum că este, ci tocmai 
că avem părerea despre ea că nu este. — Pe acestea le con- 
ține capitolul. 


ÎNCEPUTUL SECȚIUNII A IV-A 


Capitolul 1 


p. 212 34. Acestea fiind precizate, trebuie cercetat cum 
se comportă între ele negațiile și afirmaţiile ş ș.a.m.d. 

În această secţiune filozoful are drept ţintă să discute 
despre propoziţiile cu câte un mod, cercetând următoa- 
rele două probleme, întâi cum se nasc negaţiile pornind de 
la afirmaţii, iar al doilea, care este implicaţia acestor pro- 
poziţii. Noi însă, înaintea exegezei cuvânt cu cuvânt, vom 
cerceta mai întâi ce înseamnă mod și câte moduri sunt, 
și în ce sens diferă modulul de așa-numita materie; în al 
doilea rând, care e numărul unor astfel de propoziții. Să 
începem cu primul punct. Mod, așadar, este adaosul, res- 
pectiv cuvântul ce semnifică felul cum revine predicatul 
subiectului. Determinaţia suplimentară preciza cantitatea 
(s-a spus într-adevăr că determinaţia suplimentară este 
adaosul semnificând în ce măsură revine subiectului pre- 
dicatul), pe când modul definește calitatea. Modurile sunt 
într-un fel nelimitate și de neprecizat ca număr, totuși în 

72x linii mari se reduc la patru, care sunt: necesarul, imposi- 
bilul, contingentul, posibilul. Într-adevăr, orice ar spune 
cineva, indică întru totul fie modul necesităţii, ca faptul 
că soarele se mișcă veșnic (căci aci „veșnic“, chiar dacă nu 
reprezintă un mod propriu-zis, totuși joacă rolul de mod 
al necesităţii; într-adevăr soarele se mișcă în chip necesar), 
fie indică modul contingent, ca în „Socrate se plimbă fru- 
mos“ (căci frumos dă de înţeles modul contingent), fie 
indică modul posibil, ca în „Socrate iubește mult“ (căci 
„mult“ semnifică aci posibilul), fie indică imposibilul, ca 
atunci când spunem că „Socrate e cu neputinţă să fie în- 
aripat“. Așadar, acestea sunt cele patru moduri, și nu înca- 
pe loc pentru un altul, așa cum au închipuit unii dintre 
interpreţii lui Aristotel, din spusa acestuia în Analitice 
cum că orice propoziţie este fie a existentului, fie a exis- 
tentului necesar, fie a existentului contingent. Căci ei au 
socotit și modul existentului... Însă că e cu neputinţă să 
fie un mod al existentului este limpede și din cele stabi- 
lite de Aristotel, și după adevăr. Din cele stabilite de Aris- 
totel însuși, fiindcă nicăieri în scheme el n-a menţionat 
existentul, ci numai patru moduri; iar după adevăr, fiind- 
că prima diferență în sânul propozițiilor este că ele sunt 
fie cu mod, fie fără de mod. Propoziția de mod o numeș- 
te Aristotel existentă, așa cum vom vedea, cu voia Dom- 
nului, la Analitice, când se va vorbi despre conversiunea 
propoziţiilor. Pe de altă parte, modul diferă de materie 
prin aceea că materia se manifestă laolaltă cu tipul respec- 
tiv de propoziţii, cum s-a spus, pe când modul se adaugă 
din afară. De pildă, spunându-se „Socrate e vieţuitor“ s-a 
manifestat totodată și faptul material că este necesar; dacă 
însă spun că Socrate este în chip necesar vieţuitor, atunci 
s-a pus din afară „în chip necesar“, adic modul. De aceea 

ele sunt și în dezacord adesea: dacă materia e necesară pe 
când modul nu este, propoziţia va fi găsită falsă. De pil- 
dă, în „omul este viețuitor“ materia e necesară; dacă însă 
alătur modul contingent de propoziția necesară ȘI spun: 
„omul este în chip întâmplător vieţuitor“, atunci fac ca 
această propoziţie să fie falsă. Într- daa, contingentul 
semnifică ceea ce nu este dar poate să se ivească. — Cu 
acestea se încheie primul punct. 

Al doilea punct era: care este numărul unor astfel de 
propoziţii. Se ivesc aci 1 296 de propoziţii, din cauzaur- 
mătoare. Modul se găsește fieîn propoziţiile alcătuite nu- 
mai din subiect și predicat, ca în „Socrate se plimbă în chip 
întâmplător, respiră în chip necesar“, și în cele de acest 
fel, fie în propoziţiile alcătuite din subiect, predicat și 
enunţul suplimentar ca al treilea. Iar atunci când se găseș- 
te în propoziţiile alcătuite numai din subiect și predicat, 
afirmaţiile variază în patru feluri. Să presupunem deci 
acest lucru, pe care el însuși îl spune literal, cum că atunci 
când negația „nu“ nu este atașată de mod, se alcătuiește 
o afirmatie. Este necesar deci ca ambii termeni să fie: sau 
determinaţi, sau nedeterminaţi, ori ca unul să fie deter- 
minat, celălalt nedeterminat. lar aceasta în două feluri. 
Căci fie subiectul e determinat iar predicatul nedetermi- 
nat, fie predicatul e determinat iar subiectul nedeterminat. 
Iar atunci când, la fel, este cercetat modul, în propozi- 
ţiile alcătuite din subiect, predicat și enunţul suplimentar 
ca al treilea, afirmaţiile variază în opt feluri. Căci e ne- 
cesar ca cei trei termeni, predicatul, subiectul și enunţul 
suplimentar, ca un al treilea (acum este presupus ȘI ter- 
menul de enunţ suplimentar, ca al treilea), să fie: sau de- 
terminați, sau toţi trei nedeterminaţi, sau unii determinaţi, 
alții nedeterminați. Iar din nou, dintre ei, sau extremii sunt 
determinaţi iar mediul nedeterminat, sau invers extremii 
nedeterminaţi iar mediul determinat, sau primii doi 

determinaţi, ultimul nedeterminat, sau invers, ultimul 
determinat, primii nedeterminați, sau primul determinat 
iar ultimii doi nedeterminați, sau invers, primul nedeter- 
minat, ultimii doi determinaţi. Exemplele pentru acestea 
sunt cât se poate de evident de dat, celui ce ar dori-o. Așa- 
dar, printre propoziţiile alcătuite numai din subiect și pre- 
dicat erau 4 afirmaţii, dar acum s-au ivit 8, în cazul celor 
alcătuite cu enunţul suplimentar ca al treilea. Astfel că 
până acum vor fi 12. Aceste 12 propoziţii le vom mul- 
tiplica prin propozițiile de acolo, respectiv cele 4 tipuri 
de propoziţii afirmative, vreau să spun cea singulară, cea 
fără determinaţie suplimentară, cea cu determinaţie su- 
plimentară și cea cu deterinaţie suplimentară universa- 
lă. Atunci cele 12 propoziţii, înmulțite cu patru, pe baza 
acestora din urmă, vor da 48. Aceste 48, înmulțite pe baza 
tripartiţiei timpului, vor da 144. Din nou acestea vor fi 
înmulțite pe baza tripartiţiei materiei, dând 432. La rân- 
dul lor aceste 432, înmulţite după cele trei moduri, vor 
da o mie două sute nouăzeci și șase. Spunem însă numai 
trei moduri, dat fiind că modul posibilului se spune mai 
general, atât cu privire la necesar, cât și la contingent, di- 
vizându-se în aceste două moduri. Cel ce se divide nu 
este nimic dincolo de diviziunile sale, iar acesta e moti- 
vul pentru care spunem că sunt doar trei moduri, nece- 
sarul, contingentul și imposibilul. S-au produs astfel în 
chip firesc 1 296 de afirmații de-ale acestor propoziții. 
La acestea se adaugă și celelalte afirmaţii de la secțiuni- 
le a 2-a și a 3-a. Cele din secţiunea a 2-a erau 72, produ- 
se de propoziţiile alcătuite doar din predicat și subiect, 
iar cele din secţiunea a 3-a, produse de propoziţiile al- 
cătuite din subiect, predicat și enunţul suplimentar ca al 
treilea, erau 144. Așadar, adăugând pe acestea 216 din sec- 
țiunea a 2-a și a 3-a celor 1 296 obţinem, ca afirmaţii, 1 512. 
Iar întrucât este evident că sunt tot atâtea negaţii câte 

afirmaţii înseamnă că toate negaţiile și afirmaţiile, respec- 
tiv toate propoziţiile pe care ni le înfățișează în cartea aceas- 
ta filozoful, vor fi în număr de 3 024. — Iar astfel, cu voia 
Domnului, se încheie și punctul 2 și capitolul de față. 


Capitolul 2 


p. 212 34. Acestea fiind precizate, trebuie cercetat cum 

se comportă între ele negaţiile și afirmațiile ş ș.a.m.d. 
Spuneam în capitolul precedent că în această de-a 4-a 
secțiune se tratează despre propoziţiile cu mod, cerce- 
tându-se următoarele două probleme: întâi, în ce fel se 
produc negaţiile din afirmaţii, în al doilea rând, care sunt 
implicaţiile unor astfel de propoziții, cercetându- -se la 
unctul 1 cui trebuie atașată negația „nu“, dacă trebuie 
modului, lui „este“ sau pur și simplu verbului. Căci î în 
cazul altor specii de propoziţii alăturăm negația „nu“ de 
verbul a fi. Într-adevăr, dacă n-am face aceasta, s-ar găsi 
cazuri când afirmaţia ar fi laolaltă falsă cu negația. Astfel, 
pentru afirmaţia că „lemnul este om alb“, o afirmaţie falsă, 
dacă am face negația „lemnul nu este om alb“, am obţine-o 
drept adevărată; dacă însă am spune: „lemnul este om 
non-alb“, am arăta că şi aceasta e falsă, laolaltă cu afirma- 
ţia. Căci o asemenea negaţie spune acest lucru, cum că 
lemnul este om, numai că nu este alb, ceea ce pentru « ori- 
cine e fals. Pe drept cuvânt deci alturan negația „nu“ de 
„este“, făcând negativa: „lemnul nu este om alb“. Deci 
rămâne de văzut dacă nu cumva și în cele de mai jos tre- 
buie alăturată negația „nu“ lui „a fi“, spre a face din afir- 
maţia „e posibil să fie“ negația „e posibil să nu fie“. Iar 
el spune că e cu neputinţă să se facă astfel; mai întâi — ceea 
ce am spus adesea — fiindcă rolul principal aci îl are 
modul, iar negația „nu“ trebuie să-i fie alăturată lui; căci 
pe acela vrem să-l suprimăm, și anume felul, în speţă 

calitatea. Într-adevăr, afirmativa declară, de pildă, că se 
întâmplă ca omul să se plimbe; noi urmărim să suprimăm 
modalitatea și să spunem că nu întâmplător se plimbă. 
Deci primul motiv este că negația „nu“ trebuie să fie ală- 
turată părții principale, așa cum s-a spus adesea. Al doilea 
motiv este că, nefăcându-se astfel negaţiile, se va găsi că 
sunt adevărate laolaltă afirmaţia și negația, ceea ce e cu ne- 
putinţă. Dacă spun „e posibil ca haina să fie tăiată“, „e 
posibil să nu fie tăiată“, amândouă sunt adevărate, în ca- 
zul materiei contingente. Dacă însă spun „e posibil ca hai- 
na să fie tăiată“, „nu e posibil să fie tăiată“, una din 
propoziţii e pe de-a-ntregul adevărată, cealaltă falsă. Deci 
la fel cum se întâmplă în cazul posibilului, e evident că 
va fi și în cazul contingentului, al necesarului și al impo- 
sibilului. Iar la fel și în cazul afirmațiilor prin metateză. 
— Așa se încheie punctul 1, privitor la felul cum trebuie 
făcute negaţii din afirmaţii, în cazul propoziţiilor cu mod, 
și anume că negația „nu“ trebuie alăturată modului. 

Al doilea punct este cel în care se înfățișează impli- 
caţia unor astfel de propoziţii prin trei scheme. Prima 
schemă este aceasta. 


E posibil să fie Nu e posibil să fie 

se întâmplă să fie nu se întâmplă să fie 
nu e imposibil să fie e imposibil să fie 

nu e necesar să fie e necesar să fie 

E posibil să nu fie Nu e posibil să nu fie 
se întâmplă să nu fie nu se întâmplă să nu fie 
nu e imposibil să nu fie e imposibil să nu fie 

nu e necesar să nu fie e necesar să nu fie 


El așază în primul rând afirmativele posibilului și con- 
tingentului, spunând „e posibil să fie“, „se întâmplă să fie“. 
În linie dreaptă pune drept a treia negaţie imposibilului, 

spunând „nu e imposibil să fie“, iar drept a patra pune 
negația simplă a necesarului, spunând „nu e necesar să fie“. 
Apoi, pe a doua tablă, în continuare, pune afirmaţiile prin 
metateză „e posibil să nu fie“, „se întâmplă să nu fie, 
iar a treia, negația prin metateză a imposibilului, care sună 
„nu e imposibil să nu fie“, și a patra, iarăși, negația prin 
metateză a necesarului, care sună „nu e necesar să nu fie“. 
Apoi în dreptul primei table pune negaţiile „nu e posibil 
să fie“, „nu se întâmplă să fie“, pe urmă afirmaţia care 
sună „e imposibil să fie“ și a patra, afirmaţia prin meta- 
teză a necesarului, care sună „e necesar să nu fie“. Pe a 
patra tablă pune întâi negaţiile „nu e posibil să nu fie“, „nu 
se întâmplă să nu fie“, apoi „e imposibil să nu fie“, afir- 
maţia prin metateză, și a patra, afirmaţia necesară simplă, 
„e necesar să fie“ [v. inf., p. 276]. După ce a instituit ast- 
fel schema, el poate să explice bine celelalte propoziţii și 
implicaţiile lor. O deosebire însă face numai contradic- 
ţia imposibilului, întrucât afirmaţia e implicată prin nega- 
ţii, iar negația prin afirmaţii. În plus, negația lui „e necesar 
să nu fie“ nu este „nu e necesar să fie“, ci cea așezată jos 
pe diagonală, care sună „nu e necesar să nu fie“. El co- 
rectează deci această schemă în schema a doua și pune 
astfel contradictoria pe linia dreaptă, cum făcuse și cu 
[schema] imposibilului. Dar cum săvârşeşte el aceasta, o 
vom afla, cu voia Domnului, în cadrul altei cercetări. 


p. 212 38. Într-adevăr, dacă e vorba de îmbinări, se 
opun între ele ca fiind contradictorii [$ a.m.d.] Trebuie 
ştiut că spune dintre cele îmbinate aci, în loc de „dintre 
propoziții“. 


p. 21b 3. Căci dacă despre orice este adevărată sau afir- 
mația, sau negația, atunci ar fi adevărat să se spună că 

lemnul, de pildă, este om non-alb. În locul acesta, câți- 
va au făcut presupunerea că negația simplă este mai gene- 
rală decât afirmaţia prin metateză, întrucât este fals, după 
câte spune, că „lemnul este om non-alb“, în schimb e ade- 
vărat să se spună că „lemnul nu este om alb“, căci se su- 
primă întregul. Dacă însă vom păstra întreg predicatul 
și nu-l vom îmbucătăţi, e evident că și această [propozi- 
ție] va fi găsită adevărată, la fel cu negația simplă, cum 
am spus-o şi mai sus. 


p. 21P 14. Iar rațiunea este (prin rațiune înţelege aci 
„cauza“ ) că tot ce e astfel posibil [ş.a.m.d.] El vorbește 
aici despre ce este mișcat, în cazul contingentului; căci 
acesta se întâmplă să nu fie veșnic în act, pe când ce e miș- 
cat în cazul necesarului este veșnic în act. Într-adevăr, noi 
spunem că e posibil ca soarele să se miște, nu în sensul 
că îl concepem ca mișcându-se câteodată, alteori nu, ci 
ca fiind veșnic în act și mișcat. 


p. 21b 17. Dar e cu neputinţă ca despre un acelaşi lu- 
cru să fie adevărate spusele opuse [ş.a.m.d.] Acest lucru 
îl afirmă el aci, că este cu neputinţă ca o contradicție pri- 
vitoare la un același lucru să fie laolaltă adevărată ori falsă 
într-un același timp. Este însă evident că nu-l preocupă 
aci orice formă a unor astfel de propoziţii. Căci în cazul 
propoziţiilor determinate suplimentar, acest lucru nu e 
întotdeauna... a fi laolaltă adevărate, în cazul că vom face 
negația alăturând determinaţiei suplimentare negația „nu“; 
ci uneori sunt adevărate laolaltă, în cazul câte unei ma- 
terii, ca într-al celei contingente, alteori nu sunt laolaltă 
adevărate, ca în cazul necesarului. Căci este adevărat să 
se spună că „orice om este cu necesitate vieţuitor“, dar 
e fals să se spună că „nu orice om este cu necesitate 
vieţuitor“. Așa încât, în cazul necesarului, adevărul și 

falsitatea se distribuie. Dar în cazul contingentului ele nu 
o fac: căci este falsă și propoziţia „se întâmplă ca orice 
om să se plimbe“ și cea care spune „se întâmplă ca nu 
orice om să se plimbe“, în cazul unui răstimp determi- 
nat, evident. Dacă e vorba însă de un timp nedeterminat, 
e evident că amândouă sunt adevărate. Pe de altă parte, 
dacă rostesc cealaltă negaţie „nu se întâmplă ca orice om 
să se plimbe“, spun ceva adevărat dar și un neadevăr. Căci 
acest lucru înseamnă că „se întâmplă să nu se plimbe ori- 
ce om“, și nu rostesc altceva decât că e cu neputinţă ca 
orice om să se plimbe. În concluzie, în cazul unor astfel 
de propoziţii trebuie ca particula „nu“ să fie luată pen- 
tru și alăturată de mod, fie că e vorba de o propoziţie de- 
terminată suplimentar, fie că nu; căci [doar] astfel se va 
produce contradicţia. 


p. 21P 22. Dacă primul lucru este cu neputinţă [ş.a.m.d.] 
Pe care îl declară cu neputinţă? Faptul că cele două pro- 
poziții, afirmația și negația, respectiv contradicția, trebuie 
să fie adevărate în cazul unui aceluiași lucru. 


. 21Þ 26. Căci, după cum în cazurile de mai sus „a 
fi” și „a nu fi“ erau adaosuri [ș-a.m.d.] El spune adaos 
în loc de „cuvânt suplimentar și nu subiect“. — Pe aces- 
tea le cuprinde capitolul. 


Capitolul 3 


p. 222 38. Cât despre „e necesar“, trebuie văzut cum 
stau lucrurile cu el. Este evident că nu se comportă așa, 
ci contrariile sunt cele ce se implică, pe când contradicto- 
rule își sunt străine ş.a.m.d. 

Adoptând, în prima schemă, teza că negația simplă 
a necesarului este implicată de afirmaţiile posibilului, 

contingentului și de negația imposibilului, el cercetează 
aci dacă a adoptat-o pe bună dreptate. Într- adevăr, s-ar 
părea că afirmația simplă e implicată de propozițiile men- 
ționate, vreau să spun de cele două afirmaţii, a posibilu- 
lui şia contingentului, și de negația imposibilului. Faptul 
că afirmaţia e implicată, mai degrabă decât negația, îl pre- 
cizează printr-o teză auxiliară, ce face demonstraţia prin 
așa-numita dovadă a imposibilului. Teza este următoa- 
rea. Afirm că propoziției „e necesar să fie“, afirmativă, 
îi urmează cea care spune că „e posibil să fie“. Dacă ce- 
lălalt declară că nu-i urmează aceasta, atunci, deoarece 
la fiecare este adevărat fie să afirmi fie să negi, va urma 
propoziţia „nu e posibil să fie“ ; și deoarece această pro- 
poziţie „nu e posibil să fie“ are drept implicată propo- 
ziţia ce sună „nu se întâmplă să fie“ și cea care sună „e 
imposibil să fie“, atunci cu necesitate afirmației simple 
a necesarului, celei care spune că „e necesar să fie“, îi vor 
urma cea care sună „nu se întâmplă să fie“ și „e imposi- 
bil să fie“ ; ceea ce este absurd. Și iarăși, de vreme ce afir- 
maţiei „e imposibil să fie“ îi urmează „e necesar să nu 
fie“, iar cineva ar putea spune că „nu e posibil să fie“ ur- 
mează lui „e necesar să fie“, atunci se va găsi că și pro- 
poziţia „e necesar să nu fie“ e implicată de propoziția „e 
necesar să fie“ ; ceea ce e imposibil. Prin urmare, „nu e 
posibil să fie“ nu urmează lui „e necesar să fie“, ci afir- 
maţia, adică „e posibil să fie“, astfel încât negația și afirma- 
ţia posibilului să nu fie în situaţia de a urma unei aceleiași 
propoziţii. Iarăşi, de vreme ce necesarul este determinat 
și dacă faptul de-a fi posibil înclină și într-o parte și în 
alta (căci el înseamnă și a fi necesar și a fi contingent), ne- 
apărat patru fiind propoziţiile necesarului — vreau să 
spun: afirmația simplă, negația simplă, afirmația prin 
metateză și negația prin metateză — atunci s-a dovedit 
că afirmaţia simplă nu urmează ca în schema 1 [p. 271], 
deoarece s-a demonstrat că afirmaţia posibilului urmează 

afirmației necesarului. Însă nici afirmaţia prin metateză, 
cea care spune că „e necesar să nu fie“, nu poate urma 
lui „e posibil să fie“. Căci s-a stabilit că ea e implicată de 
negații. Va fi concepută deci, ca implicată de propoziţi- 
ile amintite, negația prin metateză, care sună: „nu e ne- 
cesar să nu fie“. Într-adevăr aceasta e adevărată ȘI în ce 
priveşte pe „e necesar să fie“, și este mai generală decât 
cea din urmă și nedeterminată. 


E posibil să fie Nu e posibil să fie 

se întâmplă să fie nu se întâmplă să fie 
nu e imposibil să fie e imposibil să fie 

nu e necesar să nu fie e necesar să nu fie 

E posibil să nu fie Nu e posibil să nu fie 
se întâmplă să nu fie nu se întâmplă să nu fie 
nu e imposibil să nu fie e imposibil să nu fie 

nu e necesar să fie e necesar să fie 


Rămâne deci să se schimbe ordinea și să se treacă pro- 
poziţia „nu e necesar să fie“, negativa simplă, care se afla 
în locul 4 al schemei 1, în locul al 8-lea, iar în locul ei, 
adică într-al patrulea, să se aducă negația prin metateză, 
cea care spune că „nu e necesar să nu fie“. Într-adevăr, 
aceasta din urmă se și opune contradictoriu celei așezate 
în dreapta, în speţă afirmației prin metateză, care spune 
că „e necesar să nu fie“. — Implicaţiile propozițiilor se 
produc în același fel ca la propoziţiile posibilului, adică 
în sensul că sunt așezate la dreapta, iar contradictoriile 
nu mai sunt separate, ca în schema 1. În acest loc figurează 
și a doua schemă. Filozoful ridică problema din nou și cu 
privire la aceasta, rezolvând-o și înfățișând cea de-a treia 
schemă, a propoziţiilor ce se implică pe bază de adevăr. 
Felul cum face el aceasta îl vom afla, cu voia Domnului, 
într-altă parte. 

p. 22b 3. Pricina însă pentru care necesarul nu face con- 
secuţia în acelaşi mod cu celelalte [ş.a.m.d.] Aci indică o 
cauză anumită pentru care contradictoria nu e asociată 
contradictoriei, ci faptul de a fi celui de a nu fi. Și trebuia 
mai întâi să ne spună care este propoziţia necesarului și 
cea implicată cu adevărat, iar astfel să indice cauza prin 
care se produce o asemenea implicație. El însă a intervertit 
ordinea și mai întâi rostește cauza pentru care implica- 
ţia este aceasta, iar așa, schimbând numai două propo- 
ziţii, prezintă ordinea exactă. Căci rânduise sus negația 
simplă a necesarului, la început, împreună cu cele două 
simple, pe când acum o pune jos, împreună cu cele prin 
metateză. lar negația prin metateză a necesarului o rân- 
duiește invers, cum s-a arătat pe baza teoriei. 


p. 22b 7. Așa încât, dacă acelea sunt la fel cu „poate să 
fie“ și „nu poate“, ele se comportă pe bază de contrarie- 
tate [ş.a.m.d.] Acest lucru îl spune aci filozoful, cum că? 
necesarul nu se mai comportă la fel, ci în chip contrar. 


p. 22b 11. Într-adevăr, a fi necesar implică pe a fi po- 
sibil; dacă nu, ar urma negația. Aci el începe să facă aceea 
ce spuneam în consideraţiile noastre și vrea să arate că 
propoziției „e necesar să fie“ îi urmează cea care spune 
că „e posibil să fie“. Căci dacă nu-i urmează aceasta, 
atunci îi va urma cu necesitate negația, care spune că „nu 
e posibil să fie“, deoarece la un astfel de mod se pune în 
general problema să afirmi sau să negi. Iar el conclude 
pe baza reducerii la imposibil, cum spuneam, că propo- 


Dacă imposibilul se comportă la fel, ca realitate, cu ce nu e po- 
sibil. (Nota ediţiei Academiei din Berlin.) 

ziţia „e posibil să fie“ urmează întru totul celei ce spu- 
ne „e necesar să fie“. — Pe acestea le conţine capitolul. 


Capitolul 4 


p. 22b 29. S-ar putea pune problema dacă lui „e nece- 
sar să fie“ nu-i urmează „poate să fie“ ş.a.m.d. 

După ce arătase în schema a doua că posibilul urmea- 
ză necesarului (căci dacă nu este așa, spunea el, atunci în 
chip necesar rezultă negația, care spune „e posibil să nu 
fie așa“ sau „nu e posibil să fie“, ceea ce de fiecare dată 
e cu neputinţă de spus în cazul necesarului), acum se în- 
treabă cum ar putea spune cineva că posibilul urmează 
necesarului. Într-adevăr posibilul înclină și de o parte și 
de alta: ceea ce poate fi tăiat poate și să nu fie; în schimb 
necesarul e determinat. Cum poate urma determinatului 
nedeterminatul ? El soluţionează deci această nedumerire 
trecând-o pe seama omonimiei, în sensul că posibilul e spus 
diferit, iar un [anumit] posibil urmează necesarului, dar 
în alt înțeles posibilul nu urmează necesarului. Însă în ge- 
neral posibilul poate fi luat din clasificări, ca fiind spus 
în diferite feluri. Posibil se spune fie potrivit cu aptitu- 
dinea, cum s-ar spune că un copil poate deveni grămă- 
tic, fie după posesiunea unui caracter, independent de 
faptul că e în putere ori în act și fără ca acela căruia nu-i 
revine în act să dispară, așa cum de pildă umbletul revi- 
ne celui ce umblă, dar separându-se umbletul nu dispa- 
re cel ce merge. Aceasta se numește „necesarul pe bază 
de ipoteză“, predicatul putând reveni subiectului. Sau [se 
mai spune posibil] când actul revine, potrivit cu carac- 
terul posedat... iar el revine celor generate și pieritoa- 

. Iar dacă revine celor generate și pieritoare, atunci 

lucrul căruia îi revine el piere de-a binelea de îndată ce 
actul se separă. De pildă, focul este ceva generat și pie- 
ritor; iar atunci când el există, e necesar să-i revină căl- 
dura, pe când atunci când dispare actul său, respectiv 
căldura, dispare și focul de-a binelea, laolaltă cu căldu- 
ra. Pe de altă parte [actul] revine celor veșnice, așa cum 
spunem că mișcarea revine veșnic soarelui; căci soarele 
se mișcă neîncetat. Așa încât un fel de posibil, anume cel 
raportat asupra veșnicului ... sau atunci când predicatul re- 
vine în chip absolut subiectului, ceea ce se și numește ne- 
cesar prin ipoteză. Aceste două înţelesuri ale posibilului 
deci pot să urmeze necesarului; celelalte înțelesuri însă 
nu o fac neapărat. Astfel [trebuie spus] neîntârziat că po- 
sibilul așa-zis pe bază de capacitate nu urmează necesa- 
rului; într-adevăr haina poate fi tăiată ori nu, dar nu se 
taie pe de-a-ntregul necesar ori nu. La fel, copilul poa- 
te să devină grămătic, dar și să nu devină. Așadar, acest 
posibil nu urmează necesarului, așa cum am zice că în 
chip necesar urmează vieţuitorul din om. Căci despre în- 
treg vieţuitorul, noi spunem că urmează omului, ca fi- 
ind substanță, însuflețit, capabil de senzaţie, dar nu 
spunem și că orice viețuitor urmează din om. Într-ade- 
văr, chiar dacă vieţuitorul rațional urmează din om, nu 
o face și cel neraţional. Interpretul cărţii spune, cred, că 
teorema este evidentă. Căci întotdeauna când cele prin- 
cipale nu se convertesc cu cele ce urmează, în chip ne- 
cesar ce e mai general urmează lucrului principal, dar nu 
potrivit cu oricare dintre părţile sale, ci ca întreg. De pil- 
dă, în spusa că „omul este vieţuitor“, omul este luat ca 
principal, vieţuitorul ca următor lui; și dacă ceva este om, 
este în întregime vieţuitor, nu dacă ceva e vieţuitor este 
în întregime om. De vreme ce deci anteriorul și următo- 
rul nu se convertesc, acesta dă urmare primului nu potri- 

vit cu oricare din părțile sale, ci ca întreg, cum spuneam. 
Căci și vieţuitorul este o substanţă însuflețită, capabilă 
de senzație, după cum e omul. Iar acestea se pot spune 
despre toate. Întrucât el a arătat că posibilul e mai gene- 
ral decât necesarul, el răstoarnă rânduiala schemei și așa- 
ză deasupra propozițiile necesarului, puse jos, iar pe 
celelalte le lasă la locul pe care-l au. 


E necesar să fie Nu e necesar să fie 

nu se întâmplă să nu fie se întâmplă să nu fie 
nu e posibil să nu fie e posibil să nu fie 

e imposibil să nu fie nu e imposibil să nu fie 
E necesar să nu fie Nu e necesar să nu fie 
nu se întâmplă să fie se întâmplă să fie 

nu e posibil să fie e posibil să fie 

e imposibil să fie nu e imposibil să fie 


Cauza pentru care e făcut așa a dat-o el însuși: cele 
particulare și principale se rânduiesc întotdeauna înain- 
tea celor ce urmează din ele și mai generale. Al doilea motiv, 
spune el, este că necesarul se referă numai la ce este veș- 
nic, pe când posibilul ş și la el, și la cele de sub naștere și 
pieire; iar întrucât acelea sunt superioare celor născute 
Și pieritoare, este firesc ca și în schemă propoziţiile ne- 
cesarului să fie rânduite înaintea celor ale posibilului. Pen- 
tru acestea el și face o clasificare, spunând că, dintre realități, 
unele sunt doar în act, cum sunt substanţele divine, alte- 
le atât în putere cât și în act, cum sunt toate cele născute 
și pieritoare, iar altele numai în putere, cum este așa-zisa 
materie informă. — Cu acestea, el a pus capăt cercetării pri- 
vitoare la propoziţii. Iar aci se încheie teoria de faţă. 

p. 232 11. Iar această din urmă capacitate figurează 
numai la cele ce se mișcă [ş.a.m.d.] El pare a numi „ca- 
pacitate“ aptitudinea care este pe deplin separabilă de ce 

e în act, cum este în cel așezat aptitudinea de a umbla. 
De aceea ne și spune că ea se află în cele mișcate, adică 
în cele ce stau sub naștere și pieire, capabile să se miște 
ori nu, în timp ce actul lipsit de o asemenea putere îl pune 
ca find incele veșnice. De aceea, în continuare, va arăta 
că actul este anterior faţă de putere, prin faptul că lucru- 
rile veșnice sunt anterioare celor născute, unde se află vir- 
tualul. Chiar dacă deci ar fi în cele cerești virtualitate, ea 
totuși nu e aceasta, ci e cea îmbinată cu actul. 


p. 232 18. Si într-adevăr, necesarul şi non-necesarul sunt 
poate un principiu [ş.a.m.d.] Aci, de vreme ce a arătat că 
posibilul este mai general decât necesarul, și pe de altă 
parte trebuie să rânduiască drept ulterior pe cele impli- 
cate, ca fiind generale față de realitățile particulare princi- 
pale, el numește principii și pune drept prime propoziţiile 
necesarului. 


p. 232 23. Iar unele suntocte fără a fi în putere, cum 
sunt substanţele prime. Pentru cazul substanţelor prime, 
adică al celor veșnice, el spune că sunt aceleași puterea 
și actul; și pe drept cuvânt, de vreme ce nu se poate în- 
tâlni la ele o putere lipsită de act. 


p. 232 24. Pe când altele, cele care sunt anterioare prin 
natură, dar posterioare în timp, sunt în putere [ş.a.m.d.] 
El declară anterior prin natură actul faţă de putere, cum 
e desăvârșitul faţă de nedesăvârșit și ce e mai de preț faţă 
de ce e lipsit de preţ; iar în timp el îl declară posterior, 
în măsura în care orice act reiese dintr-o virtualitate pre- 
alabilă. — Pe acestea le conţine capitolul. 

ÎNCEPUTUL SECȚIUNII A V-A 


Capitolul 1 


p. 232 27. Este oare contrară negației afirmația, sau 
afirmației afirmaţia ? ş-a.m.d. 

Ţinta lui Aristotel cu privire la propoziţii a fost atin- 
să, iar capitolul 4 a luat capăt. În schimb cercetarea ce 
vine acum nu e întru totul a lui Aristotel, ci a fost scri- 
să ca un exerciţiu de gândire. Așa se face că și Porfir, scri- 
ind o întinsă interpretare a acestei lucrări, nu a socotit 
vrednic de luat în consideraţie spre clarificare capitolul 
de față. Totuși, fie că este, fie că nu e al lui Aristotel, vom 
lămuri cele ce sunt discutate în el. Problema este urmă- 
toarea: pentru o propoziţie oarecare, adevărată ori fal- 
să, și două propoziţii în conflict cu ea, care anume are 
putere mai mare de combatere: afirmaţia contrară ori ne- 
gaia proprie? Autorul acestei probleme arată că nega- 
ţia proprie combate mai puternic o asemenea propoziţie. 

nsă el mută problema cercetată, din planul vorbirii în 
cel al gândirii. Căci la fel cum se comportă lucrurile în 
cazul gândirii, adică al vorbirii intime, la fel va fi și în ca- 
zul vorbirii rostite. lar mai întâi, el determină care sunt 
judecăţile contrare și care nu sunt, ci doar par să fie. El 
spune, așadar, că acelea par să fie judecăţile contrare care 
sunt gândite cu privire la lucruri contrare: „înţelepciu- 
nea e ceva bun, înțelepciunea e ceva rău“. După preci- 
zarea aceasta, elî își propune să dovedească teza în discuţie 
prin cinci argumente. Primul argument, pe bază de pre- 
dicate, este următorul. Întâlnim o judecată care gândeș- 
te existentul ca existent, de pildă că binele este bun, binele 
este folositor, binele este de urmărit, binele este de pre- 
ferat, și toate cele de acest soi. Dar întâlnim și o altă ju- 
decată, care proclamă drept existent ce nu există... că 
„binele este de evitat, binele este nefolositor, binele nu 
e bun“ ; iar aceasta dă existentul drept neexistent. El spune, 

atunci, că nici o judecată dintre cele gândite nu e de so- 
cotit că ar fi combătută de cele ce gândesc existentul ca 
existent, ci existentul ca inexistent, cum de pildă prin pro- 
poziţia binde este bun“ e comBátutá propoziția „binele 
nu este bun“. Faptul însă că acest lucru nu are în el ne- 
cesitate poate fi recunoscut din ce urmează. Într-adevăr 
adesea, cum am spus, s-a stabilit că un lucru e contrar 
unuia singur; însă a nu fi bun introduce și pe rău, și pe 
nefolositor, și faptul că e de evitat, și nenumărate altele. 
Se vor găsi deci nesfârşit de multe [predicate] care se com- 
bată un singur lucru. Că după cum non-alb înseamnă și 
negru, și galben, și cenușiu, și roșu, și albastru, și toate 
celelalte culori intermediare, iar dacă s-ar spune că non-al- 
bul apare lângă alb* s-ar găsi multe ce se opun unuia sin- 
gur, la fel se întâmplă și în cazul celor ce discutăm. 

Al doilea argument este pe baza în-sinelui și al acciden- 
tului. Noi știm, spune el, că aceea ce e în sine combate mai 
puternic în- -sinele decât o face accidentul. Într-adevăr dacă 
am avea acestea două, albul în sine și albul prin accident, 
și alte două, negrul în sine și negrul prin accident, este 
limpede că negrul î în sine e cel care se opune albului în 
sine și nicidecum negrul prin accident. Așadar, judeca- 
ta care susține că binele nu este bun în sine combate j ju- 
decata care concepe că „binele este bun“, pe când cea care 
spune „binele este rău“ e prin accident. Este deci limpe- 
de că negația proprie combate mai puternic afirmaţia. 

Al treilea argument este, pentru el, cel pe bază de sim- 
plu și compus, anume că simplul combate simplul, com- 
pusul combate compusul. Dacă deci „binele este bun“ e 
ceva simplu și „binele nu e bun“ de asemenea simplu, iar 
„binele este rău“ e îmbinat, atunci „binele nu este bun“ 
combate mai puternic pe „binele este bun“ decât judecata 
care socotește că „binele este rău“. Iar cele două argumen- 


* Textul e defectuos. (Nota ediției românești. ) 

te [din urmă] au același gând și felul lor de a combate e 
același. Căci este greșit să se spună că propoziţia „binele 
este rău“ e compusă, pe când „binele nu este bun“ ar fi 
simplă. Într- adevăr, e limpede că nu spunem aci „sim- 
plu“ și „compus“ potrivit cu rostirea expresiilor, în sine 
sau pe bază de accident, ci potrivit cu sensul, de vreme 
ce autorul pune în joc problema în cazul judecății, respec- 
tiv al vorbirii în sine. Dacă deci spunându-se că „acest 
lucru este rău“, „acesta e negru“ se semnifică extremul, 
iar extremul e definit, pe când „nu este bun“ și „nu este 
negru“ semnifică nu doar extremele ci și intermediarii, 
atunci e limpede că acestea din urmă sunt în mai mare 
măsură îmbinate și compuse decât judecăţile care spun 
că „binele este rău“ și „albul este negru“ 

Al patrulea este argumentul pe bază de replică. Într-a- 
devăr el spune că, dacă asupra oricărui lucru este adevărat 
sau să se afirme sau să se nege ceva și dacă în chip nece- 
sar adeverește sau afirmația sau negația proprie lui, ne- 
fiind cazul să se invoce în nici o materie afirmaţia contrară, 
atunci e evident că, așa cum stau lucrurile în cazul altor 
propoziţii care nu au drept contrară afirmaţia contrariu- 
lui (trebuie într-adevăr știut că, dacă predicatul este fie 
o substanţă, fie o mărime, fie altceva ce n-are contrariu, 
înseamnă că nu se poate rosti afirmaţia contrariului, pe 
când negația corespunzătoare poate fi rostită, ca de pildă 
„omul este un vieţuitor, omul nu este un viețuitor“, „li- 
nia este de trei coţi, linia nu este de trei coţi“ ), la fel se va 
întâmpla și cu celelalte — cum spuneam — care aduc o con- 
trarietate în propoziţii. Iar faptul că acest argument e în- 
temeiat se vede prin raportarea la unu, ca aci. Într-adevăr 
chestiunea cercetată era că, existând o propoziţie ade- 
vărată ori falsă, [în conflict] cu două propoziţii opuse, 
de care din acestea este ea mai puternic combătută? În 

cazul deci în care nu există afirmaţie a contrariului, cum 
să aibă rost problema? De aci se recunoaște că ea e com- 
bătută de negația corespunzătoare, și nu mai stăm să con- 
siderăm o altă propoziţie în locul ei. Căci e ca și cum ai 
avea, de pildă, doi inamici și te-ai întreba dacă te com- 
bate [unul sau altul] mai mult; în cazul că ar pieri unul, 
nu ar mai avea rost problema „dacă acela te combate ori 
nu“; iar la fel se întâmplă și în cazul de față, asupra că- 
ruia poartă argumentul al patrulea. Cât despre al cincilea 
și alte aspecte în legătură cu un argument eventual nou, 
le vom afla, cu voia Domnului, într-un alt capitol. 


p. 232 40. Alta [...] cum că nu e bun [ş.a.m.d.] Aceas- 
tă propoziţie, care e o afirmativă prin metateză, a fost luată 
de el însuși, folosită fiind în chip egal. Căci am arătat că 
nu se deosebesc defel negația simplă și afirmaţia prin me- 
tateză. De aceea și el, vorbind despre negaţie, a luat afir- 
maţia prin metateză, dându-ne astfel de înțeles, negreșit, 
că nu încape deosebire între ele. 


p. 23 3. A socoti că judecățile contrare se determină 
prin faptul că sunt ale lucrurilor contrare este fals. Aci el 
înfățișează precizarea suplimentară, care ne spune care 
anume judecăţi sunt contrare și care nu sunt, dar par. Unii 
dintre interpreţi, printre care și Ammonius, au socotit 
că acesta ar fi primul său argument. Nu este însă așa; căci 
nu se raportează în vreun fel la chestiunea propusă. — 
Pe acestea le conţine capitolul. 


Capitolul 2 


p. 23b 32. În plus, la fel se comportă [judecata] că bi- 
nele e bun cu cea că non-binele nu e bun ş.a.m. 

Aceasta este a cincea și ultima problemă, cea mai grea 
de înfruntat. El ia într-adevăr două antiteze, una ce are 
subiectul determinat, că „binele este bun“, care este o afir- 
maţie adevărată, alta cu subiectul nedeterminat, „non- 80" 
binele nu este bun“; și s-ar putea crede că, așa cum se 
petrec lucrurile în cazul negaţiei adevărate, al celei care 
posedă subiectul nedeterminat, la fel va fi în cazul afir- 
maţiei adevărate, al celei ce posedă subiectul determinat. 
Să cercetăm deci care propoziţie urmează sau suprimă ne- 
gaţia adevărată, pe „non-binele nu este bun“. Găsim ast- 
fel că propoziția care spune că „non-binele este rău“ nu 
combate propoziția rostită; căci se întâmplă ca amândouă 
să fie adevărate în unele cazuri, ca la cele ce au o natură 
pervertită: pot într-adevăr numi răul non-bine. Dar nu 
o combate nici propoziţia care declară că non-binele nu 
este rău. Căci aceasta la fel spune adevărul, în cazul ce- 
lor ce au un caracter intermediar, ca și într-al celor ce, 
în general, nu sunt făcute să primească bunătatea: de pil- 
dă despre piatră, care e un non-bine, pot să spun că nu 
e un rău, și despre copil de asemenea. Rămâne deci o sin- 
gură propoziţie, cea care spune că non-binele este bun. 
Căci aceasta combate statornic propoziţia negativă ros- 
tită, care spune că „non-binele nu este bun“. Așadar la 
fel cum se întâmplă în cazul acestei antiteze, se va întâm- 
pla și cu cealaltă. Propoziția care combate pe „binele este 
bun“ nu e cea care enunţă că „binele este rău“, ci aceea 
că binele nu este bun. — Acestea sunt cele cuprinse în al 
cincilea argument. Însă, mai întâi, spunem împotrivă-i: 
de unde se poate socoti că implicația unor astfel de an- 
titeze se face ca în cazul celei ce are subiect determinat? 
În al doilea rând, că s-au pus în cercetare lucruri neomo- 
gene între ele. Într-adevăr, termenul subiect fiind nede- 
terminat, va exista indiferență și în ce privește cele 
implicate de el, în timp ce termenul determinat va avea 

o implicaţie întru totul determinată. Cum să se socotească 
deci că au aceeași implicaţie [consecuţie] opoziţia de- 
terminată și cea nedeterminată? lar acestea sunt cele 
susținute de argumente. De vreme ce însă nu s-a luat nici- 
decum, în argumentul de faţă, determinaţia suplimentară 
universală, fie cea afirmativă, fie cea negativă, ci numai 
articolul, el face o precizare în plus și spune că nu se de- 
osebește întru nimic a pune în joc articolele și determi- 
naţia suplimentară universală; căci a spune că binele este 
bun, prin ce se deosebește de spusa „dacă orice lucru e 
bun el este bun“ ? La fel se va întâmpla și în cazul nega- 
tiei. Într-adevăr, când articolele nu indică o relaţie, fie că 
sunt singulare, fie că sunt plurale, ele introduc întru to- 
tul determinația suplimentară universală. Căci același lucru 
este, dacă există zece oameni, să spui „adu-mi oamenii“ 
și „adu- -mi toţi oamenii“; la fel cu „omul se plimbă“ ș 

„orice om se plimbă“ . Dacăî însă lucrul e dinainte cunos- 
cut și indică o raportare, atunci nu mai încape echivalen- 
tă. Când unii dintre poeţi sau dintre retori s-au folosit 
și de determinaţie suplimentară, laolaltă cu articolul, le-au 
pus în joc pe amândouă fie în vederea măsurii, fie într-a 
ritmului, așa cum a făcut-o Demostene în Discursul de- 
spre coroană, spunând „Mai întâi mă rog la zei, tuturor 
zeilor şi tuturor zeiţelor“. Într-adevăr, dacă ar fi spus „zei- 
lor“, folosindu-se de articol, nu mai era cazul să adauge și 
determinația suplimentară, vreau să spun pe „tuturor“. 
Ammonius însă declară că articolul nu are întru totul pu- 
terea determinaţiei universale, iar aceasta ar fi evident, 
spune el, din visul istorisit de Homer, în care spune: 


El porunci să porneşti cu întreagă oștirea-narmată 


(Hom., IL, II, 28 [Murnu 28]) 

unde, nefiind de ajuns articolul, a adăugat pe „întreagă“; 
de unde s-a și născut amăgirea, în cazul lui Agamemnon. 
Noi însă spunem că aci nici nu există articolul, și că în 
chip firesc a adăugat pe „întreagă“, adică determinaţia 
universală: căci propoziţiile fără determinaţie suplimen- 
tară echivalează cu cele particulare. Așa încât, după cum 
s-a spus, dacă articolul nu indică o relaţie, el introduce 
întru totul determinaţia suplimentară universală, în ca- 
zul că aceasta nu e adoptată fie în vederea ritmului, fie 
într-a măsurii. 

După ce spune acestea, el își îndreaptă argumentarea 
asupra judecății și adaugă că nu e vorba de nici o deose- 
bire dacă se spun aceleași lucruri cu privire la judecată 
și la vorbele rostite. Într- adevăr, vorbirea rostită este sim- 
bol al stărilor sufletești, și așa cum se petrec lucrurile în 
ce privește judecata [din cuget], la fel se petrec și în ce 
privește vorbele rostite. Apoi, de vreme ce a susţinut, în 
ultimul argument, că niciodată nu sunt laolaltă adevărate 
contrariile, ca „non-binele este rău“ și „non-binele este 
bun“ — ca și cum i-ar obiecta cineva „de unde e evident 
că nu sunt adevărate laolaltă contrariile ?“ —, el stabileș- 
te în chip silogistic despre contrarii că sunt opuse, iar cele 
opuse nu pot fi simultan; deci nu pot exista simultan nici 
contrariile. Această concluzie o adoptă drept premisă și 
spune: „Dacă le e cu neputinţă contrariilor să existe si- 
multan, dar se întâmplă în legătură cu cele de care vor- 
bim — non-binele și răul — cele ce spuneam, atunci este 
cu neputinţă ca ele să fie contrarii.“ Cu acestea pune ca- 
păt chestiunii în discuţie. 


p. 23b 32. În plus, la fel se comportă [judecata] că bi- 
nele e bun cu cea că non-binele nu e bun. Trebuie ştiut 
Că şi aici, așa cum menţionam în discuţia anterior reda- 
tă, afirmaţia este cu precădere cea care posedă subiectul 


81" 


362 STEPHANUS 


nedeterminat, pe bază de metateză. Iar el însuși a luat-o 
pe aceasta în locul negaţiei. De aceea pe drept ni se și spu- 
ne că aceste propoziţii nu diferă defel între ele prin sem- 
nificaţie. 


P. 23b 36. Într-adevăr, nu este în fapt cea care spune 
că e rău; ele ar putea fi simultan adevărate. El a spus „ar 
putea“, de vreme ce, la lucruri indiferente, cea care spune 
„rău“ e falsă, pe când la lucrurile cu caracter rău ambele 
sunt adevărate. Cu aceasta se încheie capitolul. 


Cu voia Domnului, am ajuns cu bine la capătul lucrării 
lui Aristotel Despre interpretare. 


ADDENDUM 


ARISTOTEL 


de 
PIERRE AUBENQUE 


Aristotel s-a născut în anul 385 î.d.Cr. la Stagira, nu 
departe de muntele Athos. Tatăl său, Nicomah, medic 
al regelui Amyntas al II-lea al Macedoniei (tatăl lui Fi- 
lip), era descendentul unei familii de Asclepiazi în care 
arta medicală se transmitea din tată în fiu. Originea lui 
Aristotel îl predestina așadar cercetării experimentale și 
științei pozitive. În anul 367 îşi începe studiile la Atena, 
unde devine unul dintre cei mai străluciți discipoli ai lui 
Platon. În 348 (anul morţii lui Platon) merge, poate la 
îndemnul maestrului său, la Assos, în Troada, la curtea 
tiranului Hermias din Atarneea, unde începe să predea 
un învățământ în care se afirmă deja originalitatea sa. Tot- 
odată întreprinde cercetări biologice și joacă un rol po- 
litic, care îi atrage plecarea, după asasinarea lui Hermias, 
în anul 345. După o scurtă ședere la Mytilene, în 343-342 
este chemat la curtea Macedoniei, ca preceptor al tână- 
rului Alexandru: nu știm aproape nimic despre acest în- 
văţământ. La puţină vreme după moartea lui Filip în 
335-334, Aristotel se reîntoarce la Atena, unde înteme- 
iază Liceul, școală rivală a Academiei. Aristotel preda 
plimbându-se pe aleile unei grădini sau sub un portic, de 
unde și numele de per:pateticieni, „plimbători“, dat dis- 
cipolilor săi. După moartea lui Alexandru (323), Aris- 
totel, suspectat în realitate de macedonism, a fost acuzat 

de impietate și obligat să se exileze la Chalcis, în insula 
Eubeea, unde moare în anul 322. 

Scrierile atribuite lui Aristotel se referă la aproape to- 
talitatea științelor cunoscute în antichitate, adică după 
clasificarea propusă de însuși Aristotel, atât la științele 
teoretice, care au ca obiect existenţa în diferitele ei for- 
me (matematici, fizică, teologie și prima filozofie), cât 
și la științele practice, al căror obiect este binele ca ţel al 
acţiunii (etică, politică), și la științele poetice, care stu- 
diază condiţiile creării unei opere frumoase (poetică, re- 
torică). În plus, Categoriile, tratatul Despre interpretare, 
cele două Analitiai, Topicele şi Respingerile sofistice, re- 
unite mai târziu sub denumirea de Organon, fac din Aris- 
totel adevăratul întemeietor al logicii. Firește, Aristotel 
nu a conceput pentru întâia oară toate elementele: Platon, 
în dialogul „Sofistul“ elaborase deja o doctrină a propo- 
ziţiei; sofiștii, analizând discursul independent de con- 
ținutul său de adevăr, au atras atenţia asupra formei sale, 
deschizând astfel calea spre o logică formală. Este însă 
meritul lui Aristotel că a formulat în mod clar axiome- 
le elementare ale logicii (principiul contradicției, princi- 
piul terțului exclus etc.), de a le fi consfințit prin refutarea 
celor ce le negau, de a fi dedus regulile speciale ale silo- 
gismului și de a fi stabilit astfel sistemul de logică deduc- 
tivă care a constituit multă vreme principalul său titlu de 
glorie. Ştiinţele fizicii și ale biologiei sunt reprezentate 
în Fizică, în Despre cer, Despre generare şi coruptie, Me- 
teorologie, Despre suflet, Parva Naturalia, Istoria anima- 
lelor, tratatele Despre părţile animalelor, Despre generarea 
animalelor etc. Filozofia în sensul strict al cuvântului, 
uneori numită de Aristotel și „prima philosophia“, este 
tratată într-o lucrare în 14 cărți, referitoare la principi- 
ile cele mai generale (existenţa ca atare, esenţa etc.) sau, 

dimpotrivă, la cele mai înalte (divinitate, primele prin- 
cipii), toate reunite mai târziu sub titlul de Metafizică. 

Morala și politica sunt tratate în Etica Nicomabică şi 
Etica Eudemică şi în cele opt cărți ale Politicii; în sfâr- 
şit, retorica și poetica sunt tratate în cărţile cunoscute sub 
respectivele titluri. În ansamblul lor, operele lui Aristo- 
tel formează așadar o adevărată enciclopedie a cunoştin- 
telor umane în secolul IV î.d.Cr. 

Hegel va spune mai târziu că Aristotel a fost gândi- 
torul „empiriei totale“: a supus jugului conceptului toa- 
te aspectele universului, a fost „întemeietorul majorităţii 
științelor“. În orice caz, Aristotel a fost un prodigios or- 
ganizator al științelor, preocupat de generalizare, fără de 
care știința nu este posibilă, dar ţinând totodată seama 
de diferenţele care nu numai că deosebesc indivizii între 
ei, dar și împiedică să se reducă unele la altele genurile fun- 
damentale ale fenomenelor și, în consecință, științele ce 
le studiază. Astfel, pe baza unei tripartiţii riguroase a 
obiectelor, Aristotel deosebește trei științe teoretice: lu- 
crurile pot fi, pe de o parte, mobile sau imobile, pe de 
altă parte separate (de materie) sau neseparate. Știința lu- 
crurilor mobile și neseparate este fizica, cea a celor imo- 
bile și neseparate este matematica, iar cea a celor imobile 
și separate este teologia (Metafizica, VI, 1). Deoarece al 
patrulea caz logic posibil, și anume cel al lucrurilor mo- 
bile și separate, se lovește de imposibilitatea de a concepe 
un existent în mișcare independent de materie (fie chiar 
o „materie locală“, spaţiul, condiţie a mișcării locale), pu- 
tem fi siguri că această tripartiţie este exhaustivă, epui- 
zând câmpul cunoștințelor teoretice. 

Aristotel se va dovedi în aparenţă mai puţin riguros 
în doctrina sa privitoare la „categorii“, pe care Kant a 
caracterizat-o, pe bună dreptate, ca o rapsodie, și nu un 

sistem. De fapt, când propune o listă a conceptelor fun- 
damentale care desemnează genurile cele mai generale — 
esenţă, cantitate, relaţie, calitate, timp, loc, poziţie, ac- 
ţiune și pasiune, posesie — Aristotel nu pornește de la 
divizarea unui gen și mai general, care ar fi cel al fiinţei. 
Nu fiindcă fiinţa nu se divide, ci fiindcă, neputând ieși 
din fiinţa atotcuprinzătoare, nu dispunem, în scopul di- 
vizării ei, de un principiu de diferenţiere, care, prin de- 
finiţie, ar trebui să-i fie exterior: de vreme ce ființa este 
totul, orice diferență este deja în fiinţă, ca un fel de spe- 
cie a ființei, așadar nu poate împărți fiinţa în modul în 
care diferenţa specifică (sau, mai degrabă, specificatoare) 
împarte din afară un gen, pentru a produce speciile. Va 
trebui deci să se admită că fiinţa nu este un gen, ci mai 
degrabă, cum se va spune în Evul Mediu, un „transcenden- 
tal“, adică un termen care depășește orice determinare de 
tip generic. Categoriile sunt deci într-adevăr genurile cele 
mai înalte, dincolo de care nu mai avem un gen, ci un 
„transcendental“. În consecință, pentru a ajunge la ele, 
nu se poate porni de sus, procedând apoi prin diviziu- 
ne, ci, plecând de la experienţă, sau mai degrabă de la dis- 
cursul nostru despre experienţă, va trebui să ne străduim 
să clasificăm tipurile de propoziţii pe care suntem capa- 
bili să le formăm pentru a exprima, în diversitatea aspec- 
telor sale, această experiență a lumii care ne e proprie. 
Oricine altcineva decât Aristotel s-ar fi simțit pierdut 
în faţa acestei sarcini, care riscă să fie fără capăt. Aristo- 
tel găsește însă în limbaj (fără să se întrebe dacă nu cum- 
va este vorba de o particularitate a limbii eline) un fir 
conducător care îi îngăduie să se orienteze în această di- 
versitate. Orice propoziţie este reductibilă la forma „S 
sau P“, în care un predicat P este legat de un subiect S, 
prin intermediul copulei este. „Predicarea“ se numește 
în elină katégoria. Ceea ce istoria a reţinut sub denumirea 

de „categorii“ — denumire ce se referă mai puţin la func- 
ţia lor, cât la modul lor se stabilire — este tocmai ceea ce 
Aristotel numește uneori „figuri ale predicaţiei“ (sché- 
mata tes kategorias), adică diferitele scheme semantice 
conform cărora verbul a fi — copulă de altfel sintactic 
neutră — poate uni un predicat cu un subiect, scheme care 
îndreptăţesc o clasificare a predicatelor: astfel, dacă spun 
„Socrate este om“, verbul „a fi“ exprimă esenţa, iar în „So- 
crate este just“ exprimă calitatea, în „Socrate este în Ate- 
na“ exprimă locul etc. Se înţelege că această metodă, prin 
care categoriile reies din practica oarecum empirică a lim- 
bajului, nu i-a permis lui Aristotel să demonstreze com- 
pletitudinea tabelei sale de categorii. Era însă fără îndoială 
încredinţat că nu se va putea alcătui niciodată o propo- 
ziţie cu sens care să nu intre într-una din cele zece sche- 
me pe care efectiv le-a identificat. 

Astfel, deși lăsând teoretic deschisă propria teorie a 
categoriilor, Aristotel va proceda ca și când aceste cate- 
gorii ar fi închise nu numai la nivelul ansamblului pe care 
îl constituie, ci chiar în relațiile lor — sau mai degrabă în 
lipsa lor de relaţii reciproce. A spune că aceste categorii 
desemnează genurile cele mai cuprinzătoare ale fiinţei (iar 
Aristotel nu se îndoiește de aceasta, fiindcă nu se îndo- 
iește că limbajul exprimă fiinţa și că toate categoriile ela- 
borate plecând de la o analiză a limbajului sunt totodată 
categorii ale ființei), înseamnă a spune că nu există co- 
municare între ele, nu există trecere treptată de la una la 
alta, de vreme ce „schimbarea genurilor“ constituie o gre- 
şeală logică. Consecințele acestei interdicții pot părea de- 
zastruoase pentru progresul ştiinţei. Fiecare știință se 
referă la un gen, și anume la un singur gen (Metafizica, 
IV, cap. 2), iar acest gen se înscrie și el într-una din ma- 
rile regiuni categoriale, pe care nu poate să le depășească. 
Astfel, matematica este știința cantităţii, iar fizica studiază 
un anumit fel de calităţi caracteristice existenţelor în 

mișcare. Orice cuantificare a calității fiind a priori inter- 
zisă, se înţelege de ce aristotelismul a făcut teoretic impo- 
sibilă, până la revoluţia timpurilor moderne, constituirea 
unei științe matematice a naturii. 

Aristotel ar putea fi desigur apărat în această privin- 
tă, arătându-se că atât clasificarea științelor teoretice, cât 
și doctrina categoriilor au făcut cu putinţă instaurarea 
unei administrări a experienţei și, mai ales, a experienţei 
schimbării, fără de care nici o știință, inclusiv știința mo- 
dernă, n-ar fi fost posibilă (dovada per a contrario ne-o 
dă faptul că Platon lasă discursului mitic investigarea da- 
tului sensibil, precum și contradicţiile în care au căzut 
presocraticii când au încercat să gândească schimbarea). 
Nici știința modernă a naturii n-ar fi fost cu putinţă fără 
distincţiile categoriale ale lui Aristotel. Nici o mecanică 
nu este posibilă fără a abstrage mișcarea în raport cu mo- 
bilul, ceea ce presupune că substanța mobilului nu este 
afectată de locurile succesive pe care le ocupă. Nici un 
fel de chimie nu este posibilă fără a se deosebi o substanță 
care rămâne identică în toate modificările calităților sale, 
calităţi care, ele însele, apar, în urma analizei, ca fiind con- 
secutive unor variaţii cantitative etc. 

Aristotel nu poate fi însă redus la personajul pe care 
tradiţia, rând pe rând subjugată ori critică, l-a creat pe 
seama lui: cel pe care Dante îl va numi „maestrul celor 
ce știu“, învățătorul genului uman, întemeietorul logicii 
(și indirect, chiar al gramaticii), organizatorul pârghiilor 
discursului și ale științei, nu numai enciclopedist, ci și, 
avant la lettre, primul gânditor „sistematic“ — persona- 
litate într-un fel exemplară, dar a cărui contribuţie po- 
zitivă comporta riscul (neobosit denunţat, îndeosebi în 
Franţa, de la începutul perioadei moderne încoace) de a 
încremeni într-un stadiu arhaic, chiar infantil, progresul 

presupus infinit al gândirii. Reînnoirea studiilor aristote- 
lice, mai ales de la începutul acestui secol, a făcut cu pu- 
tinţă corectarea acestei imagini unilaterale a unui Aristotel 
dogmatic, preocupat doar să organizeze și să închidă — 
prematur, cum se spunea — domeniul cunoștințelor. 
Gândirea lui Aristotel a avut, ca orice gândire, o is- 
torie. Această evoluţie a rămas multă vreme necunoscută 
și încă dă loc la controverse. Motivul principal al igno- 
ranţei noastre în această privinţă trebuie căutat în con- 
diţiile speciale în care a fost transmisă opera lui Aristotel. 
Contrar lui Platon de la care ni s-au păstrat operele li- 
terare publicate și s-a pierdut orice urmă directă a învă- 
țăturii orale, de la Aristotel nu ni s-au păstrat, în principal, 
decât ansablul cursurilor sale retranscrise şi eventual 
remaniate de discipolii săi; prima ediţie generală, dato- 
rită lui Andronicos din Rhodos, datează de abia de la mij- 
locul secolului I d.Cr., așadar după aproape trei veacuri 
de la moartea lui Aristotel. În acea epocă nu era posibil, 
chiar dacă s-ar fi vrut, să se organizeze opera lui Aris- 
totel într-o ordine cronologică. Discipolii și editorii, fără 
să se preocupe de repetări și chiar de contradicții, au re- 
grupat deci cursurile și disertaţiile din epoci diferen 
grupurile largi de științe pe care, în marea lor majoritate, 
le indicase însuși Aristotel: fizică, etică, politică, tratate 
biologice etc. În două puncte esențiale, editorii ȘI primii 
comentatori au depășit indicaţiile lui Aristotel: pe deo 
parte, dând un titlu cel puţin provizoriu, cel de Metaf:- 
zică (ceea ce înseamnă „dincolo de fizică“) unui ansam- 
blu de speculațiuni rămase fără titlu la Aristotel, și despre 
care nimic nu spune că Aristotel intenţiona să le reunească 
sub o denumire unică; pe de altă parte, regrupând sub 
denumirea de Organon (ceea ce înseamnă „instrument“ 
ansamblul tratatelor pe care le numim astăzi „logice“ și 
despre care de asemenea nimic nu ne spune că Aristotel 

le-ar fi conceput reunite: unitate rămasă de altfel pro- 
blematică, pentru că nu este sigur, de pildă, că tratatul 
despre Categorii, primul din cele care constituie astăzi 
Organon-ul, nu figurează acolo din greșeală și nu ar fi 
trebuit să-și aibă locul mai degrabă printre lucrările „me- 
tafizice“. 

În orice caz, compilarea didactică dată de editori Cor- 
pus-ului aristotelic, consolidată prin comentariile de școală 
făcute neîncetat începând din sec. I d.Cr., în lumea grea- 
că, bizantină, islamică, apoi în Evul Mediu latin, au con- 
tribuit în bună măsură în a da aristotelismului un aspect 
sistematic ce nu are, fără îndoială, decât o vagă legătură 
cu stilul mai degrabă șovăitor care a fost, probabil, cel 
al cercetărilor lui Aristotel. Acest caracter de cercetare 
efectivă care își face cu răbdare drum printr-o examinare 
amănunțită a greutăților sau aporiilor, despre care nu se 
poate spune că au fost prin aceasta pe de-a-ntregul rezol- 
vate, străbate în stilul a numeroase părți ale operei aris- 
totelice, îndeosebi în introducerile „dialectice“, în care 
Aristotel examinează, în problema dată, fie răspunsurile 
propuse de predecesori, fie chiar ansamblul poziţiilor te- 
oretic posibile. Dacă anumite tratate, îndeosebi cele fi- 
zice și biologice se încheie prin aserţiuni dogmatice, 
sprijinite totodată pe experiență și pe demonstraţie, în 
schimb altele par, în cea mai mare parte, a fi rămas apo- 
retice până în concluziile lor: astfel este cazul Metafizicti; 
altele însă se sustrag, prin însuși obiectul lor, oricărei de- 
monstraţii de tip apodictic și dezvoltă argumentări doar 
convingătoare (a căror teorie este prezentată, sub denu- 
mirea de „dialectică“, în Topice): acesta este cazul Eticilor. 

De la lucrările lui W. Jaeger încoace (1912 și 1923), 
numeroși autori s-au străduit să reconstituie sensul evo- 
luţiei lui Aristotel. În absenţa unor criterii externe de da- 
tare, Jaeger a recurs la o ipoteză ingenioasă: Corpus-ul 


ADDENDUM 371 


aristotelic, luat în ansamblul său, cuprinde, remarcă el, 
contradicții; or, Aristotel nu putea să susțină simultan 
teze contradictorii; se va admite deci că aceste teze nu 
sunt simultane, ci succesive și, mai precis, că dintre două 
teze contradictorii, teza mai platonizantă este cea mai ve- 
che. Verosimilitatea care stă la baza acestei ultime reguli 
pare de altfel confirmată prin platonismul ce reiese din 
fragmentele ce ni s-au păstrat din operele pierdute (E4- 
dem, Gryllos, Despre filozofie, Protrepticul etc.), opere 
general considerate ca datând din tinereţea lui Aristotel. 

Această 1 ipoteză este seducătoare, dar parţial arbitrară. 
Domeniul în care își găsește confirmarea cea mai puţin 
contestabilă pare să fie, de la lucrarea lui F. Nuyens 
(1939), cel al psihologiei: într-o primă perioadă (Eudem, 
Protrepticul), Aristotel descrie raportul dintre suflet și 
corp ca pe o coabitare contra naturii; într-o fază inter- 
mediară, consideră corpul ca un instrument al sufletului, 
care este față de corp ceea ce pilotul este faţă de corabie; 
în sfârșit, în tratatul Despre suflet face un pas mai departe 
în sensul unei unităţi substanţiale între suflet și corp, de- 
finind sufletul ca formă a corpului. 

Mult mai complex este cazul doctrinelor numite me- 
tafizice. Clar reperabil este numai punctul de plecare, con- 
stituit de critica teoriei platoniciene a Ideilor (Metafizică, 
cărțile A, M și N). Platon a avut dreptate, urmându-l pe 
Socrate, maestrul său, să caute, în spatele diversităţii ne- 
sfârșite a fenomenelor, ceea ce permite ca ele să fie re- 
grupate, conform afinităților exprimate de limbaj, dând 
un nume comun unei mulţimi de lucruri: comunitatea 
denumirilor arată că realitățile omonime au un caracter 
comun; acest caracter este exprimat printr-o definiţie; 
se poate merge cu un pas mai departe, afirmând că defi- 
niția are un caracter extralingvistic, numit eidos de către 
Aristotel ca și de către Platon (care folosea și termenul 

de idea), termen care se obișnuiește să fie tradus prin 
„Idee“ la Platon și „formă“ la Aristotel. Dar la atât se 
mărginește acordul dintre cei doi gânditori, întemeiat de 
fapt în moștenirea comună socratică. După Aristotel, Pla- 
ton greșește, sub pretextul de a sustrage Ideea infinităţii 
și mutabilităţii sensibilului, când o situează în afara sen- 
sibilului, ca o realitate „separată“ de el, dar având un mod 
de existență asemănător celui al sensibilului, cu permanen- 
ţa, eternitatea în plus. Aristotel, care în acest punct con- 
tinuă autocritica începută chiar de Platon în prima parte 
a dialogului „Parmenide“, nu întâmpină dificultăţi în a 
arăta absurditățile la care duce „separarea“ ideilor: dacă 
ideile există „în sine“ într-o altă lume, ele nu pot fi cu- 
noscute de către noi, deci nu permit cunoașterea realită- 
ților ale căror idei se pretinde că sunt; dacă se numește 
„participare“ relația sensibilului cu ideile, se bagă de sea- 
mă că această metaforă maschează, dar nu rezolvă con- 
flictul dintre cele două exigenţe de identitate și separare 
care sunt la originea teoriei; în sfârșit, dacă ideile sunt 
imobile, cum ar putea ele da seama de mișcare, care este 
totuși un caracter esenţial al sensibilului ? 

Nu este fals, dar este insuficient să se spună că Aris- 
totel, în temeiul acestei critici, a coborât esdos-ul plato- 
nician pe pământ, văzând în el doar „forma“ comună și 
imanentă unei multiplicităţi de indivizi, fiecare formă ne- 
deosebindu-se de celelalte decât prin materia care de ase- 
menea intră în constituţia sa. De fapt, aici este perceptibilă 
o anumită oscilație, ignorată de W. Jaeger, dar pusă re- 
cent în evidenţă de B. Dumoulin, în atitudinea lui Aris- 
totel faţă de platonism. Această oscilație privește 
răspunsurile succesive pe care le dă Aristotel întrebării: 
„Ce este fiinţa ?“, care, dacă facem abstracţie de sensuri- 
le categoriale neesenţiale ale fiinţei (cantitate, calitate, re- 
laţie etc.) și dacă ne mărginim la sensul ei primodial, poate 

fi redusă la întrebarea: „Ce este ousta ?“ Traducerea cea 
mai literală a ousiei, care este un substantiv format de la 
participiul prezent îl verbului „a fi“, ar fi „fiinditate“ sau 
„fiindul“. În fapt, traducerea hia propus două tra- 
duceri concurente: „esență“ și „substanță“. La prima ve- 
dere, traducerea prin „esență“ pare mai corectă; ea riscă 
însă să nu țină seama de sensul concret pe care mai poate 
să-l aibă cuvântul ousia și care este ilustrat de faptul că 
în limbajul obișnuit acest termen înseamnă: şedere, sălaș, 
bunuri posedate, fonduri. Aristotel, nevrând să renunţe 
la nici unul din cele două sensuri, privilegiază, fără îndo- 
ială inconştient, când sensul concret, când sensul abstract 
al ousiei. În părțile mai vechi ale Metafizicii (M, 9-10), 
Aristotel ne asigură că numai individul concret este ousia 
(care aici poate fi tradus prin „substanţă“ ): demnitatea 
de ousia este aici refuzată ideii platoniciene, care nu este 
decât un universal abstract hipostaziat. La fel, în Cate- 
gorii, ousia luată în primul său înţeles desemnează sub- 
stanța individuală, subiect al unui număr nedeterminat 
de predicate, fără a fi ea însăşi predicat; astfel este cel pu- 
țin cea pe care Aristotel o denumește „substanță primă“, 
deoarece lasă aici loc, sub denumirea de „substanţe se- 
cunde“, la ceea ce numim mai degrabă „esențe“: specia 
și genul, atribuite primei substanţe ca predicate esențiale 
(astfel, „Socrate“ este substanță primă; „om“, „vietate“ 
etc. sunt substanţe secunde). 

În cartea Z a Metafizicii, Aristotel examinează dife- 
ritele sensuri ale ousiei: cele două deja analizate — sub- 
strat sau subiect (hypokeimenon) pe de o parte, gen și 
universal pe de altă parte — cărora le adaugă o nouă sem- 
nificaţie, numită în mod curios „ceea ce era pentru lucru 
a fi“ (to ti ên einai), perifrază pentru care se poate păs- 
tra traducerea convenţională de „quidditate“ și care de- 
semnează ceea ce lucrul se spune că este prin sine însuși, 

ceea ce îl determină ca atare, inclusiv individualitatea sa 
în ceea ce ar avea această neființă esenţial (de pildă „so- 
cratitatea“ pentru Socrate). Această quidditate nu este alt- 
ceva decât forma, care de acum încolo capătă rangul de 
„primă substanță“, pe când subiectul sau substratul își 
vede contestată pretenţia iniţială la întâietate: esenţialul 
nu este sub-iectul (deoarece ceea ce este cel mai sub-ia- 
cent este materia), ci determinantul, adică forma. Des- 
coperim aici punctul extrem al efortului lui Aristotel de 
a ridica individualul la inteligibilitate fără a-l pierde în 
universal. Este însă o sarcină fără sfârșit, ceea ce Aristo- 
tel recunoaște indirect, dând doctrinei sale forma unui 
ideal realizabil doar ca năzuință: idealul ar fi ca forma 
să fie principiul individuaţiei, adică să fie cauza individu- 
lui concret în materialitatea sa. Un atare ideal se împli- 
nește în producţia tehnică: „forma“ casei (a fi un adăpost 
pentru intemperii) determină natura materialelor cu care 
trebuie construită. Natura biologică cunoaște de aseme- 
nea cauzalitatea formei. Această cauzalitate este însă su- 
pusă eșecurilor, atât în artă, cât și în natură: materia rezistă 
la ceea ce se așteaptă de la ea, își exercită propria sa ca- 
uzalitate, care se adaugă și este la propriu, „accidentală“ 

față de cea a formei. Acest eșec în stăpânirea totală a mate- 
riei este poate un eșec fericit: materia este nedeductibilul, 
nedeterminabilul, fondul neîmblânzit a ceea ce Platon nu- 
mea „jugul ideii“, rezerva nesecată a bogăției lumii. Aces- 
ta este motivul pentru care Aristotel, împotriva lui Platon 
și, mai înainte, a lui Parmenide, refuză să reducă fiinţa 
la esență. Esenţa este sensul dintâi al fiinţei, dar nu este 
singurul ei sens: determinările accidentale nu mai sunt 
lepădate în neființă, ci se ordonează conform sensurilor 
neesenţiale ale fiinţei, care sunt celelalte categorii, în afară 
de esenţă. Polisemia fiinţei nu este cu totul lipsită de uni- 
tate: această unitate nu este însă decât una de convergenţă 

sau, cum s-a spus (G. E. L. Owen), o unitate „focală“, 
datorită faptului că pe de o parte esenţa, ca substanță, este 
substratul obligatoriu al oricărui predicat posibil, și că, 
pe de altă parte, ca formă sau quidditate, constituie con- 
diţia oricărei inteligibilități. În lumea în mișcare ce este 
lumea noastră, supusă avatarurilor generării și corupției, 
inteligibilitatea nu este însă niciodată totală, iar unitatea 
ființei, neputând fi obiectul unei viziuni, nu este decât 
obiectul unei vizări, mediatizată tocmai prin cercetarea 
dialectică a principiilor. 

Exista însă un domeniu în care idealul platonizant al 
inteligibilităţii și al unităţii găsește la Aristotel o satisfac- 
ție imediată și durabilă: cel al teologiei. Teologia este pri- 
ma filozofie, în sensul că este știința a ceea ce este mai 
eminent în ființă: or, existenţa unei regiuni a fiinţei pe care 
trebuie s-o numim „divină“ nu este de demonstrat, ea este 
nemijlocit sesizabilă în spectacolul ordinii care domnește 
în Cer. Aristotel nu demonstrează fiinţa lui Dumnezeu 
prin ordinea lumii; el vede divinul nemijlocit prezent în 
ordinea cerească, adică în ordinea regiunii superioare, su- 
pralunare, ordinea unei lumi al cărei centru se presupune 
a fi pământul. Spre deosebire de regiunea sublunară, în 
care domnește generarea și corupţia și unde fenomenele 
se produc cu o regularitate aproximativă ce nu exclude 
hazardul, lumea cerească se caracterizează prin necesita- 
tea absolută a mișcărilor astrelor, exprimată în modelul 
geometric complex, dar riguros, cu ajutorul căruia astro- 
nomi ca Eudox și Kalipp explicau mișcarea tuturor aștri- 
lor, precum și ceea ce până atunci se considera capricios 
în mișcarea aparentă a planetelor. 

În tratatul Despre Cer, operă probabil mai veche, Aris- 
totel explica deosebirea de statut dintre regiunea sub- 
lunară și cea celestă printr-o diferenţă de constituţie 
materială: pe când cele patru elemente constitutive ale 

celei dintâi (pământ, apă, aer, foc) se transformă continuu 
unele într-altele și zămislesc astfel schimbările care se pro- 
duc aici, astrele sunt constituite dintr-un al cincilea ele- 
ment („cvintesenţa“ scolasticilor), pe care Aristotel îl 
numește „eter“ și care, având particularitatea de a nu se 
amesteca cu nici unul din celelalte patru, asigura astfel 
permanenţa cerului. Desigur, această permanență este tot 
a unei mișcări, care se deosebește însă de mișcările lumii 
sublunare prin circularitatea și eternitatea sa. 

În ultimele două cărți ale Fizicii și în cartea a XII-a a 
Metafizicii, Aristotel face încă un pas pentru a înălța 
transcendenţa divinului deasupra oricărei contaminări. 
Dincolo de Primul Firmament, însufleţit de o mișcare 
etern regulată și uniformă, trebuie să afirmăm Primul Mo- 
tor, care, pentru a evita regresul la infinit al seriilor de 
motoare, trebuie să fie el însuși imobil. Acestui Prim Mo- 
tor imobil Aristotel îi atribuie predicatele cele mai po- 
zitive pe care filozofia teoretică le poate concepe și pe 
care teologia tradiţională deja le atribuise divinului: fi- 
ința (înţeleasă de această dată univoc în accepțiunea ei cea 
mai înaltă, aceea de esenţă), viaţa, gândirea. Aceste afir- 
maţii, pentru a fi bine înțelese, trebuie să fie însă înso- 
tite de negaţii paralele și de corectare, care, negând orice 
similitudine între Dumnezeu și ceea ce nu este el, îl vor 
feri pe Aristotel de a încurca problema transcendenţei di- 
vinului, cum au făcut-o atâţia alții după el: fiinţa lui Dum- 
nezeu este o fiinţă care nu se spune în mai multe înţelesuri 
și care nu cunoaște sciziparitatea categorială; viaţa lui 
Dumnezeu este o viaţă neobosită și care nu cunoaște bă- 
trâneţea, pentru că este un Act pur, adică un act care, spre 
deosebire de ceea ce observăm în lumea sublunară, nu este 
nicidecum amestecat cu acel factor de indeterminare care 
este posibilul (în sensul de potențialitate încă nerealizată) ; 

în sfârșit, gândirea divină este o gândire pentru care ar 
însemna o decădere să gândească ceva inferior sieși și care, 
din această pricină negativă, trebuie recunoscută ca o gân- 
dire de sine însăși, o gândire a gândirii. De asemenea ar 
fi nedemn de divinitate să exercite o acţiune în vreun fel 
mecanică (să împingă sau să tragă) asupra lumii: dacă prin 
cauzalitate se înţelege sensul strict de cauzalitate eficien- 
tă, atunci divinitatea nu ar putea fi afirmată cauză decât 
metaforic; iar, dacă tot se folosește metafora, ar fi pre- 
ferabil să se spună că divinitatea mișcă precum un obiect 
al iubirii: mișcă fără a fi mișcat, atrage fără a ieși din sine 
însăși, îngăduind să fie cel mult i imitații ale sale, al căror 
principiu fără îndoială este, dar fără a fi el însuși zămis- 
litorul sau agentul lor. 

Această concepţie a unui Dumnezeu extramundan, 
totodată exemplar și îndepărtat, transcendând seria exis- 
tenţelor, pe care le întemeiază fără a se amesteca cu ele, 
era cu totul contrară concepţiei onto-teologice, înteme- 
iată pe o pretinsă analogie între Dumnezeu și creaturi, 
care, în Evul Mediu se va reclama atât de la Aristotel, cât 
și de la tradiţia iudeo-creștină. Ceea ce este firește un con- 
trasens în ce-l privește pe Aristotel, dar asemenea con- 
trasensuri, care făuresc istoria, nu sunt nici ele lipsite de 
semnificaţie. 

Doctrina tomistă a analogiei fiinţei se va strădui să sal- 
veze atât transcendenţa divinului, cât și posibilitatea de 
a fi conceput de către creatură, conceptibilitate ce nu se 
împacă fără o minimă comunitate între cei doi termeni 
ai relaţiei. O asemenea grijă pentru continuitatea dintre 
gradele existenţei și gradele cunoașterii nu era absentă în 
platonism, dar este străină de Aristotel. Aristotel descrie 
diferitele câmpuri, eterogene între ele, ale experienţei și 
evită cu grijă instaurarea de la un domeniu la altul a unui 

raport de deducție sau de derivare care ar reduce autono- 
mia unuia din ele. În consecință, se va strădui să desco- 
pere prin analiză principiile imanente de inteligibilitate 
la nivelul propriu al realităţii considerate de fiecare dată. 
Astfel, întreaga Fizică este un soi de analiză structurală 
a fiinţei în mișcare. Mișcarea (prin care trebuie să înţe- 
legem nu numai mișcarea locală, ci devenirea în general) 
nu se înţelege decât ca o trecere de la un contrar la celălalt, 
fie că este vorba de locuri, calităţi, cantităţi, sau de con- 
trariile „substanţiale“ care sunt nașterea și moartea. Miş- 
carea s-ar pierde însă într-o succesiune discontinuă de 
poziţii, dacă n-ar fi subîntinsă de ceva continuu. Această 
analiză simplă ne duce la trei principii ale mișcării: pri- 
vaţiunea, care este punctul de plecarea al devenirii; forma, 
ceea ce devine devenitul; materia, ceea ce durează în de- 
venire și fără de care existenţa în devenire și-ar pierde 
identitatea, ceea ce ar face cu neputinţă să se vorbească 
despre devenirea acestui existent. Orice încercare de a ex- 
plica mișcarea plecând de la unul sau numai două din aces- 
te principii este sortită eșecului. Desigur, forma pare să 
aibă o poziţie privilegiată, ca principiu motor: ea chea- 
mă și conduce mișcarea în măsura în care îi este cauza 
finală, telos-ul. Forma nu este însă introdusă în mișcare 
din afară; ca telos, ea este finalitate internă și se confundă 
cu natura (physis), care, așa cum o sugerează etimologia 
cuvântului (de la phuesthai, a creşte), este auto-dezvol- 
tarea orientată a unui existent care urmează să devină ceea 
ce este, să-și realizeze esenţa. 

Astfel, principiul aristotelic al finalității, multă vreme 
criticat de filozofia modernă înainte ca Hegel să-i redes- 
copere fecunditatea, este mai puţin o afirmaţie dogmati- 
că privitoare la ordinea care ar trebui să domnească în 
lume, cât o condiţie a inteligibilităţii experienţei. Concep- 

tul de hazard nu permite o înţelegere a realităţii ordinii; 
invers, conceptul de finalitate permite să se înțeleagă — 
și să se îndrepte, eventual — eșecurile finalităţii: violen- 
ţa în ordinea fizică (Aristotel numește „violentă“ miş- 
carea contra naturii, de pildă mișcarea pietrei aruncate 
în sus), monstruozitatea în ordinea biologică. 

S-ar putea crede că finalitatea ar avea un rol privile- 
giat în operele numeroase și importante pe care Aristotel 
le-a consacrat biologiei, dar simţul pe care Arisotel îl avea 
pentru experiență, precum și abundența observaţiilor pe 
care le adunase în domeniul zoologiei l-au împiedicat să 
impună fenomenelor o schemă explicativă unică. Carac- 
terul director al finalității nu-l dispensează pe biolog să 
cerceteze explicația prin necesitate. A fapt, fiecare din ma- 
rile opere biologice ale lui Aristotel abordează viul din- 
tr-un punct de vedere explicativ diferit. În lucrarea Părţile 
animalelor se iau în considerare îndeosebi cauzele finală 
și formală, pe când Istoria animalelor pleacă de la punc- 
tul de vedere al cauzei materiale, iar în Generarea ani- 
malelor, primul tratat de embriologie, se studiază cauzele 
eficiente ale nașterii și creșterii. Aristotel a fost de ase- 
menea cel dintâi savant care a propus o clasificarea a spe- 
ciilor animale. Această clasificare, care se vrea exhaustivă, 
rămâne empirică și este întemeiată pe o sumedenie de cri- 
terii, ceea ce îi conferă până astăzi o valoare cel puţin de- 
scriptivă. Mai interesantă poate este grija lui Aristotel de 
a identifica analogii între diferitele tipuri de organisme: 
aceeași funcţie, bunăoară respiraţia sau nutriția, se poate 
înfăprui, la specii diferite, cu ajutorul unor organe dife- 
rite material (de pildă plămâni ș și branhii pentru respira- 
ţie). Dar recunoaşterea acestei analogii funcţionale nu 
înseamnă nici aici, după cum nici în domeniul metafizicii, 
că se admite trecerea de la un gen la altul. Chiar dacă spe- 
ciile sunt ierarhizate într-o gradare care culminează în om, 


380 ADDENDUM 


animalul cel mai de sus, în sensul că realizează cel mai 
adecvat funcţiile vitale fundamentale ale autotrofiei, sen- 
sibilităţii și mișcării, totuși nimic nu îngăduie să se pre- 
supună că această ierarhie ar purta urmele unei evoluții. 
Aristotel rămâne credincios schemei unei structuri sca- 
lare, dar rigide, între treptele căreia nu există decât o uni- 
tate analogică, întemeiată pe faptul că același unic scop 
este îndeplinit de fiecare dată, dar într-un fel deosebit, 
după mijloacele, mai mult sau mai puţin adecvate, de care 
se dispune. 

În ce priveşte sufletul uman și raportul său cu corpul, 
Aristotel pare să fi substituit progresiv schemei instru- 
mentiste schema numită hilomorfistă, conform căreia su- 
fletul este forma corpului. Această concepţie marchează 
o ruptură radicală faţă de dualismul platonician, de vre- 
me ce implică faptul că sufletul nu poate exista indepen- 
dent de materia a cărei formă este și că piere o dată cu 
corpul. Totuși, corpul pe care sufletul îl in-formează nu 
este doar o materie oarecare; el însuși este formă, în ra- 
port cu țesuturile și organele, fără de care nu ar fi acest 
„corp organizat având putinţa de viață“, căruia sufletul, 
care nu este așadar decât încoronarea unei ierarhii de for- 
me, îi dă viaţa efectivă, în act. 

Viaţa sufletului, activitate ce se realizează în mod ne- 
cesar în organele materiale, este descrisă de către Aris- 
totel în tratatul Despre suflet, în care deosebește diferitele 
ei trepte. Sufletul uman nu este numai vegetativ, ca cel 
al plantelor, nici sensitiv, ca cel al animalelor, ci este tot- 
odată și intelectiv. Nu se poate vorbi de trei suflete sepa- 
rate, ci mai degrabă de o integrare a sufletelor vegetativ 
și senzitiv la nivelul superior al sufletului intelectiv, fără 
să existe o reducţie de la un nivel la altul și fără ca prin 
apariția unui nou ordin celelalte să devină de prisos și 
inoperante. Astfel, desprinzându- se de psihologia plato- 
niciană, Aristotel arată că sensibilitatea și imaginația nu 

constituie piedici în cunoașterea intelectuală, ci medieri 
de care aceasta nu se poate dispensa. „Nu există gândire 
fără imagine“ : ceea ce înseamnă înainte de toate că ima- 
ginaţia, o „senzaţie mai slabă“, dar care are avantajul de 
a se menţine chiar în absenţa obiectului, face cu putință 
colectarea în memorie a unui anumit număr de cazuri par- 
ticulare și îndreaptă astfel gândirea discursivă pe calea se- 
sizării universalului, care în senzaţie era doar potenţial. 
Aristotel, în lucrarea Despre memorie, merge mai depar- 
te, arătând că inteligibilul însuși nu poate fi gândit dacă 
nu este proiectat și oarecum schematizat într-o reprezen- 
tare sensibilă: astfel, gcometrul are nevoie de figuri pen- 
tru a stabili relațiile, care, în ele însele, sunt inteligibile 
și, în general, omul are nevoie de i imagini pentru „a gândi 
în timp ceea ce este în afara timpului“ 

Această psihologie hotărât imanentistă se încheie to- 
tuși cu afirmarea unei transcendenţe: aceea a intelectu- 
lui (noâs). Asistăm la un demers analog celui întâlnit în 
argumentarea referitoare la Primul Motor: un fel de tre- 
cere la limită, care ne transportă brusc într-o altă ordine. 
Actul intelectual este, după cum am arătat, pregătit de 
mediaţiile sensibile, care presupun intervenţia organelor 
corporale. Aceasta nu ajunge însă pentru a explica înţe- 
legerea în sine, „actul comun al intelectului și al inteli- 
gibilului“. Dacă este ușor de priceput că intelectul este 
doar în potențialitate până când nu se întâmplă această 
coincidenţă privilegiată în care culminează cunoașterea, 
totuși trebuie admisă, pentru a trece la act, nu numai me- 
diaţia sensibilă, care nu este decât ocazia, ci și activitatea 
unui alt Intelect, care să fie deja, în mod continuu, în act. 
Afirmaţiei „Nici o gândire fără imagine“ îi corespunde 
cealaltă „Fără intelect nimic nu gândește“ (Despre su flet, 
III, 5, 430a 22). Dar, pe când imaginea era condiţia gân- 
dirii, cauza sa oarecum materială, acest intelect — care, 

în acest caz, nu mai poate fi intelectul potențial, ci ceea 
ce se va numi Evul Mediu Intelectual agent — este cauza 
eficientă. Nefiind legat de corp, nimic nu ne oprește ca, 
spre deosebire de suflet, să-l declarăm nemuritor. Dar 
acest intelect este oare individual sau universal? Sau, mai 
bine zis, nu este oare intelectul divin poate divinitatea în- 
săşi ? Aceste probleme au fost îndelung dezvoltate în Evul 
Mediu. În ce-l privește pe Aristotel, el admite că, în clipa 
formării fiinţei umane, acest Intelect, sau ceva din el, pă- 
trunde în embrion din exterior literal pe ușă), (Gene 
rarea animalelor, II, 3, 736b 28). Nici că se putea mai bine 
sublinia decât prin această metaforă separația care se men- 
tine între uman și divin, chiar în momentul în care sunt 
asociate. 

Concluzia eticii aristotelice va fi că omul trebuie „să 
caute să se imortalizeze pe cât este cu putință“ (Etica 
Nicomabică, X, 7). Această invitaţie ar putea părea eroi- 
că, dar ea nu are nimic din acea depăşire nelegitimă a li- 
mitelor, pe care grecii o condamnau sub denumirea de 
hybris, de lipsă de măsură: această invitaţie presupune în- 
tr-adevăr că omul nu este nemuritor prin natura lui și că 
nemurirea nu este pentru el altceva decât un ideal, ace- 
la al strădaniei adecvării progresive la un model divin care, 
în el însuși, rămâne inaccesibil. În realitate, în Eticile sale, 
Aristotel consacră mai puţin spaţiu descrierii acestui ideal, 
a cărui aproximare supremă este viaţa contemplativă, cât 
distanţei ce ne separă de el și căilor efortului propriu 
uman pentru a încerca să o străbată. Această descriere este 
călăuzită, la nivelul ei propriu, de conceptul de natură. 
Orice activitate are ca scop binele agentului. Acest bine, 
care la om se cheamă fericire (eudaimonia), consistă în 
realizarea naturii existentului care tinde spre el. Ceea ce 
înseamnă că această natură nu este niciodată deplin re- 
alizată în cazul unui existent înzestrat cu mișcare (de 

vreme ce acest existent, nemaiavând nevoie de nimic, ar 
înceta atunci să se miște), deci este mai degrabă o ten- 
dință decât un dat. 

Natura omului, fără îndoială fiindcă este punctul cul- 
minant al regnului animal, este cea care comportă cel mai 
mare grad de nedeterminare și de contingenţă în condi- 
țiile realizării sale; cu cât scopul este mai înalt, cu atât 
este mai obositor efortul necesar pentru a se apropia sau 
chiar pentru a se menţine în vecinătatea nivelului său, iar 
căderea riscă să fie mai adâncă. De aceea, voinţa omulu 
oricând precară și failibilă, are nevoie să fie educată. Pen- 
tru a făptui binele, nu este de-ajuns o intenţie justă, ci 
mai trebuie un „habitus“, adică o „dispoziţie dobândită“ 
și, pe cât posibil, ireversibilă a voinţei — astfel spus o bună 
deprindere, și aceasta numește Aristotel „virtute“. Vir- 
tutea este așadar o natură secundă, care, prin constanţa 
ei relativă, trebuie să suplinească lipsurile primei naturi, 
ajutând-o astfel să se realizeze (la fel cum, comentează 
Teofrast, cultura viței de vie o ajută pe aceasta să dea roa- 
dele ei cele mai „naturale“, adică cele mai împlinite de 
care este în stare), Între virtuți, dintre care unele sunt pro- 
priu-zis morale, iar altele sunt „intelectuale“, un loc de- 
osebit se cuvine acordat înţelepciunii practice (phronésis), 
virtutea bunei deliberări, care, între cele două extreme, 
a lipsei de măsură și a inerţiei, trebuie să deosebească de 
fiecare dată unde este mijlocul just, combinaţia optimă 
a ceea ce este de dorit cu posibilul. 

În ce priveşte determinarea celui mai înalt scop al omu- 
lui, Aristotel pare să șovăie în Etzcile sale între vocația 
contemplativă ș şi vocaţia politică. În realitate, nu există 
o contradicţie între aceste două idealuri, ambele realizand 
natura omului, întâiul în cea mai eminentă dintre virtua- 
litățile sale, viața conformă intelectului, iar al doilea în 
totalitatea aptitudinilor sale, legate între ele și împlinite 

de capacitatea de a întreţine cu semenii raporturi de drep- 
tate. Nu lipsesc texte în care Aristotel pare să vadă în- 
tr-o bună organizare politică o condiţie fără de care unora 
nu le-ar fi cu putinţă să se bucure de „timpul liber“ ne- 
cesar pentru exercitarea continuă a vieţii spiritului. În lu- 
crarea sa Politica însă, el nu consideră viaţa în societate 
prin această finalitate oarecum extrinsecă, ci în justifica- 
rea ei proprie. Spre deosebire de animale și de zei, omul 
este prin natura lui un „animal politic“, el accede la uma- 
nitate numai prin faptul de a fi cetățean. Această natură 
politică a omului nu este însă o natură universală și abs- 
tractă, din care s-ar putea deduce — cum a încercat Pla- 
ton în Republica — definiţia unei constituţii ideale, 
valabilă pentru toate timpurile și pentru toate locurile. 
Această natură este aici un scop (telos), stabil doar în 
funcţia sa normativă, dar variabilă în realizarea ei, care, 
reflectând particularităţile proprii fiecărui popor, dă naş- 
tere legilor și instituţiilor, diferite de la un popor la al- 
tul și desigur și de la o epocă la alta, și totuși, de fiecare 
dată „naturale“. Aici tocmai uniformitatea ar fi contra 
naturii. Ceea ce nu înseamnă însă că tot ce este real e și 
natural: există perversiuni, ca tirania sau democraţia ex- 
tremă. Aristotel este așadar preocupat să definească, sub 
denumirea de „cea mai bună constituţie“, o normă înde- 
ajuns de suplă pentru a se adopta circumstanțelor, înlă- 
turând totodată ceea ce este contra naturii: monarhia 
luminată este în teorie cea mai bună guvernare, dar este 
totodată cel mai lesne coruptibilă; Aristotel preconizează 
deci o oligarhie moderată, destul de înțeleaptă pentru a 
se supune ea însăși controalelor, stăpânind un teritoriu 
limitat, care poate fi „îmbrățișat cu privirea“ și având grijă 
să promoveze existenţa unei clase mijlocii numeroase, fac- 
tor hotărâtor de stabilitate. 

Nu este de mirare că Politica se încheie cu aceste trei 
cuvinte care îi rezumă spiritul: „măsura, posibilul ş ȘI con- 
venabilul“. Trebuie să ne reamintim însă că măsura jus- 
tă nu este o cale de mijloc, ci o culme ce nu poate fi 
determinată decât printr-o raționalitate deliberată a că- 
rei model teoretic — prefigurare a calculului modern al 
optima — este mai complexă decât modelul deductiv pe 
care se întemeiază știința. Aristotel merită recunoștință 
pentru că a recunoscut cel dintâi că acțiunea practică, de- 
parte de a fi un corolar al științei, are propria ei raționa- 
litate: o articulare de temeiuri, care determină o înclinare 
și nu o necesitate, și al căror scop nu este raționalul (/o- 
gikon), ci rezonabilul (eulogon). 


În traducerea lui D. ALEXANDRU 

